
Forord 


A skrive denne boken har vert bade et profesjonelt og personlig prosjekt. 
Jeg skriver pa bakgrunn av egen erfaring som tidligere student i to typer 
profesjonsutdanninger. Teologi og kirkemusikk kvalifiserer til stilling i 
Den norske kirke. Jeg er vigslet kantor og ordinert prest og har arbeids- 
erfaring i begge yrker. Jeg har fortsatt en identitet som kirkelig praktiker. 
Arbeidsarene (2004-2007) ved Kirkelig Utdanningssenter i Nord (KUN), 
nå VID Tromsø, ble formative for meg. KUN tilbød praktisk-kirkelig års- 
studium med fire studieretninger, prest, kantor, kateket og diakon. Som 
fagansvarlig for kirkemusikkstudiet hadde jeg i tillegg undervisning for 
et flerprofesjonelt studentkull. Dette styrket min interesse for dynamik- 
ken mellom faglighet og tverrfaglighet i profesjoner som skulle jobbe på 
en felles arbeidsplass. Jeg har tatt med meg KUNs verdier: praksisnærhet, 
tverrfaglighet og kontekstualitet. I arbeidsårene som menighetsprest ble 
interessen vekket for organisasjon og ledelse. Gjennom masterstudier ved 
daværende Diakonhjemmet høgskole, undervisningsstilling og doktor- 
gradsarbeid, har jeg kombinert interessen for samspillet mellom praksis og 
teori — og profesjon og ledelse. VIDs masterstudium i verdibasert ledelse 
er tverrfaglig og samler studenter fra ulike sektorer. Det har gitt verdi- 
full innsikt i allmenne og kontekstuelle dimensjoner ved organisering og 
ledelse. Undervisning for kirkeansatte har også vært en viktig inspira- 
sjonskilde og gitt realitetsorienteringer for meg som ansatt i akademia. 
Målgruppen for boken er forskere i profesjonsstudier og organisasjons- 
og ledelsesfagene. I tillegg er boken skrevet med tanke på praktikere; 
ledere, ansatte og medlemmer i kirkelige råd. Studenter ved utdanninger 
som fører til kirkelig stilling vil også kunne ha utbytte av boken. 
Kolleger ved VID vitenskapelige høgskole, Beate Jelstad Løvaas, Tone 
Lindheim, Dag-Håkon Eriksen, Arild Wæraas og Hans Austnaberg, 
har gitt verdifull respons på enkeltkapitler i skriveprosessen. Jeg setter 
stor pris på at Harald Askeland, Frank Grimstad, Kari Jordheim, Bernd 


FORORD 


Krupka og Terese Bue Kessel har lest utkast og respondert pa hele manu- 
skriptet. Fagsjefi Den norske kirkes presteforening, Per Kristian Aschim, 
har kommentert kapitler og bokprosjektet. Jeg takker anonym fagfelle 
for konstruktiv kritikk. VID har tilrettelagt for open access — takk til 
rektor Bård Mæland, prorektor for forskning Gunhild Odden og Hilde 
Trygstad, seksjonsleder for bibliotek, forskningsdatahåndtering og arkiv. 
Redaktør Ann Kristin Gresaker i Cappelen Damm Akademisk har tatt 
hånd om utgivelsesprosessen på utmerket vis. Oversettelsene av engelske 
sitater er mine egne. 

Dette er en vitenskapelig bok som tar for seg profesjon og ledelse i en 
distinkt kontekst, kirken. Mye av skrivearbeidet har funnet sted i tre- 
enighetstiden 2021. Denne tiden i kirkeåret er den lengste. Den liturgiske 
fargen er grønn og uttrykker vekst, modning og håp. Jeg synes derfor 
det er naturlig å ta med et vers fra salmen Den signede dag som nu vi ser 
(Norsk salmebok 227, 4). Få salmediktere skildrer naturen med en slik 
frodighet som Grundtvig. I skaperverket ligger åpenbaringer og de store 
sammenhenger synlig og skjult til stede. Grundtvig-salmene inneholder 
tallrike henspillinger til Bibelens tekster og den kristne fortellingen. 
I salmeverset klinger Jesu ord om fuglene under himmelen og liljene på 
marken (Matt 6, 25-34). Selv om dette er en bok om profesjoner og ledelse 
i Den norske kirke i vår egen tid, vil leseren møte både tilbakeskuende 
og fremadskuende perspektiver. Vi står på skuldrene til de som har gått 
foran oss, og i en lang rekke er det også noen som kommer etter oss. 


Så takker vi Gud, vår kjære Far, 
som fuglen i morgenrøde, 

for dagen som lyset til oss bar, 
for livet Han gav av døde, 

for alt på vår mark i tusen år 
som grodde til sjeleføde! 


Stephen Sirris, Røyken, treenighetstiden 2021 

KAPITTEL 1 


Introduksjon til profesjon og ledelse 
i Den norske kirke 


Bokens tema og fokus 


Denne boken handler om yrkesgrupper som har Den norske kirke som 
arbeidsplass. Kirken fylles av en rekke stillingskategorier som ivare- 
tar et mangfold av oppgaver og ansvarsomrader. Den norske kirke har 
omkring 6000 årsverk fordelt på sokn, kirkelig fellesråd og bispedømmer 
(Statistisk sentralbyrå [SSB], 2021b). I 2018 hadde kirken i fulle årsverk 
1 316 prester, 863 kirkemusikere, 717 undervisere (kateketer, menighets- 
pedagoger og trosopplærere), 308 diakoner, 1737 kirkegårds- og byggansatte 
i tillegg til omtrent 100 000 frivillige (Den norske kirke, 2020). Som lokale 
ledere fantes en kirkeverge i alle 356 fellesråd, administrativt ansatte samt 
prost i de 104 prostiene. 

I likhet med andre organisasjoner er kirken avhengig av at profesjo- 
nalitet, spesialisert kunnskap og oppgaveløsning ivaretas av kvalifiserte 
medarbeidere. I det som kalles profesjonspregede organisasjoner er det 
høy grad av sammenfall mellom profesjonenes praksis og det som utgjør 
organisasjonens operative virksomhet; verdiskaping gjennom produk- 
sjonen av varer eller tjenester. Dette er kjernevirksomheten. I denne 
boken utforsker jeg kirken som yrkesmangfoldig arbeidsorganisasjon 
for prester, diakoner, kateketer og kantorer. Disse profesjonene møter 
folk i gudstjenester, kirkelige handlinger og aktiviteter i menigheten. De 
utformer tjenestene, har makt i og påvirker menighetslivet og ivaretar 
samfunnsressurser. Menighetene preges av dette profesjonsmangfoldet, 
selv om profesjonsutøverne er ansatt av andre instanser i kirkeorganisa- 
sjonen; prestene av bispedømmet og diakon, kateket og kantor av kirke- 
lig fellesråd, som er sammenslutningen av menighetsrådene innenfor en 
kommune. 

Prester, diakoner, kateketer og kantorer bidrar til å forme Den norske 
kirke og medlemmenes møte med kirken. Disse profesjonene har en helt 
sentral rolle i kirken, men er paradoksalt nok lite utforsket. Det trengs 
mer forskningsbasert kunnskap med utgangspunkt i noen grunnleg- 
gende spørsmål: Hva kjennetegner kirkeprofesjonene? Hvordan forstår 
kirken profesjonene, og hvordan oppfatter de seg selv? Hva slags innsikt 
bør profesjonene ha om hverandres identitet og faglighet for å samar- 
beide og delta i et tverrfaglig samspill? Og hvordan kan profesjonsutøver- 
nes ledere, kirkeverger og proster, utøve best mulig ledelse? 


Formål og problemstilling 


Denne boken er forskningsbasert. Det overordnede målet er å analysere 
og drøfte sammenhenger mellom profesjoner, ledelse og organisering i 
Den norske kirke. Hensikten er for det første å frembringe ny og systema- 
tisk kunnskap om særpreg ved kirkens profesjoner og hvordan de utgjør 
en måte å organisere arbeid på. Her inngår også en problematisering av 
profesjonsbegrepet i kirkekonteksten og mer spesifikt av hver av de fire 
yrkesgruppene. Jeg argumenterer for og viser fruktbarheten av å anvende 
profesjonsteori i kirken. På det grunnlaget gir boken for det andre inn- 
sikt i hvordan profesjonene kan ledes. Et viktig premiss i boken, er at det 
er og bør være sammenhenger mellom profesjonenes arbeid, ledelse og 
organisering. I en kompleks og desentralisert kirkeorganisasjon bidrar 
slike sammenhenger til helhet. Boken er deskriptiv idet den dokumen- 
terer at slike sammenhenger finnes. Samtidig er premisset også norma- 
tivt, siden jeg argumenterer for at det er hensiktsmessig med organisering 
og ledelse som tar høyde for kjernevirksomhetens særpreg. Argumentet 
henter kraft fra prinsippet om at kirken gjør hva den er, og organiserer 
hva den gjør (Van Gelder, 2000). Sagt med andre ord er, og bør det være, 
en linje fra kirkens teologiske grunnlag til organisering og utforming 
av tjenestene hvor profesjonene er nøkkelaktører. Selv om teologi ikke 
er bokens primære fagområde, drøftes eksempelvis kall og vigsling som 
kirkeprofesjonenes kjennetegn. Bokens hovedproblemstilling er todelt: 
Hva seerpreger profesjoner i Den norske kirke, og hvordan kan kirkelige 
profesjoner best ledes? 

En viktig foranledning for boken er at temaet profesjon og ledelse far 
okt oppmerksomhet i utformingen av ny kirkeordning. Kirkeradet eta- 
blerte i oktober 2019 et prosjekt for arbeidet med kirkelig organisering. 
Arbeidet ble ledet av et hovedutvalg, Miiller-Nilssen-utvalget, og fire 
arbeidsgrupper som så nærmere på arbeidsgiverorganisering, biskopens 
tilsyn, valgordninger og forholdet mellom kirke og kommune. Mandatet 
var å utrede et nytt organ på mellomnivå, prostifellesrådet, og arbeids- 
giverorganisering. Hovedutvalgets rapport, Samhandling i en selvsten- 
dig folkekirke (Kirkerådet, 2021), vil være viktig uansett hvilken kirkelig 
organisering som Kirkemøtet vedtar. Kirkeordningsarbeidet aktualiserer 
sentrale spørsmål om hvordan kirken med dens virksomhet og praksiser 
skal ledes og organiseres. Dette er ikke nye spørsmål, men inngår i en 
problemkontekst som har vært drøftet i kirken over flere tiår (Sirris & 
Askeland, 2021b). Boken bidrar til et større kunnskapsgrunnlag om 
fagledelse og profesjonenes rolle i dette komplekset. Jeg vektlegger 
ulike dimensjoner ved profesjonene som får implikasjoner for utøvelse 
av ledelse. Alle kapitlene har derfor eksplisitt eller implisitt en ledelses- 
komponent. Boken gir imidlertid ingen fullstendig oversikt over et kom- 
plekst organisatorisk og profesjonsfaglig kirkelandskap, men begrenser 
seg til utvalgte perspektiver som jeg beskriver nærmere i avslutningen av 
dette kapitlet. 


Forskningsfelt, metode og data 

Boken er tverrfaglig idet den bygger på flere fagdisipliner som bidrar til 
å belyse temaet profesjon og ledelse. Denne vitenskapelige monografien 
bidrar primært til fagfeltet profesjonsstudier ved å gi innsikt i allmenne 
og kontekstuelle fenomener ved profesjonene i kirken. Innenfor det 
omfattende feltet profesjonsstudier tematiserer den organisasjonsfaglige 
aspekter og gir særlig oppmerksomhet til drøftingen av ledelsesimplika- 
sjoner. Det er primært disse to fagområdene som utruster boken med et 
begrepsapparat for å belyse en mangfoldig empirisk virkelighet. Videre 
er boken forankret innenfor et overordnet teoretisk rammeverk som 
trekker veksler på institusjonell teori (Scott, 2014), som utdypes senere 
i kapitlet. På tross av at profesjon og ledelse i kirken er et komplekst og 

mangefasettert fenomen, tar boken mål av seg å gi en systematisk og opp- 
datert sammenstilling av kunnskap på feltet. Relevant nyere empirisk 
forskning blir presentert og drøftet. 

Fagboken har Den norske kirke som forskningskontekst, og gir derfor 
et bidrag til kirkekunnskap som fagområde. Nærmere bestemt fokuse- 
rer boken på det lokale soknenivået i kirken, hvor menigheten utgjør det 
empiriske feltet. Jeg problematiserer hvorvidt profesjon er et fruktbart 
begrep å bruke på de fire yrkesgruppene, hva som skiller og forener dem, 
samt gjør en drøfting av hva som særpreger profesjonene. Men boken er 
primært ikke en komparativ studie. Fremfor å sammenligne de kirke- 
lige profesjonene ved å peke på likheter og forskjeller, er jeg mer opptatt 
av dimensjoner som er felles for profesjonene. Oppmerksomheten rettes 
mot profesjon i entall fremfor profesjoner i flertall. Her ligger også en 
antakelse om at de fire profesjonene som er sentrale i boken, prest, dia- 
kon, kateket og kantor, har viktige fellesnevnere - også med tanke på hva 
som er tjenlig ledelse. 

Når det gjelder datamateriale og metode, presenterer, analyserer 
og drøfter jeg empiriske studier gjort i rammen av Den norske kirke. 
Disse belyser hvordan ulike aspekter ved profesjon og ledelse utspiller 
seg i praksis. Her inngår både andres og egen forskning (Hougsnæs et 
al., 2003; Sirris, 2019b; Sirris & Askeland, 2021b). I de fleste tilfellene er 
de benyttede tilnærmingsmåtene kvalitative og kvantitative samfunns- 
vitenskapelige studier. Den norske kirke utgjør ikke et ferdig utforsket 
terreng. I tillegg bygger fremstillingen derfor på to kildetyper: Først nyere 
undersøkelser i form av kirkelige utredninger og rapporter som delvis 
beskriver og delvis anbefaler endringsforslag. Den andre kategorien er 
institusjonelle rammebetingelser, lover og regelverk som fastsetter kvali- 
fikasjonskrav og plasserer yrkesgruppene i kirkeorganisasjonen. 

Størsteparten av datamaterialet er etablert de siste tiårene. Utfordringen 
med ferskvare er holdbarhetsdatoen på lengre sikt. Dette er imidlertid 
kostnaden ved å skrive en oppdatert fagbok på et område som kontinuer- 
lig er i utvikling og fornyelse. Boken gir dermed et tidsbilde av profesjon 
og ledelse i Den norske kirke anno 2022, men fenomenene som beskrives 
er gyldige på tvers av organisatoriske kontekster i tid og rom. Religiøse 
organisasjoner preges av tradisjoner og institusjonalisering. Det gjør at 

endringer krever tid. En dybdestudie av profesjon og ledelse slik feno- 
menet fremtrer i dagens kirke gir viktig dokumentasjon som igjen kan 
brukes i sammenlignende studier, enten pa et senere tidspunkt for a vise 
utvikling over tid, eller i forhold til andre profesjoner eller organisasjoner 
i Norge eller internasjonalt. 

Det er noe allment ved fenomener som profesjon, ledelse, makt, auto- 
ritet, kall og samarbeid. Disse lar seg identifisere teoretisk, men kan ogsa 
med fordel utforskes i distinkte empiriske kontekster. Det er min inten- 
sjon at denne vitenskapelige monografien gjennomgående er praksisnær 
med relevans for feltet. Jeg bruker derfor praktiske eksempler og illus- 
trerende caser for a belyse og konkretisere teoretiske poeng. Som nevnt 
foreligger det mye empirisk forskning, undersokelser og utredninger som 
er relevant for bokens problemstilling. Men datamaterialet er i mindre 
grad satt i dialog med de teoretiske perspektivene jeg anvender. Et viktig 
bidrag i boken er derfor 4 apne og belyse materialet ved hjelp av teori. 
Praktikere vil gjenkjenne fenomener som beskrives, mens forskere vil fa 
innsikt i hvordan dimensjoner ved profesjonene utspiller seg i en kirkelig 
kontekst. Bokens faglige plassering i profesjonsstudier og organisasjons- 
og ledelsesfag har altsa sin empiriske tilknytning til kirkefeltet. Det gjor 
at innholdet ogsa tangerer andre fagdisipliner, som praktisk teologi og 
profesjonsfagene teologi, diakoni, kateketikk og kirkemusikk. 


Kirkesyn og kirkelige profesjoner 

Som litteraturgjennomgangen vil vise, er det hittil ikke skrevet en samlet 
og systematisk fremstilling av profesjon, ledelse og organisering i Den 
norske kirke. Dette er tankevekkende, siden det dreier seg om landets 
storste tros- og livssynssamfunn med 3,5 millioner medlemmer. Det 
utgjor 67 prosent av befolkningen (SSB, 2021). Kirken er Norges eldste 
organisasjon, landsdekkende og demokratisk. Som nasjonal, regional og 
lokal organisasjon har kirken flere nivåer. Kirkens mange aktører ivare- 
tar en bred vifte av oppgaver som er statistisk belagt: Av årskullet ble i 
2019 51 prosent døpt og 54 prosent konfirmert. Samme år forrettet kirken 
6 200 vigsler, 35 000 gravferder og 60 000 gudstjenester. Pandemiåret 
2020 viser en nedgang i disse tallene (SSB, 2021b). 

I denne boken ser jeg nærmere pa de yrkesgruppene som har et sær- 
lig ansvar i kirkeorganisasjonens operative kjerne, kjernevirksomheten i 
menigheten. Jeg anser dette for å være folkekirkens møte med mennes- 
ker gjennom gudstjenester, kirkelige handlinger og menighetsliv. Denne 
posisjonen sammenfaller med en ekklesiologi, et kirkesyn, som uttrykkes 
i kirkens offisielle selvforståelse slik denne presenteres i Den norske kirkes 
identitet og oppdrag (Kirkemøtet, 2004, s. 1): 


Den norske kirke er en del av den verdensomspennende kristne kirke som har 
sitt grunnlag i Jesu liv, død og oppstandelse. I den nikenske trosbekjennelse 
uttrykkes troen på én hellig, allmenn og apostolisk kirke. Den består av men- 
nesker som ved dåpen er satt inn i fellesskap med Gud og med hverandre. 


Videre fastslås kirkens identitet gjennom kjerneverdiene «bekjennende, 
misjonerende, tjenende og åpen folkekirke» (Kirkemøtet, 2004, s. 2-3). 
Dokumentet omtaler gudstjeneste, dåp og trosopplæring som sentrale 
sider ved kirkens virksomhet. Punkt 18 som omhandler organisering og 
styringsstruktur er særlig relevant for denne boken. Her understrekes 
det at kirkens organisasjon er et produkt av lange historiske prosesser. Et 
særlig kjennetegn er fremveksten av en demokratisk valgt rådsstruktur 
ved siden av den geistlige embetsstrukturen. Det følgende avsnittet viser 
hvordan de to linjene samvirker på alle nivåer i kirkeorganisasjonen: 


De kirkelige rådsorganer har representasjon også fra prester, biskoper og andre 
kirkelig ansatte. [...] Menighetsrådet, valgt av kirkens medlemmer, er soknets 
basisorgan. Dets grunnleggende oppgave er å vekke og nære det kristelige liv 
i soknet. I kommuner med flere sokn ivaretas administrative og økonomiske 
oppgaver av fellesrådet. I kirkeloven er alle kommuner pålagt et klart ansvar 
for den lokale kirkes økonomi. Alle menigheter hører til i et prosti og i et bispe- 
dømme og står under tilsyn av en biskop. [...] Kirkemøtet er Den norske kirkes 
øverste representative organ. Kirkerådet er Kirkemøtets utøvende organ. I Den 
norske kirke har biskopene, hver for seg og som bispemøte, et særlig ansvar for 
å bevare enheten og samholdet i kirken, ikke minst å verne om kirkens enhet i 
tro og bekjennelse. (Kirkemøtet, 2004, s. 4-5) 


Den norske kirke har lang historie som statskirke inntil den formelle 
oppløsningen i 2012. I trossamfunnsloven som trådte i kraft i 2021 define- 
res kirken som en demokratisk og landsdekkende folkekirke. Den norske 
kirkes oppdrag og identitet (Kirkemøtet, 2004, s. 7) beskriver folkekirken 
slik i punkt 26: 

Som folkekirke forholder Den norske kirke seg til allmenne livserfaringer i 
samfunnet, og søker i sitt gudstjenesteliv og i sin øvrige virksomhet å reflektere 
menneskelivet i sitt mangfold. Omtalen av Den norske kirke som folkekirke er 
samtidig uttrykk for en visjon, at Den norske kirke ønsker å ha en breddeprofil. 
Den ønsker at hele befolkningen skal få del i kirkens tjeneste og forkynnelse. 
Som folkekirke vil den understreke sammenhengen mellom hverdagsliv og 
kristenliv. Den ønsker med sin virksomhet å være integrert i lokalsamfunnets 
liv og hendelser. Den ønsker at kristen tro og livstolkning skal prege både dag- 
ligliv og høytid. 


Kirkeprofesjonenes praksis tar utgangspunkt i og skal realisere dette 
oppdraget. Disse profesjonene kan omtales som vigslede stillinger, tje- 
nestegrupper eller kirkefagstillinger. Det er prest, diakon, kateket og kan- 
tor med hver sine spesialiseringer og kompetanser. Som styringsorgan 
har menighetsrådene virksomhetsansvar for kirkelig undervisning, 
kirkemusikk og diakoni. Ifølge trossamfunnsloven $ 11 opptrer menig- 
hetsrådet på vegne av soknet såfremt myndigheten ikke er tillagt annet 
organ. I menighetsrådet sitter også sokneprest med et særlig ansvar for 
forkynnelse av evangeliet og forvaltning av sakramentene, med guds- 
tjenestelivet som sentrum. Like fullt ivaretas arbeidsområdene i det dag- 
lige av profesjonene. 

Det er viktig for meg at profesjonene ikke sees som et isolert fenomen, 
men som innvevd i en særskilt organisatorisk kontekst. Likevel har boken 
to tydelige avgrensninger som skyldes nødvendighetshensyn med tanke 
på et klarere sikte. Av hensyn til bokens fokus og rammer har jeg valgt å 
ikke skrive om frivillighet. Menighetene har både lønnede og ulønnede 
medarbeidere. Frivillige engasjerer seg sammen med profesjonsutøverne. 
Det skjer på arbeidsfeltene hvor de respektive profesjonene har et leder- 
ansvar, jf. tjenesteordningene $ 2. Det foregår nå en satsing på frivillig- 
het i Den norske kirke, og temaet vil trolig styrkes i årene som kommer. 
Ledelse og organisering av frivillige, samt profesjonsutøvernes rolle, bør 
følges opp i en annen utgivelse. Bokens fokus på profesjoner innebærer 
også at jeg ikke ser nærmere på øvrige yrkesgrupper i kirken. Men andre 
yrkesgrupper trekkes flere steder i boken inn gjennom deres samhand- 
ling med profesjonene, særlig trosopplærere. 

Når det gjelder balansen mellom bruk av eksempler fra de ulike pro- 
fesjonene, bærer boken preg av at presteprofesjonen hittil har fått mest 

oppmerksomhet i empirisk kirkeforskning (Sirris & Askeland, 20212, 
s. 13). Men fokuset på disse fire profesjonene — prest, diakon, kateket og 
kirkemusiker - skyldes tydelige fellestrekk som bidrar til at de danner en 
særskilt kategori og en tydelig enhet (se kapittel 2 og 3). Vigsling utgjør 
et felles fundament for de fire profesjonene. Vigslingen er gyldig i hele 
kirken, og utføres i Den norske kirke av biskopen (Bispemøtet, 2010). 
Hvordan kan vigslingen forstås? Vigsling er en gudstjenestelig handling 
hvor kirken innsetter til tjeneste. Vigslingen formidler for det første kall, 
idet kirken bekrefter å ha funnet den som vigsles egnet til tjeneste. Den 
som vigsles lover å utføre tjenesten i troskap mot kirkens lære og oppdra- 
get som er gitt i tjenesten. For det andre er vigslingen velsignelse og en 
karismatisk handling hvor menigheten ber Ånden gi den vigslede sine 
gaver. For det tredje er vigsling sendelse, siden den ikke er tidsbegrenset, 
men sikter mot livslang tjeneste (Jordheim, 2011, s. 163). 

En annen fellesnevner for kirkeprofesjonene er fastsatte kvalifikasjons- 
krav og tjenesteordninger kun for disse fire gruppene. Diakon, kateket 
og kantor ledes av kirkeverge, mens prest ledes av prost. Det er altså ulik 
leder for profesjonene, og likheten i vigsling er et nytt fenomen. Det er kun 
prestens oppgaver man ikke kan ansettes fast for å ivareta, uten vigsling. 
Vigsling av kontorer er i praksis frivillig, vigsling til prest er nødvendig. 
Mens utforming av vigslingsordninger er lik for diakon, kateket og kantor, 
er den noe annerledes for prester. Det er altså både likheter og forskjeller 
mellom de fire profesjonene, noe som vises gjennom formålsparagrafen 
($ 2) i de respektive tjenesteordningene hvor stillingene defineres: 


Kirkens diakonale tjeneste har som formål å fremme medmenneskelig omsorg 
og fellesskapsbyggende arbeid, og er den tjenesten som i særlig grad er ret- 
tet mot mennesker i nød. Diakonen leder menighetens diakonitjeneste og har 
medansvar for å rekruttere, utruste og veilede frivillige medarbeidere. 


Kirkemusikktjenesten har som formål å gi menigheten et musikalsk uttrykk i 
gudstjeneste og øvrig menighetsliv. Kantoren leder menighetens kirkemusikal- 
ske virksomhet, og skal være med å forvalte og gjøre levende tradisjonelle og 
nye kirkemusikalske verdier, og bidra til bredde og kvalitet i det kirkemusikal- 
ske og kulturelle arbeidet i menigheten. Kantoren har medansvar for å rekrut- 
tere, utruste og veilede frivillige medarbeidere. 


Kirkens undervisningstjeneste har som formål å fremme dåpsopplæringen 
i menigheten, styrke troen hos alle døpte, gi hjelp til livsmestring og kalle til 

etterfolgelse. Kateketen leder menighetens undervisningstjeneste og har med- 
ansvar for a rekruttere, utruste og veilede frivillige medarbeidere. 


Presten skal forvalte Ord og sakrament slik at kristen tro og kristent liv 
fremmes i menighetene ved a a) holde forordnede gudstjenester og forrette 
kirkelige handlinger, b) utføre dåps- og konfirmasjonsopplæring, c) utøve sjele- 
sorg og veiledning, gå med dødsbud, reise i soknebud og også ellers besøke 
syke og d) utføre forkynnerarbeid og i samråd med menighetsrådet annet 
menighetsbyggende arbeid. Presten skal også utføre andre gjøremål som er eller 
måtte bli pålagt ved lov eller bestemmelse av Kirkemøtet. Presten skal forbe- 
rede ovennevnte gjøremål og sette av nødvendig tid til studium og personlig 
fornyelse. 


Videre i dette introduksjonskapitlet redegjør jeg for sentrale begreper og 
problemstillinger i boken. Jeg posisjoner først boken innenfor profesjons- 
studier og gir en kortfattet forskningsoversikt gjennom en litteraturgjen- 
nomgang som tydeliggjør bokens vitenskapelige bidrag. Avslutningsvis 
presenteres de enkelte kapitlene og deres plass i bokens prosjekt. 


Profesjonssosiologiske perspektiver 
Hva er en profesjon? 


Ordet ‘profesjonell’ brukes i dagligtalen ofte som motsetning til ‘ama- 
tor’. Profesjonell har en positiv valør, siden det uttrykker forventninger 
til en kvalitetsstandard. Begrepet impliserer ekspertise og anerkjennelse 
av kompetanse. Å bli ansett som profesjonell, medfører en autoritet som 
gir legitimitet fra andre og som bygger opp under en faglig selvforståelse. 
Profesjon er det sentrale begrepet i denne boken og trenger en forelø- 
pig avklaring. Profesjonsforskerne Anders Molander og Lars Inge Terum 
(2008b, s. 20) forstår profesjon som yrkesmessig organisering av arbeid, 
eksempelvis leger, sykepleiere, ingeniører og lærere. Et yrke er ifølge Max 
Weber (1978) et sett av kompetanser, spesialiseringer og arbeidsoppgaver 
som brukes for kontinuerlig forsørgelse. Med andre ord er et yrke et fast, 
kvalifisert lønnsarbeid man kan leve av. Selv om profesjon er forstått på 
ulike måter, er profesjoner yrker som utfører tjenester på grunnlag av spe- 
sialisert, høyere utdanning og teoretisk, forskningsbasert kunnskap. Jeg 
forstår profesjoner i kortform som ekspertyrker eller kunnskapsbaserte 
yrker, og slutter meg til et utbredt syn innenfor profesjonsstudier som 

fremhever særskilte kriterier for profesjoner (Brante, 2011, s. 5; Freidson, 
2001, s. 180; Molander & Terum, 2008a, s. 18-20): 


1) Profesjonene har en vitenskapelig kunnskapsbase ervervet gjennom 
en lengre høyere utdanning som kombineres med skjønnsutøvelse. 
Dette gjør at profesjonene ivaretar ekspertise og spesialistkompe- 
tanse. Kunnskapen er opparbeidet og utviklet over lengre tid, noe 
som kan gjøre den mindre tilgjengelig og mer eksklusiv. Hva som 
er lang utdannelse, kan diskuteres. Noen mener fem år, mens andre 
holder på tre år (Otterlei, 2018, s. 35). Skjønnsutøvelse i profesjons- 
praksiser strekker seg ut over regler og standarder. 

2 

3 


WN 


Profesjonene ivaretar et verdibasert samfunnsoppdrag. 


wm 


Profesjonene har monopol i betydningen kontrollert arbeidsmar- 
ked som fordrer sertifisering og kvalifikasjoner. Eksempelvis bru- 
ker den amerikanske sosiologen Andrew Abbott (1988) begrepet 
jurisdiksjon, raderett. Dette star i motsetning bade til markedet, 
hvor tilgjengelighet er sentralt, og til brukerstyring og brukervalg. 
Profesjonene kan bare fylles av personer med en særskilt utdan- 
nelse, og de har beskyttede titler. 

4 
5 


— 


Profesjonene har utstrakt autonomi, frihet og individuelt ansvar. 


wn 


Profesjonene har etiske retningslinjer og er organisert i kollektive 
sammenslutninger som fagforeninger. 


Språklig er termen profesjon avledet av det latinske professio; ‘a erklære 
offentlig” eller ‘offentlig erklært erverv. Det henspiller på en normativ 
og etisk dimensjon, nemlig å tjene andres og fellesskapets interesser. 
Dette omtales gjerne som en samfunnskontrakt hvor profesjoner har fått 
oppgaver og ansvar for å fremme et offentlig gode. Dessuten kan pro- 
fesjoner også forstås ut fra en kognitiv dimensjon som synliggjør deres 
kunnskapsmessige selvråderett. Dette peker på jurisdiksjonen; profesjo- 
ners kontroll over et gitt område i form av «en eksklusiv rett til å utføre 
bestemte arbeidsoppgaver og å gjøre det i tråd med egne faglige standar- 
der» (Eriksen & Molander, 2008, s. 161-162). Profesjon er en yrkesgruppe 
med vitenskapelig kunnskapsgrunnlag som er sertifisert gjennom 
utdanning og kvalifikasjon til å ivareta et bestemt sett av oppgaver. 

Profesjonsbegrepet kan ogsa brukes i grensesetting overfor andre yrker 
ved a lukke eller apne arbeidsfeltet samt utove en viss kontroll over eget 
arbeid. 

Profesjonalisering refererer til prosesser hvor yrker utvikler sterkere 
profesjonstrekk. Motsatt uttrykker avprofesjonalisering eller deprofe- 
sjonalisering henholdsvis stor eller delvis svekking av profesjonstrekk. 
Slike prosesser kan utforskes gjennom historiske studier som paviser 
endringer over tid. Mens prester tradisjonelt har blitt regnet som en pro- 
fesjon, har også diakoner, kateketer og kantorer de siste tiårene utviklet 
seg til profesjoner (kapittel 3). Grunnet økt profesjonalisering av en rekke 
yrker på 1900-tallet, er det enighet om at mange yrker har profesjons- 
kriterier, men i større eller mindre grad. Det er ikke slik at profesjon 
består av et helhetlig sett kriterier som enten oppfylles eller ikke. Noen 
yrker har sterkere preg av profesjonskjennetegn enn andre. Lenge regnet 
man eksempelvis sykepleiere og sosionomer som semiprofesjoner, altså 
ikke fullverdige profesjoner. Et slikt skille var utbredt i norsk samfunns- 
forskning fra 1960-tallet gjennom de profesjonssosiologiske studiene til 
Ulf Torgersen (1972) og Vilhelm Aubert (1976). Mens Torgersen knyttet 
utdannelse og yrkesmonopol uløselig sammen og opererte med strenge 
profesjonskriterier, var Aubert mer pragmatisk og anså profesjon som et 
gradsspørsmål (Slagstad, 2014, s. 23). Profesjon kan altså forstås både som 
en idealtype, en rendyrking av noen trekk, og som en skala (Molander & 
Terum, 2008b, s. 17). 

I lys av denne forståelsen er eksempelvis trosopplærere i Den norske 
kirke strengt tatt ingen profesjon, siden stillingen verken krever egen 
utdanning eller har standardiserte kompetansekrav. I praksis vil ofte 
lærere fylle denne stillingen. De forlater da sin lærerprofesjon i skolever- 
ket og går inn i en nyere yrkeskategori som kirkelig trosopplærer. Men 
det er fastsatt kompetansekrav for menighetspedagoger, selv om det ikke 
nødvendigvis innebærer et vitenskapelig kunnskapsgrunnlag. For menig- 
hetspedagoger og kateketer utgjøres det vitenskapelige kunnskapsgrunn- 
laget av pedagogiske og teologiske fag. Tilsvarende har mange diakoner 
sykepleiefaglig utdanning eller sosialt arbeid «i bunn» før de kvalifise- 
rer seg gjennom masterstudiet i diakoni. Diakonivitenskap har tydelige 
komponenter fra teologi og samfunnsvitenskap. Derimot er stillingene 

som kirkeverge og daglig leder profesjonsnøytrale og i prinsippet åpne 
for at den kandidaten kirkelig fellesråd finner mest egnet, kan tilsettes. 
Det er flere steder hvor en utdannet teolog med presteerfaring arbeider 
som kirkeverge — og i varierende grad trekker veksler på egen profesjons- 
bakgrunn som teolog inn i kirkevergejobben. Eksemplene viser at det 
altså ikke er vanntette skott (se kapittel 3). Kompetanser er ikke fullsten- 
dig bundet til profesjoner, men kan gå over grenser eller være overlap- 
pende mellom yrkesgrupper. I slike grenseområder kan det også utvikles 
hybride kompetanser, roller og identiteter (Sirris, 2019a). I et moderne 
arbeidsliv er jobbskifte og omskolering blitt vanligere. Etterutdanninger, 
omskolering og bytte av yrke, second career, bidrar også til å gjøre gren- 
sene mer flytende. Profesjon som idealtype og som skala er like fullt 
analytisk nyttige verktøy som må presiseres og justeres i møte med den 
empiriske virkeligheten. 


Profesjonsstudier 
Hva betyr det at boken plasserer seg innenfor fagfeltet profesjonsstudier? 
Profesjonsstudier er en samlebetegnelse på alle typer vitenskapelige stu- 
dier med profesjoner, profesjonsutøvelse og profesjonsutøvere som sitt 
gjenstandsområde. Det brukes et bredt spekter av metodiske og teore- 
tiske tilnærminger på dette forskningsfeltet (Molander & Terum, 2008a, 
s. 13). Profesjonsstudier kan ta utgangspunkt i en eller flere forskjellige 
disipliner og utgjør dermed et tverrfaglig felt. Pedagoger, psykologer, his- 
torikere, statsvitere og økonomer har sine respektive innsteg (Slagstad 
& Messel, 2014). Det er særlig sosiologer og organisasjons- og ledelses- 
forskere som har studert de organisatoriske aspektene ved profesjonene. 
Denne boken handler primært ikke om profesjonspraksiser, men 
om det organisatoriske aspektet ved profesjonene. Distinksjon mellom 
profesjoners performative og organisatoriske sider er derfor viktig for 
boken (Molander & Terum, 2008a, s. 18). Det performative omhandler 
praksis i form av eksperttjenester, altså hva profesjonene gjør når de 
anvender teoretisk kunnskap med bruk av skjønn for å løse praktiske 
problemer. Profesjonsutøvelsen handler om hva som kjennetegner selve 
arbeidsutførelsen, hva profesjonsutøverne gjør i jobben. Profesjonell 

yrkesvirksomhet bestar av tjenesteyting. Her inngar bade konkret 
individuell oppgavelosning og samhandling, siden profesjonspraksis 
kjennetegnes av å skje i interaksjon med andre og baseres på tillit. 

Det performative profesjonsaspektet og fokuset på profesjonelt arbeid 
er naturligvis vesentlig i de respektive profesjonsutdanningene. Her er 
profesjonsfag i sentrum, eksempelvis teologi, diakoni, kateketikk og 
kirkemusikk som sådan. Det fremtrer her mer som håndverksfag som 
direkte og indirekte bygger på et kunnskapsgrunnlag. Ekspertise og 
kompetanse omhandler praksis og oppgaveutførelse, altså et performa- 
tivt aspekt. Dette gir en innsideforståelse, siden perspektivet er praksis og 
yrkesutøvelsen. Det handler om aktørkompetanse i form av yrkesutøvere 
som bruker kunnskap i situerte kontekster i deres daglige praksis, på et 
mikronivå. Til forskjell fra profesjonsfaglige studier gir profesjonsstu- 
dier et utenfraperspektiv på et makronivå, basert på det Molander og 
Terum (2008a, s. 23) kaller beskrivende og analyserende kommentator- 
kompetanse: «Mens profesjonsfagenes formål er å bidra til god profe- 
sjonsutøvelse, er formålet med profesjonsstudier å utvikle kunnskap om 
profesjoner, profesjonsutøvelse og profesjonskunnskap.» 

Til forskjell fra det performative aspektet konsentrerer det organisato- 
riske aspektet seg om rammer, kontekst og ledelse av profesjonelt arbeid. 
Men i praksis er det vanskelig å skille skarpt mellom de organisatoriske 
og performative aspektene. En analyse av en profesjon forutsetter en viss 
kunnskap om praksisen, selv om innsteget og formålet er organisatorisk. 
Hvordan perspektivene kan spille sammen, blir tydelig når jeg eksem- 
plifiserer gjennom min egen forskerrolle. Som nevnt i forordet, har jeg 
både intern kunnskap som profesjonsutøver og arbeidstaker som prest og 
kantor i tillegg til å ha undervist i begge disse profesjonsutdanningene. 
Jeg trekker veksler på egen aktørkompetanse og innsidekunnskap om 
kirkefeltet på grunnlag av egen arbeidserfaring i begge profesjonene. 
Min eksterne kunnskap og kommentatorkompetanse bygger på master- 
utdanning og ph.d.-studier samt forskning på profesjonene i et orga- 
nisasjons- og ledelsesfaglig perspektiv. Jeg har de siste årene også hatt 
lederstilling med personalansvar i akademia. Jeg er derfor vel kjent med 
å være arbeidsgiver for yrkesgrupper som kan beskrives som kunnskaps- 
arbeidere og ligner profesjonsutøvere. 

Et premiss i denne boken, er at ledelse er kontekstavhengig og ma til- 
passes en rekke faktorer. Det betyr at min antakelse er at ledere av pro- 
fesjonell virksomhet ma ha en viss kjennskap til profesjonsfagene og 
seertrekk ved profesjonene som skal ledes. Hvilken kjennskap i niva og 
omfang som ideelt og praktisk er hensiktsmessig, er et sentralt sporsmal 
som droftes i boken. I sentrum av temakomplekset profesjon og ledelse, 
møter vi spørsmålet om autoritet. Nærmere bestemt gjelder det forholdet 
mellom organisatorisk kontroll gjennom ledere og systemer på den ene 
siden, og profesjonenes autonome selvstyre på den andre siden. De fleste 
profesjonsutøvere arbeider i organisasjoner, og spenninger mellom orga- 
nisasjon og profesjon er velkjent. Det gjelder særlig temaer som faglig 
selvstendighet, autonomi, og typer og grad av kontroll og tilsyn med pro- 
fesjonene og deres arbeid. Det er slike organisatoriske sider ved profesjon 
som er i søkelyset i herværende bok. 

Organisasjonsbegrepet utfoldes i kapittel 2, men trenger en foreløpig 
definisjon. Med organisasjon forstår jeg «et sosialt system som er bevisst 
konstruert for å løse spesielle oppgaver og for å realisere bestemte mål» 
(Jacobsen & Thorsvik, 2019, s. 16). Ledelse kan bredt defineres som en 
prosess hvor man utøver innflytelse som sikter på å oppnå mål gjennom 
andre. Ledelse er «prosessen med å påvirke andre til å forstå og enes om 
hva som trenger å bli gjort og hvordan, og prosessen med å tilrettelegge 
for individuelle og kollektive innsatser for å oppnå felles mål» (Yukl, 
2013, S. 6). Denne forståelsen kan suppleres med en ledelsesforståelse som 
tydeliggjør meningsdanning: Ledelse handler om «å skape oppslutning 
om målrettet samarbeid gjennom å gjøre det meningsfylt» (Arnulf, 2012, 
s. 13). Jeg fastholder at begge aspekter i ledelse, måloppnåelse og menings- 
danning, er viktige i møte med profesjonsutøvere (se kapittel 10 om verdi- 
basert ledelse). 


Profesjon og ledelse i nyere forskning 


Hvilken forskning har ledet til denne boken - og hva søker den å utvikle? 
Profesjon og ledelse i Den norske kirke er hittil ikke systematisk behand- 
let. Jeg forsøker ikke i dette innledningskapitlet å sammenstille frag- 
menterte forskningsbidrag og empiri til et helhetlig bilde. De enkelte 

kapitlene bidrar derimot med foreliggende forskning og litteratur til sine 
respektive temaer. Dette introduksjonskapitlet viser hvordan boken er 
en videreutvikling av tre nyere utgivelser som tematiserer de organisato- 
riske aspektene ved profesjon eller ledelse allment eller i kirkekontesten, 
men som ikke gjor dette samlet (Doving et al., 2016; Sirris, 2019b; Sirris 
& Askeland, 2021b). To utgivelser er antologier som tar mal av seg 4 sam- 
menstille kunnskap og presenterer seg som nyskapende pa sine felt. Den 
tredje er en doktorgradsavhandling. Nar det gjelder det performative 
aspektet ved kirkelige profesjoner, altsa profesjonsfag og yrkesutovelse, 
finnes en rekke studier med litteraturoversikter (Johnsen & Afdal, 2020; 
Nygaard, 2015; Saxegaard, 2017; Sirris, 2019b). I det folgende tar jeg for 
meg det som er denne bokens anliggende, det organisatoriske aspektet 
ved profesjonene, ved a presentere de tre utgivelsene og dermed posisjo- 
nere denne boken i en problemkontekst. 


Profesjon og ledelse 

Den ene utgivelsen som jeg bygger videre pa, er antologien Profesjon og 
ledelse (2016), redigert av profesjons- og ledelsesforskerne Erik Doving, 
Beate Elstad og Aagoth Elise Lossius Storvik. Antologien inneholder 
bidrag fra norske forskere, hvorav de fleste er tilknyttet Senter for pro- 
fesjonsstudier eller Handelshøgskolen ved Oslomet. Antologien ligger 
tematisk nær herværende bok, men er tydeligere innrettet mot ledelses- 
faget. Noen kapitler har et institusjonelt perspektiv på ledelse, kompe- 
tanse og autonomi. Antologien tar ikke for seg kirkelige organisasjoner, 
men ser både på næringslivsorganisasjoner og offentlige organisasjo- 
ner som barnehage, skole, helse, Nav, kultursektoren og universiteter. 
Et viktig poeng i Profesjon og ledelse er at profesjoner som profesjons- 
fag er mye studert, men ledelse av profesjonsutøvere og profesjons- 
utøvere som ledere er lite utforsket. Redaktørene slår fast at det mangler 
systematisk kunnskap på området, og at det trengs mer forskning om 
temaet både i Norge og internasjonalt (Døving et al., 2016, s. 14). Deres 
bok møter mangelen gjennom tre temaområder: ledelse sett fra profe- 
sjonsutøvernes side, profesjonsutøvere som ledere, og rekruttering til 
lederstillinger. 

Forfatterne tar utgangspunkt i en velkjent aforisme: A lede profe- 
sjonsutøvere er som å gjete katter (Raelin, 1986). Ut fra beskrivelsen av 
profesjoner jeg har gitt i det foregående, følger at det er vanskelig å lede 
profesjonsutøvere. Det er med andre ord en antatt konflikt mellom profe- 
sjon og organisasjon. Et kjernespørsmål er hvordan autonomi kan ivaretas 
samtidig som noen har en formell lederfunksjon. Selvstyring var tradi- 
sjonelt profesjonenes ledelsesform, men de er nå i all hovedsak lønnsmot- 
takere (Freidson, 2001). Mange arbeider i offentlig sektor og er underlagt 
ledelse og styringssystemer. Døving et al. (2016) påpeker alternativer for 
ledelse i form av selvledelse, veiledning og kollegialitet. En begrepsfesting 
som er gjort av den kanadiske organisasjons- og ledelsesforskeren Henry 
Mintzberg, er mye sitert i litteraturen som behandler profesjon og ledelse 
(se kapittel 2). Mintzberg (1989) beskriver det profesjonelle byråkratiet, 
eksempelvis høyere utdanning og helseorganisasjoner, til forskjell fra 
maskinbyråkratier som produksjonsbedrifter og fabrikker. Profesjonelle 
verdier og standarder er styrende for virksomheten, vel så mye som regler, 
noe som gir profesjoner et islett av byråkrati. Sentrale kjennetegn er vekt- 
legging av tjenesteproduksjon, desentralisering, spesialisering og styring 
gjennom definerte krav til kvalifikasjoner. Det innebærer standardise- 
ring av kunnskap og kompetanse fremfor regelstyring eller målstyring. 

Profesjon og ledelse (Døving et al., 2016) gir gode innsikter i ledelse av 
profesjoner. Ikke minst er en sentral problemstilling hvordan profesjoner 
kan ledes både ut fra deres egne behov og organisasjonens behov. Men 
kirkefeltet faller altså utenfor antologiens empiriske område. Som jeg 
kommer tilbake til i kapittel 3, har kirkelige profesjoner i liten grad vært 
gjenstandsområde for profesjonsstudier så langt. Den mangelen synlig- 
gjør behovet for en studie av profesjon og ledelse i en kirkelig kontekst. 


Kirkelig organisering og ledelse 

Kirkelig organisering og ledelse - et verdibasert og praksisorientert per- 
spektiv (2021b), redigert av undertegnede og ledelsesforskeren Harald 
Askeland, gir en oversikt over kirkeorganisasjonens kompleksitet. I anto- 
logiens første del gjøres det rede for organisering, rammer og kontekst 
gjennom perspektiver på kirken som fellesskap, organisasjonsfaglige 

forskningsperspektiver, demokrati og institusjonelle rammer. I den 
andre delen følger kapitler om ledelse, en modell for institusjonell ledelse, 
konflikter som ledelsesutfordring, lederroller og ledelsespraksiser. 

Boken tar utgangspunkt i en kirke i endring. Både indre og ytre refor- 
mer har de siste tiårene preget kirken. Inntil 2012 var Den norske kirke 
en statskirke. Den er i fortsettelsen til dels innvevd i offentlig forvalt- 
ning, og har kommune og stat som finansieringskilder. Som selvsten- 
dig folkekirke har den utviklet egne organisatoriske trekk og inntatt en 
tydeligere plassering i sivilsamfunnet. Utviklingsprosessene har gjort 
at Den norske kirke fremstår som kompleks og komplisert (Sirris & 
Askeland, 2021b) og kan kalles en multistandardorganisasjon (Røvik, 
1998). Det innebærer at kirken inneholder og består av en rekke ulike 
former og standarder, men også at kirken håndterer og veksler mellom 
disse (se kapittel 2). Eksempelvis skal kirken balansere det å være kon- 
gresjonal, synodal og episkopal. Dette er prinsipper som betegner hen- 
holdsvis menighetens selvstendighet, rådsstrukturen slik den uttrykkes 
i Kirkemøtet og Kirkerådet, og biskopenes rolle (Askeland, 2021a). At 
kirken er både demokratisk og profesjonspreget, kan også inneholde 
spenninger. Antologien representerer ingen ukritisk import, men kon- 
tekstualisering. Den vektlegger empiriske studier for å utvikle «dialog 
mellom det særegne i kirkekonteksten og allmenn forskningslitteratur 
og teoriutvikling» (Sirris & Askeland, 2021a, s. 14). Antologien har fire 
hovedbidrag (Sirris & Askeland, 2021a, s. 26) som jeg kort gjengir for å 
posisjonere herværende bok: 

Kirkelig organisering og ledelse gir et rammeverk og et helhetsperspek- 
tiv på organisering og ledelse i Den norske kirke. Lokale kirkelige ledere 
som prester, proster og kirkeverger er prioritert fremfor hva og hvem som 
ledes i et profesjonsperspektiv. Profesjonalisering i kirken omtales som 
en hovedtrend ved siden av demokratisering og korporativisering (Sirris 
& Askeland, 2021b, 75). Vel å merke gjelder profesjonaliseringen primært 
her arbeidsgiverfunksjonen som daglig leder etter innføringen av kirke- 
loven av 1996, og opprettelsen av KA Arbeidsorganisasjon for kirkelige 
virksomheter. Fremveksten av menighetsstabene omtales også (2021b, 
s. 66). Veksten i antall ansatte gir behov for økt organisering og ledelse, 
men også samhandling. Selv om boken beskriver hvordan utviklingen i 

Den norske kirke har gitt mer interaksjon og samhandling mellom nivaer 
og aktorer, utfoldes ikke dette perspektivet. Det er derfor behov for en bok 
som utdyper hva og hvem som organiseres og ledes, altsa profesjonene. 

Kirkelig organisering og ledelse tar dessuten utgangspunkt i at ledelse er 
en organisatorisk forankret funksjon fremfor individuelt lederskap. Ved 
å knytte ledelse så tett mot organisatoriske posisjoner med arbeidsgive- 
ransvar, faller profesjonenes tradisjonelle fagledelse utenfor horisonten. I 
antologien er ikke profesjonene utfoldet som sådan, selv om presteprofe- 
sjonen er tydelig både som de som blir ledet og som ledere. Mens antolo- 
gien legger vekt på organisering som institusjonelt rammeverk, ser denne 
boken på profesjon som uttrykk for organisering og implikasjoner for 
ledelse. 

Det tredje anliggendet er en historisk interesse for utviklingstrekk 
hvor bakgrunnen til dagens kirkeorganisasjon forklares. Denne boken 
prioriterer derimot samtidsfenomener og perspektiver på profesjonene 
fremfor historiske utviklingstrekk. Jeg vektlegger også dimensjoner ved 
de kirkelige profesjonene og implikasjoner for ledelse. 

Som et fjerde punkt gir boken innsikt i allmenne og kontekstuelle trekk 
ved kirkelig organisering og ledelse. Mitt prosjekt er parallelt, men retter 
i stedet søkelyset mot allmenne og kontekstuelle trekk ved kirkelige pro- 
fesjoner. Jeg har også en ambisjon om å bruke et teoretisk begrepsapparat 
fra ledelses- og organisasjonsfagene i dialog med kirkekonteksten, men 
trekker i langt sterkere grad veksler på profesjonsteoretiske begreper. 

Kirkelig organisering og ledelse utgjør dermed en viktig del av bak- 
grunnen for herværende bok. I likhet med antologien, tar denne boken 
for seg kirkekonteksten som empirisk felt. En viktig fellesnevner mellom 
alle tre utgivelsene denne boken bygger på, er institusjonell teori som jeg 
utdyper i kapittel 4. En foreløpig definisjon er at institusjon forstås som 
vedvarende mønstre av atferd. I min studie er de to sentrale institusjo- 
nene profesjon og ledelse. Disse er blitt institusjonalisert, de har etablert 
seg i former som er krevende å endre. De er innarbeidet. Jeg studerer 
møtet mellom profesjon og ledelse som institusjonelle logikker (Thornton 
et al., 2012). Logikk er mer enn å en måte å tenke på. Det innbefatter 
også praksiser og identiteter. Logikker kan forstås som et sett med spille- 
regler i en gitt kontekst. Logikker avgjør hvilke temaer og problemer 

som er viktige, og hvilke svar og losninger som gis. De gir retningslinjer 
for handling og hjelper i meningsdanning (Thornton & Ocasio, 1999, 
s. 804). I organisasjoner omformer og endrer individer institusjoner 
som profesjon og ledelse. Dette kan studeres som institusjonelt arbeid. 
Organisasjonsforskerne Thomas Lawrence og Roy Suddaby (2006, s. 215) 
definerer det som aktorers intensjonelle handlinger som har som mal 4 
skape, bevare eller endre institusjoner. 


Profesjonslogikk og styringslogikk 


Det tredje grunnlaget for denne boken er doktoravhandlingen min, 
Managers negotiating identities. Hybridizing professionalism and mana- 
gerialism in faith-based health organizations and in religious organiza- 
tions (Sirris, 2019b). Her studerte jeg virksomheter som tradisjonelt har 
veert bemannet og ledet av profesjonsutovere, mellomledere i et sykehus 
og proster i Den norske kirke. Sentrale begreper er profesjonsutoveres 
og lederes identiteter og roller, profesjonslogikk og styringslogikk. 
Tematikken er direkte relevant for fokuset i denne boken, og beskrives 
derfor noe mer inngående enn de to foregående bøkene av Døving et al. 
(2016) og Sirris og Askeland (2021). 

Doktoravhandlingen tok utgangspunkt i lederes daglige arbeid og 
erfaringer. Profesjonsutøvere har vært i opposisjon til andre måter å kon- 
trollere og styre arbeid på. Innenfor profesjonen har man i høy grad prak- 
tisert fagledelse. Lederposisjoner eller -funksjoner avledes av kollegiet i 
den forstand at lederen er fremst blant likemenn. Det er en forutsetning 
at lederen har høy faglig kompetanse og tilhører samme profesjon. Her 
kombineres gjerne ledelse med å fortsette med faglig arbeid. I monopro- 
fesjonelle kontekster er dette mulig, men hva når det blir flere profe- 
sjoner i samme organisasjon? Alle kan ikke ledes av en av sine egne. 
Problemstillingen var: I en kontekst av institusjonell endring, hvordan 
forhandler ledere sin profesjonsidentitet og lederidentitet? 

Studien bidro med empiriske beskrivelser av ledere i kontekster 
kjennetegnet av sameksisterende profesjonslogikk og ledelseslogikk. 
Den utviklet også et teoretisk rammeverk for hvordan ledere forhand- 
ler identiteter. Avhandlingen utfoldet følgende argument: Reformer i 

organisasjoner representerer institusjonelle endringer som preger mon- 
steret av sameksistens mellom en profesjonslogikk og en ledelseslogikk. 
Spenninger utloser institusjonelt arbeid hvor lederne konstruerer nye 
konfigurasjoner av profesjonsidentiteter og lederidentiteter. Jeg analy- 
serte hvordan dette skjer i praksis og hvorvidt utfallet av disse forhand- 
lingsprosessene er hybridisering (Noordegraaf, 2015). 

Bakgrunnen for det hele er at moderne organisasjoner er blitt mer 
komplekse. Det skal godt gjøres å arbeide et sted uten å samarbeide 
med personer som tilhører andre profesjoner. Ledelse, i betydning 
management, er generisk — i prinsippet profesjonsnøytral. Det er andre 
kompetanser som vektlegges, for eksempel administrativ, relasjonell og 
strategisk. Forholdet mellom profesjon og ledelse ble aktualisert av new 
public management-reformene (NPM) som ble innført i norsk offentlig 
sektor fra 1980-tallet. New public management-reformer forsøkte å øke 
effektivitet ved å styrke lederes styring over profesjonelt arbeid (Lægreid 
& Christensen, 2011). Managerialisme eller management er også en egen 
logikk. Effektivitet og hierarki vektlegges gjennom linjeledelse, og indi- 
katorer er budsjetter og kontroll gjennom styring. Det har blitt mer 
planlegging og rapportering. NPM hviler på økonomisk effektivitet, og 
enhetlig ledelse, linjeorganisering hvor lederen i en organisatorisk enhet 
gis totalansvar. Management assosieres med planlegging gjennom mål- 
styring og tilhørende rapportering. Management ble innført gjennom 
reformbølgen NPM, som hentet modeller og ideer fra privat sektor og 
importerte til offentlig og ideell sektor. Dette utfordret fagledelse, som ble 
holdt for å favorisere egen profesjon, ha lite strategi og mangle en helhet- 
lig forståelse for organisasjonen. 

Jeg valgte å studere en særskilt type ledere som kombinerer og balan- 
serer profesjon og ledelse. Jeg antok at det er dilemmaer i dette møtet — 
for eksempel som å prioritere administrasjon fremfor profesjonsfaglige 
oppgaver. Videre var det grunn til å regne med dilemmaer gjennom tillit 
til profesjonene kontra det å utøve kontroll og ettersyn. Noen organisa- 
sjoner velger å løse slike spenninger ved å plassere profesjonsutøvere i 
lederposisjoner. Er man selv profesjonsutøver og leder fagfeller, kalles 
man hybrid profesjonell leder. En hybrid betegner en ny kombinasjon av 
to elementer man vanligvis finner atskilt. Utfallet er noe innovativt nytt. 

Slike hybrider er «tospraklige» og forventes a bygge broer mellom begge 
sfærer; profesjon og ledelse. Dette kan for eksempel være en lærer som 
arbeider som rektor ved en barneskole, eller en sykepleier som leder en 
sykehusavdeling. Lederstillingene er da avhengige av lederens egen profe- 
sjonsbakgrunn. Det finnes også ledere som er profesjonsnøytrale, eksem- 
pelvis en psykolog som leder en menighetsstab eller en økonom som leder 
sosialt arbeid. 

Videre analyserte jeg i avhandlingen hvordan ledere fortolker og hånd- 
terer logikker gjennom identitet. Som hybridledere vet vi at de gjør det per 
definisjon, men mindre om hvordan det foregår. Jeg påviste både at det er et 
pågående identitetsarbeid, og hvordan dette manifesterer seg. Avhandlingen 
bidro med ny kunnskap om hvordan konstellasjoner av logikker utspiller 
seg på mikronivået. Den søkte også å sammenholde ulike nivåer, samfunn, 
organisasjoner og individer i god institusjonell tradisjon. Jeg utforsket 
hvordan hybridledere blir mer ledere og mindre profesjonsutøvere. Studien 
har også praktiske implikasjoner, og begynner og slutter med den empi- 
riske lederhverdagen. Den gir ny terminologi og innsikt i spørsmålet: Hvor 
nære og kjente skal ledere være med fag og kjernevirksomhet? 

Spørsmålet er vesentlig, men ikke fullt ut besvart en gang for alle. Det 
angår både lederne selv, men også profesjonsutøverne. Hvordan forholdet 
mellom fag og ledelse arrangeres, er en viktig vurdering for organisa- 
sjoner. Denne boken utdyper denne problemstillingen og bidrar med et 
tydeligere profesjonsfokus enn doktorgradsavhandlingens vektlegging av 
proster som fagledere og arbeidsgiverrepresentanter. Videre har denne 
boken ikke en monoprofesjonell innretning, men inkluderer, som nevnt, 
alle de fire kirkelige profesjonene. 


Bokens struktur og innhold 


Forskningsoversikten viser at fenomenene profesjon, ledelse, organisering 
og Den norske kirke er behandlet hver for seg eller i ulike kombinasjoner. 
Ingen har imidlertid undersøkt fenomenene samlet på en systematisk 
måte. Denne boken har som intensjon å gi et samlet og helhetlig pers- 
pektiv som integrerer alle sidene. Underveis i litteraturgjennomgangen 
har jeg også stilt flere spørsmål som drøftes i kapitlene, for eksempel: Hva 

kjennetegner kirkelige profesjoner? Hvilken kompetanse behoves for 
a lede dem? Hvordan forholder profesjonenes autonomi seg til ledelse? 
Disse operasjonaliserer hovedproblemstillingen, som besvares delvis 
gjennom kapitlene og fullstendig i bokens avslutningskapittel: Hva sær- 
preger profesjoner i Den norske kirke, og hvordan kan kirkelige profesjoner 
best ledes? 

Boken består av to deler som innrammes av dette introduksjons- 
kapitlet og konklusjonskapitlet. Den første delen (kapittel 2-6) vier først 
oppmerksomhet til bokens kunnskapsteoretiske fundament, profesjons- 
studier og organisasjonsfag. Dernest vektlegges perspektiver på profesjon 
og interaksjonen mellom profesjoner. Bokens andre del (kapittel 7—10) 
har et tydeligere søkelys på ledelse av profesjoner. 

Med en intensjon om å være praksisnær, tematiserer kapittel 2 kir- 
ken som kontekst. Jeg beskriver kirkens organisasjon og kirkelige sær- 
trekk ved å ta utgangspunkt i to aktuelle utfordringer som synliggjør 
kirken som arbeidsplass, nemlig kirkestreiken og rekruttering til kirke- 
lige yrker. Disse illustrerer hvordan profesjonene er i utvikling. Begge 
temaene gir innsikt i hvilke arbeidsvilkår de som jobber i kirken kan 
forvente. Jeg presenterer så noen sentrale funn om hva vi vet om kirken 
som arbeidsorganisasjon. Deretter følger en kontekstuell tilnærming til 
kirkelige profesjoner gjennom å utdype begrepene kirkefag, tjeneste- 
mønster og vigsling. Disse er særegne for konteksten og teologisk ladet. 
Gitt denne bokens faglige innretning mot profesjonsstudier og organi- 
sasjons- og ledelsesfag, avgrenser jeg meg mot å gå i dybden på tjeneste- 
og embetsteologi. 

I kapittel 3 beskriver jeg bokens teoretiske hovedperspektiv. Her 
utdyper jeg allmenn profesjonsteori og profesjonssosiologi anvendt i 
sammenheng med Den norske kirke. Sentrale nøkkelord er verdigrunn- 
lag, autonomi og profesjonsidentitet. Jeg gir også et historisk riss av 
fremveksten av kompetanse og spesialiseringer på soknenivået i kirken. 
Prestene er ikke lenger eneste fulltidsansatte, men samarbeider i en stab 
som omfatter flere profesjoner. Kirkemusikernes vei fra «spillemann til 
kantor» brukes som eksempel på profesjonalisering, og tilsvarende for de 
tre øvrige profesjonene. Kapitlet drøfter hvordan profesjonsbegrepet er 
fruktbart i kirkekonteksten. 

Kapittel 4 bidrar ogsa til bokens teoretiske fundament. Her utvides 
synsfeltet nar jeg posisjonerer kirkelige profesjoner i forhold til styring 
og nettverk. I dette kapitlet gir jeg et institusjonelt perspektiv pa profesjo- 
nene. Et hovedtema er a forsta kompleksiteten profesjonene befinner seg 
i ved å drøfte begrepene profesjonslogikk, styringslogikk og nettverkslo- 
gikk. Kapitlet viser at det er mange interesser og aktorer i kirkekonteksten, 
og at profesjonene inngar i en rekke roller og relasjoner. Profesjonelt ar- 
beid utøves pa ulike arenaer. 

Samarbeid og tverrfaglighet tematiseres i kapittel 5 gjennom et profe- 
sjonsperspektiv på menigheten. Kapitlet tar utgangspunkt i at kirken har 
utviklet organisatoriske trekk og er en arbeidsplass. I tillegg samhand- 
ler profesjonsutøverne med frivillige og de demokratisk valgte rådene. 
Økende faglige spesialiseringer krever presise begreper som beskriver 
ulike former for samarbeid. Jeg drøfter menigheten som en flerprofe- 
sjonell arbeidsplass med ulike former for samarbeid. Kapitlet munner 
ut i implikasjoner for kirkeledere som kan bidra til å tilrettelegge for 
interprofesjonelt arbeid. 

For å forstå og analysere profesjonene i kirken, er det ikke nok å se på 
oppgaveløsning. Det handler også om synet på arbeidet som et kall. Dette 
tematiseres i kapittel 6. Å arbeide i kirken beskrives som noe mer enn en 
betalt jobb. Kirkeansatte er dedikerte og har en sterk identifikasjon med 
kirken. Kall er et gammelt begrep som har fått en renessanse i moderne 
organisasjoner. Arbeidet blir ansett som et sted for meningsdanning og 
for å realisere sin tro og sitt autentiske selv. Kapitlet drøfter kallsbegrepet 
og relaterer det til kunnskapsarbeidere og profesjonene. Jeg presenterer 
empiriske studier om kall i Den norske kirke og diskuterer disse studiene 
i lys av allmenn ledelseslitteratur. 

Del 2 av boken har et tydeligere ledelsesaspekt. I Den norske kirke er 
profesjonenes tradisjonelle fagledelse sammenlignet med management 
(Sirris, 2018a). Dette tematiseres særlig i kapittel 7 om presters ledelses- 
idealer. Jeg tar opp en sentral utvikling i Den norske kirke; innførin- 
gen av en styringslogikk som møter en profesjonslogikk. Denne siste 
kan forstås som en embetsmannslogikk som prester tok med fra statlig 
prestetjeneste med selvstendige embeter. Prestene hadde et stort rom for 
faglig skjønn og klare forpliktelser. Jeg drøfter utvalgte empiriske studier 

som har identifisert ulike ledelsesidealer som springer ut av styrings- og 
profesjonslogikkene. Et tema er hvordan en styringslogikk og en profe- 
sjonslogikk hybridiseres i ledelsesidealer for prester i Den norske kirke. 
Pastoral ledelse er et eksempel pa kirkelig ledelsesideal som er utviklet 
basert pa profesjon og kollegial ledelse. Management har til forskjell blitt 
implementert gjennom nylige reformer og kjennetegnes av en styringslo- 
gikk. Jeg illustrerer møtet mellom de to logikkene med prostereformen 
(2004) og arbeidstidsavtalen for prester (2016) som etter min vurdering 
representerer en deprofesjonalisering. 

Profesjon dreier seg også om kontroll over arbeid. Makt er derfor et 
fenomen som henger tett sammen med profesjonene. I kapittel 8 diskuterer 
jeg konseptualiseringer av makt og autoritetstyper i kirkekonteksten. 
Reformer har destabilisert tradisjonelle autoritetsmønstre. Jeg viser hvor- 
dan profesjoner, ledere og organisasjoner både er subjekt og objekt for 
makt. Dette er særlig tydelig i diskursen som viser overgangen fra respon- 
sibility til accountability. Jeg argumenterer for at autoritet, som situert, 
blir forhandlet. Jeg illustrerer dette med å bruke en case av hybride profe- 
sjonelle ledere. Økt ledelse er basert på legal-rasjonell og normativ auto- 
ritet som tilrettelegger for identitetsregulering og innsidekontroll, ikke 
minst i religiøse organisasjoner. Hybride profesjonelle ledere kan trekke 
veksler på ulike autoritetsformer, men er bundet av sitt organisatoriske 
mandat. 

Når mennesker møtes, oppstår utveksling av innovative ideer. Det 
gjelder ikke minst når frivillige i nettverk møter profesjonsutøvere, 
kollegium. Dette tas opp i kapittel 9 om ledelse av innovasjonsarbeid i 
menigheten. Innovasjon er blitt et populært ord i moderne organisasjo- 
ner og brukes også i Den norske kirke. Jeg drøfter innovasjonsbegrepet 
i relasjon til endringskapasitet i kirkekonteksten, sammen med andre 
endringsbegreper. Jeg argumenterer for at innovasjon er en dynamisk 
og interaktiv tilnærmingsmåte for å utvikle menigheter. Kapitlet beskri- 
ver innovasjon som et prosessuelt arbeid særpreget av å være fornyende, 
involverende, praksisorientert og kontinuerlig. Videre påpeker jeg hvor- 
dan ledere er ansvarlige for å tilrettelegge og sikre innovasjonsarbeid ved 
å etablere strukturer og en støttende kultur. 

I kapittel 10 redegjor jeg for en sentral dimensjon ved profesjoner og 
Den norske kirke, nemlig verdier. Jeg drøfter også verdibevissthet og 
verdibasert ledelse som antas å være særlig hensiktsmessig i møte med 
profesjoner. Jeg kontekstualiserer disse begrepene ved å knytte dem til de 
kirkelige profesjonene. Gjennom å presentere nyere forskning om hvor- 
dan kirkeansatte ønsker å ledes, får profesjonsutøverne selv komme til 
orde. 

Avslutningsvis gir kapittel 11 en sammenfattende drøfting av de vik- 
tigste innsiktene i boken. I konklusjonskapitlet påpekes praktiske impli- 
kasjoner både for kirkens ansatte og ledere med tanke på utforming av 
ledelsesmønstre og organisering av profesjonene. 

Kirkelige profesjoner, 
kontekst og samspill 


KAPITTEL 2 


Kirken som organisasjon og arbeidsplass 
for profesjonene 


Hva kjennetegner Den norske kirkes menigheter som organisasjon og 
arbeidsplass for kirkelige profesjoner? Hvordan forstar kirken profesjo- 
nene? Mitt ståsted er at profesjoner best forstås nar de undersøkes i lys 
av sin organisatoriske og historiske kontekst. Dette kapitlet gir derfor 
en innføring i kirkeorganisasjonen som arbeidsplass for profesjonene. 
Det viser noe av det som settes i spill i menigheten gjennom profesjo- 
ner, ledelse og organisering. Jeg spør først hva slags organisasjon menig- 
heten er, og besvarer gjennom ulike organisasjonsteoretiske perspektiver. 
Deretter presenterer jeg noen undersøkelser av kirkeansattes beskrivel- 
ser av å jobbe i kirken. To aktuelle illustrasjoner viser hvordan kirken 
er i endring som arbeidsplass, nemlig kirkestreik og rekrutteringsutfor- 
dringer. Avslutningsvis presenteres tre særegne kirkelige begreper som 
anvendes på profesjonene: kirkefag, tjenestemønster og vigsling. 


Hva slags organisasjon er menigheten? 


Begrepene som møtes i denne boken, profesjon og ledelse, er begge kom- 
plekse og har sine egne fagtradisjoner. I tråd med utviklingen innenfor 
profesjonsstudier (Molander & Terum, 2008b) og organisasjons- og 
ledelsesfagene (Strand, 2007) finnes et mangfold av perspektiver. Få for- 
skere vil rendyrke ett av disse, men heller bruke flere innfallsvinkler til 
å belyse og forklare virkeligheten. Dette gjør enhver fremstilling selektiv, 
siden noen utvalgte tilnærmingsmåter prioriteres fremfor andre. Men 
profesjon og ledelse forutsetter organisatoriske rammer som fenomenene 
utspiller seg innenfor. 

Kapitlene i denne boken drofter ulike perspektiver og fenomener i 
komplekset profesjonene er innvevd i. En nyere trend er at kirker i okende 
grad blir oppfattet som organisasjoner i sivilsamfunnet som leverer tje- 
nester (Askeland & Schmidt, 2016). Idealer for god ledelse og oppskrifter 
for organisering sirkulerer i samfunnet, og kan importeres inn i organi- 
sasjoner pa tvers av sektorgrenser (Bromley & Meyer, 2017). Mens kultu- 
relle endringer krever lang tid, stiller det seg annerledes med planlagte og 
styrte endringer som gjelder strukturer (Jacobsen, 2018). De siste tiårene 
har endringstakten økt. Endringer i kirkestrukturen og reformer i kirke- 
lig virksomhet har hatt påvirkning også for profesjonene, selv om kjerne- 
oppgavene deres har vært noenlunde stabile. 


Utvikling av kirkeorganisasjonen 


Den norske kirke er landets eldste organisasjon. Med 67 prosent av 
befolkningen som medlemmer, er den også Norges største organisasjon 
(SSB, 2021b). Den er i kontinuitet med kirken som ble etablert i Norge 
rundt år 1000 som del av den europeiske kirketradisjonen. Kirken er 
blitt formet av og satt sitt preg på kultur, historie og samfunnsliv: «Den 
har hatt nære bånd til konge, statsmakt og andre myndigheter. Som 
folkekirke er den ikke identisk med nasjonen, men er et særegent felles- 
skap bygd på dåpen og troen» (Kirkemøtet, 2004, s. 1). Fra den lutherske 
reformasjonen var kirken kongestyrt gjennom geistlige embetsmenn. 
Mens kirken i Grunnloven av 1814 inngikk i statsapparatet, har Den 
norske kirke gradvis fått en mer selvstendig rettslig og organisatorisk 
identitet og stor grad av indre selvstyre. Kirken var lenge en integrert 
del av statsforvaltningen (Furseth, 2015). Gjennom de siste 200 årene har 
kirken gradvis blitt utviklet som organisasjon og styrket forvaltningen. 
Reformbevegelsen hadde fra 1840-årene som mål å etablere kirkelige 
styringsorganer. Det lyktes ikke, men demokrati ble derimot innført i 
mange lekmannsorganisasjoner (Elstad, 2005). Menighetsrådet ble eta- 
blert gjennom lov av 1920. Bispedømmerådene ble opprettet i 1933, og 
i 1969 fikk de sitt eget fellesråd, som ble til Kirkerådet. Fra 1960-tallet 
vokste kirkelig aktivitet gjennom etterkrigstiden. Det var flere utred- 
ninger som tok opp kirkens organisering og forhold til staten: Reform 

av Den norske kirke (1969), Den norske kirke og Staten (1973) og Stat og 
kirke (1975). 

Disse endringene i kirken henger sammen med samfunnsendringer og 
strømninger i kulturen. I boken Religiøse trender i Norge drøfter religions- 
sosiologen Pål Repstad (2020) sekularisering som en av flere trender. 
Sekularisering innebærer at religionen får mindre betydning for mennes- 
ker og samfunn. Det kan altså handle om utbredelsen av tro og praksis 
på individuelt nivå, men også religionens plass på samfunnsnivå gjen- 
nom stat, politikk og lovverk. Indre sekularisering, på organisasjonsnivå, 
er når moral, livsstil og dogmer får mindre betydning slik at religiøse 
organisasjoner skiller seg mindre ut. Privatisering er en annen trend som 
støtter opp under mindre nærvær av religion i samfunnsinstitusjoner. 
Valgfrihet henger sammen med individualisering. Mennesker slutter seg 
ikke nødvendigvis til trossystemer i sin helhet, men konstruerer egne 
byggverk på sin egen måte (Repstad, 2020, s. 21). Det norske samfunnet 
har de siste femti årene sett en pluralisering gjennom flere trossamfunn i 
tillegg til statskirken, og en gryende globalisering gjennom innvandring 
og kontakt over landegrensene. 

Nye lover, reformer og organer har vært viktige skritt på veien mot 
en selvstendig kirke. Kirkens nåværende organisering er et produkt av 
en rekke prosesser. Det har kommet flere ansatte og organer på lokalt, 
regionalt og nasjonalt nivå. Statskirkeordningen opphørte formelt i 2012, 
etter at Stortingets politiske partier inngikk et kirkeforlik i 2008. Kirken 
oppfattes fortsatt som delvis offentlig på grunn av sin historie og fortsatt 
finansering fra stat og kommune. Det er også likheter mellom kirkens 
og det offentliges organisering. Økonomiske og juridiske rammer preger 
dermed kirkens organisering (Grimstad, 2021b). Så sent som i 2017 erstat- 
tet rettssubjektet Den norske kirke staten som arbeidsgiver for prestene. 
Trossamfunnsloven etablerte i 2021 Kirkemøtet som Den norske kirkes 
øverste organ i kraft av å være kirkestyre. Kirkemøtet fikk organiserings- 
kompetanse i Den norske kirke, altså myndighet til å fastsette kirkens 
organisasjon. Regler som tidligere var gitt av staten er videreført i form av 
en kirkeordning gitt av Kirkemøtet. Dagens ordninger er i hovedsak videre- 
ført slik de var under statskirkeordningen og som gitt i kirkeloven av 1996. 
På lokalt plan ble kirkeloven av 1996 et viktig skille. Menighetsrådene 

fikk virksomhetsansvar for kirkemusikk, diakoni og undervisning, mens 
fellesradene fikk arbeidsgiveransvar. Prestetjenesten er representert i 
menighetsrad og fellesrad, soknets to organer. Demokratisering er en 
hovedtrend i kirkens nyere historie. Den ledsages av korporativisering, 
eller «organisasjonsgjøring». Her inngår at kirken fremstår som selvsten- 
dig organisasjon som trenger egen forvaltning og administrasjon. Vel å 
merke er kirkens organisering ikke selvsagt, og kunne vært konstruert 
annerledes. Den er resultatet av en rekke valg nedfelt i lover og regler og 
har utviklet en organisatorisk praksis som følge av disse bestemmelsene. 
På bakgrunn av denne historiske utviklingen, hvordan kan menigheten 
forstås som organisasjon? 


Et systemperspektiv 

Enhver organisasjon kan beskrives som «et sosialt system som er bevisst 
konstruert for å løse spesielle oppgaver og realisere bestemte mål» 
(Jacobsen & Thorsvik, 2019, s. 16). Systembegrepet indikerer at organi- 
sasjoner er mangfoldige gjennom ulike deler som likevel er gjensidig 
avhengige av hverandre. Endringer i en del kan få følger for hele organi- 
sasjonen. Det vil videre være mulig å forstå organisasjoner som produk- 
sjonssystemer eller verdiskapingskjeder. Etter min vurdering innebærer 
ikke dette nødvendigvis et reduksjonistisk syn på religiøse organisasjo- 
ner, som grunnleggende er formålsorienterte (se også kapittel 3). Kirken 
er i sitt vesen et fellesskap som kan beskrives sosiologisk, men som også 
må fortolkes teologisk (Sirris & Askeland, 2021c). Grunnet sin komplek- 
sitet, bør kirken belyses fra flere fagområder. 

Verdiskaping henspiller på at organisasjoner skaper et produkt i form 
av fysiske varer eller immaterielle tjenester som er til nytte og betydning 
for noen. Organisasjoner får tilført ressurser som omdannes eller trans- 
formeres. Delene i en organisasjon kan beskrives som subsystemer som 
forholder seg til og er integrert i større systemer. Slike systemer kan være 
løst koblede, altså at delene er relativt selvstendige enheter som ikke har 
utstrakt kontakt med hverandre. Slike organisasjoner preges av forhand- 
linger mellom ulike grupper med hver sine mål og verdier. Videre preges 
systemene av det omkringliggende miljøet idet organisasjonen ikke kan 

sees helt atskilt fra omgivelsene, men ogsa kan forstas som en del av sam- 
funnet (Scott, 1987, s. 23). Den norske kirke er utforsket systemteoretisk 
med vekt pa sosiale, religiose og administrative subsystemer (Askeland, 
2021a, s. 89). Kirken kan forstås både som folkekirke, trosfellesskap, 
lokalsamfunnsorganisasjon og som et arbeidsfellesskap (Hegstad, 1996), 
som frivillig organisasjon (Sirris, 2015b) og som demokratisk organisa- 
sjon (Grimstad, 2021a; Sirris, 2021). Denne boken supplerer med å stu- 
dere profesjon som et integrert subsystem i kirken. Systemperspektivet 
tematiserer dermed forholdet mellom subsystemer og koblinger, noe 
som er relevant for desentraliserte organisasjoner som Den norske kirke. 
Systemperspektivet tematiserer også forholdet til omverdenen. Det er 
ikke minst relevant gjennom historien og lovfestingen som landsdek- 
kende og demokratisk folkekirke. 


Hybrid organisasjon 

Siden Den norske kirke kan forstås i lys av en rekke organisasjonsbegreper, 
trenges et begrep som kommer til rette med dette mangfoldet. Et frukt- 
bart begrep er hybrid organisasjon (Billis, 2010). Hybrid signaliserer noe 
nytt som oppstår av elementer som vanligvis finnes atskilt. For kirkens del 
fanger begrepet at den er etablert i krysningsfeltet mellom sektorer med 
trekk både fra offentlig sektor og som sivilsamfunnsorganisasjon. En sek- 
tor betegner en samling av organisasjoner med felles strukturelle trekk. 
Videre har sektoren en dominerende logikk eller prinsipper som skiller 
den fra andre sektorer (Billis, 2010, s. 47). Den britiske sivilsamfunns- 
forskeren David Billis (2010) beskriver tre etablerte idealtyper av sektorer, 
privat, offentlig og ideell, som henter impulser fra hverandre og dermed 
ofte fremtrer i hybridiserte former. I korte trekk kan kommersiell eller 
privat sektor, næringslivet, beskrives som en økonomisk rasjonalitet hvor 
organisasjoner tilpasser seg markedet for å overleve. Økonomisk fortje- 
neste er målet, siden organisasjoner må produsere og selge varer eller tje- 
nester. Etterspørselen baserer seg på konsumpsjon og forbruk av varer og 
tjenester. Derimot har offentlig sektor en folkevalgt ledelse og multifunk- 
sjonalitet med mange motstridende hensyn, mål og verdier. En viktig hen- 
sikt er beskyttelse av borgerne og fordeling av ressurser. Når det gjelder 

ideell sektor eller sivilsamfunnet, som utgjør mellomrommet mellom 
offentlig og privat sektor, finnes en stor variasjon. Denne kjennetegnes 
av å være organisert, privat, non-profit eller ideell, selvstyrt og frivillig. 
Ideelle organisasjoner er formålsbaserte og grunnlagt for å realisere et 
spesifikt oppdrag (Sirris, 2020a). Videre er slike organisasjoner verdi- 
baserte og fremmer tilknytning, gjensidighet og fellesskap i samfunnet. 


Tabell 2.1. |dealtypisk fremstilling av privat, offentlig og ideell sektor (Billis, 2010, s. 55) 


Prinsipper Privat sektor Offentlig sektor Ideell sektor 

Kjerneelement 

Eierskap Aksjeeiere Borgere Medlemmer 

Styring Gjenspeiler delt Offentlige Private valg 
aksjeeierskap demokratiske valg 

Prioriteringer i Markedskrefter og Offentlige tjenester Forpliktelse og 

virksomhet individuelle valg og kollektive valg engasjement for 


distinkt oppdrag 


Menneskelige Betalte ansatte er Betalte tjenestemenn Medlemmer 
ressurser kontrollert av ledere i legalt støttede og frivillige i 
(firma) kontorer (bureau) assosiasjoner 


(lag/foreninger) 


Andre ressurser Salg, honorarer Skatt Donasjoner, legater 


Profesjonelt byråkrati 


Selv om en organisasjon har både sektorspesifikke og hybride trekk, vil 
organisasjoner ha grunnleggende strukturelle fellestrekk. Mintzberg 
(1989) beskriver strukturering av organisasjoner gjennom tre begreper: 
arbeidsfordeling, ansvarsfordeling og typiske organisasjonsformer. For 
det første gjelder arbeidsfordeling fem elementer som organisasjoner 
består av. Disse kan ha ulik plass og vekt i organisasjonen. (1) Den ope- 
rative kjernen utgjøres av ansatte som ivaretar produksjon av varer eller 
tjenester. Dette kalles også kjernevirksomheten. Eksempler er lærere i 
skolen, sykepleiere på et sykehus eller samlebåndsarbeidere på en fabrikk. 
(2) Toppledelsen er et fåtall personer som arbeider strategisk med ansvar 
for hele organisasjonen. (3) Mellomledelsen er plassert mellom kjerne- 
virksomhet og toppledelsen hvor den fungerer som bindeledd. Den har 
ansvar for tilsyn og koordinering av produksjon. (4) Teknostruktur 
ligger på siden av de tre foregående elementene, som utgjør linjen eller 

hierarkiet. Teknostrukturen er en stabsfunksjon som bistar, eksempelvis 
HR og IT. (5) Stottefunksjon bestar av serviceenheter som resepsjon, PR 
og administrasjon. 

Mintzbergs (1989) andre begrep, ansvarsfordeling, omhandler koordi- 
nering av oppgaver i organisasjoner. For det forste er det ulike koordi- 
neringsmekanismer, fra selvstyring, direktestyring til standardisering av 
arbeidsprosesser, resultater og kompetanse. Dette siste er særlig aktuelt 
for profesjonsutøvere, siden kvalifikasjonskrav utgjør en standardise- 
ring. Men i praksis vil profesjonenes autonomi gi høy grad av selvstyring 
i det daglige arbeidet. For det andre brukes begrepene desentralise- 
ring og sentralisering. Dette angår hvor hierarkisk en organisasjon er. 
Desentraliserte organisasjoner innebærer at et individ håndterer infor- 
masjon og tar beslutninger. Som jeg kommer tilbake til, kan menigheten 
forstås som desentralisert. 

Et tredje begrep, som jeg finner viktig, er typiske organisasjonsformer 
(Mintzberg, 1989). Dette handler om hvordan arbeidsfordelingen er 
strukturert. Typologien spenner fra enkel struktur, hvor en grunder star- 
ter et lite firma og selv utgjør entreprenørorganisasjonen, til maskinbyrå- 
kratiet, som vi finner i mange produksjonsbedrifter, til divisjonsstruktur, 
hvor organisasjon er inndelt i klare enheter, og adhocrati, eksempel- 
vis forskningsinstitutter. Særlig relevant for profesjon og ledelse i Den 
norske kirke, er det profesjonelle byråkratiet. Ut fra Mintzbergs (1989) 
struktureringsteori, kjennetegnes denne formen av en stor kjernevirk- 
somhet, liten mellomledelse og få stabsfunksjoner i form av teknostruk- 
tur og støttefunksjon (Bolman & Deal, 2017, s. 79). Her innehar de ansatte 
kompetansen og ekspertisen som skal til for å løse arbeidsoppgaver. 
Rekruttering av kompetanse blir derfor viktig og en styringsform i seg 
selv. Disse faktorene gir en høy grad av spesialisering. Typiske eksempler 
er sykehus eller utdanningsinstitusjoner. Disse er i høy grad desentrali- 
serte og mye beslutninger ligger i systemet. Selvstyring er utbredt. 

Det profesjonelle byråkratiets fordeler er at strukturen bygger opp 
under godt faglig arbeid og selvstendighet. Utfordringer er rivalise- 
ring mellom profesjoner, motstand mot styring ovenfra, det å hindre 
realkompetanse hos andre som ikke har samme profesjonsutdanning, 
samt en konflikt mellom faglig kvalitet og økonomiske begrensninger 

(Jacobsen & Thorsvik, 2019, s. 97). En annen innvending mot det profe- 
sjonelle byråkratiet, er treghet i møte med eksterne endringer. Selv om 
profesjonsutøverne streber etter faglig utvikling og oppdatering, betyr 
det ikke nødvendigvis at organisasjonen som helhet har endringskapasi- 
tet. Profesjonsutøverne kan oppleve større forpliktelse overfor faget, fag- 
feller og feltet enn mot organisasjonen de er ansatt i. Det er like fullt et 
betydelig innslag av byråkrati, med autoritet på toppen som vi kjenner fra 
embetsverket. Noen forskere argumenterer for at mykere styringsformer 
bidrar til å ivareta både profesjonenes kompetanse og styring på system- 
nivå (se kapittel 10 om verdibasert ledelse). 

Profesjoner kalles ekspertyrker, og tilsvarende har det profesjonelle 
byråkratiet trekk av å være en ekspertorganisasjon (Strand, 2007, s. 28). 
Ekspertorganisasjoner kjennetegnes av få ledelsesnivåer og svakt hier- 
arki, posisjoner basert på spesialisert kompetanse, yrkesmessig status og 
arbeidserfaring. De er arenaer for faglig spesialisering og dermed utstrakt 
autonomi. Lederrollen har vært knyttet til å være fagkyndig og i kontakt 
med arbeidsprosessene. Ledere har gode faglige resultater og status i lau- 
get. Organisasjonsforskeren Torodd Strand (2007, s. 270) poengterer at 


ekspertorganisasjoner i offentlig virksomhet er gjerne innkapslet i byråkratisk 
pregede organisasjoner, eller de må ta styringssignaler fra dem. Byråkratilederen 
kan ha formelt høyere rang, men savner ofte faglig legitimitet hos ekspertene. 
Kyndighet brytes mot myndighet. Det skaper spesielle utfordringer i ledelse av 
ekspertorganisasjoner. 


Spørsmålet, som besvares i bokens to siste kapitler, er hvordan profesjoner 
kan og skal ledes, ettersom de sjelden trenger eller etterspør instrukser, 
mål og oppgaver. Tilbakemeldinger kommer fra mottakerne av tjenes- 
tene, det være seg brukere, kunder eller klienter, i tillegg til egen vurde- 
ring eller respons fra kolleger i stedet for en overordnet. Det er et viktig 
poeng at «mange ledelsesoppgaver blir derfor nøytralisert i ekspertorga- 
nisasjoner» (Strand, 2007, s. 271). 


Styring og ledelse i soknet 


Et grunnleggende skille i organisasjons- og ledelsesfaget er mellom sty- 
ring og ledelse. Disse begrepene belyser hverandre og fremstilles gjerne 

som kontraster. Begge er imidlertid virkemidler for 4 koordinere orga- 
niserte virksomheter og gi dem retning mot fastsatte mal i samsvar med 
onskede verdier (Ladegard & Vabo, 2010, s. 15). Rovik (2007, s. 46) defi- 
nerer styring som «en sentralisert, direktivliknende pavirkning utovd 
indirekte, bl.a. gjennom formelle strukturer og formaliserte prosedyrer 
og rutiner». Styring er formalisert og systemorientert. 

Styring assosieres med administrasjon, regler og det å gjøre ting 
riktig - også gjennom å korrigere avvik. Sosialantropologen Tian 
Sørhaug (2010, s. 71-72) skriver treffende at «styring uten ledelse vet ikke 
hvor den skal, og ledelse uten styring kommer ikke noen vei [...] ledelse 
uten styring er blind, mens styring uten ledelse er tom». I motsetning er 
ledelse personorientert og forstås av Røvik (2007, s. 46) som en «desen- 
tralisert, direkte og gjerne dialogbasert påvirkning primært utøvd i rela- 
sjonen mellom den enkelte leder og ansatte». Ledelse som virkemiddel for 
innflytelse og endring skjer i relasjoner med rom for skjønnsutøvelse og 
håndtering av unntak. Strand (2007) konstaterer ledelse som opptatt av 
konstruktiv endring og tilpasning. 

Ulike typer av styring og ledelse kan kombineres på forskjellige måter 
som gir ulike dynamikker. Mintzberg (1989) drøfter hvordan dynamik- 
kene uttrykkes i konkrete organisatoriske kontekster. Den første kom- 
binasjonen, mye styring og lite ledelse, betyr høy grad av kontroll og er 
velkjent i byråkratiet. Videre innebærer mye styring og mye ledelse pro- 
duktivitet og forutsettes i mange moderne organisasjoner. En tredje sam- 
mensetning, mye ledelse og lite styring, preger entreprenørorganisasjoner 
med karismatiske ledere med kompetanse og teamarbeid. En siste type, 
lite styring og lite ledelse, gir rom for autonomi og nettverk og kjenneteg- 
nes av enkle og flate strukturer. Her inngår anarkistiske organisasjoner. 
Denne kan være særlig relevant for menigheter som er tilpasset stabile 
omgivelser og i mindre grad er endringsorienterte (Sirris & Askeland, 
2021b). Med et omfattende og vagt formål som vanskelig operasjonalise- 
res entydig, finnes et mangfold av frikoblede delmål og tiltak: 


En slik situasjon kan være preget av anarkistiske forhold, opportunisme eller 
sterke tradisjoner som ikke nødvendigvis gir gode resultater for demokratisk 
styring, hvor politisk folkevalgte organer skal ha ansvaret [...] mangler et sta- 
bilt og legitimt maktsenter som kan kontrollere organisasjonens ressurser og 
arbeide for et felles formål. (Johnsen, 2010, s. 181) 

Denne dynamikken, lite styring og lite ledelse, har særlig relevans i nett- 
verk hvor flere personer, grupper eller organisatoriske enheter må sam- 
handle i erkjennelsen av et delt ansvar. Nettverk har flytende grenser og 
avhenger av styring gjennom prosessuell involvering. Samstyring indike- 
rer at flere aktører deltar i styringen ved å koordinere ressurser og gi felles 
mål og retning (Røiseland & Vabo, 2012, s. 21). Menigheten kjennetegnes 
som organisasjonskontekst av en slik dynamikk (Sirris, 2021b). 

Den norske kirke kan forstås fra ulike organisasjonsteoretiske per- 
spektiver som bidrar til å beskrive og forstå kompleksiteten. Ulike til- 
nærmingsmåter bør etter min vurdering ikke spilles ut mot hverandre. 
De begrepene som synes særlig relevante for å forstå kirken som orga- 
nisatorisk ramme for profesjonene, er et systemperspektiv hvor ulike 
elementer inngår mer eller mindre koblet. Videre åpner hybriditet for 
nye kombinasjoner av organisatoriske trekk som vanligvis finnes atskilt. 
Det profesjonelle byråkratiet er en velkjent og utbredt form i samfun- 
net. Oppmerksomheten mot organisasjonskontekst og -typer gir også 
implikasjoner for ledelse. Drøftingen viser at selvstyring, autonomi og 
liten grad av kontroll og ledelse er å forvente i slike kontekster, inkludert 
menigheten. 


Kirken som arbeidsplass 


Fra overordnede teoretiske perspektiver som gjelder strukturer i orga- 
nisasjoner, skal blikket nå rettes mot empiriske studier som gir innsikt i 
arbeidslivet i kirken. 


Et godt sted å jobbe? 


Høsten 2021 gjennomførte konsulentfirmaet Rambøll (2021) en med- 
arbeiderundersøkelse på oppdrag av Den norske kirke. Alle ansatte i over 
30 prosent stilling ble tilsendt spørreskjema. 6 000 personer svarte, noe 
som tilsvarte 71 prosent av de inviterte. Respondentene oppgav 4,2 (skala 
1-5, 5 høyest) på engasjement og opplevelsen av et meningsfullt arbeid. 
Dette er en høy skår som innbefattet påstander som «Jeg yter mitt aller 
beste»; «Jeg yter gjerne en ekstra innsats når det er nødvendig»; «Jeg føler 

at den jobben jeg gjør er meningsfull»; «Jobben min er ofte så inspire- 
rende at tiden flyr»; «Jeg føler meg motivert og engasjert i arbeidet mitt». 
Videre fikk autonomi en samlet skår på 4,1, med påstander som «Jeg har 
tilstrekkelig frihet til å utføre mine arbeidsoppgaver på en god måte» og 
«Jeg har god anledning til å planlegge egen arbeidsdag». Ansatte rappor- 
terte også at de får brukt egen kompetanse (4,3). 

Hver tredje ansatt opplevde høyt stressnivå og utfordring med å 
balansere arbeid og fritid. 8,4 prosent meldte å ha opplevd trakassering. 
Hver fjerde ansatt oppgav at det er personkonflikter på arbeidsplassen, 
mens det var noe mindre forekomst av faglige negative konflikter. 
Samarbeidsklimaet fikk en samlet skår på 3,8. Med tanke på godt samar- 
beid med frivillige, var skåren 4,2. Ansatte erfarte mer relasjonsorientert 
(3,9) enn oppgaveorientert (3,6) ledelse. Ledere fulgte altså i mindre grad 
opp ansattes arbeid og mål for arbeidet. I en profesjonspreget virksomhet 
med ustrakt autonomi, er dette funnet ikke overraskende. Tett oppfølg- 
ing er heller ikke alltid hensiktsmessig idet den kan uttrykke og innebære 
et element av kontroll. 

Undersøkelsen fra 2021 viste stort sett samme mønstre som en lig- 
nende arbeidsmiljøundersøkelse blant 3 000 ansatte i Den norske kirke 
fra 2012 (Lau, 2012). Også denne gir et innblikk i kirken som arbeids- 
plass og av det psykososiale arbeidsmiljøet. Svært mange opplevde et 
godt arbeidsmiljø i kirken. Ulike aspekter ved meningsfullt arbeid ble 
fremhevet: 57 prosent oppgav at de har et kall, 65 prosent rapporterte at 
de «opplever et trosfellesskap med mine kolleger», mens 85 prosent var 
enige i utsagnet «Jeg opplever å være del av noe større gjennom arbeidet 
jeg gjør». Respondentene oppgav høy grad av jobbautonomi, et kjenne- 
tegn ved profesjonene. 81 prosent gav sin tilslutning til påstanden «Jeg 
har stor frihet i forhold til hvordan jeg utfører arbeidet mitt» (Lau, 2012, 
s. 23). Videre erfarer 64 prosent av kirkeansatte fleksibilitet i arbeidstiden, 
mens 79 prosent av respondentene rapporterer at de bruker sin kreativitet 
i jobben. 

Men arbeidsmiljøundersøkelsen (Lau, 2012) kartla også en rekke 
utfordringer. Utbrenthet forekommer noe mer enn i arbeidslivet gene- 
relt. Videre ble fire typer utfordrende arbeidsforhold identifisert: arbeids- 
krav, lederutydelighet, eksterne forventninger og konflikter. To av tre 

rapporterte om personkonflikter og fagkonflikter. Ansatte krysset av 
for konflikter med «brukere», samarbeidsutfordringer med frivillige og 
menighetsrad med urealistiske forventninger (Lau, 2012, s. 20). Nar man 
ble syk, var det mye arbeid å ta igjen. Kirkeansatte syntes det dessuten 
var krevende å avspasere arbeidstid. 27 prosent krysset av usikkerhet hva 
gjelder hvilken leder som setter visjoner, mens 17 prosent oppgav uklarhet 
om arbeidsoppgaver. 60 prosent mente at de to arbeidsgiverlinjene hadde 
ulike visjoner, men at lederutydelighet grunnet to linjer ikke var særlig 
belastende. 50 prosent av respondentene erfarte at arbeidsbelastningen og 
ansvar gav konstant tidspress, og medførte arbeid ut over vanlig arbeids- 
tid (Lau, 2012, s. 29). 

Flere funn i arbeidsmiljøundersøkelsen ble bekreftet i en mindre, kva- 
litativ studie samme år. Teologen Lars Johan Danbolt og samfunnsmedisi- 
neren Lars Lien (2012) utførte en intervjuundersøkelse i tre menighetsstaber 
med bredden av kirkelige stillingskategorier. Spørsmålene dreide seg om 
kirkelig ansattes opplevelse av sitt arbeid som meningsfullt. Forskerne 
oppdaget at arbeidstrivsel skyldtes tre forhold: for det første, en opplevelse 
av mening. Det hang sammen med at ansatte opplevde kirken som noe stort 
og viktig (stort prosjekt), at kirken betød noe helt spesielt i lokalsamfunnet 
(lokalt prosjekt), og at man gjennom å jobbe i kirken kunne realisere seg 
selv som arbeidstaker på en god måte (individuelt prosjekt). Forskerne fant 
dessuten at meningsopplevelsen hang sammen med fellesskap og kollegia- 
litet. Det tredje forholdet gjaldt opplevelsen av frihet og autonomi i arbeidet 
relatert til ledelse og organisering. Opplevelsen av frihet i arbeidet gjaldt 
innflytelse på egen arbeidstid og muligheten til variasjon i arbeidsoppgaver. 
En god balanse mellom strukturer og frihet muliggjør kreativitet og 
arbeidsglede. Den største trusselen mot trivsel ble oppfattet som byråkra- 
tisering i kirken. 

Oppsummert ser vi at tidligere studier viser at kirkelige ansatte opp- 
lever det som meningsfylt å være ansatt i kirken, samtidig som det fin- 
nes særskilte utfordringer. De nevnte undersøkelsene (Danbolt & Lien, 
2012; Lau, 2012; Rambøll, 2021) dokumenterer kirkeansattes opplevelser 
og vurderinger. Kirken tilbyr rike muligheter for meningsfullt arbeid. 
Men dette bildet kan nyanseres av noen aktuelle utfordringer som rela- 
tivt nylig er satt på dagsordenen - kirkestreik ved inngangen til 2021 og 

rekruttering, altsa hvordan unge mennesker stiller seg til kirkelig utdan- 
nelse og stilling. 


Kirkestreik 


Et stykke verdenshistorie utspilte seg i Den norske kirke ved årsskiftet 
2020-2021. Kirkestreik lyder urealistisk, men ble for første gang vir- 
kelighet 12. desember 2020. Streiken skjedde på bakgrunn av at tarif- 
forhandlingene i oktober samme høst ble brutt. Partene var 10 av 22 
fagforeninger, inkludert Presteforeningen, KUFO, Diakonforbundet og 
Creo; kateketers, diakoners og kantorers fagforeninger. Disse møttes der- 
etter i mekling, som heller ikke førte frem. Stridens kjerne var at arbeids- 
takersiden ønsket å videreføre en seksårig avtale inngått mellom staten 
og fagforeningene i 2015. Denne avtalen kompenserte prestene med fem 
lønnstrinn grunnet opphør av boplikt i tjenestebolig. Arbeidstakersiden 
ville at fremtidens prester også skulle få økonomisk kompensasjon tilsva- 
rende tillegget. Arbeidsgiver på sin side viste til tidligere enighet om at 
avtalen kun var en tidsbegrenset overgangsordning. Det var steile fronter, 
og uenighet om årsaker og argumenter ble luftet i avisenes debattspalter 
og i sosiale medier. Ansvarsforholdene ble tydelig - og høyst forskjellig — 
formulert av de involverte partene og kommentert av andre. Partene var 
dog skjønt enige om at situasjonen var uønsket. Streiken ble avsluttet etter 
at partene, 10 av 22 fagforeninger med partsforhold til KA, kom til enig- 
het 11. januar 2021. I hele perioden var til sammen 58 kirkelig ansatte blitt 
tatt ut i streik. Streiken bekreftet pandemi-året 2020 som et egenartet år. 

Hvilke utviklingstrekk lå til grunn for streiken? Den direkte for- 
anledningen som gjorde det legitime streikevåpenet tilgjengelig, var 
Presteforeningens vedtak i 2012. Etter atskillig intern debatt opphevet 
fagforeningen sin selvpålagte reservasjon mot streik. Det tok altså åtte år 
før streik ble tatt i bruk. Den interne debatten, både i 2012 og da streiken 
pågikk, reiste spørsmålet om det er riktig at prester og kirkens ansatte 
kan streike. Noen mente det var teologisk uholdbart, og at man burde stå 


1 Avsnittene om kirkestreiken bygger på min kronikk «Prestestreik i tidens fylde» i Vårt Land 16. 
desember 2020. 

i tjenesten tross ytre rammevilkår. Andre fremhevet at rettferdighet er en 
kristen verdi som ikke er selvsagt, men som må kjempes for i arbeidslivet. 
I et lengre historisk perspektiv har norsk arbeidsliv endret seg betrak- 
telig fra slutten av 1800-tallet. Det vokste frem organiserte fagfore- 
ninger også blant kirkelig ansatte som fremmet arbeidernes interesser. 
Fagforeningene bidro til yrkesgruppenes profesjonaliseringsprosjekt. 
På 1900-tallet ble generelle arbeids- og lønnsvilkår omfattet av styrket 
norsk arbeidslovgivning. For eksempel ble ti timers arbeidsdag innført i 
1897. I 1915 ble arbeidsuken fastsatt til 54 timer, og fire år senere 48 uke- 
timer. Dette endret seg i 1959 til 45 timers arbeidsuke (Sirris, 2016, s. 93). 
Prestene hadde ikke regulert arbeidstid før 2016. Det er et særnorsk feno- 
men at kirkeansattes lønn og arbeidsvilkår fastsettes gjennom forhand- 
linger. Den norske kirke er også blant de få trossamfunn i verden hvor 
arbeidstakerorganisasjoner har streikerett. I et historisk perspektiv er det 
interessant at prester streiker, gitt deres tidligere status som embetsmenn 
integrert i det norske statsapparatet. Embetsmenn hadde ikke streikerett. 
Tradisjonelt er det arbeidere som har gått til streik. 
Embetsmannsstatusen ble avviklet i to faser: for prester i 1989, og for 
biskoper i 2012. Deretter ble presters, prosters og biskopers status som 
statstjenestemenn avviklet i 2017, da arbeidsgiveransvaret ble over- 
ført til rettssubjektet Den norske kirke ved Kirkemøtet og Kirkerådet. 
Dette er viktige sider ved utviklingen av rammene for presteprofesjonen 
som skiller seg fra kantorer, diakoner og kateketer. De 1 300 presteårs- 
verkene i Den norske kirke inngår i kirkens eldste profesjon. På tross av 
endrede rammer og vilkår, viser den tydelig kontinuitet gjennom århun- 
drene. Prestene har gjennom historien ivaretatt helt sentrale funksjoner i 
menighetene. Forkynnelse av Ordet og forvaltning av sakramentene har 
særpreget prestetjenesten på tvers av historiske og geografiske avstander. 
Flere stillingskategorier og spesialiseringer kom fra 1960-tallet og endret 
prestenes arbeidsforhold. Profesjonalisering innebærer økt kompetanse. 
Tross spesialiseringer i menigheten, har presten beholdt sitt generalist- 
preg gjennom sin involvering på de fleste områder i menighetslivet. 
Kirkestreiken tydeliggjør også hvordan kirken før og etter statskirke- 
oppløsningen har bygget ut arbeidsgiversiden, i takt med endringer i 
statsforvaltningen. Tjenestemannsloven og prostereformen var en del 

av utviklingen. Kirkeloven av 1996 gjorde den lokale kirke til selvstendig 
arbeidsgiver. Som konsekvens av lovendringen i 2017 med virksomhets- 
overdragelse fra kirkedepartementet til rettssubjektet Den norske kirke, 
skjedde det tilsvarende med kirken nasjonalt. Arbeidsgiveransvaret for 
kirkelige ansatte ivaretas av en fristilt folkekirke og dens folkevalgte 
organer. Ulike reformer har sokt a bedre arbeidsforholdene gjennom 
profesjonalisering av arbeidsgiveransvaret. Ansatte har fatt tilretteleg- 
ging for avspasering, kompetanseheving og mer oppfolging. Ledelse ble 
en lgsning pa flere problemer, ikke minst a bedre ansattes arbeidssitua- 
sjon. Endringene imøtekom arbeidsmiljøloven som setter krav om et fullt 
forsvarlig arbeidsmiljø. 

Kirkestreiken viser at det har skjedd en likedanning med andre yrker. 
Prestenes bopliktordning ble avsluttet i 2015. Arbeidstidsavtalen for 
prester ble innført fra 2016. Den fastsatte arbeidsuken til 35,5 timer og 
krevde at arbeidstid måtte planlegges og rapporteres. Prestetjenesten var 
ikke lenger en særlig uavhengig stilling. Endringene innebærer økt regu- 
lering av prestetjenesten, definert arbeidstid og dermed fritid. En effekt 
er alminneliggjøring i den forstand at prestene i større grad ligner mer på 
andre yrker. Andre fagforeninger ble også med på streiken, som kirke- 
musikere i Creo og kateketer og menighetspedagoger i Kirkelig under- 
visningsforbund. Også Akademikerforbundet og Utdanningsforbundet 
tok ut medlemmer på kirkesektoren i streik. De ulike fagforeningene 
begrunnet dette i gjensidig solidaritet. Flere oppslag i dagspressen og i 
sosiale medier brukte parolen «vi streiker for kirkens fremtid». 

En fortolkningsnøkkel er å se på streiken som prestetjenestens over- 
gang fra en tradisjonell profesjonslogikk til et moderne yrke underlagt 
arbeidslivets spilleregler. Dagens presterolle uttrykker både en tradisjo- 
nelt kallsbasert profesjon og et moderne yrke (se kapittel 7). Som beskre- 
vet i kapittel 1, er profesjonslogikk både tankemønstre og språk som 
utvikles gjennom utdanning og praksis. Arbeidstidsavtalen ble støttet av 
fagforeningene som fremstilte den som en hjelp til prioritering og kon- 
sentrasjon om kjerneoppgavene. Streiken og aktuelle debatter viser hybri- 
diseringer hvor elementer fra profesjonslogikken og arbeidslivslogikken 
kombineres og i noen tilfeller smelter sammen. Kirkestreik som nyord 
har sin opprinnelse i både profesjonslogikken og arbeidslivslogikken. 

Streiker eksemplifiserer hvordan prester og andre profesjoner er under- 
lagt de samme rammene for arbeidsvilkår og spilleregler for konfliktløs- 
ning som andre sektorer i samfunnet. Det har skjedd en likedanning med 
alminnelig arbeidsliv. 

Streiken hadde en interessant timing. Streikens bakgrunn var ikke bare 
avbrutte tarifforhandlinger. Den fikk trolig økt mediaoppmerksomhet 
grunnet koronatidens stengte kirker og avlyste gudstjenester, for det var 
adventstid og folkekirkens høysesong stod for døren. Kirkestreiken var 
en respons fra kirkeansatte på det de opplevde som for dårlige arbeids- 
forhold for seg selv, men også for fremtidens kirke. Deres argument kan 
derfor også sees i lys av en kritisk rekrutteringssituasjon til kirkelige 
profesjoner. Det er også viktig at en fersk rapport fra konsulentfirmaet 
PricewaterhouseCooper (2020), hvor lønn riktignok ikke var et hoved- 
tema, aktualiserte rekrutteringssituasjonen i en kirke som mangler pro- 
fesjonsutøvere. Som jeg kommer tilbake til, blir ikke fagligheten synlig 
for ungdom som vurderer fremtidig yrkeskarriere. Det kan synes som om 
disse stillingskategoriene ikke anses som virkelige profesjoner. 


Kirkens rekrutteringsutfordringer 


Hvilke tiltak kan bøte på mangelen av studenter på profesjonsutdannin- 
gene og lave søkertall til kirkelige stillinger? Hva kan gjøre kirken til en 
mer attraktiv arbeidsplass? Slike spørsmål har de siste årene blitt møtt 
med strategier og handling idet svak rekruttering har blitt satt på saks- 
kartet. En viktig milepæl var da Kirkerådet i 2017 (KR 19/17) vedtok å 
etablere et treårig rekrutteringsprosjekt. Målet var at flere skulle søke og 
fullføre profesjonsstudier og søke profesjonsstillinger og forbli i kirke- 
jobb. Alderssammensetningen blant ansatte kombinert med lave studie- 
tall, var grunnlaget for en sterkere og mer helhetlig rekrutteringssatsing 
til de vigslede stillingene. Tallene viser at i årene 2014-2016 startet færre 
enn 50 studenter på teologistudiet. Samtidig var 30 prosent av prester i 
Den norske kirke over 60 år, og 60 prosent over 50 år. Norge går årlig 
med 30 prester i minus, og i 2024 kan det være 200 ledige prestestillinger 
(Kirkerådet, 2017). Rekrutteringsutfordringer kan handle om forskjeller 
mellom generasjoner. Generasjon Y betegner de som er født etter 1980 og 

oppvokst i velferdssamfunn og ma ta stilling til mange valg. Endringer er 
regelen, ikke unntaket. Mange ungdommer er ressurssterke og tar hoyere 
utdannelse. De er karrierebevisste, dedikerte og opptatt av samfunnsan- 
svar. Trendforskere peker pa konsekvenser for arbeidslivet i form av okt 
gjennomtrekk og færre fast ansatte (Birkinshaw, 2014). 

Det er også manglende rekruttering til kirkelig undervisning. I 1995 
var det rundt 200 kateketstillinger i Den norske kirke, mot 158 i 2019. 
I tillegg kommer 408 menighetspedagogstillinger og 365 menighets- 
arbeidere. NOU-en ... til et åpent liv i tro og tillit (2000: 26) anslo beho- 
vet for kateketårsverk med ytterligere 500 årsverk og trosopplærere med 
300 årsverk. Andelen undervisningsansatte i Den norske kirke i 2019 er 
atskillig lavere enn måltallet før trosopplæringsreformen. 

Rekrutteringsmangelen er satt under lupen av forskere. MF vitenska- 
pelig høyskole for teologi, religion og samfunn og VID vitenskapelige 
høgskole har samarbeidet om forskningsprosjektet Studium, profesjon og 
rekruttering (SPOR), økonomisk støttet av Kirkerådet. Prosjektet munnet 
ut i et temanummer av Tidsskrift for praktisk teologi (1/2019). I artikkelen 
«Den fantastiske jobben som ikke frister. Kirkeaktive ungdommers 
ambivalente forhold til kirkelige profesjoner» (2019) undersøker Fredrik 
Saxegaard (2019) hvordan kirkeaktive ungdommer reflekterer omkring en 
mulig kirkelig utdannelse og arbeidsplass. Basert på intervjuer med ung- 
dommer som er engasjert i kirkelig arbeid, undersøkes om de vurderer å 
utdanne seg til profesjoner som arbeider på det feltet ungdommene enga- 
sjerer seg i. Funnet er at ungdom i liten grad vurderer kirkelig utdanning 
og yrke. Kirken sees å tilhøre fritidssfæren, og er ikke relevant som yrke. 
Det er en klar indikasjon på at ungdommene ikke vurderer stillingene 
som profesjoner. Det forklares med at kirken oppleves marginalisert og 
stigmatisert. Å representere den som ansatt, blir krevende. Ungdommene 
verdsetter relasjoner og det sosiale miljøet. Men ungdommene etterlyser 
kunnskapstradisjoner, er intellektuelt nysgjerrige og ønsker en mer 
«kunnskapsorientert» utdannelse. Astrid Sandsmark (2019) intervjuet 
fire kateketer som rekrutterer til ungdomsmiljøet, men ikke til kirkelig 
jobb. Noen kateketer opplever at ungdommene ikke oppfatter kirkejobb 
som et «ordentlig» yrke. Både prester og kateketer rekrutterer til frivillig 
tjeneste og engasjement i menighet, men mindre til utdanningsløp. Dette 

inntrykket ble bekreftet gjennom Kari Jordheims (2019) spørreunder- 
søkelsene blant studenter på kirkelige utdanningsprogrammer. De 225 respon- 
dentene understreker betydningen av at ansatte rekrutterer gjennom å 
gi ansvar. Terese Bue Kessel (2019) undersøkte soknepresters bidrag i 
et rekrutteringsperspektiv. Hun fant ut at soknepresters oppgaver i stor 
grad er organisert bort fra kontakt med unge. Prester kunne erfare at 
andre ansatte ikke inkluderte dem i barne- og ungdomsarbeid og ung- 
domsgudstjenester. Enkelte prester valgte å bruke fritiden til å engasjere 
seg i dette arbeidet, selv om arbeidsplanen ikke gav rom for det. Det 
bidrar ikke positivt til rekruttering, understreker Kessel. 

PwC-rapporten Hvordan kan Den norske kirke bli mer attraktiv som 
arbeidsgiver? (PricewaterhouseCooper, 2020) ble bestilt av Kirkerådet. 
Funnene ble fulgt opp av rekrutteringsprosjektet i den varslede kirke- 
møtesaken om Rekrutteringsstrategi for Den norske kirke (KR 05/21). 
Kirkerådssak 84/20 beskriver et vellykket «Rekrutteringsprosjektet 
2018-2020» og en positiv utvikling i antall søkere til kirkefaglige studier. 
Prosjektet viste rekrutteringsutfordringenes omfang og kompleksitet. 
Funnene fra kirkens rekrutteringsprosjekt synliggjør at Den norske kirke 
trenger å utvikle en kultur og organisasjon som tiltrekker og engasjerer 
både unge mennesker og andre som ønsker nye utfordringer i arbeidslivet 
eller en karriereendring og som samtidig engasjerer, utvikler og beholder 
medarbeiderne. Potensialet ligger i at kirken beveger seg bort fra prosjekt- 
baserte og punktvise rekrutteringssatsinger, til et strategisk, tverrfaglig 
og helhetlig arbeid med rekruttering (KR 05/21, s. 1). Saksdokumentene 
utkrystalliserer en rekrutteringsstrategi for Den norske kirke (KR 05/21) 
som vektlegger at kirkeansatte er nærværende i ungdomsarbeidet og til- 
rettelegger for at unge kan involveres, også gjennom å utfordre dem. I til- 
legg til lokal innsats og bevisstgjøring av kirkelige ansatte, arbeider Den 
norske kirke sentralt med en HR-strategi som også løfter frem kvalitetene 
med å arbeide i kirken og viser kirken som et godt arbeidsmarked med 
bruk for ulike kompetanser. Strategien bygger opp under profesjonenes 
stilling, men det brukes allmenn terminologi fra arbeidslivet samtidig 
som selve profesjonsbegrepet er nedtonet. Det uttrykker en deprofesjona- 
lisering. Det er derfor interessant å se nærmere på hvordan prest, diakon, 
kateket og kantor omtales i den kirkelige diskursen. 

Kirkens profesjonsmønster 
Kirkefag 


De fire profesjonene prest, kantor, kateket og diakon kalles også kirke- 
fagstillinger. Kategorien omfatter også stillinger på bispedømmenivå og 
ikke-vigslede stillinger som diakonimedarbeider, menighetspedagog og 
organist/kirkemusiker. Kirkefag er et mye brukt begrep i Den norske 
kirke, men i liten grad definert. Det samler opp en rekke kunnskaps- 
områder som teologi, tjenesteteologi, embetsteologi, kateketikk, kirkelig 
undervisning, diakonivitenskap, kirkemusikk og liturgikk. For å se hvor- 
dan kirken forstår og bruker begrepet, er en særskilt utredning relevant 
(Kirkerådet, 2020b). Kirkerådet nedsatte i 2019 et kirkefagutvalg som i 
2020 leverte en rapport om forvaltningen av kirkefag. Her forstås kirke- 
fag som «fag som er knyttet til utførelsen av kirkens kjernevirksomhet og 
oppdrag. I dette inngår det meste som ikke er ren forvaltning og admi- 
nistrative støttefunksjoner» (Kirkerådet, 2020b, s. 5). I denne definisjonen 
er det et positivt element, nemlig kirkefag forstått som kjernevirksomhet 
og utførelsen av kirkens oppdrag. Men den inkluderer også en negativ 
avgrensning idet kirkefag skjelnes fra støttefunksjoner som forvaltning 
og administrasjon. Ad ministrare er latin og betyr til/for tjenesten og kan 
således forstås som støttefunksjoner (Frank, 2007, s. 48) for profesjonenes 
arbeid som utgjør kjernevirksomheten. Administrasjon refererer oftest 
til hverdagens oppgaver som følger opp allerede fastsatte regler, rutiner 
og mål. Ofte vil administrasjon være synonymt med kontorarbeid. I lik- 
het med Harald Askeland (2021b, s. 165), ser jeg administrasjon som en 
integrert og nødvendig del av ledelsespraksis. Her ligger også planlegging 
av arbeid, kontrollfunksjoner og rapportering. 

I denne forståelsen strekker kirkefag rimeligvis seg noe bredere enn de 
fire profesjonene som er fokuset i denne boken. I tillegg til profesjonsutø- 
verne som driver kirkefaglig arbeid, viste utredningen at det i september 
2019 var 124 personer fordelt på 105 årsverk ansatt i kirkefagforvaltning 
på bispedømmenivå og i Kirkerådets sekretariat. Tema og fagområder 
som inngår i en bred forståelse av kirkefag er en bred vifte av oppgaver: 
diakoni, kirkelig undervisning, kirkemusikk, kultur, misjon, ungdom, 
inkludering, samisk kirkeliv, rekruttering, kirkebygg, kirkekunst eller 

kirkeinventar, pilegrim, gudstjeneste, forordning, sokneendring, demo- 
kratiutvikling, kjonn og likestilling (Kirkeradet, 2020b, s. 6). 

Utvalgets rapport tydeliggjor sammenhenger mellom profesjon og 
ledelse. Mer presist omhandler den kompetanseutvikling av kirkefag 
som et eksplisitt lederansvar. Rapporten presenterer funn fra en spørre- 
undersøkelse blant landets proster og kirkeverger om hvilke kirkefaglige 
læringsarenaer som bør utvikles. 78 av 104 proster og 132 av 432 kirkeverger 
svarte. Prostene ønsket flere samlinger på prosti- eller fellesrådsnivå og 
regionale fagdager og konferanser. Kirkevergene foretrakk å prioritere 
fagsamlinger på prosti- eller fellesrådsnivå fremfor regionale samlinger. 
Det er dermed grunnleggende likheter mellom proster og kirkeverger 
om synet på kirkefaglige læringsarenaer. Men bare halvparten så mange 
kirkeverger som proster ville styrke nasjonale tilbud. Når det gjelder 
utvikling av kirkefag, svarte dobbelt så mange kirkeverger som proster 
at de ikke erfarte manglende tid og penger når det gjaldt å støtte ansattes 
deltakelse på åpne og frivillige konferanser og fagdager. Mens prostene 
opplevde tid som viktigste mangel, var fraværet av penger en utfordring 
for kirkevergene (Kirkerådet, 2020b, s. 28). Slik det er nå, skjer fagutvik- 
ling gjennom felles arrangementer på ulike nivåer. Både proster og kirke- 
verger rangerte hensikten med arrangementene. Begge lederkategorier 
oppgav de ansattes motivasjon og inspirasjon som det viktigste målet, 
med over 50 prosent oppslutning. Det nest viktigste målet fikk 30 prosent 
oppslutning; de ansatte videreutvikler arbeidet i sin menighet. 

En annen kilde til kirkelig selvforståelse hva gjelder kirkefag, er rap- 
porten Samhandling i en selvstendig folkekirke (Kirkerådet, 2021). Kirkefag 
forstås her noe smalere som «de tradisjonelle kirkelige fagområder 
(teologi, kirkemusikk, kateketikk, diakoni)» (Kirkerådet, 2021, s. 11). Flere 
steder i rapporten profileres kirkefag ved å skjelne det fra andre oppgaver 
i soknet, som kirkebygg- og gravplassforvaltning, økonomi og admini- 
strasjon. «Med kirkefaglig kompetanse menes først og fremst kompetanse 
i teologi, jf. prestenes sentrale rolle i lokalkirken, men om mulig på andre 
av de kirkefaglige områdene diakoni, kateketikk og kirkemusikk» (2021, 
s. 55). Delrapport 2 om biskopens rolle (Kirkerådet, 2020a, s. 41) knytter 
kirkefag til «all den kunnskap som må til for å kunne vekke og nære det 
kristelige liv». Kirkefag relateres til fagledelse (Sirris, 2018a). Et sentralt 

spørsmål i denne rapporten som utreder prostifellesrådet, er: Hva kreves 
av kompetanse for å ha stillingen som leder? (Kirkerådet, 2021, s. 56): 


Ved overføring av arbeidsgiverfunksjoner for menighetsprestene og klargjørin- 
gen av biskopens leder- og tilsynsrolle, vil det bli et økt behov for kirkefaglig 
kompetanse hos den daglige ledelsen i prostifellesrådet fordi: 


- Den som skal lede de kirkefaglige ansatte, må selv ha kirkefaglig kompetanse. 
- Den som skal ivareta dialogen med bispedømme, menigheter og andre 
prostier om kirkefaglige forhold, må selv ha kirkefaglig kompetanse. 


Tjenestemønster 


De kirkelige profesjonene kategoriseres som kirkefagstillinger, men også 
som tjenester. Et nyttig begrep i denne sammenheng, er tjenestemønster. 
Dette kan forstås som kirkens organisering og forståelse av sine vigslede 
tjenester (Lalim, 2020). Ifølge profesjonsforskeren Solveig Christensen 
(2013, s. 202, utheving i original) henviser tjenesteforståelsen i Den norske 
kirke til to forhold, tjenestens egenart og funksjon: 

Egenart refererer til kirkens oppdrag, som er å forkynne kirkens budskap og 

forvalte sakramentene [...]. Dette er kirkens konstitusjonelle — eller institu- 

sjonelle — side. Funksjon refererer til hvordan tjenester og oppgaver best kan 


organiseres for å utføre oppdraget. Dette er kirkens konstruerte — eller organi- 
satoriske — side. 


Tjenesteforståelsen kan ikke sies å være endelig avklart, men fordrer 
fortsatt teologisk refleksjon. Spørsmålet om tjenestenes egenart og for- 
holdet mellom dem inngår i embetsteologisk diskusjon over flere tiår. 
Bakgrunnen er Confessio Augustana artikkel 5 (CA5) som angir kirkens 
kjerneoppgaver: 
For at vi skal komme til denne tro, er det innstiftet en tjeneste med å lære evan- 
geliet og meddele sakramentene. For ved Ordet og sakramentene som midler 
blir Den Hellige Ånd gitt, han som virker troen, hvor og når Gud vil, i dem som 


hører evangeliet, nemlig at Gud, ikke for våre fortjenesters skyld, men for Kristi 
skyld, rettferdiggjør dem som tror at de blir tatt til nåde for Kristi skyld. 


Et avgjørende spørsmål har vært om CAs kun gjelder prestetjenesten, altså 
en endimensjonal tjeneste, eller om tjenesten er flerdimensjonal og der- 
med kan romme andre tjenester. Kirkens tjenestestruktur og forståelse 

av de innbyrdes tjenestene har vært berørt i en rekke kirkelige utrednin- 
ger. Teologen Ingvild Bjørnøy Lalim (2020) påpeker at embetet har fått 
en styrket funksjonell forståelse, i motsetning til en personal forståelse 
som stod sterkere tidligere. I begynnelsen av 2000-tallet har et funksjo- 
nelt tjenestesyn vunnet frem. Eksempelvis sees diakontjenesten i Den 
norske kirke som en omsorgstjeneste, mens den i øvrige kirkesamfunn 
er en geistlig assistentoppgave. I utredningen En flerdimensjonal ordinert 
tjeneste (Kirkerådet, 2008) tas det til orde for å endre terminologien slik 
at den samsvarer med kirkens ønskede tjenestemønster. Dette innebar å 
bytte ut embete med tjeneste og «tredelt» og samle(-diakonat) med «fler- 
dimensjonal». Denne utredningen fikk imidlertid liten tilslutning. 

En viktig historisk bakgrunn for tjenesteforståelsen i Den norske kirke, 
er begrepet tjenestedifferensiering. Dette oppstod på 1960-tallet og tok 
utgangspunkt i at de ulike tjenestegruppene er uttrykk for ett og samme 
embete, prestens. Et sentralt anliggende er hvordan prestetjenesten forhol- 
der seg til de tre øvrige tjenestekategoriene diakon, kateket og kantor (Sirris 
et al., 2021). Birkeli-kommisjonen, også kalt Reform-kommisjonen, ble dan- 
net i 1965 og la i 1969 frem rapporten Reform i Den norske kirke. Teologisk 
tar utredningen utgangspunkt i kirken som Kristi kropp. Samtidig tar den 
høyde for sosiale endringer som har skjedd siden krigen. Her brukes tje- 
nestedifferensiering som begrep. I en tidlig fase av utredningsprosessen 
inngikk refleksjoner om hvordan de vigslede tjenester kan utledes av preste- 
tjenesten, nærmere bestemt tjenesten med ord og sakrament som omtales i 
CAs. Har andre tjenester aspekter av den helhetlige prestetjenesten? Det var 
viktig å profilere spesialiserte tjenester ulikt, men samtidig gi et felles funda- 
ment og se dem i sammenheng. Med utgangspunkt i kateketens perspektiv 
beskriver teologen Jan Ove Ulstein (2019, s. 189) det slik: 

I denne situasjonen treng ein meir spesialisering i det kyrkjelege arbeids- 

livet. Presten kan ikkje dekke alle behova åleine. Lutherdommen har berre 

eitt embete, slik det er skildra i Confessio Augustana (CA) V - ei teneste til å 

forkynne til tru og forvalte sakramenta. Differensieringa gir diakonen og ikkje 


minst kateketen plass i same embete. Kateket-stillinga er ny, eller ny-utforma 
på slutten av 60-talet. 


Katekettjenesten ble lovfestet i 1969. Det var flere uklarheter om kateket- 
tjenestens forhold til presteembetet og ansvarsområder. Vigsling er sentralt 

her, siden det innebærer bade teologisk og institusjonell klargjøring av 
hva man vigsler til (Aksøy, 2019). Askeland og Hegstad (2021, s. 52) drøfter 
uklarheter om tjenestenes teologiske begrunnelse. Prestetjenesten har hatt 
et solid fundament i kirkelig tradisjon: «Gjennom begrepet tjenestediffe- 
rensiering forsøkte man en tid å låne noe av den teologiske begrunnelsen 
for prestetjenesten. Særlig gjaldt dette tjenesten som diakon, kateket og 
kantor.» Disse henter nå begrunnelse fra teologisk diskurs, mens kirkever- 
ger og daglig leder henter fra en allmenn organisatorisk og ledelsesfaglig 
diskurs. Gitt evangeliets sentrale plassering i CAs, har det vært debattert 
hvor langt evangelieformidling kan forstås. Eksempelvis vektlegger kirken 
at diakoni er evangeliet i handling. Det kan tale for at diakonatet kan for- 
stås i rammen av embetet. Men debattene handler også om tolkningen av 
CAs og hvorvidt bekjennelsesskriftet er et tidsuttrykk for prestetjenestens 
særstilling, eller også kan romme en bredere forståelse. Her kan det også 
stilles spørsmål om hvorfor noen vigsles, mens andre ikke vigsles. 

Er noen tjenester mer nødvendige enn andre? Teologen Trond Skard 
Dokka tar utgangspunkt i Jesu sendelse av apostlene som skjer forut for 
det kirkelige fellesskapet. Embetet er en funksjon av evangeliet og dermed 
uavhengig: «Når evangeliet ved denne tjenesten når mennesket, blir kirka 
til» (Dokka, 2000, s. 325). Presteembetet er en prinsipiell teologisk stør- 
relse som er skapt av evangeliet, selv om den har en kontekstuell utfor- 
ming som kan variere. Prestetjenesten er dermed nødvendig for kirken. 
Teologen Harald Hegstads (2009) utgangspunkt er kirkens fellesskap og 
en tjenesteteologi basert på 1 Kor 12. Noen må ivareta forkynnelsen av 
Ordet og forvaltning av sakramentene, og dette er lagt til funksjonen 
prest som ivaretar konkrete oppgaver på vegne av fellesskapet. Det er et 
mangfold av tjenester, og ikke grunnlag for under- og overordning: «Det 
eneste kirken ikke kan greie seg uten er evangeliet, og at noen forkynner 
det» (Hegstad, 2009, s. 142). Det synes ikke å være ett svar på spørsmålene 
som er drøftet, men ulike syn trekker veksler på forskjellige begrunnelser. 


Vigsling 
Hittil i Den norske kirke har begrepet ordinasjon vært benyttet eksklu- 
sivt for prester. Alterboken av 1920 fikk i 1949 et tillegg, Innvielse av lege 

kristne til menighetstjeneste. Etter at menighetsstabene vokste frem fra 
1960-tallet, har det aktualisert spørsmålet om tjenesteforståelse. Lov om 
katekettjeneste kom i 1969. Loven for diakonene kom i 1985, og vigslings- 
liturgien året etter. Hva vigsling er og hva man vigsler til, har lenge vært 
uklart. I 1994 inngikk Den norske kirke en avtale om fullt kirkefellesskap 
med de øvrige lutherske folkekirkene i Norden og Baltikum, samt i de 
irske og britiske anglikanske kirker. Porvoo-avtalen bidro til at vigsling 
ble et viktig kirkelig anliggende (Hegstad, 2009). Utredningen Embetet i 
Den norske kirke: Innstilling fra en arbeidsgruppe nedsatt av Kirkerådet, 
også kalt Skjevesland-utvalget, skriver at vigslingsforståelsen i praksis 
er «overlatt til ordinator og ordinandens egen fortolkning» (Kirkerådet, 
2001, S. 53). Utvalget var delt i synet på diakontjenestenes plassering innen- 
for eller utenfor det ene embetet. Selv om Kirkemøtet åpnet for en forstå- 
else som inkluderte diakonatet som del av embetet, vedtok Bispemøtet 
(BM 03/10) at diakonatet «star på et solid selvstendig teologisk grunnlag». 
En sentral kilde til Den norske kirkes nåværende forståelse av tjenestene, 
er Bispemøtets uttalelse om diakontjenesten (BM 03/2010) (Bispemøtet, 
2010). Denne inneholder en prinsipiell tenkning som Kirkemøtet har lagt 
til grunn også for kateket- og kantortjenesten. Her tas et oppgjør med 
tjenestedifferensiering; at de ulike tjenestene forvalter ulike deler av en 
og samme tjeneste. Bispemøtet betonte et fellesskap av ulike tjenester 
med egenart. Bispemøtet understreket også at det ikke er noen prinsipiell 
forskjell på ordinasjon og vigsling. Prestetjenesten skulle fortsatt ivareta 
sakramentsforvaltning, men biskopen kan gi fullmakt til andre vigslede: 
Heller enn å forstå ulike konkrete tjenester som ulike aspekter ved én enkelt 
tjeneste, er det etter Bispemøtets mening mer sakssvarende å forstå dem som 
selvstendige tjenester innenfor rammen av fellesskapet av tjenester i kirken. 
Dette svarer bedre til tanken om kirken som en kropp med mange ulike lemmer 
(1 Kor 12), der enheten er forankret i kroppen som helhet, ikke i relasjonen til 
ett bestemt lem. Nettopp gjennom sin forskjellighet bidrar de ulike tjenestene til 
kirkens felles liv og oppdrag. Innenfor fellesskapet av tjenester har noen tjenes- 
ter det til felles at de er vigslede tjenester. Hver på sin måte er de satt inn under 
et særlig ansvar og en særlig forpliktelse. Vigslingen innebærer imidlertid ingen 
særskilt åndelig verdighet eller status utover det andre døpte har. Det som kva- 
lifiserer de ulike vigslede tjenestene er ikke selve det å være vigslet, men den 


tjeneste det vigsles til. Sentralt i de ulike vigslingsliturgier står derfor omtalen 
av hva man vigsles til. (Bispemøtet, 2010, s. 5) 

Innenfor fagfeltet profesjonsstudier, kan vigsling til tjeneste vurderes 
som et kirkelig særtrekk (Gilje, 2014). Som vi ser, henger forståelse av 
tjenestene sammen med begrepet vigsling som ble aktualisert gjennom 
tjenestedifferensiering. Kirkefaglige stillinger og tjenestegrupper brukes 
oftest synonymt med vigslede stillinger. Som jeg har beskrevet, kan kirke- 
fag omfatte flere oppgaver enn de som ivaretas av de fire tjenestegruppene 
som vigles. Det betyr at kirkefag rommer mer enn vigslede stillinger, selv 
om det er betydelig overlapp. I profesjonsteorien kan vigsling forstås som 
en type sertifisering (Smeby, 2008, s. 87) i betydningen organisasjonens 
godkjenning av kandidater og deres innsettelse i stillinger. Begrepene 
ordinasjon og vigsling er brukt om hverandre. 


Ordinasjon har tradisjonelt vært knyttet til prestetjenesten. «På latin benyttes 
ordene consecro, av sacro, ‘hellig, og ordinatio, som har en mer alminnelig bak- 
grunn (av ordo) og betyr utnevnelse av embetsmenn generelt» (Aarflot 1994:2). 
Det finnes altså en nyanseforskjell - ordinasjonsbegrepet ble brukt om presten 
fordi det henviste til prestens dobbelte ansvar, både religiøst og verdslig/juri- 
disk. (Aarflot, 1994, s. 2, referert i Christensen, 2013, s. 204) 


Å helliggjøre innebærer å vies til noe guddommelig og gjøres ukrenke- 
lig. Frem til 1989 var prester utnevnt i statsråd og dermed embetsmenn. 
Deretter ble tilsettingsmyndigheten delegert til bispedømmerådene. 
Vigslingsbegrepet brukes bredere enn ordinasjon og kan være synonymt 
med innvielse, velsignelse og godkjenning: 


Vigsle eller vie (av tysk weihen) betyr å gjøre noe hellig ved at det gis til Gud, 
avsondres for Gud for at det skal tilhøre Gud på en særskilt måte. Slik blir både 
kirkehuset og prestens liv vigslet på hver sin måte til «hellige rom» som det gjel- 
der særskilte vilkår for. (Aarflot, 1994, s, 2, referert i Christensen, 2013, s. 207) 


BM 3/2010 (Bispemøtet, 2010, s. 3-4) Diakontjenesten i kirkens tjeneste- 
mønster, beskriver vigsling slik: 


Helt fra nytestamentlig tid har mennesker med kall til visse tjenester blitt inn- 
viet til tjenesten gjennom håndspåleggelse og bønn (jf. 1 Tim 4,14; 2 Tim 1,6; 
Apg 13,1-3). I Apostlenes gjerninger hører vi om sju menn som ble valgt ut 
til å «gjøre tjeneste ved bordene» som ble innviet av apostlene «som ba og la 
hendene på dem» (Apg 6,1-6). I teologisk og kirkelig språkbruk er en slik hand- 
ling gjerne blitt betegnet som «ordinasjon» eller «vigsling». Først i nyere tid, og 
etter at de aktuelle stillingskategorier var innarbeidet, har Den norske kirke sett 
grunnlag for å gjøre vigsling obligatorisk for andre enn prestene. I de gjeldende 

slike liturgier i Den norske kirke brukes begrepet «vigsling». Vigsling forstas da 
som en gudstjenestelig handling der kirken innsetter en tjener ved at vigslin- 
gen formidler kallelse, velsignelse, og sendelse. Vigslingen er en charismatisk 
handling hvor menigheten ber Anden gi den vigslede sine gaver. I vigslingen 
bekreftes at kirken har funnet den som vigsles egnet til tjeneste, og den som vig- 
les lover å utføre sin tjeneste i troskap mot kirkens lære og det oppdrag som er 
gitt i tjenesten. Vigslingen rommer også et element av utsendelse. En vigsling er 
ikke tidsbegrenset, men tar sikte på en livslang tjeneste. Fordi vigslingen gjelder 
hele kirken, utføres vigslinger i Den norske kirke av biskopen. 


Teologen Stephanie Dietrich (2011, s. 102) understreker at samtlige 
vigslingsliturgier i Den norske kirke tydeliggjør kallet ved å fremstille 
kandidaten for menigheten: 


Kallet til tjeneste stadfestes gjennom vigslingshandlingen, der både det indi- 
viduelle kallet og svaret på det, menighetens kallelse og hele kirkens kall til 
tjeneste er grunnlaget. I vigslingsliturgien understrekes det også at det er Gud 
selv som først og fremst kaller til tjeneste. Vigslingshandlingen avsluttes med 
ordene: «Så erklærer jeg at du er rett kalt diakon i vår kirke, med den myndighet 
og dets ansvar som hører til ditt hellige kall, etter Guds ord og vår kirkes ord- 
ninger.» (Gudstjenestebok for Den norske kirke del IT:194) 


Når det gjelder kantorene og vigsling, beskriver Høring om vigsling og 
liturgisk drakt for kantor (Kirkerådet, 2015, s. 5) «Den norske kirkes kirke- 
musikerprofesjon som en kunstfaglig profesjonsgruppe med et gjennom- 
gående høyt kompetansenivå.» VAK-utredningen (Vigsling av kantor) 
fra 1998 inneholdt en egen vigslingsliturgi for kantorer og profilerte «en 
tjeneste som er tilordnet menighetens lovsang og musikalske liv — en tje- 
neste utenfor rammen av det kirkelige embete». Det har vært en vigs- 
lingsordning for kantorer siden 1998, men denne har vært praktisert ulikt 
idet hver enkelt kantor har kunne tatt stilling til å la seg vigsle eller ikke. I 
utredningen En flerdimensjonal ordinert tjeneste (Kirkerådet, 2008) gikk 
flertallet inn for at kantortjenesten og katekettjenesten skulle inngå som 
del av den ordinerte tjenesten. Men utredningen kom ikke på høring eller 
til behandling i Kirkemøtet. Kirkerådet ba Bispemøtet om en avklaring 
av forståelsen av diakontjenesten i forholdet til prestetjenesten. Vigsling 
av kantorer ble derimot drøftet på Kirkemøtet i 2015. Kantorer forholder 
seg i praksis fritt til om de vil vigsles eller ikke. Det bryter med de andre 
tjenestegruppenes forståelse av hva vigsling er. Mange kantorstillinger 

utlyses som kirkemusiker. Dersom en organist ønsker å jobbe i kirken, 
men ikke vil vigsles, løses dette enkelt med at man under samme vil- 
kår har arbeidstittel organist og ikke kantor. På den måten finnes rom 
i kirken for å utøve musikk uavhengig av ståsted og kallsopplevelse. 
Musikernes fellesorganisasjon (MFO) gjorde i 2013 en medlemsundersø- 
kelse blant kirkemusikere om deres arbeidssituasjon. Svarprosenten var 
på 73 prosent. 23 prosent av kantorene som deltok var vigslet. Det var 
betydelige forskjeller mellom bispedømmene; i Hamar bispedømme var 
ca. 11,6 prosent vigslet mot 50 prosent i Stavanger. De som ikke er vigslet 
fikk anledning begrunne sitt syn. Det ble av flere beskrevet som «unød- 
vendig» og at det ikke hadde «noen betydning». 

Samhandling (Kirkerådet, 2021, s. 61 og 71) omtaler biskopen og pros- 
ten som kirkefaglige ledere. Vigslede er under biskopens tilsyn ifølge tje- 
nesteordning for biskopen $ 1e. Ifølge sin tjenesteordning skal prosten 
bistå ansatte og folkevalgte råd med faglig veiledning, råd og støtte ($ 3). 
Vigsling, også kalt ordinasjon for prest, er en forbønnshandling med løf- 
teavleggelse som oftest fungerer som en innvielse til tjeneste. Vigsling 
forestås av biskopen. Vigslingsritualet som kalles «Vigsling av fast kirke- 
lig tilsatte» var først og fremst en forbønnshandling som uttrykker vigs- 
lingens relasjonelle side, nemlig Guds velsignelse over arbeidet (Aarflot, 
1994). Den var da ingen markering av et starttidspunkt eller inntreden 
i et spesifikt arbeidsfellesskap, men en frivillig forbønnshandling over 
en yrkesutøvelse som allerede utføres, men som vil være like gyldig også 
uten vigsling. I slike tilfeller er ansettelsesforhold og vigsling separate 
anliggender. Når Den norske kirke også vigsler til tjeneste som kate- 
ket, diakon og kantor, er det fordi disse, sammen med prestetjenesten, 
er uttrykk for selvstendige tjenester innenfor et fellesskap av tjenester i 
kirken, slik Bispemøtet uttrykte det i 2010 (BM 3/10) og viste til 1 Kor 12. 
Dette synet ble bekreftet av Kirkemøtet i 2011 (KM 9/11). Delrapporten 
om biskopens rolle (Kirkerådet, 2020a, s. 19) kommenterer også vigslin- 
gen og innholdet: 


Gjennom vigslingen avlegger vigslingskandidaten vigslingsløfter. Disse er 
særlig rettet inn mot den enkeltes tjeneste og er ikke like på tvers av vigs- 
lingsgruppene. Men det første og siste løftet er felles for prester, kateketer og 
diakoner: 

e at de forkynner Guds ord klart og rent (dette spesifiseres så inn mot de enkelte 
gruppenes tjeneste) 

e at de også selv av hjertet legger vinn på å leve etter Guds ord, og i studium og 
bønn trenger dypere inn i de hellige skrifter og den kristne tros sannheter. 


For kantorer er det siste løftet sammenfallende med de øvrige vigslede katego- 
riene. Vigslingen forplikter både biskop og den som vigsles med tanke på liv 
og lære, og innebærer aksept av biskopens tilsynsmyndighet. Disse løftene er 
gyldige også selv om man ikke skulle stå i kirkelig tjeneste. Biskopen har derfor 
også et personlig tilsyn med vigslede som ikke arbeider i Den norske kirke. 


Oppsummering 


Dette kapitlet har gitt en innføring i Den norske kirke som organisasjon 
og arbeidsplass for profesjonene. Undesøkelsene viser at kirkeansatte opp- 
lever arbeidet som meningsfylt, men også som utfordrende. Perspektiver 
til kirkeaktive ungdom og studenter på kirkelige utdanninger er også 
beskrevet gjennom rekrutteringsutfordringer. De kirkelige profesjonene 
prest, diakon, kateket og kantor er ekspertyrker som ivaretar spesialiserte 
arbeidsoppgaver som gjenspeiler mye av kjernevirksomheten i kirken. Å 
jobbe i kirken har fellestrekk med det allmenne arbeidslivet, samtidig 
som det er særtrekk som omhandler hvordan kirken forstår profesjonene 
gjennom begreper som tjeneste og vigsling. Kirkeprofesjonene er også 
identifisert som kirkefagstillinger, tjenestegrupper og vigslede stillinger. 
Disse begrepene er sentrale identitetsmarkører med en teologisk begrun- 
nelse. Det neste kapitlet angir bokens teoretiske rammeverk og ser nær- 
mere på samspillet hvor profesjonene inngår. 

Profesjonsteoretiske perspektiver pa kirken 


I dette kapitlet vil jeg introdusere profesjonssosiologiske begreper og 
drofte dem i kirkekonteksten. Dette er helt sentralt i boken, og derfor er 
dette kapitlet det mest omfattende. Etter en innforing i profesjonsteori, 
bruker jeg profesjonsperspektiv pa det lokalkirkelige arbeidsfellesskapet 
hvor jeg drøfter flere aspekter ved menigheten som arbeidssted for pro- 
fesjonene. Økt profesjonalisering innebærer flere yrkesgrupper, høyere 
kompetanse og fordrer mer samhandling. Presten inngår nå i et større 
arbeidsfellesskap og er ikke lenger menighetens eneste fulltidsansatte. 
Utviklingen sammenfaller med Den norske kirkes langvarige prosess på 
veien til en selvstendig folkekirke (Sirris et al., 2021). Videre illustrerer 
jeg profesjonaliseringen i kirken på to måter: først i lys av den historiske 
utviklingen, deretter gjennom en presentasjon av kompetanseøkning og 
økt spesialisering. 


Profesjoner som organisering av arbeid 


Hvordan utgjør profesjon som sådan en særegen arbeidsorganisering og 
hva er hensikten med et slikt samfunnsmessig arrangement? Den ame- 
rikanske sosiologen Andrew Abbott (1988, s. 1) påpeker en spenning: 
«Profesjonene dominerer vår verden. De leger kroppene våre, måler for- 
tjeneste, redder verden. Men vi er dypt ambivalente overfor dem.» Sitatet 
påpeker et dilemma. På den ene siden innebærer profesjonalisering økte 
kvalifikasjoner og ekspertise, noe som gir trygghet og inngår tillit i sam- 
funnet. På den andre siden gir profesjonsstatus omdømme, makt og ofte 
penger. Klassiske profesjoner har hatt innflytelse og prestisjefylte posisjo- 
ner i samfunnet som andre yrker ikke har. 

Grunnlaget for profesjonene er å utøve et samfunnsoppdrag. Vi opp- 
søker legen når vi har helseproblemer, kontakter advokat for juridisk 
bistand og overlater våre barn til lærere på skolen. Profesjonene ivaretar 
noe viktig i samfunnet og er derfor politisk konstituert (Abbott, 1988). 
Det betyr at profesjonene reguleres gjennom samfunnets lovgivning. I 
Den norske kirke kommer det til uttrykk gjennom at prest, diakon, kate- 
ket og kantor har tjenesteordning og kvalifikasjonskrav. Profesjoner er 
meritokratiske, basert på formelle kvalifikasjoner, og karrierehierarkier 
hvor dokumentert kompetanse og prestasjoner gir status. Forutsetningen 
er at oppgavene er så spesialiserte at de krever spesifikk kompetanse, samt 
at fremgangsmåter ikke lar seg standardisere (Freidson, 2001, s. 17). Leger, 
prester og jurister nevnes som klassiske profesjoner i kraft av universitets- 
studier og sine stillinger i embetsverket (Slagstad, 2008). Profesjoner har 
beskyttede titler, og langt på vei monopol på sitt felt. Denne ordningen 
fungerer som en kvalitetssikring (Freidson, 2001). For eksempel kan ikke 
hvem som helst agere som tannlege eller kirurg uten å være sertifisert. 
Profesjonene intervenerer i noe som er viktig for oss, og de er i høy grad 
menneskebehandlende. Møtet med mennesker impliserer alltid etikk 
og fordrer tillit - for eksempel fra brukerens, klientens, pasientens eller 
menighetens side. 

Profesjonelt arbeid kan typisk illustreres med en lege som gjennom 
samtale og konsultasjon stiller en diagnose. På grunnlag av sin kunn- 
skap og pasientens symptomer foreskriver legen så en kur eller behand- 
ling som skal avstedkomme en endring. Mye profesjonelt arbeid følger 
denne tredelte prosessen fra diagnose via intervensjon til behandling. 
Profesjonsutøvere er kvalifisert gjennom en vitenskapelig og akademisk 
tilegnet kunnskapsbase. Kunnskapsgrunnlaget er i seg selv tillitvekkende, 
og skiller profesjoner fra autodidakter og kvakksalvere. Profesjonsutøvere 
praktiserer på bakgrunn av flere år med høyere utdanning. I tillegg til 
teoretiske studier inngår omfattende praksis i utdanningen. Profesjonene 
utgjør dermed en bro mellom vitenskap og praksis (Parsons, 1968). For å 
bli en dyktig profesjonsutøver kreves både mengdetrening og ferdighets- 
trening, noe som tilegnes gjennom praksis. Der behandler profesjons- 
utøvere unike caser på grunnlag av generell teoretisk innsikt. På den 
måten opparbeider man seg erfaringsbasert skjønn og dømmekraft. 

Eksempelvis er sjelesorg en viktig oppgave bade for diakoner og 
prester. Man kan i begrenset grad lese seg til å bli en god sjelesørger. 
Kompetansen må derimot oppøves gjennom bevissthet om teori kombi- 
nert med praktisk erfaring og refleksjon. Her ligger en grad av ubestemt- 
het, kontra regler. Skjønn heter på engelsk discretion; skjelning. Skjønn 
som resonnering handler om å finne begrunnede svar på praktiske spørs- 
mål. Vel å merke er det en rekke mulige utfordringer som slurv, misbruk, 
urettferdighet, forenklinger og feil (Molander & Terum, 2008b). Det er 
derfor viktig for profesjonen og samfunnet å komme til rette med slike 
utfordringer. Etter- og videreutdanning samt kollegaveiledning eller 
medvirkning av ekstern mentor som i kirkens arbeidsveiledning (ABV), 
er derfor en verdifull kilde til læring og for profesjonsutøvere. Slik kan 
praksis settes under lupen og gjøres til gjenstand for refleksjon med sikte 
på kritisk granskning, utvikling og forbedring. 


Profesjoners verdigrunnlag 

Gitt deres samfunnsoppdrag, har profesjonene en normativ dimensjon 
gjennom å fremme allment aksepterte kulturelle verdier. Profesjoner er 
gitt et samfunnsoppdrag og har en stor innvirkningi livet vårt. Derfor fin- 
nes etiske koder og standarder som gjelder for profesjonen ved å definere 
ønsket atferd og avgrense mot annen atferd. Utøvelsen er også norma- 
tivt regulert gjennom profesjonsetikk og etiske retningslinjer som profe- 
sjonsutøverne plikter å følge. Hvis ikke kan man miste sertifisering eller 
lisens — eller til og med sin stilling. I 2019 kom felles etiske retningslinjer 
for alle ansatte i Den norske kirke. Denne felles forpliktelsen uttrykker 
at hver profesjonsutøver representerer, legemliggjør og ivaretar profesjo- 
nens samlede verdier (Busch, 2012). Skjer en alvorlig feil, kan hele profe- 
sjonen stilles i vanry. Etiske retningslinjer poengterer dermed et annet 
særtrekk ved profesjonen, nemlig deres kollektive identitet. Det henger 
sammen med tillitsaspektet og et godt omdømme. Profesjoner er sett 
på som bærere av samfunnets moral og normative orden. De er, og for- 
ventes å være, grunnleggende altruistiske (Fauske, 2008, s. 32). Skolen 
fremmer utdannelse og danning til gagns mennesker, leger og sykeplei- 
ere fremmer helse, jurister rettferdighet, kirken frelse og musikere gir 

kulturopplevelser. Det medforer at profesjonsstudier bade gir empiriske 
beskrivelser, men kan også ta stilling til hva som bor gjelde, altså det nor- 
mative. Profesjonelle verdier er autonomi, ekspertise, kvalitet og etikk 
(Raelin, 1986). Disse kan skjelnes mellom instrumentelle verdier som 
regulerer atferd, eksempelvis i etiske retningslinjer, mens terminal- eller 
målverdier uttrykker varige tilstander som ønskes oppnådd. 

Blant profesjonsteoretikere er det særlig den amerikanske sosiologen 
Talcott Parsons (1902-1979) som har tematisert profesjonenes verdibase 
og normative samfunnsoppdrag. Parsons (1968) la vekt pa funksjonen 
profesjonene spiller i et moderne samfunn ved at de kombinerer fri- 
het for individet med vitenskapelig rasjonalitet. Han vektla altruisme, 
deres arbeid for fellesskapets beste og en styrket solidaritet i samfunnet. 
Parsons anser profesjonene som representanter for etiske kvalite- 
ter siden de fungerer som bindeledd mellom ulike sosiale subsystemer 
som sammen utgjør det vi kaller samfunnet. Dette blir særlig viktig i et 
moderne samfunn, ifølge Parsons, hvor det ikke lenger er en felles sam- 
lende moral. Derfor trengs profesjonene for å forbinde individ og stat og 
sikre sosial integrasjon. Mer presist anvendte Parsons (1968) en system- 
teoretisk tilnærming og inndelte samfunnet i fire subsystemer: kulturelt, 
sosialt, politisk og økonomisk. Det sosiale systemet, hvor profesjonene 
inngår, bidrar til en integrasjonsløsning som de andre ikke klarer. Den 
institusjonelle rammen var altruistisk, selv om den enkelte profesjonsut- 
øver ikke alltid levde opp til slike forventninger. Parsons skisserte også et 
profesjonelt verdimonster (Parsons, 1970, $. 454), og pekte på fem kjenne- 
tegn. Profesjonene er for det første affektivt nøytrale, de er uten bindin- 
ger til klienten. For det andre er de universelt orienterte og arbeider ut 
fra likebehandling. For det tredje er de basert på prestasjon og meritter 
fremfor nepotisme. For det fjerde er de spesifikke, orientert mot å løse 
konkrete og viktige problemer for klienten. For det femte er de kollektivt 
orientert mot et større samfunnsgode, ikke egen vinning. 

Jeg vil understreke at et viktig argument for profesjon som organise- 
ring av arbeid, er deres klare verdibase som står i samfunnets tjeneste. 
Profesjonene skiller seg ut fra andre grupper i samfunnet ved å utgjøre 
en institusjonalisert altruisme. Under koronapandemien ble det skjelnet 
mellom yrker og samfunnskritiske yrker. Det kan innvendes at alle yrker 


70 


PROFESJONSTEORETISKE PERSPEKTIVER PA KIRKEN 


er samfunnsnyttige og i økende grad har tematisert etikk og verdier. 
Samtidig har profesjonene tradisjonelt gitt stor plass til etikk. Det er et 
samsvar mellom deres selvforståelse, som hviler på altruisme, og sam- 
funnets forventninger. 


Profesjoners autonomi 


Et annet særtrekk ved profesjonene er at et vitenskapelig kunnskaps- 
grunnlag og høy fagkompetanse gir dem mye selvbestemmelse eller auto- 
nomi. De kjenner faget best, og vil ofte prioritere kvalitet i sine tjenester 
fremfor effektivitet og økonomi. Dette er en erkjent spenning mellom 
profesjonsutøvere som arbeider i organisasjoner og ledere de må forholde 
seg til (Sirris, 2019b). Profesjonene har stor selvstendighet i sin praksis. 
Samtidig er det et gjentakende tema i profesjonsforskning hva det betyr 
at mye profesjonelt arbeid foregår i organisasjoner med ledere som utøver 
styring og kontroll. Behandling av unike caser forutsetter autonomi som 
særlig kjennetegn for profesjonene. Profesjonsutøverne arbeider i møte 
med mennesker, og gjerne på avstand fra sin leder. 

Å være autonom, betyr bokstavelig å gi sin egen lov - auto nomos - og har 
bakgrunn i de greske bystatens selvbestemmelse og selvstyre (Dworkin, 
1988). Autonomi er et sentralt ideal i filosofien og i politisk tenkning, en 
menneskerettighet og en forutsetning for å være en ansvarlig handlende 
person. Den amerikanske juristen og filosofen Ronald Dworkin (1988) 
vektlegger autonomi som en type verdibevissthet. Dersom man kan iden- 
tifisere seg med verdier, intensjoner og prioriteringer som ligger til grunn 
for handling, kan man i større grad være moralsk ansvarlig for hva man 
gjør. Autonomi er et gode som er blitt utforsket i arbeidslivet og på frivil- 
lighetsfeltet gjennom selvbestemmelsesteorien (Deci & Ryan, 1985). Tre 
grunnleggende psykologiske behov hos mennesker er autonomi, mest- 
ring og tilhørighet. I denne sammenhengen forstås en autonom handling 
i motsetning til ytre press og kontroll. Den oppleves som noe man eier og 
er ansvarlig for selv. 

Vi kan skjelne mellom to former for autonomi (Koestner & Losier, 
1996). Den første er reaktiv. Med det menes evne til å motstå innflytelse 
eller tvang, motsette seg autoriteter og andres innflytelse, og søke frihet 

i nye sammenhenger. I kirkelig kontekst kommer en slik autonomi til 
uttrykk gjennom ansattes selvstendighet i å prege oppgaver på grunn- 
lag av egen fagkompetanse. Tjenestegruppene i kirken har et selvstendig 
fagansvar for hvordan pålagte oppgaver utformes. For eksempel leder 
kateketen menighetens undervisningstjeneste ut fra de rammene som er 
lagt av menighetsråd og arbeidsgiver. Den andre autonomiformen kal- 
les refleksiv og refererer til behov for selv å være årsak til handlinger, se 
på seg selv som opphav og aktør heller enn å reagere som en brikke i et 
spill. Det betyr å foreta valg på grunnlag av egne vurderinger, interesser 
og behov. Denne dimensjonen handler om at kirkeansatte kan bruke sin 
kreativitet og ta initiativ gjennom selv å identifisere utfordringer og opp- 
gaver, eksempelvis oppstart av nye aktiviteter og sette sitt eget preg på 
arbeidet. Som autonom fagperson prioriterer man og gjør det på sin egen 
unike måte. De landsomfattende arbeidsmiljøundersøkelsene i Den nor- 
ske kirke, som nevnt i kapittel 2, viser at kirkeansatte opplever høy grad 
av autonomi (Lau, 2012, s. 23): 82 prosent er enige i påstanden «Jeg opplever 
stor frihet i forhold til hvordan jeg utøver arbeidet mitt», 64 prosent 
opplever fleksibilitet, og 79 prosent oppgir at de kan bruke sin kreativitet. 
Det indikerer at de kirkelige profesjonsutøverne i hovedsak opplever fri- 
het og handlingsrom i arbeidet sitt. Også den nyeste medarbeiderunder- 
søkelsen (Rambøll, 2021) gir samme faktorer høye skår. 

Jobbautonomi er selvstendighet i å planlegge, gjennomføre og evaluere 
arbeidet. Autonomi kan uttrykkes gjennom andre beslektede begreper 
som frihet, uavhengighet, selvstendighet og selvbestemmelse. Autonomi 
forsterkes i den norske arbeidslivsmodellen som understreker individets 
udiskutable rett til frihet, medbestemmelse og involvering (Trygstad 
& Hagen, 2007). Jeg har argumentert for at kirkeorganisasjonen er lite 
hierarkisk, men desentralisert. Det er altså flere kontekstuelle forhold 
som ligger til rette for utstrakt autonomi hos de kirkelige profesjonene. 
Autonomi ligger i profesjonelt arbeids natur, og vil oftest være en for- 
utsetning for å få gjort arbeidsoppgaver. Det avgjørende vil derfor være 
profesjonenes autonomi i møte med deres ledere, samt hvordan orga- 
nisasjonsendringer i kirken styrker eller svekker autonomien. En svek- 
ket autonomi innebærer deprofesjonalisering. Dette temaet tas opp i 
kapittel 7. 

Profesjonell identitet og profesjonsidentitet 


Spesialisering og faglig utvikling vil handle om noe mer enn oppgave- 
løsning. Selvforstaelse — eller identitet — er ikke alltid det samme som 
oppgaver, ansvar og forventninger. For eksempel nar stillingsbeskrivelser 
endres, kan det påvirke lederes og profesjonsutøveres selvforståelse. 
Når endringer skjer, stilles spørsmål: Hvem er jeg, hva står jeg for, hva 
skal jeg prioritere? Endring kan gi nye roller og nye forståelser av hva 
en leder er og skal gjøre. Identitet er internaliserte meninger og forvent- 
ninger som er assosiert med en rolle. Rolle er eksternt knyttet til sosial 
posisjon. Mens identitet er mer subjektivt og omhandler selvforståelse, 
er rolle knyttet til funksjon og oppgaver. Identitet er ikke noe statisk. 
Identitetsarbeid omhandler å konstruere og forme identitet. Hvem er 
jeg som leder, som profesjonsutøver? Identitet er flytende og situert, 
men ikke retningsløs. Spenninger mellom identitet og rolle viser seg når 
endringer skjer. 

Begrepet profesjonsidentitet er sentralt for å forstå kirkelige profesjo- 
ner og utøverne som inngår i kategorien. Identitet omhandler sentrale, 
varige og distinkte trekk. Jeg trekker en distinksjon mellom begrepene 
profesjonell identitet og profesjonsidentitet. Profesjonell identitet kan 
forstås som selvidentitet eller personlig identitet, altså hvordan en profe- 
sjonsutøver forstår seg selv i jobben og opplever sammenfall mellom egne 
og andres forventninger (Sirris & Askeland, 2021d). Dette er det profe- 
sjonelle selv-konseptet basert på et relativt stabilt og varig sett av attri- 
butter, verdier og erfaringer som påvirker hvordan individer ser seg selv 
i en profesjonell rolle (Ibarra, 1999, s. 765). I en studie av rolleovergan- 
ger fra student til profesjonsutøver, fant den britiske profesjonsforskeren 
Herminia Ibarra tre mekanismer for sosialisering: (1) observere rollemo- 
deller for å finne potensielle identiteter, (2) eksperimentere med forelø- 
pige selvforståelser, og (3) evaluere eksperimenter mot interne standarder 
og ekstern tilbakemelding (Ibarra, 1999, s. 764). En slik sosialisering vil 
kunne finne sted gjennom praksisperioder i profesjonsutdanningene, 
men også i annen erfaring utøverne har gjennom frivillig menighets- 
arbeid som barn og ungdom. Sosialisering kan finne sted over lang tid og 
styrker utøvernes identifikasjon med praksiser og fagområder (se kapit- 
tel 2 om rekruttering). 

Men profesjonell identitet blir ikke til i et tomrom. Det kollektive 
aspektet blir enda tydeligere i det andre begrepet, profesjonsidentitet, 
hvor kilder og referanser knyttes til noe utenfor individet: grupper, orga- 
nisasjoner og profesjoner. Profesjonsforskeren Kare Heggen (2008, s. 323) 
skriver: «Kollektiv seier noko om at medlemmene pa ulike matar slut- 
tar opp om felles symbol — men at dei samtidig kan identifisere seg med 
svært ulike måtar å handle pa, og i praksis utøve ei yrkesrolle på svært 
ulike måtar.» Som kapittel 4 tydeliggjør, er kollegialitet et kjennetegn 
ved profesjoner og vil være en kilde til profesjonsidentitet. Det å delta 
i et kollegium innebærer en identifikasjon med sine fagfeller. Sammen 
står man fundamentert på tillit som dedikert til kontinuerlig utvikling 
av felles mål. Gitt lang utdannelse har de blitt sosialisert inn i et kol- 
lektivt fagfellesskap. Ofte holder man kontakt med fagfeller etter studier 
gjennom et praksisfellesskap. Identitet blir til gjennom praktisk erfaring 
i arbeidet. Videre er det en prosess, fremfor noe sementert. Identiteten 
blir til i fellesskap og har en sosial karakter. Den danner en kontinuitet 
og kan sees som en læringsprosess gjennom livet. Profesjonsidentitet er 
en integrert helhet av erfaring, fra studier til praksiserfaringer. Den har 
både locals, personer som er opplært i organisasjonen og har tilhørighet 
der, og cosmopolitans, personer med ekspertise utenfor organisasjonen 
(Gouldner, 1957). Dette perspektivet er relevant i kirken gjennom second 
career, hvor nytilsatte bringer med seg kompetanser og arbeidserfaring 
fra andre utdannelser og sektorer. 

Den svenske helseforskeren Camilla Thunborg (1999) beskriver pro- 
fesjonsidentitet på tre nivåer. Det yrkesrelaterte nivået er fagområdets 
og profesjonens systematiske kunnskapsgrunnlag gjennom problem- 
stillinger, teorier og metoder. Dette tilegnes gjennom studier og utø- 
ves i praksissituasjoner med bruk av skjønn og dømmekraft. Her er det 
autonomi og individuelt ansvar, og personlig forståelse og utforming av 
yrket. Det neste nivået er aktivitetsrelatert. Dette omhandler forskjeller 
i profesjonsutøvernes identitet på grunn av spesialiseringer og ulikheter 
i arbeidsoppgaver. Det tredje nivået er individuelt og sier noe om hvor 
langt profesjonsutøveren har kommet i sin karriere. Noen er mer invol- 
vert i forskning, utdannelse eller klinisk utvikling. Denne tredelingen 
er enklere å anvende på profesjoner enn på ledere. Eksempelvis er en 

leder ikke et yrke nar det gjelder yrkesrelatert nivå — det foreligger ingen 
utdanningskrav og sertifisering, noe jeg kommer tilbake til i slutten av 
dette kapitlet. Det gjør lederes bakgrunn og identitet mer mangfoldig. 
Når det gjelder aktiviteter, kan det være skille mellom forventninger om 
strategi, visjoner og overordnede linjer - mens det i praksis er hektiske 
arbeidsdager med mye administrasjon og «brannslukking». 

Spenningen mellom arbeidsoppgaver og identitet er velkjent både 
innenfor Den norske kirke (Sirris, 2019a; Sirris & Askeland, 2021d) og 
påvist i allmenne studier (Sveningsson & Alvesson, 2016). Mye utvikling 
handler om muligheter for spesialisering og fordypning i fagområdet eller 
karrierestiger. Eksempelvis kan ledere klatre i stigen i organisasjonsstruk- 
turen ved å avansere fra ett ledernivå til det neste. Vertikal spesialisering 
gjelder oppgavefordeling mellom ulike hierarkiske nivå, altså ledernivåer 
fra de som utfører profesjonelt arbeid til de som leder det. Kirken har et 
flatere hierarki. Mens prestene har prost og biskop som ledere, har de 
andre kirkelige profesjonene kirkevergen som leder. Innad i profesjo- 
ner finnes også en horisontal spesialisering (Busch, 2012, s. 17), noe som 
forekommer i mindre grad i de kirkelige profesjonsutdanningene. For 
noen kan det innebære begrensede muligheter til utvikling og dermed 
jobbskifte. Fagene er felles. Når oppgaver blir mer komplekse, tilbys spe- 
sialisering, slik det er innenfor helsevesenet. I kirken tilbys etter- og videre- 
utdanning som gir faglig fordypning. I mindre grad gir det inngang til 
nye stillingskategorier innad i profesjonen. Men arbeid som sykehusprest 
gir mer arbeid med sjelesorg og samtaler, mens en ungdomsdiakon arbei- 
der i møte med en særskilt aldersgruppe. En kantor kan få stilling som 
domkantor, som kan tilsi større tilfang av økonomiske ressurser, nettverk 
og rammer for å drive musikalsk arbeid på høyt nivå. Det tillater faglig 
fordypning, mens en kantor i en menighet må ivareta allround-oppgaver 
i større grad. Dette illustrerer spenningen mellom spesialist og genera- 
list innenfor en og samme profesjon. Utdanningsinstitusjonene vil løse 
denne spenningen gjennom utforming av studieplaner. Praksisfeltet og 
de som ansetter vil ha sine behov og ønsker. Og i tillegg vil individuelle 
interesser vært orientert i retning ulike spesialiseringer eller en bredere 
profesjonell generalistkompetanse. Mitt syn er at profesjon innebærer en 
type spesialisering. 

Profesjonell identitet og profesjonsidentitet utvikles over lang tid. Det 
innebærer en utkrystallisering av kollektiv og individuell identitet for- 
ankret i profesjonen. Gitt dyp og langvarig formasjon, er det ikke lett 
å endre siden identitet institusjonaliseres. Samtidig ligger en betydelig 
endringskapasitet i profesjonenes kunnskapsbase som krever både påfyll 
og fagutvikling. Etter min vurdering bør begge perspektiver på profesjo- 
nenes identitet, en viss stabilitet og en viss fleksibilitet, sammenholdes. 
Profesjonelt arbeid vil foregå i mønstre utviklet over tid og i særskilte 
rammer, men samtidig er det åpning for kreativitet og endring. 


Profesjon - tillit eller monopol? 


Et helt avgjørende spørsmål, er hvorvidt profesjon er en god måte å 
organisere arbeid på. Spørsmålet er blitt besvart på to måter; gjennom 
tillitsmodellen og monopolmodellen (Molander & Terum, 2008b). Den 
første fasen i profesjonsforskningen strakte seg fra de britiske profesjons- 
forskerne Alexander Morris Carr-Saunders og Alexander Paul Wilsons 
bok The Professions som kom ut i 1933 og frem til 1960-tallet. Perioden 
henger tett sammen med utviklingen av et større yrkesmangfold i sam- 
funnet. Forskningen i denne fasen var opptatt av kjennetegn ved pro- 
fesjonene og opererte med kategorier og taksonomier. Studier kretset 
omkring attributter som skiller profesjoner fra andre yrkesgrupper. En 
slik taksonomisk tilnærmingsmåte, utbredt i tillitsmodellen, er kritisert 
for å være universalistisk og ahistorisk idet den søker å etablere generiske 
og essensielle trekk ved profesjonene (Otterlei, 2018). Dette perspektivet 
har hatt oppmerksomhet på empiriske studier. Forskningen i denne fasen 
har også vært systemorientert, eksempelvis representert med Parsons’ 
(1968) funksjonalistiske teori og vekt på profesjonene samfunnsoppdrag. 
Tillitsmodellen vektlegger at profesjonene utøver et samfunnsoppdrag 
som beror på forholdet mellom høy kunnskap og tillit, noe som gjen- 
nom navnet tillitsmodellen uttrykker et grunnleggende positivt syn på 
profesjonene. Parsons (1968) nevner tre kriterier i denne sammenhen- 
gen. For det første betegner epistemisk asymmetri ubalansen i kunnskap 
mellom profesjonsutøveren og klienten. Her ligger paternalismens utfor- 
dring, gitt at den ene part vet mer enn den andre. Dette forholdet er noe 

utfordret i var tid med kompetanserevolusjonen og tilgjengelig kunnskap 
pa internett. I dagens kunnskapssamfunn utfordres profesjonene av folks 
høye kunnskapsnivå og fallende respekt for tradisjonelle autoriteter. Slik 
er det også i kirken, med engasjerte og dyktige frivillige og rådsmedlem- 
mer. Flere av disse kan ha kirkelig profesjonsutdannelse uten å være i 
kirkelig stilling. For det andre innebærer epistemisk tillit at man stoler 
på profesjonsutøvernes oppdaterte og relevante kunnskap. Her har også 
arbeidsgiver et ansvar for å utvikle ansattes kompetanse. Det er viktig at 
kirken også tilrettelegger for fagutvikling og oppdatering av kunnskap. 
Parsons’ tredje begrep, tillitsbasert ansvar, innebærer at profesjonsutø- 
veren er ansvarlig for noe viktig hos klienten. Dette gjenspeiler at profe- 
sjonene er verdibaserte og handler i samsvar med sitt samfunnsoppdrag. 
Det er viktig at kirkeansatte viser seg tilliten verdig, noe kirkens etiske 
retningslinjer fra 2019 tydeliggjør. 

En mer kritisk holdning oppstod på 1960-tallet gjennom et maktper- 
spektiv på profesjonene, deres monopol, autonomi og rom for skjønns- 
utøvelse (Fauske, 2008). Denne kalles monopolmodellen, og står i 
tradisjonen fra Karl Marx og Max Weber. Profesjoner anses som strate- 
giske aktører som streber etter makt og posisjoner. I motsetning til tillits- 
modellen omhandler monopolmodellen hvordan profesjonene fremmer 
egne interesser ved lukking av arbeidsmarkedet for de som ikke tilhører 
profesjonen (Freidson, 2001). Dette kan illustreres gjennom debatten om 
alternativ vei til prestetjeneste. Den norske kirke har en ordning hvor 
kvalifiserte kandidater kan ordineres uten at det stilles krav om teolo- 
gisk embetseksamen. Det er innvendt at manglende embetseksamen gir 
et svakere teologisk kunnskapsgrunnlag. I så tilfelle betyr det deprofe- 
sjonalisering. Hva som er kvalifikasjonskrav til å være prest, er noe ulikt 
mellom kirkesamfunnene og mellom ulike land. Som nevnt handler 
slike grenser om at en profesjon er politisk konstituert, altså offisielt ved- 
tatt av fellesskapets legitime styringsorganer. I Den norske kirke er det 
Kirkemøtet som fastsetter kvalifikasjonskravene. 

Monopolmodellen sees gjerne i sammenheng med et mer maktkri- 
tisk spørsmål som ble stilt på 1970-tallet: Hvordan oppnår yrkesgrupper 
kontroll over virksomhetsområder? Abbott (1988) studerte profesjoner 
ut fra et systemisk perspektiv. For ham er profesjon båndet mellom en 

yrkesgruppe og bestemte oppgaver. I denne forstaelsen er begrepet juris- 
diksjon sentralt; eksklusiv rett til 4 utfore bestemte arbeidsoppgaver og 
tjenester i trad med faglige standarder. Dette handler om legitim kon- 
troll og raderett over oppgaver. Profesjoner er legitimert av staten, som 
garanterer profesjonenes jurisdiksjon. Det innebærer at profesjonene er 
beskyttet gjennom lovregulering. Samtidig inngår fagforeninger, som 
er profesjonelle sammenslutninger, i trepartssamarbeidet i den norske 
arbeidslivsmodellen. Fagforeningene forhandler dermed om sin posisjon 
og betingelser. Fagforeninger er ikke i alle tilfeller profesjonelle sam- 
menslutninger. Den norske modellen betinger ikke at fagforeninger er 
monoprofesjonelle. Et eksempel er kirkestreiken i desember 2020, hvor 
prester ble tatt ut i streik for første gang i historien. I lys av monopol- 
modellen, sees profesjonene gjennom forhandlinger som kan være et 
strategisk spill som gir dem lukrative posisjoner og fordeler. De er omtalt 
som bukker som har fått hver sin havresekk. Som kapittel 8 viser, har 
profesjonene utstrakt makt. Et viktig poeng i monopolmodellen er at pro- 
fesjonene bør kontrolleres og føres tilsyn med. Det skjer i kirken på ulike 
måter; av arbeidsgiver, gjennom biskopens tilsyn og ved bruk av etiske 
retningslinjer. 

En tredje og mer holistisk fase av profesjonsforskningen var mer 
historiske og kontekstuelle studier av konkrete profesjoner og deres 
arbeidsfordeling (Abbott, 1988). Dette perspektivet gav mulighet for 
sammenligninger på tvers av historiske, nasjonale og organisatoriske 
kontekster. Profesjonsforskeren Julia Evetts (2010, s. 124) har søkt å har- 
monisere stridighetene mellom tillitsmodellen og monopolmodellen 
gjennom å bruke grader av profesjon og profesjon som en verdi eller 
ideologi. Den amerikanske profesjonsteoretikeren Eliot Freidson (2001) 
omtaler profesjon som den tredje logikk, i tillegg til byråkratiet i det 
offentlige og liberalismen i markedet. Historien viser at profesjon van- 
skelig kan sees på som et ontologisk begrep, slik en streng taksonomisk 
tilnærmingsmåte uttrykker. Jeg vurderer heller ikke profesjoner som en 
absolutt og universell størrelse. Derimot er herværende bok preget av 
temaene i profesjonsforskningens tredje fase, ikke minst konseptualise- 
ringen av profesjon som en logikk. Dette perspektivet utfoldes i kapittel 4 
og 7. Nå er det nødvendig å se nærmere på profesjonene i kirkekonteksten. 

Profesjonalisering i Den norske kirke 


Kompetanseøkning og spesialisering i kirken 

Fra 1970 har det skjedd en kompetanserevolusjon i samfunnet, inklu- 
dert i kirken. Høyere utdanning på universitets- og høgskolenivå er gått 
fra å være et elitefenomen til et massefenomen. En tredjedel av arbeids- 
stokken i Norge har nå høyere utdanning, mot 10 prosent i 1980 (SSB, 
2021a). Kunnskapsutviklingen er sterk på fagområdene og satsingen på 
forskning flytter grensene for hva vi vet. Kunnskapen digitaliseres og blir 
mer tilgjengelig for flere. Siden kunnskapen vokser og forskningsfron- 
ten rykker frem, vokser profesjonaliseringen og faglige spesialiseringer 
(Molander & Terum, 2008b). Samtidig suppleres individuell kompetanse 
av andres kompetanse gjennom ulike former for samhandling. Både selv- 
stendig oppgaveløsning og gevinsten som samhandling med andre gir, 
er blitt viktigere. Komplekse oppgaver krever flere kompetansetyper, og 
dermed samhandling på tvers av tradisjonelle fagdisipliner (Willumsen 
& Ødegård, 2016). Det forutsetter felles forståelse og tolkning av arbeids- 
oppgaver i grupper og team, kommunisert og ledet gjennom verdier, mål 
og visjoner. 

Også i kirken finnes mye formell kompetanse. Et kort historisk sveip 
viser at i 1571 ble universitetsstudier for prestene et krav. Som følge 
av luthersk ortodoksi kom i 1629 en forordning som fastslo at ingen 
måtte «lade sig høre» på prekestolen med mindre man hadde studert 
i København (Gilje, 2014, s. 412). Prestene har siden 1675 hatt krav om 
teologisk embetseksamen. Nå fastsetter Kirkemøtet kvalifikasjonskrav 
for stillingskategorier som kantor, diakon og kateket. For prester, dia- 
koner og kateketer kreves utdanning på masternivå. Det er ikke uvanlig 
med omskolering og karrierebytter flere ganger i livet, hvilket gir 
sirkulering av kompetanser. I tillegg til disse kirkefaglige stillingene, er 
ulike fagbakgrunner til stede i andre profesjonsnøytrale stillinger, som 
daglig leder og kirkeverge. Et faglig mangfold er representert i de fleste 
menighetsstabene. 

Siden 1960-tallet har tjenestedifferensiering vært et sentralt begrep 
i tenkning og regulering av de kirkelige profesjonene i Norge (Ulstein, 
2009, 2019). Tjenestedifferensiering fremhever at det finnes ett embete 

hvorfra hver profesjon henter sin legitimitet fra og har ansvar for sin nisje 
hvor den ivaretar særskilte arbeidsoppgaver. Tradisjonelt har prestene 
vært den eneste fulltidsansatte og arbeidet innenfor i prinsippet alle virk- 
somhetsområder i menigheten. Fremveksten av menighetsstabene tiltok 
på 1970-tallet. Med økt utdanningsnivå, antall og type stillinger i menig- 
hetene følger større behov for samarbeid, koordinering og ledelse. Som 
følge av tjenestedifferensiering innebærer tjenesteordningene en konsen- 
trasjon om kjerneoppgaver. De definerer formelle kunnskapskrav som 
profesjonsutdanning på høyere nivå, formål, mandat og ansvarsområder. 
De ulike tjenestenes oppgaver er delvis overlappende og kompletterer 
hverandre. Prestene har også spesialiseringer, men fremstår fremde- 
les som generalist i menigheten som profesjonsfellesskap (Sirris, 2016). 
Andre yrkesgrupper ivaretar øvrige oppgaver på definerte virksomhets- 
områder. Den generelle utviklingen er at spesialisering skaper flere yrkes- 
grupper som vel å merke skal samarbeide på samme arbeidssted og til 
dels på samme virksomhetsområder, som diakoni, undervisning og kir- 
kemusikk, om oppgaver som henger sammen. 


Menigheten som arbeidsplass de siste tiårene 


Siden prestene er den mest undersøkte profesjonen i empiriske studier av 
Den norske kirke, lar jeg denne profesjonen eksemplifisere utviklingen i 
retning av økt spesialisering av oppgaver og dermed økte koordinerings- og 
samarbeidsbehov. Forskningsrådet (Edvardsen, 1981) undersøkte prestenes 
arbeidsforhold gjennom et spørreskjema som ble sendt til alle landets prester 
hvorav 777 (87 %) svarte. I undersøkelsen inngikk en egen arbeidstids- 
undersøkelse hvor prestene i en arbeidsuke noterte jobbaktiviteter. Prestene 
rapporterte gjennomsnittlig 58 timers arbeidsuke. 70 prosent av prestene 
mente arbeidsmengden var for stor; kun 20 prosent oppgav at den var passe. 
Rapporten skisserer arbeidssituasjonen slik: 


Det ser ut som om mange prester slites mellom ulike krav og forventninger. 
Arbeidet krever stor innsats med mange faste og uunngåelige oppgaver, ordi- 
nasjonsløftet krever en stadig åndelig fornyelse, menigheten forventer mange 
steder at presten deltar i menighetsarbeidet i en grad som går langt ut over tje- 
nestepliktene. De fleste prestene er gifte og mange mener at familien og spesielt 
barna har krav på større del av prestens tid. Mange vil også ha et ønske om mer 


80 


PROFESJONSTEORETISKE PERSPEKTIVER PA KIRKEN 


fritid til personlig bruk. Samtidig peker de pa alle de uloste oppgavene i menig- 
heten som ikke tillater mer fritid. (Edvardsen, 1981, s. 14-15) 


Prestenes rammebetingelser i 1980 var preget av svært sma staber, flere 
eneprester og mangel på kontorfellesskap. Det store flertallet av prestene 
hadde kontor i presteboligen og fikk noe administrativ hjelp av en sekre- 
tær. Studien fra 1980 er sammenlignet i en studie jeg gjennomførte 
i 2013 om soknepresters tidsbruk og aktivitetsmønstre (Sirris, 2016). 
Møteandelen var atskillig lavere i 1980 enn i 2013. I 1980 brukte prestene 
38 prosent av tiden på utøvende prestetjeneste, mens undersøkelsen i 2013 
viste 13 prosent. I 1980 arbeidet prestene ukentlig 58 timer, mot 42 timer 
i 2013. Eneprestene hadde mindre mulighet til å prioritere siden de måtte 
ivareta alle oppgavene. De hadde også mer rom for faglige forberedel- 
ser siden to tredjedeler av arbeidstiden den gang var faglig relatert, mot 
halvparten av arbeidstiden i 2013. Sammenligningen indikerer at jo flere 
i staben, jo mer tid går til relasjoner og samarbeid. Det foregår mye sam- 
handling i menighetsstabene som krever tid og innsats: 


Høy andel møter er ikke bare uttrykk for en valgfri relasjonsorientering, men 
en konsekvens av økt horisontal samhandling. Den gjensidige avhengigheten 
har økt. [...] Flere ansatte og mange reformer fører store kirkestaber til samar- 
beid om felles prosjekter. Arbeidet har et tydelig relasjonelt preg. Sokneprestene 
bruker 65 % av arbeidstiden i møter med mennesker og samhandling. I seg selv 
understreker det graden av samhandling og involvering. [...] De er etterspurt 
som samtalepartnere og spørres ofte til råds. Involvering og samhandling kre- 
ver tid. (Sirris, 2016, s. 84) 


Gitt sterk autonomi og vekt på relasjoner, er et grunnleggende spørsmål 
om norske menighetsstaber primært preges av arbeid eller samarbeid. 
Arbeidet i en menighet kan forstås som tjenesteproduksjon. Ofte brukes 
dette begrepet til forskjell fra vareproduksjon med et materielt produkt 
som resultat. Tjenesteproduksjon innebærer derimot personintensivt 
arbeid og tett samhandling med de som mottar tjenesten (Molander & 
Terum, 2008b). Som nevnt er tjenestene regulert gjennom tjenesteord- 
ningene, som gir en grunnleggende fordeling av oppgaver lagt til sær- 
skilte yrkeskategorier. Disse jobber ganske selvstendig, og til dels fjernt 
fra lederen. Kirkeansatte har autonomi i egenskap av å være profesjons- 
utøvere, samt autonomi som følger av delegasjon fra sin leder. Kirkeansatte 

opplever hoy grad av selvbestemmelse nar det gjelder hvordan og nar 
de skal utforme oppgavene sine (Lau, 2012), noe som indikerer selvledelse 
som dreier seg om «evnen til å verdiforankre, planlegge og gjennomføre 
målrettet arbeid» (Martinsen, 2008, s. 329). I menigheten er det mange 
oppdragsgivere, ikke bare den formelle arbeidsgiver. Eksempelvis møter 
kirkeansatte forventninger fra kolleger, frivillige, menighetsråd og andre. 

En del arbeid skjer i sekvenser hvor flere er involvert på ulike faser i 
arbeidsprosessen. Eksempelvis spenner en gravferd fra kontorarbeid til 
samtaler med prest, og kanskje diakon, og de pårørende før gravferden. 
Så kommer gjennomføring av seremonien med kirketjener og kantor. 
Kirkegårdsarbeidere har forberedt gravstedet. Sekvensiell virksomhet 
innebærer at ulike personer bidrar med sitt arbeid i ulike tidspunkt av 
tjenesteproduksjonen (Orvik, 2015). Slik sett har de delansvar for en 
større helhet. Mange kirkeansatte opplever stor grad av ansvar. Ansvaret 
kan være delansvar, men også en opplevelse av ansvar for at helheten må 
ivaretas. Kombinert med mange forventninger fra andre, og kanskje også 
egne kvalitetskrav, kan ansatte kjenne på en type grenseløshet. Generelt 
er norsk arbeidsliv blitt mer regulert gjennom lovgivning, og lokalt utfor- 
mede arbeidsplaner med timetall. Det gir føringer for hva som kan og 
skal ligge innenfor en stilling, og det gir retning for hva andre kan for- 
vente og hva man kan forvente av seg selv. Men hva betyr det for prester, 
diakoner, kateketer og kantorer at de er nettopp profesjoner? 


Profesjonaliseringsprosjekter 


Denne bokens innsteg til profesjonsstudier er gjennom organisasjons- og 
ledelsesfagene. Men profesjonshistorie er en del av konteksten som bely- 
ser fenomener slik de utspiller seg i samtiden. Å unnlate å gi et innblikk i 
de lange linjer, vil være kontekstløst. Profesjonsbegrepet er situert i tid og 
sted. Det er brukt i en rekke sammenhenger, men det kan ikke forutsettes 
å ha likt og universelt innhold. Det foregående har vist hvordan profe- 
sjonsbegrepet har ulike fortolkninger. 

Hvordan utvikler yrkesgrupper seg til profesjoner? Semiprofesjoner 
er et begrep brukt om eksempelvis sykepleiere og sosialarbeidere. Disse 
yrkene var kvinnedominerte og hadde ikke et selvstendig vitenskapelig 

grunnlag, fagforbund, autonomi eller tillitsrelasjoner. Men som vi vet, har 
profesjonaliseringsprosesser endret dette gjennom akademisering, som 
har hevet yrkene til profesjonell status. Det finnes ulike teoretiseringer av 
profesjonalisering. Den amerikanske sosiologen Harold Wilensky (1964) 
skrev en artikkel om profesjonaliseringsprosess med trinnvis utvikling i 
en bestemt rekkefølge: (1) utvikling av et fulltidsyrke; (2) etablering av en 
formell akademisk utdannelse; (3) dannelse av fagforbund; (4) oppnåelse 
av offentlig autorisasjon; (5) utvikling av etiske retningslinjer. En annen 
tilnærmingsmåte er gitt av Abbott (1988), som beskriver hvordan profe- 
sjonalisering vokste frem historisk gjennom felles innsats fra et interesse- 
fellesskap. Det skjedde også i særskilte utviklingstrinn. I middelalderen 
dannet profesjonene laug, faglige sammenslutninger, som stilte tydelige 
krav til medlemmene som bidro til å ekskludere ukvalifiserte. Videre tok 
profesjonen et navn for å tydeliggjøre sin særegne identitet som samti- 
dig understreket monopolet. Dermed kunne man fjerne historikken som 
den «nye» profesjonen ikke var interessert i å ta med seg videre. Som et 
tredje trinn ble etiske koder formulert for å understreke samfunnsnytten, 
begrense inkompetanse og redusere intern kamp. Profesjonene arbeidet 
politisk for juridisk beskyttede titler, og kunne kriminalisere uautorisert 
arbeid innenfor profesjonen. Uavhengig om profesjonaliseringsprosesser 
følger slike utviklingstrinn eller ikke, utgjør de etter min vurdering sen- 
trale milepæler i yrkets vei til å bli en profesjon. 

En ny profesjon oppstår enten grunnet et nytt arbeidsområde, eller 
fordi andre profesjoner avstår fra arbeidsoppgaver på et område. Det kan 
utløse konkurranse mellom profesjoner om hvem som eier oppgavene. 
Profesjoners selvforståelse er viktig for hvilke oppgaver de selv ønsker å 
ivareta og hvilke de overlater til andre (Thylefors, 2013, s. 134). I et makt- 
kritisk perspektiv vil enhver profesjon vurdere seg selv som viktig. Det 
som ansees som lavstatusoppgaver gis bort, mens profesjonen fortsetter 
å ivareta det den vurderer som attraktive arbeidsoppgaver. Opprettelsen 
av nye profesjoner i kirken gir spesialisering og økt kompetanse, men 
også spørsmål om hvem som skal ivareta hvilke oppgaver; jurisdiksjon 
(Abbott, 1988). Gjennom sin tradisjonelle rolle som nøkkelprofesjon har 
presten vært en generalist som har vært aktiv på alle typer virksom- 
het. Det er fortsatt tilfelle, men tjenesteordningene foreskriver også at 

kateketen er leder av menighetens undervisningstjeneste og diakonen til- 
svarende pa diakonifeltet. Kirkens trosopplærere representerer en relativt 
ny yrkesgruppe som er sammensatt når det gjelder faglig bakgrunn og til- 
settingskrav. Samfunnsforskerne Elisabeth Willumsen og Atle Ødegård 
(2016) understreker betydningen av at alle profesjoner har noe kjennskap 
til samarbeidende profesjoners kunnskapsgrunnlag. Dette handler om 
at profesjoner er preget av særskilte typer kunnskap, teorier og metoder. 
Hva som oppfattes som gyldige problemstillinger og relevante løsninger, 
varierer mellom profesjonene (Wackerhausen, 2004). Jeg ser nå gjennom 
en kortfattet gjennomgang av utvalgte historiske hendelser nærmere på 
hvordan prester, kateketer, diakoner og kantorer er blitt profesjonalisert. 


Prestens profesjonalisering 


Teologi har sammen med jus og medisin lang historie som universitets- 
fag. Disse fagene arbeidet med «menneskelige problemer» i motsetning 
til rene realfag og naturvitenskapene. Prestene utgjør i likhet med legene 
og juristene en tradisjonell profesjon (Fauske, 2008, s. 33), men har blitt 
langt mindre studert som sådan. Det henger sammen med at prestene har 
vært ansett som noe atypiske i profesjonsstudier hvilket skyldes strenge 
kriterier for hva som kan regnes som en profesjon (Abbott, 1988). Det ble 
tidlig i profesjonsteoretiske studier stilt spørsmål ved prestenes vitenska- 
pelige kunnskapsgrunnlag og det ble argumentert for at prestene hadde 
tapt autoritet og fått svekket betydning i samfunnet (Carr-Saunders & 
Wilson, 1933). 

Fra reformasjonen, gjennom enevoldstiden (1660-1814) og embets- 
mannsstaten (1814-1884) til inn på 1900-tallet var det norske presteskapet 
i praksis en selvstyrt profesjon. Prestene var som kongens embetsmann 
statsmaktens representanter og øvrighetspersoner. Det var en grunn- 
leggende forskjell på lek og lærd. Kirkehistorikeren Vidar Haanes (1998, 
s. 105) kaller presten «aristokraten i lokalsamfunnet» i kraft av deres 
utdannelse og posisjon. De arbeidet selvstendig i soknene i en svært dis- 
tribuert statskirke som var helt integrert i statsapparatet (Sirris, 2016; 
Slagstad & Messel, 2014). Det var like fullt organisatoriske og normmessige 
rammer som sørget for enhet i et landsdekkende mangfold. Prestene 

var underlagt ett samlet kirkestyre, nasjonalt via konge og departement 
samt regionalt gjennom biskopens tilsyn og disiplinering. Begge instan- 
ser var riktignok fjernt fra prestens arbeidshverdag. I tillegg var viktige 
reguleringer ordinasjonsloftet, liturgiene og etter hvert tjenesteordninger 
og instrukser. Mellom soknene fungerte kollegialiteten i moter mellom 
prester, gjennom prosten og i biskopens visitaser, som en kraft som for- 
lente autonome prester med en organisatorisk forankring (Amundsen, 
2000). 

I folkereligiøsiteten har prestene blitt ansett som formidlere av det 
hellige. I vekkelses-kristendommen fra 1800-tallet mistet imidlertid 
prestene denne særskilte statusen og hadde ingen automatisk autoritet. 
Forventninger til presten som åndelig veileder, både i trosfellesskapet 
og i folkekirken, beskrives som «beskjedne» (Hegstad, 1996, s. 371). At 
prest og ledelse i lang tid ikke ble tematisert, har flere forklaringsfaktorer. 
Organisasjons- og ledelsesfaget oppstod på 1900-tallet og ekspanderte 
særlig siden 1980-tallet. Det fikk gryende relevans og erkjent nytteverdi i 
Den norske kirke på 1990-tallet i lys av kirkens organisatoriske utvikling 
(Sirris & Askeland, 2021a). Hegstad (2000, s. 42) belyser temaets fravær 
med enhetssamfunnets sammenfall mellom menighet og befolkning, 
samt rollen som embetsmann som knyttet sammen verdslig og kirkelig 
lederskap: 


Når prestens allmenne posisjon i samfunnet ble svekket, ble hans pastorale opp- 
gaver mer og mer forstått som åndelig veiledning i møte med enkeltmennesker. 
I den fornyede sosiale skikkelse som det kristelige fellesskap fikk i regi av vek- 
kelsesbevegelsene, var prestens lederskap heller ikke etterspurt. 


Studier av presteprofesjonens utvikling reflekterer hvordan samfunnet 
gjennomgår kulturelle endringer og hvordan kirken benytter seg av all- 
menne organiserings- og ledelsesidealer i samtiden for å være kontek- 
stuell og oppnå legitimitet (Percy, 2006; Sirris, 2019d). Utviklingen i 
Norge har vært at det er blitt stadig færre kirkemedlemmer per prest. Da 
Grunnloven ble vedtatt var det om lag 400 prester i landet, mot 700 ved 
inngangen til 1900-tallet. Tallet økte kun til 800 rundt 1950. Den uteblitte 
veksten, sammenlignet med andre profesjoner og økt folketall, kan si noe 
om prestenes marginaliserte stilling. Likevel var kirken lokalt «i ett og 
alt en prestestyrt kirke» (Gilje, 2014, s. 426). Også gjennom fremveksten 

av lekmannsbevegelsene og med lov om menighetsråd i 1920 var presten 
frem til etterkrigstiden den naturlige formann i menighetsradet. 

Prestenes profesjonaliseringsprosjekt kan ogsa sees i et kjonnsperspek- 
tiv. Når det gjelder medlemmer, har kvinner har vært i flertall i religiøse 
organisasjoner, mens menn har hatt lederfunksjoner, ifølge Repstad 
(2020). Blant forklaringsfaktorene for at kvinner jevnt over er mer reli- 
giøst engasjerte enn menn, er at kvinner har størst omfang av omsorgs- 
oppgaver: «Religion er ofte knyttet til personlige relasjoner i omsorg og 
sosialisering, og kvinner har fremdeles ansvar for mesteparten av slike 
relasjoner» (Repstad, 2020, s. 39). 250-årsjubileet i 2021 for Hans Nielsen 
Hauges fødsel synliggjorde at kvinner har hatt ledende roller i vekkelses- 
bevegelser, inkludert haugianismen. Men gradvis ble mer tradisjonelle 
kjønnsrollemønstre gjeninnført da bevegelsene ble institusjonalisert. Når 
det gjelder lederfunksjoner, krevde frikirkene ikke formell utdanning, 
noe som var forbeholdt menn. Større likhet mellom lek og lærd bidro 
derfor til at kvinner fikk lederansvar. 

I Den norske kirke vedtok Stortinget i 1938 at kvinner kunne ordineres 
til prest. I 1961 ble Ingrid Bjerkås den første ordinerte kvinnen i kirken. 
Den norske kirkes syn på kvinnelige prester har skapt debatt i samfun- 
net. Innad i kirken har det vært ulike teologiske vurderinger. Enkelte har 
reservert seg mot å samarbeide med kvinnelige prester. Den norske kirkes 
presteforening utarbeidet i 1976 «kjøreregler» som regulerte samarbeidet 
mellom representanter av ulike syn på kvinners prestetjeneste (Thelin, 
2000). På bakgrunn av en økt debatt i media om kvinnelige prester og 
mannlige presters reservasjon, fastslo Bispemøtet høsten 2020 og i 2021 at 
mannlige prester ikke kan reservere seg mot samarbeid med kvinnelige 
kolleger (se kapittel 5). 

Presteforeningen ble opprettet i 1900 og har nå 2 200 medlemmer. Fra 
2005 er forbundet tilsluttet Unio. Formålet er 


å samle Den norske kirkes prester og teologiske kandidater til gjensidig hjelp i 
åndelige forhold og løsning av kirkelige oppgaver på evangelisk-luthersk grunn. 
Foreningen skal ivareta medlemmenes faglige, økonomiske og sosiale interes- 
ser, samt arbeide for å fremme kollegialt samhold og samarbeid. Den skal sam- 
arbeide med andre organisasjoner i kirke og samfunn der dette er ønskelig. 
(Unio, 2021) 

En annen yrkesorganisasjon for prester, TeoLOgene, er del av Fagforbundet. 
Det ble opprettet i 1999 og teller omtrent 250 medlemmer. Etiske retnings- 
linjer for prester i Den norske kirke er formulert i Profesjonsetikk for prester 
(Presteforeningen, 2017, s. 7) og tar utgangspunkt i forpliktelsene og ram- 
mene som regulerer prestetjenesten i prestene har et kirkelig oppdrag og et 
samfunnsoppdrag: 


«Profesjonsetikk for prester» har fått form av en positiv beskrivelse av hva en 
prest er og skal gjøre. Profesjonsetikken beskriver forventningene til en prest — 
eller sagt på en annen måte: Den skal være profesjonens kall til seg selv. Den 
skal gi et bilde av prestens rolle og identitet - muligheter og frihet, rammer og 
ordninger. Den skal gi andre noe å måle oss på. 


Her fremheves ordinasjonsløftet og tjenesteordning. Dette er sentrale 
kilder som forankrer prestetjenesten i teologien gjennom Bibelen, hvor 
prestetjenesten har sine røtter, og bekjennelse. I tillegg kommer lovver- 
ket, hvor prestene har taushetsplikt, avvergeplikt samt krav om ikke å 
misbruke stilling, avhengighetsforhold eller tillitsforhold. Verdiene 
åpenhet og integritet beskrives som de sentrale for profesjonen. Prestene 
er underlagt en ytre autoritet i tillegg til det vitenskapelige kunnskaps- 
grunnlaget, nemlig den kirkelige læreforpliktelsen og biskopens læretil- 
syn. Det kan brukes som en innvending mot at prestene er profesjoner 
lik andre. De ytre rammene for prestene har endret seg mye. I kapittel 7 
tematiseres prostereformen og arbeidstidsavtalen som jeg drøfter som 
uttrykk for deprofesjonalisering idet prestene mistet deler av sin tradisjo- 
nelle autonomi. 


Kateketens profesjonalisering 

Opplæring i kristen tro har vært en naturlig del av kirkens virksomhet 
og begrunnes med Jesu ord om å døpe og lære å holde, dåpsbefalingen 
(Matt 28, 18-20). Selv om katekese eller katekumenatet, opplæring av 
døpte kirkemedlemmer, har fulgt kirken gjennom hele dens historie, er 
katekettjenesten relativt ny i Den norske kirke. Katekettjenesten er kalt 
menighetens undervisningstjeneste. Dåpsopplæring har stått sterkt i 
norsk luthersk tradisjon hvor det er viktig å formidle kristen kunnskap 
til folket. Da konfirmasjonen ble lovfestet i 1736 utgjorde det en forordnet 

opplæring av alle døpte. Allmueskolen hadde fra opprettelsen i 1739 
kristendom som hovedfag, og klokkeren var lærer. Folkeskoleloven i 
1889 medførte at den kirkelige allmueskolen ble en borgerlig folkeskole 
(Ekre, 2019, s. 207). I Norge var det store barne- og ungdomskull på 
1950- og 60-tallet. Økt kirkelig aktivitet medførte behov for avlastning av 
prestene. I tillegg skjedde en utvikling i skole og samfunn som utfordret 
kirken til å ta et mer selvstendig ansvar for dåpsopplæringen. Fra 1969 var 
ikke skolens undervisning formelt å forstå som kirkens dåpsopplæring. 
Med opprettelsen av katekettjenesten tok kirken et tydeligere selvstendig 
opplæringsansvar. Lov om katekettjeneste ble vedtatt av Stortinget i 1969. 
Det gav undervisningstjenesten i Den norske kirke et faglig løft. Dette 
utgjorde likevel ikke et radikalt brudd, siden kirken gjennom ansatte, 
frivillige og kristne organisasjoner lenge hadde drevet opplæring og 
aktiviteter for barn og unge (Skarsaune, 2019). 

I 1969 var kateket en ny stillingskategori som bidro til å etablere fag- 
feltet kirkelig undervisning. Tiåret etter loven ble innført, var 100 stillinger 
opprettet. Kateket var hovedsakelig eneste tittel på fagfeltet kirkelig 
undervisning. Kategorien manglet spesifikke utdanningskrav, og mange 
lærere gikk inn i de nyopprettede stillingene. Den første tiden hadde 
kateketene et særskilt ansvar for konfirmantundervisning, ungdomsar- 
beid og studiearbeid for voksne. I tiden frem mot 1990 ble det opprettet 
både statlige og kommunale kateketstillinger. Siden 1995 har antall kate- 
ketstillinger ligget på omkring 200. Fra innføringen av kirkeloven (1996) 
ble kateketstillingene lagt til kirkelig fellesråd. 

Den norske kirkes kateketforening ble stiftet i 1972. I 2011 ble navnet 
endret til Kirkelig undervisningsforbund (KUFO). Dette fagforbundet 
organiserer ansatte i kirkelig undervisningstjeneste i Den norske kirke 
og har omkring 400 medlemmer. Kirkelig undervisningsforbund bygger 
ifølge sitt formål på Bibelen og Den norske kirkes bekjennelsesskrifter og 
har til hensikt å ivareta medlemmenes faglige, økonomiske og arbeids- 
sosiale interesser. Forbundet arbeider også for å styrke undervisnings- 
tjenesten i Den norske kirke og samarbeider med andre organisasjoner i 
kirke og samfunn. 

Generalsekretær i KUFO, Harald Skarsaune, (2019, s. 200), gir inn- 
blikk i noen utfordringer som fulgte om manglende rolleavklaring som 

Normalinstruks for kateketer (Bispemøtet, 1972) intenderte å bøte pa. 
Etter kirkerådsbehandling ble normalinstruksen vedtatt av departe- 
mentet i 1978, men med flere endringer som begrenset kateketens faglige 
selvstendighet. Et hovedspørsmål som var uavklart de første årene etter 
kateketloven, var hvorvidt kateketene primært skulle være operative og 
gjennomføre arbeid for barn og ungdom, eller ha et tydeligere lederansvar 
gjennom planlegging og utvikling. En annen utfordring var ressurser til 
kontor og reise. Selv om kateketstillingene var finansiert av staten eller 
kommunen, var det ikke entydig hvorvidt menigheten eller kommunen 
skulle bære øvrige utgifter ut over lønnskostnader, som reise- og kontor- 
utgifter. En tredje utfordring var at katekettjenesten i mange menigheter 
var preget av gjennomtrekk. Stillingen ble ansett som en korttidstjeneste 
i kirken med vekt på barne- og ungdomsarbeid. Flere kateketer utdannet 
seg til prester eller søkte administrative stillinger i kirken eller i skolen. 
Det antyder få karrieremuligheter på feltet kirkelig undervisning (Aksøy, 
2019). Kateketforeningen undersøkte i 1987 kateketenes trivsel og arbeids- 
vilkår. Gjennomsnittlig tjenestetid var 3-5 år. Ulike årsaker var uklare 
instrukser, krysspress, ønsker om mer forutsigbare og regulerte arbeids- 
forhold med mindre kvelds- og helgearbeid. Gjennomtrekket synes å ha 
avtatt: «Identitetsbyggende tiltak som faste kvalifikasjonskrav, tjeneste- 
ordning og vigsling har bidratt til større stabilitet i tjenesten» (Kirkerådet, 
2002, 8. 3). 

Fra og med 1990-tallet kom en rekke planer i Den norske kirke som 
har omhandlet og preget undervisningstjenesten: Plan for dåpsopplæring 
(1991), Plan for konfirmasjonstiden (1998) og Plan for trosopplæring «Gud 
gir, vi deler» (2009). Katekettjenesten kan ikke sees uavhengig av trosopp- 
læringsreformen (se kapittel 5). Også denne reformen vektla planmessig 
og systematisk arbeid med innhold og hvordan tiltakene skulle nå fast- 
satte mål. 

Når det gjelder utdannelseskrav, hadde Kirkerådet i den første tiden 
ulike former for intern opplæring. Etter som kvalifikasjonskravene ble 
tydeligere og mer konsekvent praktisert, oppstod utfordringen ved at 
ikke alle fikk tilsatt personer som kunne kvalifiseres som kateket. I 1977 
ble Kateketseminaret opprettet ved Menighetsfakultetet. Dette var ettårig 
praktisk-kateketisk utdanning på grunnlag av pedagogisk utdanning, 

som ble obligatorisk i 1987. Distriktshøgskolen i Volda tilbød fra 1985 
en fireårig profesjonsutdanning for kateketer. Videreutdanningskurset 
Kateketer i tjeneste (KIT) ble arrangert av Kateketforeningen i samarbeid 
med de to nevnte utdanningsinstitusjonene. Pedagogikk, kristendom/ 
teologi og praktisk-kateketiske fag har vært de sentrale elementene i 
kateketutdanningene (Ekre, 2019). Kirkemøtet vedtok i 2004 krav til 
mastergrad for å bli kateket. Å lede undervisningstjenesten krevde faglig 
tyngde, og kravet tilsvarte utdanningsnivået for diakoner og prester. 

Kvalifikasjonskrav og tjenesteordning for kateketer ble lovfestet i 1996 
og revidert i 2004. Tjenesteordningen profilerte katekettjenesten faglig 
og avgrenset den overfor prestetjenesten. Med gjennomgående bruk av 
ordparet «Planlegge og gjennomføre» gir 1996-ordningen i større grad 
inntrykk av en utøvende tjeneste i første linje enn 2004-ordningens mer 
generelle beskrivelse av tjenestens formål om «å styrke troen hos alle 
døpte, gi hjelp til livsmestring og kalle til etterfølgelse» (Aksøy, 2019, 
S. 234). 

Omkring 2000 ble tittelen menighetspedagog innført, men ble ikke 
ledsaget av kvalifikasjonskrav eller krav til pedagogisk kompetanse 
før i 2010. Etter trosopplæringsreformen anvendes begrepet undervis- 
ningstjeneste for å unngå sementering av to ulike identiteter; én innen- 
for trosopplæring og én for katekettjenesten. Kirkemøtet drøftet i 2015 
saken Undervisningstjenesten i Den norske kirke (KM 15/08) og fant at 
den etablerte stillingsstrukturen for kirkelige undervisningsstillinger 
med kateket, menighetspedagog og menighetsarbeider i tilstrekkelig 
grad ivaretar rammeverk og fleksibilitet for tilrettelegging av kirkens 
undervisningstjeneste. Likevel har skillet mellom ny trosopplæring og 
et tradisjonelt og kontinuerlig barne- og ungdomsarbeid blitt opplevd 
som en nedvurdering og nedprioritering av det sistnevnte (Aksøy, 2019, 
s. 237). I dag har Den norske kirke ca. 800 ansatte i ulike undervisnings- 
stillinger på hel- eller deltid, hvorav 200 er kateketer (Skarsaune, 2019). 
Trosopplæringsreformen kan ha medført en deprofesjonalisering av 
kateketene som i økende grad blir likestilt med menighetspedagoger. Det 
er et forholdsvis lavt antall kateketer blant undervisningsstillingene, og 
flere tidligere kateketer har videreutdannet seg til å bli prester. Med årene 
har det også blitt økende avstand mellom skole og kirke, noe som kan 

ha pavirket kateketens profesjonalisering. For hadde kateketen i kraft av 
sin profesjonskompetanse skolen som samarbeidspartner. Skolen var en 
stor trosoppleringsaktor i lokalsamfunnet, men bandet mellom skole og 
kateket er svekket gjennom skolens livssynsnøytralitet. 


Diakonens profesjonalisering 


Den norske kirke har «tjenende» som en av sine fire kjerneverdier og der- 
med en dimensjon ved kirken. Å være diakonal inngår i kirkens identi- 
tet. Ordet diakon (gresk ö:&kovog) betyr tjener. I Apostlenes gjerninger 
6, 1-7 refererer ordet til sju utvalgte menn som skulle gi hjelp til nødli- 
dende. Synet på diakontjenesten varierer mellom kirkesamfunnene. Det 
har vært i sterk utvikling i Den norske kirke. Nå vurderes den som en 
integrert del av kirkens oppdrag, evangeliet i handling. Den er dermed en 
avgjørende tjeneste og forstås som kirkens omsorgstjeneste. Diakoni er 
en samlebetegnelse for kirkens sosiale arbeid. Stephanie Dietrich (2009, 
s. 63) skjelner mellom tre typer diakoni: (1) institusjonsdiakoni som syke- 
hus og institusjoner og utdanning, (2) internasjonal diakoni som misjon, 
bistandsarbeid og nødhjelp, og (3) menighetsdiakoni. De to første typene 
kalles med en fellesbetegnelse spesialisert diakoni. 

Med industrialisering og urbanisering på 1800-tallet vokste behovet 
for å organisere helse- og sosialtjenester. På denne tiden, før velferdssta- 
ten ble dannet, søkte kirkene og kristne organisasjoner å møte behovene 
hos den økende befolkningen. Diakontjenesten i Den norske kirke har 
røtter tilbake til denne perioden. En viktig inspirasjonskilde var diako- 
nalt arbeid i Tyskland. Det ble etablert utdanningsinstitusjoner for diako- 
nisser og diakoner som skulle arbeide i et bredt spekter av ulike helse- og 
sosialtjenester (Nygaard, 2015, s. 13). I Norge har det vært utdannet dia- 
konisser siden 1868 og diakoner siden 1890, henholdsvis ved skolene på 
Lovisenberg og Diakonhjemmet. 

Allerede i 1882 foreslo Stavanger-biskop Johan Tandberg å opprette 
et kirkelig diakonat for lekpredikanter. I 1887 ble saken igjen tematisert 
av Hålogaland-biskop Johannes Skaar. Begrunnelsen var prestemangelen 
og at det fantes legfolk som kunne forkynne, men forslaget vant ikke 
frem i Stortinget (Fanuelsen, 2011, s. 90). Det var i en årrekke slik at 

diakonene arbeidet ved institusjoner, mens flere kvinner var utdannet 
som diakonisser og menighetssøstre. Siste kategori arbeidet i menighet- 
enes hjemmesykepleie. 

En milepæl på vei mot profesjonalisering av de mannlige diakonene 
var da Det Norske Diakonforbund ble stiftet i 1915 med navnet De Norske 
Diakoners Broderforbund. Forløperen var Oslo og omland diakon- 
forening som ble dannet i 1907. Broderforbundet var lenge tett knyttet 
til Diakonhjemmet, hvor det siden grunnleggelsen i 1890 hadde vært en 
intensjon å samle studentene til et åndelig fellesskap som beholdt kontak- 
ten etter endt utdanning; et broderforbund (Diakonforbundet, 1965, s. 13). 
Det nye forbundets formål var «efter evne at bistaa hverandre aandelig 
og økonomisk og fremme felles interesse i det hele. Dette søges naaet ved 
broderlig samvær, forhandlingsmøter og konferanser, samt ved rundskri- 
velser ved viktige sager» (Hope, 2015, s. 54). I 1927 fikk foreningen sitt eget 
medlemsblad, og fra 1950 ble det holdt nordiske diakonikonferanser. På 
landskonferansen i 1945 ble det opprettet et diakonråd med bredt mandat. 
Rådets representanter skulle delta i institusjonenes diakonvisling med 
håndspålegging (Diakonforbundet, 1965, s. 16). 

I jubileumsskriftet fra 1965 tematiseres balansegangen i foreningens 
femtiårige historie. På den ene siden å være et åndelig fellesskap, som bro- 
dersamfunnet grunnleggende er, og på den andre siden å være et arbeids- 
fellesskap: «I et fagforbund der krever medlemmene først og fremst bedre 
lønninger, rimeligere arbeidstid, mere fri o.sv. Og en rimelig fordeling 
her er jo helt på sin plass» (Diakonforbundet, 1965, s. 16). Tilsvarende var 
diakonissene organisert i et Moderhusfellesskap ved Lovisenberg som 
forutsatte at de ikke skulle gifte seg, men vie seg fullt og helt til kallet. De 
som valgte å gifte seg måtte forlate søsterfellesskapet. 

Diakonforbundet markerte sitt hundreårsjubileum i 2015. Fortsatt 
ivaretar fagforeningen medlemmenes faglige, økonomiske og arbeids- 
sosiale interesser. Videre arbeider forbundet for å fremme diakoni i kirke, 
samfunn og i samarbeid med andre organisasjoner (Hope, 2015). Siden 
diakontjenesten i de første tiårene av forbundets historie var knyttet til 
institusjoner, ble diakonenes og diakoniens rolle i kirken et gjentakende 
tema utover på 1900-tallet. I Alterboken av 1920 ble det gitt anledning for 
at klokkere, diakonisser og diakoner kunne innsettes i sin tjeneste under 

gudstjenesten. Det signaliserer at diakonien tydeligere ble del av kirke- 
livet. Ledelsen ved Diakonhjemmet arbeidet i en arrekke for flere dia- 
konstillinger i Den norske kirke. I 1936 var antallet diakoner i kirkelige 
stillinger okt til 37 fulle stillinger, men det ble ofte ansatt teologutdan- 
nede fremfor diakoner (Finnseth, 2005, s. 64). Diakonhjemmet utdannet 
mannlige diakoner i en femårig kombinert utdannelse som kvalifiserte 
både til sykepleie, diakoni og sosialt arbeid. I 1968 ble utdanningen delt, 
slik at det ble ett løp for sykepleiere og ett for sosionomer. Denne delin- 
gen representerer en spesialisering. Bakgrunnen var at offentlig sektor fra 
1960-tallet overtok mye helsearbeid, inkludert hjemmesykepleie. Mange 
diakoner arbeidet i det offentlige (Stave, 1998, s. 75). Diakoniforståelsen i 
kirken endret seg gradvis fra pleie til sosiale utfordringer. 

I 1949 kom det et nytt Rituale for innvielse til menighetstjeneste som 
var relevant for diakoner. Dette ble et tillegg til innvielsen som fant sted 
ved de diakonale institusjonene utenfor kirken. Kirkeordningsloven for 
Den norske kirke av 1953 omtaler diakoni to steder: $ 23 om det diakonale 
arbeidet og $ 41 om bispedømmerådets ansvar for innarbeiding av dia- 
koni (Fanuelsen, 2015). Utredningen Tjenester og stillinger i Den norske 
kirke (Kirkerådet, 1976) foreslo soknediakonen som en stilling etter møn- 
ster av lov om kateketstillinger 1969. I 1985 kom lov om diakontjeneste. 
Inntil 1980-tallet arbeidet fortsatt de fleste diakoner og diakonisser 
i institusjoner, mens menighetssykepleierne jobbet i menighetene, noe 
loven av 1985 bidro til å endre. I tillegg gav lovendringene utslag i utdan- 
ningskravene. Før 1996 var diakonutdanningen fireårig, med tre års fag- 
utdanning og ett år med diakonistudier. Som følge av kvalitetsreformen 
av høyere utdanning (2003) ble masterutdanningen etablert i 2004, og de 
første masterstudentene uteksaminert i 2006. Denne bygger på en bache- 
lorgrad eller tilsvarende i sosialt arbeid, sykepleie eller lærerutdanning. 
Kvalifikasjonskrav og tjenesteordning for diakoner synliggjør dermed 
at diakonene har en dobbeltkompetanse gjennom tidligere utdanning 
og arbeidserfaring, samt de diakonale og teologiske kompetansene som 
masterstudiet gir (Jordheim, 2011, s. 158). Antallet diakoner økte kraftig 
i denne perioden. I 1983 var det 39 stillinger, men to år senere 205 stillin- 
ger fordelt på 60 soknediakoner, 55 klokkerdiakoner/diakoniarbeidere og 
90 menighetssykepleiere. I 1999 steg antallet til 239, mens det i 2009 var 

347 stillinger innenfor diakoni, hvorav 275 diakonstillinger (Jordheim, 
2011, 8. 155). 

Lov om diakontjeneste bidro til 4 legitimere diakonstillingen ogsa 
økonomisk. Finansieringen innebar 50 prosent statlig tilskudd mens 
kommunen sørget for restbeløpet. Loven påla soknediakonen å utføre 
diakoniarbeid og ha ansvar for å utvikle og samordne den diakonale 
omsorg i tjenestedistriktet ($ 2). Videre skulle hvert bispedømme ha en 
diakonikonsulent som «skal virke for at diakonatet innarbeides og utvi- 
kles i menighetene» ($ 3). Lov om diakontjeneste var en profesjonslov som 
ble opphevet gjennom kirkeloven av 1996. Finansieringen ble videreført 
i $ 23: «Bispedømmerådet fordeler statlig tilskudd til særskilte stillin- 
ger innen kirkelig undervisning og diakoni etter nærmere regler gitt av 
departementet.» 

Diakonforbundet utgav i 1993 yrkesetiske retningslinjer for diakoner. Her 
fremgår det at diakoner er forpliktet på Bibelen og bekjennelsesskriftene. 
Arbeidet utøves innenfor rammene av diakoniplan for kirken. Videre skal 
diakoner respektere mennesker han eller hun møter, uavhengig av kjønn, 
funksjonsevne, legning, politisk overbevisning, rase eller religiøst syn. 
De yrkesetiske retningslinjene ble oppdatert i 2014 og fikk referanser til 
menneskerettighetene. Kirkeloven av 1996 gjorde diakoni til et ansvars- 
område for bispedømmerådet. Bispemøtet tok sak (3/10) til orde for å 
styrke diakontjenesten: «En ordnet diakontjeneste i menighetene er av 
avgjørende betydning for Den norske kirke [...] og bør styrkes i fremti- 
dige budsjetter og bemanningsplaner.» Bispemøteuttalelsen omhandlet 
vigsling av diakoner som inngikk i et større langvarig utredningsarbeid 
om kirkens tjenestemønster og tjenesteforståelse. Den langvarige reflek- 
sjonsprosessen omkring vigslingen tematiserte særlig diakoniens og 
dermed diakonenes identitet (Angell, 2011). På 1990-tallet skjedde også 
et paradigmeskifte innenfor fagfeltet. Diakoni ble i mindre grad sett på 
som ydmyk tjeneste og mer som kamp for rettferdighet (Nordstokke, 
2011). Det grønne skiftet har gjort seg gjeldende, slik at vern om skaper- 
verket betones. Denne utviklingen reflekteres og fremmes gjennom 
kirkens planverk. Den første diakoniplanen kom allerede i 1988. Den 
neste planen ble vedtatt på Kirkemøtet i 2007 og inneholdt en ny defi- 
nisjon av diakon som markerte paradigmeskiftet. Plan for diakoni ble 

revidert i 2020. Visjonen er «Guds kjærlighet til alle mennesker og alt 
det skapte, virkeliggjort gjennom liv og tjeneste». Definisjonen er som 
følger: «Diakoni er kirkens omsorgstjeneste. Den er evangeliet i hand- 
ling og uttrykkes gjennom nestekjærlighet, inkluderende fellesskap, 
vern om skaperverket og kamp for rettferdighet» (Kirkerådet, 2020, 
s. 2). Diakoni poengteres som en dimensjon «i alt som skjer i en menighet. 
Samtidig organiseres diakoni i egne tiltak og aktiviteter» (Kirkerådet, 
20204, S. 8). 


Kirkemusikerens profesjonalisering 


Det har i hele etterkrigstiden pågått en kontinuerlig debatt i Den norske 
kirke om kirkemusikerens rolle, som illustrerer hvordan et profesjona- 
liseringsprosjekt finner sted. Generelt er kirkemusikere en lite utforsket 
profesjon. Det er få profesjonsutøvere, men i musikkhistorien har de hatt 
en viktig posisjon i kulturliv, skole og kirke. «Kirkemusikerens nedslags- 
felt og mulighet for innflytelse er enorm - gjennom gudstjenester, dåp, 
konfirmasjon, bryllup, gravferd, korarbeid, konserter og samarbeid med 
barnehage, skole og kulturskole» (Christensen, 2013, s. 29). 

Kirkemusikerne i Den norske kirke har hatt en utvikling fra «kom- 
munal spillemann» til «kirkelig tjenesteperson» (Solhaug, 2002, s. 9). 
Kantor (lat. cantare, synge) er en gammel tittel som viser til tjenesten 
som menighetens sangleder. I dag er dette en beskyttet tittel som krever 
fireårig kirkemusikkutdanning på høgskolenivå. Til forskjell er organist 
en som spiller orgel, en betegnelse som oppstod etter reformasjonen da 
kirkene fikk orgler. På 1960-tallet ble kirkemusiker brukt i økende grad, 
noe som indikerer et økt tilfang av oppgaver. Musikkhistorikeren Arne 
Solhaug (2002, s. 12) beskriver en utvikling i tre faser som handler om 
profesjonalisering som integrering: Først integreres kirkemusikken i 
gudstjenestelivet basert på en ny forståelse. Dernest integreres kirke- 
musikeren i menighetslivet, også gjennom utstrakt samarbeid med presten. 
For det tredje integreres kirkemusikeren i kirkelig tjenesteforståelse 
som gudstjeneste- og menighetsmusiker. 

Den kirkelige oppmerksomheten overfor kirkemusikerne sees i sam- 
menheng med fornyelse på fagfeltet som skjedde på 1950-tallet. Denne 

var drevet av okumeniske og liturgiske impulser og forte til drofting av 
gudstjenestemusikken og prinsipiell tenkning om musikkens oppgave i 
kirken. Ikke minst spilte Musica Sacra - samfunn til kirkemusikalsk for- 
nyelse en rolle siden organisasjonen ble dannet i 1952. Dette styrket en 
ideologisk plattform og hadde historiske forbilder og interesse for restau- 
rasjon av historisk musikk. Norges kirkesangforbund ble stiftet i 1954. Det 
gav også nye oppgaver, særlig ved at kor ble opprettet og integrert i det 
liturgiske livet. Kirken bygde ut sin virksomhet i etterkrigstiden og kirke- 
musikeren fikk oppgaver også utenfor kirkerommet. Navneendringen fra 
organist til kirkemusiker kan forstås som en følge av økt bevisstgjøring 
hos kirkemusikerne selv. De arbeidet gjennom fagforening idet Norges 
organistforening ble dannet i 1904. Denne skulle bedre standens økono- 
miske kår, virke for kirkemusikkens fremme og heve kunstnerisk kvali- 
tet. Foreningen ble omdannet til Norges organistforbund (NOF) i 1947. 
Opprettelsen kan sees i sammenheng med Musikkonservatoriet i Oslo, 
som ble grunnlagt i 1883 og har utdannet mange organister. Institusjonen 
ble videreført gjennom Norges musikkhøgskole fra 1973 som gav kirke- 
musikkstudiet en sentral plass. 

Organistforbundet arbeidet målrettet på 1950-tallet gjennom en 
normalinstruks for organister og et rundskriv i 1956 som definerte 
arbeidsoppgaver og funksjoner. Instruksen definerte organist som kir- 
kelig tjenestemann med sokneprest som nærmeste overordnende ($ 1). 
Samarbeidet med prest ble også omtalt i $ 7: 


Vedkommende geistlige embetsmann i menigheten avgjør i samråd med orga- 
nist hvilke deler av den autoriserte koralboks melodier skal nyttes ved guds- 
tjenesten. Det musikalske stoff som brukes utenom det autoriserte, velges av 
organisten i samråd med vedkommende geistlige embetsmann. I tilfelle det 
forlanges fremført ukjente komposisjoner, kan organisten forlange å få tilsendt 
et eksemplar av notene. Organisten har krav på i betimelig tid å få seg forelagt 
salmeseddel for gudstjenesten og program for gudstjenesten utenom det van- 
lige og for kirkelige handlinger eller møter i kirken. 


Organistforbundet ivret for organistloven (1967), som sikret lønnsnivået 
og en mer detaljert tariffavtale som kom i 1969. Normalinstruksen ble 
videreført, men den nye loven fastsatte at organist skulle tilsettes av 
menighetsrådet og at bispedømmerådet utstedte tilsettingsbrev. Videre 
hjemlet $ 2 at juridisk grunnlag og definerte arbeidsoppgaver var del av 

profesjonaliseringen. Tjenesteordning kom i 1975, og fastslo at «organis- 
ten har ansvar for a forvalte tradisjonelle og nye kirkemusikalske verdier, 
og å fremme det musikalske liv i menigheten». Videre oppgir $ 7 at «orga- 
nisten er rådgiver for menighetsrådet i kirkemusikalske spørsmål». 

Kirkemusikeren var på vei inn i det kirkelige arbeidsfellesskapet. På 
1980-tallet var det flere kirkelige utredninger initiert av Kirkerådet som 
styrket kirkelig forståelse av organisttjenesten. I 1990-årene ble kanto- 
rens kirkelige identitet utformet. Vigslingsordningen var en milepæl. 
Gudstjenesteboken av 1992 tillot visning av organist etter ordningen 
Vigsling til fast kirkelig tjeneste. Men denne har ikke forbønn, påkal- 
lelse av Den hellige ånd eller skriftlesning. Tenkningen fikk gjennom- 
slag i utdanningsinstitusjoner, og siden hos kirkelige myndigheter. 
Tjenesteordning og kvalifikasjonskrav for kantor ble innført i 1996, og 
ble revidert i 2005. Denne sier at rammen skal være en fireårig utdanning 
i kirkemusikk. Ut over dette er den svært generell, og spesifiserer ikke 
hva utdanningen skal bestå av. Dette høynet statusen for kirkemusikk. 
I kvalifikasjonskrav og tjenesteordning for kantorer ble kantor definert 
som «leder for menighetens kirkemusikalske virksomhet». Kirkemøtet 
1998 (se også kapittel 2) vedtok Vigsling til kantortjeneste (KM 10/98) (se 
kapittel 3). Solveig Christensen (2013, s. 19) skriver: 


Vigslingen griper inn i mer enn den profesjonelle hverdagen og den binder bro 
mellom kunnskapsmessige, institusjonelle og personlige aspekter. Vigsling er 
både en profesjonsbetingelse (for profesjonsgruppen) og en profesjonell livs- 
betingelse (for den enkelte kirkemusiker), og den illustrerer samtidig hvordan 
en profesjonell livsbetingelse er noe annet enn en profesjonsbetingelse. 


Kirkemøtet vedtok i 2008 Plan for kirkemusikk. Formålet var å styrke 
det kirkemusikalske livet i menighetene gjennom tradisjonell og ny 
kirkemusikk. I Kunsten å være kirke - Kulturmelding for Den norske 
kirke (Kirkerådet, 2005) betones økt innsats på kirkemusikkfeltet, hvor 
mer enn 55 prosent av kirkemusikerstillingene var deltidsstillinger. 
Norsk kantor- og organistforbund inngikk i 2001 Musikernes felles- 
organisasjon sammen med Norsk Musikerforbund og Norsk Musiker- og 
Musikkpedagogforening. Dette fagforbundet skiftet i 2018 navn til Creo. 
Det har totalt 8700 medlemmer innbefattet et stort flertall av kantorene 
i Den norske kirke. 

Er de kirkelige tjenestegruppene profesjoner? 


Jeg inkluderer diakoner, kateketer og kantorer i profesjonsbegrepet 
sammen med prestene. Et argument som kan tale imot å inkludere de 
tre førstnevnte i profesjonsbegrepet, er at det ikke er noen praksiser som 
disse yrkesgruppene har monopol på. Dette til forskjell fra prestene, som 
har tilnærmet monopol på sakramentsforvaltning. Ingen kan arbeide i en 
regulær prestestilling uten å være ordinert. Å utøve diakoni, undervise 
eller spille orgel kan man imidlertid gjøre også uten å være vigslet. Det 
er ikke uten videre klart hvilken merverdi vigslingen har i profesjonali- 
seringsprosjektene. For alle de fire stillingskategoriene er høyere utdan- 
ning et krav. Mens prest, kateket og diakon har masternivå, har kantorer 
fortsatt en fireårig bachelor. Det vitenskapelige kunnskapsgrunnlaget for 
profesjonene er av ulik karakter. Teologi er et gammelt universitetsfag 
som selv består av et spekter av ulike fagdisipliner. Kateketikk og diakoni 
trekker også veksler på ulike fagområder. Kirkemusikk har vært et kunst- 
nerisk utøvende fag selv om det er teoretiske disipliner, er det stor vekt på 
spill og direksjon (Christensen, 2013). 

Som nevnt tidligere, er det dannet fagforbund for prester, diakoner, 
kateketer og kantorer. Slik det er i Den norske kirke nå, har profesjonene 
også delvis monopol gjennom tjenesteordning og kvalifikasjonskrav. Det 
utelukker ikke at det kan tilsettes vikarer som utøver stillingsinnholdet, 
men som formelt ikke har den nødvendige kompetansen. Situasjonen 
slik den er i dag, er av relativt ny historisk dato. Det har vært en måte å 
organisere sentrale tjenester på. Det utelukker ikke at nye stillingskate- 
gorier kan vokse frem i kirken, som de har gjort i andre sektorer. Økte 
spesialiseringer gir nye yrker grunnet differensiering av arbeidsoppgaver. 
Spørsmål om jurisdiksjon vil følge slike nyetableringer, slik oppretting 
av trosopplæringsreformen gav en ny stillingskategori hvor grenseopp- 
gangen mot en etablert kategori, kateketene, etter hvert krevde avklaring. 


Kall og profesjon 

Et ordpar som er benyttet i kirkelig sammenheng og som henger nøye 
sammen med problematiseringen av kirkelige stillingskategorier som 
profesjon, er forholdet mellom kall og profesjon (Dietrich et al., 2010; 

Felter, 2010). Stephanie Dietrich (2011, s. 103) understreker at kall bade 
som noe personlig og noe institusjonelt 


går hand i hånd med diakonens profesjonelle identitet. Det er en særegen utfor- 
dring i kirkelige yrker å holde sammen disse sidene ved ens yrkesidentitet: det 
personlige kallet, trosdimensjonen i ens arbeidsliv, viljen til å stå i tjenesten fullt 
og helt, og øvrig profesjonell kompetanse i det arbeidet man står i. 


Dietrich (2011, s. 103) beskriver personlig kall til tjeneste og troslivet som 
en integrert del av diakoners profesjonalitet: «Det trengs med andre ord 
en holistisk tilnærming til diakontjenesten, der det personlige kallet, kir- 
kens offentlige kall til tjeneste og den profesjonelle kompetanseutøvelsen 
sees i sammenheng.» Denne betoningen av nødvendige sammenhenger 
mellom kall, forstått som en åndelig dimensjon, og profesjon, i betydning 
faglighet og yrke, er tidligere blitt anfektet (se kapittel 6): 
Kallet peker i retning av den kirkelige og personlige dimensjonen ved tje- 
nesten. Det er avgjørende for diakonens kirkelige identitet. Profesjon viser 
til at diakoner er yrkesutøvere som har en spesifikk fagkompetanse, og som 
forholder seg til de rammer tjenesten er gitt i det offentlige rom. Både kall og 
profesjon er grundig belyst ut fra ulike perspektiver, og det er lagt vinn på å 


fremstille hvordan disse gjensidig bekrefter hverandre i tjenesten. (Dietrich 
et al., 2011, s. 7) 


Den danske teologen Kirsten Donskov Felter (2010) undersokte i sin dok- 
toravhandling danske prester mellom kall og profesjon. Hun problema- 
tiserer i likhet med Dietrich (2011) en utbredt motsetning mellom kall og 
profesjon. Å være prest i dag kan forstås fra en rekke synsvinkler. Den 
teologiske tradisjonen har trukket veksler på kallsbegrepet, mens profe- 
sjonsbegrepet er anvendt i en sosiologisk tradisjon (Felter, 2010, s. 234): 
«Kald og profession udelukker således ikke definitorisk hinanden, men 
kan ses som gensidigt kompletterende perspektiver.» Dette er en vurde- 
ring jeg gir min tilslutning til. Mye av profesjonsforskningen har fokusert 
på å fastsette og drøfte kriterier på hvem som kan regnes som profesjoner. 
Etter min oppfatning er et viktigere anliggende hva bruken av begrepet 
bidrar med og hvordan det er meningsfullt både for aktørenes fortolk- 
ninger og deres kontekst. 

Felter (2010, s. 235) viser hvordan flere teologer har brukt profesjons- 
begrepet som et analytisk begrep for å beskrive prestenes tap av autoritet 

og innflytelse i det moderne samfunnet. Ved at prestene fremstar tyde- 
ligere som en profesjon, styrker det deres legitimitet i samfunnet. En til- 
svarende diskurs er identifisert hos norske sykepleiere pa deres vei fra 
semiprofesjon til fullverdig profesjonsstatus (Tveit, 2008). Som jeg har 
drøftet ovenfor, har profesjonene en sterk verdimessig orientering som en 
tredje logikk mellom marked og byråkrati (Freidson, 2001). Men verdier 
har ikke bare utspring i tradisjoner. Den karismatiske autoriteten er blitt 
sterkere i det senmoderne samfunnet (Felter, 2010, s. 236). Det innebærer at 
den profesjonelles person og identitet vektlegges mer. Profesjonsutøveren 
representerer profesjonens verdier, men blir også ansvarlig for kollektivet. 
Ansvaret øker dermed. Betoningen av personens autentisitet uttrykker 
samtidig svekking av et rasjonalistisk paradigme som har preget profe- 
sjonsforskning gjennom vekten på profesjonenes vitenskapelige kunn- 
skapsgrunnlag (Karle, 2000). 

Et sentralt anliggende hos Felter (2010) er analysen av hvordan pro- 
fesjonsbegrepet er anvendt i forskningen på prester. Et tidlig historisk 
bidrag er hvordan prestene ble omtalt i en empirisk studie av 22 yrker, 
men det argumenteres for at de har mistet sin betydning for «the ordi- 
nary business of life» (Carr-Saunders & Wilson, 1933). Slagstad (2008, 
s. 57) påpeker også prestens manglende vitenskapelighet. Her er det et 
bredt spekter av posisjoner fra avvisning av presteembetet som profesjon 
gitt prestens «annerledeshet» til en aksept og argumentasjon for prest 
som profesjon. Felter har undersøkt teologene James Glasse, Anthony 
Russel, Isolde Karle og Hans Schilderman, som er plassert i forskjellige 
nasjonale og konfesjonelle kontekster. Ulikheter til tross forutsetter alle 
disse forskerne vitenskapelig viten og faglig ekspertise som kjernen i 
en pastoral profesjonalitet (Felter, 2010, s. 236). Avvisningen av presten 
som profesjon, henger sammen med kritikken av en rasjonalisering av 
presterollen. Det innebærer på den ene siden en styrking av presten som 
plassert over menigheten, kontra et luthersk syn på prest og menighet 
som likeverdige (Felter, 2010, s. 96). Et annet argument er at profesjon 
angivelig indikerer et skille mellom prestens arbeid og fritid på den ene 
siden kontra et livslangt og altomfattende kall på den andre. Etter min 
vurdering tar denne posisjonen ikke høyde for at profesjoner også kan 
sees som et kall. Prestens unikhet betones for sterkt. Jeg vil fremheve at 

det er uomtvistelig at presten kan studeres empirisk, og er noe mer enn et 
altoppslukende kall uten regler og rammer. 

En annen innvending mot a forsta prest som profesjon, er forholdet i 
prestens praksis som generalist eller spesialist. Per definisjon er en profe- 
sjonsutøver en spesialist - men hva da med prestens mer holistiske ansvar 
for og i menigheten? En vektlegging av presten som profesjonell kan da 
fremstå som en motsetning mot prestens altomfattende tjeneste. Dette 
spørsmålet drøftes av den amerikanske teologen James D. Glasse (1968, 
s. 139), som argumenterer for at det ikke trenger å være et motsetningsfor- 
hold: «Menighetspresten [...] må, om han skal være profesjonell, identi- 
fisere den spesielle karakteren av tjenestens allmenne praksis i særpreget 
av menighetssituasjonen. Disse er ikke separate, men relaterte oppgaver.» 
Glasse (1968) gjør et positivt forsøk på å fortolke presten som profesjon. 
Han søker et samlende perspektiv som kan fange opp helheten i prest- 
ens praksis: «Det som står på spill her er ikke prestens kall, verdighet 
eller embete, men arbeidet. Det kritiske temaet er ikke kirkelig identitet, 
men yrkesidentitet i arbeidslivet» (Glasse, 1968, s. 21). Det er interessant 
at Glasse tar utgangspunkt i Samuel Blizzards (1956) empiriske studier 
av amerikanske pastorer og deres roller. Blizzard kategoriserer disse som 
enten (1) faglig som teolog, (2) klassiske som forkynner, sjelesørger, liturg 
og (3) samtidige som organisator og administrator. 

Den engelske teologen Anthony Russell (1984) tar i likhet med Glasse 
(1968) et empirisk utgangspunkt i prestens praksiser som gjør det menings- 
fullt å studere prester som profesjon. Også han påpeker moderniteten og 
prestenes marginalisering som en utfordring. Russell skriver ut fra en 
anglikansk kontekst hvor han hevder prestene har stivnet i en profesjons- 
rolle som ble utmeislet på 1800-tallet. Det er nå utfordringer gjennom 
pluralisering og sekularisering. Presteembetet bør derfor nytolkes. 

Den tyske teologen Isolde Karle (2000) drøfter presteembetet som pro- 
fesjon i tysk kontekst i det moderne samfunnet. Individualisering bidrar 
til et fokus på prestens personlighet. Det skjer en subjektiv vending idet 
personen nå må bære embetet, ikke omvendt. Karle studerer prestene i 
lys av en systemteoretisk profesjonssosiologi med vekt på særtrekk i kom- 
munikasjonsform og samfunnsmessig funksjon. Profesjonene arbeider i 
direkte møte og interaksjon med klienter. Karle (2000, s. 243) omtaler 

presten som spesifikk generalist gjennom teologisk faglighet. Hun vekt- 
legger at presten sikrer religiøs kommunikasjon gjennom samfunnsmes- 
sige og eksistensielle religiøse spørsmål. Karle har også innvendinger 
mot et annet profesjonskjennetegn, autonomi. Presten har en begrenset 
og annerledes autonomi gitt forpliktelsen overfor skrift og bekjennelse 
(2000, s. 266). 

På grunnlag av forskningsbidragene inntar Felter (2010, s. 238) et prag- 
matisk standpunkt og argumenterer for at profesjonalitet er et uttrykk 
for «erhvervets grundlag, indhold og værdier, i det aktørernes subjektive 
selvforståelse sammenholdes med de objektive rammer». Denne posisjo- 
nen er videreutviklet på grunnlag av intervjuer Felter gjør med danske 
prester, hvor synet på arbeidet som et kall står sterkt. For informantene 
er det ingen motsetning mellom kall og profesjon, men mindre profesjon 
utelukkende forstås som en rasjonalisering: «Professionalitet synes for 
præsterne at være udtryk for den praktiske operationalisering af kaldet» 
(Felter, 2010, s. 238). Dette er en forhandling av presterollen i den lokale 
konteksten og regulert av rammer som prestetjenesten utøves innenfor 
og egen identitet og prioriteringer. Et viktig poeng er at profesjonalitet 
avhenger av en syntese av vitenskapelig kunnskap, faglig ekspertise og 
samfunnsmessig legitimitet (Felter, 2010, s. 150). Når det gjelder punktet 
om legitimitet, finner Felter (2010, s. 229) i sin intervjuundersøkelse av 
danske prester at kallet inneholder et ytre objektivt kall fra kirken og en 
subjektiv overbevisning. 

Er så presten en profesjon? Dette har vært et langvarig debattema. 
Spørsmålet er naturligvis betinget av definisjonen på profesjon og yrkes- 
gruppenes praksiser. Som vi ser, henger dette sammen med prestens 
vitenskapelige grunnlag og prestens arbeidspraksiser. Men flere yrker 
konstitueres i skjæringspunktet mellom spesifikke fagdisipliner. De trek- 
ker veksler på ulike fag, eksempelvis kateketene, som har både pedago- 
gikk og teologi i fagkretsen. For de fleste yrkesgrupper og profesjoner vil 
kunnskapsgrunnlaget være sammensatt. Parsons (1968, s. 538) har inn- 
vendt at prestens autoritet i mindre grad skyldes faglig kompetanse og i 
større grad tradisjonell respekt. Det gjør at presterollens legitimitet ikke 
primært er rasjonelt begrunnet. Denne innvendingen har, som nevnt, 
også blitt brukt mot forståelsen av prestene som en profesjon (Campell, 

1983; Wind, 1984). I motsetning til Glasse (1968), forstar Russell (1984) 
profesjonalitet som en skala. Jeg finner i likhet med Felter (2010) at kall 
og profesjon ikke er gjensidig utelukkende, men gjensidig utfyllende per- 
spektiver. I Den norske kirke kan derfor både prester, kateketer, diakoner 
og kantorer meningsfylt undersøkes i lys av profesjonsbegrepet. I kapittel 
6 om kallsbegrepet underbygges denne posisjonen ytterligere. 


Profesjonalisering av ledere 
Hvorvidt daglig leder-stillingene er en profesjon, er også et spørsmål 
som må besvares. Dette har vært en diskusjon innenfor organisasjons- 
og ledelsesfagene (Byrkjeflot & Nygaard, 2018). Ledelse er i hovedsak 
beskrevet som en rolle eller funksjon, og i mindre grad som en profesjon 
(Khurana, 2010). En distinksjon går mellom lederskap, som har en tyde- 
ligere kunnskapsbase, og mangement, som er mer sammensatt, men nær- 
mere et yrke. Det er debattert hvorvidt ledelse allerede er, kan være og bør 
bli en profesjon. Det er ingen enighet om disse spørsmålene (Örtenblad, 
2018). En tilnærmingsmåte til spørsmålet, er å identifisere kriterier for 
hva som konstituerer en profesjon, og undersøke i hvilken grad ledelse 
er i samsvar med disse. Dette er vitenskapelig kunnskapsbase, sam- 
funnsoppdrag, autonomi og etisk kodeks. Nye profesjoner akademiseres. 
Legger man etablerte kriterier til grunn, vil slike stillinger i prinsippet 
være åpne uten å kreve en særskilt høyere utdannelse. Kravet om et defi- 
nert vitenskapsgrunnlag faller dermed bort. Her kan det også anvendes 
at daglig leder-funksjonen er generalist, og i mindre grad har spisskom- 
petanse gjennom spesialisering. Men organisasjons- og ledelsesfagene er 
plurale og i varierende støpning ved ulike læresteder. Det er også et rela- 
tivt nytt fagfelt som trekker veksler på ulike etablerte disipliner, eksem- 
pelvis psykologi, sosiologi, statsvitenskap, økonomi og jus. 

Statsviteren Haldor Byrkjeflot og historikeren Paal Nygaard (2018, 
s. 51) viser historisk at det har vært vanskelig å profesjonalisere ledelse. 
I Nord-Europa har ledelse vært legitimert gjennom fagkunnskap, både 
i industri og i offentlig sektor. Dette til forskjell fra USA, hvor ledere 
trakk autoritet fra ledelsesfaget i seg selv, generalistledelse (Byrkjeflot & 
Halvorsen, 1996). Fremveksten av ledelse som generisk ble fremskyndet 

av skillet mellom politisk og administrativ ledelse i alle sektorer. NPM 
bidro ogsa til ledelsesfokus og ledelse som universell pa tvers av sekto- 
rer. Like fullt utspiller ledelse seg noe ulikt i ulike kontekster, noe som 
har forhindret integrere ulike ledelsesoppgaver i et enhetlig kunnskaps- 
system (Byrkjeflot & Nygaard, 2018, s. 52). Et slikt system kjennetegner 
profesjonenes kunnskapsgrunnlag. Abbott (1988, s. 103) poengterer man- 
gelen pa monopol og lukning av arbeidsmarkedet. Det har vert grunn- 
leggende forskjeller historisk hvordan eksempelvis leger og ledere har 
hatt arbeidsfordeling. Ledere er som politikere; selvlærte og amatører. 
Men i noen sektorer kreves fortsatt at ledere har samme utdannelse som 
de som ledes, en hybrid profesjonell leder. «Ledelse har vært et yrkesfelt 
åpent for konkurranse mellom profesjonene fremfor å ha blitt utviklet 
til en lederprofesjon» (Byrkjeflot & Nygaard, 2018, s. 58). I norsk industri 
hadde ingeniørene en ledende rolle. Den amerikanske ideen om genera- 
listledelse ble snudd på hodet: «i stedet for å se på ledelse som en generisk 
ferdighet, var ingeniørkunnskap den generiske kunnskapen og ledelse 
var en slags spesialisering innenfor ingeniørvitenskapen (Byrkjeflot & 
Nygaard, 2018, s. 60). Managerialisme ble formulert i norsk kontekst av 
Kenning og implementert i norsk offentlig sektor som enhetlig ledelse 
(Byrkjeflot & Nygaard, 2018, s. 61). Ledelse er ikke blitt en profesjon, men 
det kan skje. 

I Den norske kirke har kirkevergene en felles organisering gjennom 
Norsk kirkevergelag. Høgskolen i Volda etablerte på 1990-tallet en fire- 
årig utdanning som kirkeverge, men studiet ble lagt ned. Kirken har 
heller ikke etablerte kvalifikasjonskrav eller egne etiske retningslinjer 
for kirkeverger. Det synes å mangle en del kriterier for å forstå denne 
kategorien som en profesjon. Men det er mulig for enhver yrkesgruppe å 
utvikle profesjonskjennetegn og oppnå profesjonsstatus, dersom dette er 
et ønskelig mål. Men hittil har det også vært en uttalt forutsetning at slike 
stillinger skal være nettopp profesjonsnøytrale (Kirkerådet, 2021). Her 
er det viktig å minne om at profesjonsstatus ikke trenger å være et mål. 
Vel å merke er profesjonsstatus politisk konstituert. Det er Kirkemøtet 
som kirkestyre som har organiseringskompetanse i Den norske kirke, og 
dermed myndighet til å konstituere og regulere profesjoner når det er 
ønskelig og hensiktsmessig. 

Oppsummering 


Dette kapitlet har presentert og drøftet sentrale begreper og tradisjoner 
innenfor profesjonssosiologi. Jeg har sett på menigheten som arbeidssted 
gjennom et profesjonsteoretisk perspektiv og koblet profesjonsteoretiske 
begreper med eksempler fra kirkekonteksten. Selv om Den norske kirke 
er en tydelig profesjonspreget virksomhet, har dette perspektivet i liten 
grad blitt anlagt tidligere. Neste kapittel utdyper profesjonsbegrepet 
ytterligere gjennom teori om institusjonelle logikker. Det plasserer pro- 
fesjonene i rammen av en kompleksitet som består av styringslinjer og 
nettverk i menigheten. 

Institusjonell teori: Profesjonslogikk, 
styringslogikk og nettverkslogikk 


I sitt daglige arbeid inngår de kirkelige profesjonene i en rekke relasjoner 
på ulike arenaer. De samarbeider på tvers av profesjonsgrenser, er i et hier- 
arkisk arbeidsforhold med en nærmeste leder, forholder seg til kirkelige 
råd og utvalg og samhandler med frivillige og med kirkens medlemmer. 
Det medfører hyppige skifter av kontekster og konstellasjoner på forskjel- 
lige arenaer. Det borger for variasjon og mangfold i praksisene. Ulike 
rolleforståelser kan være mer eller mindre reflektert hos den enkelte pro- 
fesjonsutøver og i stabskulturer, og bidra til å legge premisser for ledelse, 
samarbeid, trivsel og konflikter (Sirris & Grimstad, 2021). En slik kom- 
pleksitet kan begrepsfestes og kategoriseres på ulike måter. Denne boken 
bruker et institusjonelt teoretisk rammeverk som utdypes i dette kapitlet. 
Jeg drøfter hvordan Den norske kirke som profesjonspreget organisasjon 
eller profesjonelt byråkrati (Mintzberg, 1989) kan forstås gjennom en pro- 
fesjonslogikk, en styringslogikk og en nettverkslogikk. 


Nettverk, kollegium og linje 


For å illustrere tre logikker som er i spill når det gjelder profesjonenes 
arbeid i kirken, tar jeg utgangspunkt i begrepene nettverk, kollegium og 
linje. Disse ble presentert av den norske sosialantropologen Tian Sørhaug 
i boken Managementalitet og autoritetens forvandling (2006). Sørhaug 
utvikler imidlertid ikke begrepene til noen helhetlig teori, snarere omta- 
les de ganske fyndig og kortfattet i hans bok. Her kalles dem kunnskaps- 
regimer, definert som «spesifikke koblinger mellom organisering og 
kunnskap, makt og legitimitet» (Sørhaug, 2006, s. 41). Slike sammenhen- 
ger er sentrale i denne boken. Det gjør Sørhaugs begreper relevante også 


107 


KAPITTEL 4 


for kirkelige profesjoner, selv om de er skrevet med tanke pa en anner- 
ledes kontekst, moderne kunnskapsorganisasjoner. 

Det er et delvis sammenfall mellom profesjonsutøvere og kunnskaps- 
arbeidere. Den norske kirke kan forstås både som en profesjonspreget 
organisasjon og som en kunnskapsorganisasjon. Det utgjør et supple- 
rende perspektiv på menigheten som organisasjon (se kapittel 2). Termen 
kunnskapsmedarbeider ble først introdusert av den amerikanske ledelses- 
forskeren Peter Drucker (1959). Begrepet betegner medarbeidere med 
høyere utdannelse og høy kompetanse på sitt felt - medarbeidere som 
mestrer og løser komplekse arbeidsoppgaver, gjør bruk av teknologi og 
tenker innovativt. Kunnskapsarbeid kan defineres som «komplekse og 
problemløsende arbeidsoppgaver som krever prosessering av informa- 
sjon og et mangfold av ferdigheter i en autonom kontekst» (Sandvik, 2011, 
s. 57). Arbeidslivsforskeren Tor Busch (2012) skjelner mellom to katego- 
rier: profesjonsutøvere og personer med høy kunnskap uten profesjons- 
tilhørighet. Men disse begrepene kan også brukes synonymt. Autonomi 
er vesentlig (kapittel 3) og kan i denne sammenheng forstås som et tre- 
leddet begrep. Det består av frihet hva gjelder å planlegge arbeidet, velge 
arbeidsmetode samt ta beslutninger som gjelder egen arbeidssituasjon. 
Videre er høy skår på følgende karakteristika indikatorer på kunnskaps- 
arbeid: jobbkompleksitet, spesialisering, informasjonsprosessering, pro- 
blemløsning og mangfold av ferdigheter (Morgeson & Humphrey, 2006). 
På denne bakgrunnen, synes profesjon å være en mer dekkende beteg- 
nelse på prester, diakoner, kateketer og kantorer enn kunnskapsarbeidere. 

I likhet med institusjonelle logikker er begrepene nettverk, kollegium 
og linje idealtyper som ikke forekommer i ren form i virkeligheten, men 
er et analytisk verktøy som justeres i møte med den empiriske virkelig- 
heten (Weber, 1949). Begrepene utgjør en optikk for å se hvordan pro- 
fesjon, ledelse og organisering settes i spill. Det er behov for å utvikle 
dem slik at de kan anvendes i en kirkelig kontekst, siden Sørhaug ikke 
gir eksplisitte referanser til Den norske kirke. Han drøfter derimot auto- 
ritetsformer, arenaer for legitimitet og kunnskapsregimer på samfunns- 
nivå, med særlig innretning mot moderne kunnskapsorganisasjoner. 
Ifølge Sørhaug (2006, s. 317) finnes en makt- og oppgavefordeling mellom 
kunnskapsregimene. 

Hva kjennetegner sa de tre begrepene? Nettverk preges verken av 
under- eller overordning, men fungerer som skiftende allianser og rela- 
sjoner. I nettverkene foregar forhandlinger og byttehandler mellom 
ulike parter, uten at de nodvendigvis utgjor formaliserte og forplik- 
tende forbindelser. Kollegiene er tydelig faglig fundert, og en arena for 
drøfting og diskusjon. Her er faglig utvikling og kvalitet det sentrale. 
Deltakerne er kvalifiserte personer med ekspertise og et delvis felles 
kunnskapsgrunnlag. Linjen er derimot hierarkisk, med klar under- og 
overordning. Her fattes vedtak og det legges strategier. Nettverkene 
arbeider, kollegier skaper grobunn for det nye, mens linjer holder på 
orden og retning: 

Kunnskapsbedriftens viktigste utfordring ligger i å designe en minimal linje 

som beskytter og innretter, men ikke kveler, kollegial kreativitet, og som utnyt- 

ter nettverkets fleksibilitet uten å la seg fraksjonere av uformelle prosesser. 

Siden kunnskap er en flytende relasjonell kapital, må den også finne sine fly- 

tende og relasjonelle organiseringer. Kunnskapsledelse handler blant annet om 


å være leder i tradisjoner. Den handler altså ikke om å lede tradisjoner. Først og 
sist handler den imidlertid om etikk. (Sørhaug, 2006, s. 323) 


Det er et viktig poeng at disse tre formene er både distinkte og forekom- 
mer i ulike blandingsforhold. De lever side ved side, har vekslende styrke 
avhengig av kontekst og tid, og de utspiller seg ulikt. Nettverk, kollegium 
og linje kan forsterke hverandre eller være i konkurranse. Det er en gjen- 
sidig avhengighet mellom dem. Kollegiet bidrar med kreativitet og faglig 
utvikling, linjen gir retning og orden, mens nettverket består av sosial 
praksis basert på tillit og gjensidighet. Alle tre behøves for å oppnå en 
balanse i organisasjoner. 


Kunnskapsregimer og institusjonelle logikker 


Sørhaugs begreper brukes allment og bør utvikles. Det gjør jeg ved å 
knytte dem til institusjonell teori og belyse dem i kirkekonteksten. I en 
kompleks organisatorisk virkelighet fungerer de som analytiske red- 
skaper. Teoretisk har de tre begrepene tydelige likheter med institusjo- 
nelle logikker. Kollegium tilsvarer da en profesjonslogikk, mens linje 
utgjør en management- eller styringslogikk. Nettverket er derimot mer 

utfordrende a kategorisere og avgrense siden det fremstar sa flytende og 
situert. Jeg kaller det derfor en nettverkslogikk. 

Institusjonelle logikker er tidligere utforsket innenfor Den norske 
kirke (Sirris, 2019b) (kapittel 1). En institusjonell logikk kan defineres 
som «de sosialt konstruerte, historiske mønstrene av materiell praksis, 
antagelser, verdier, overbevisninger og regler som individer produse- 
rer og reproduserer sin materielle eksistens, organiserer tid og rom, og 
som bidrar til å skape mening til deres sosiale virkelighet» (Thornton 
& Ocasio, 2008, s. 101). Kort sagt utgjør en logikk et sammenhengende 
sett med retningslinjer som informerer handlingsmønstre (Sirris, 2019b, 
s. 38). En logikk kan dermed forstås som kulturelle spilleregler som gir 
mening og verdi til konkrete aktiviteter eller fenomener. Ulike logikker 
innebærer egne identiteter, normer og verdier og skaper ulike sfærer for 
handling og språk. 

Eksempler på institusjoner som er sentrale i denne boken, er profesjon, 
ledelse, samarbeid, gudstjeneste og frivillighet. Jeg anvender nettverk, 
kollegium og linje som betegnelser for ulike arenaer hvor kirkeansatte 
jobber, noe som belyser deres roller. Gjennomgangen vil vise at typene 
flyter noe sammen og må sees i sammenheng og i kontrast til hverandre 
for å forstås. Disse tre kunnskapsregimene kan også kalles styringsfor- 
mer. Styringsform handler om hvordan en virksomhet eller organisasjon 
kan og bør styres. Dette angår fordeling av ressurser, beslutninger, hvem 
som bestemmer hva og hvordan, ansvar og oppgaver. Her er kommuni- 
kasjon og utvikling viktig. I hver av de tre logikkene er det idealer for 
styring. Eksempelvis har profesjonene en integrert selvstyring gjennom 
sterk autonomi. 


Institusjonell teori 

Det institusjonelle perspektivet (Scott, 2014; Selznick, 1957; Thornton 
et al., 2012) utgjør en del av det kunnskapsteoretiske fundamentet for 
denne boken. Institusjonalisme er ingen helhetlig teori, men en samle- 
betegnelse for flere retninger innenfor organisasjonsfaget. Denne teori- 
tradisjonen vektlegger hvordan organisasjoner formes av sin institusjonelle 
kontekst, av kulturen. En institusjon har ifølge Scott (2014) regulative, 

normative og kognitive soyler. Institusjonalisering er prosesser der 
fenomener og aktivitetsmonstre blir regulativt, normativt og kognitivt 
etablert og etter hvert tatt for gitt. De tre institusjonelle soylene kan 
styrke eller svekke hverandre. Dersom de forsterker hverandre, gir 
det institusjonen — enten det er ledelse eller profesjon — større kraft og 
levedyktighet. Den regulative søylen består av regler og lover og ivare- 
tas av styringssystemer. Ledere må i økende grad forholde seg til mer 
detaljert lovgivning. I omtalen av linjen beskriver jeg dette som styrket 
arbeidsgiveransvar. Aktiviteter er å kontrollere og sanksjonere. I den nor- 
mative søylen inngår verdier og forventninger. Her er sosiale bindinger 
med kobling til verdier. I kirken vil religiøs tro og tradisjon utgjøre en 
viktig del av normative element. Disse ivaretas av roller, vaner og rutiner. 
Det kognitive består av meningssystemer og handlingsmønstre i kulturen 
som gir tilbøyeligheter og skript. I noen kontekster, eller institusjonell 
orden, vil særskilte handlinger bli vurdert som mer passende og ha større 
legitimitet. 

Med tanke på kirken som profesjonskontekst, er den større sammen- 
hengen den nordiske arbeidslivsmodellen (Trygstad & Hagen, 2007). Her 
inngår et nært samarbeid mellom partene, balansering av jobb og fritid, 
og samspill mellom arbeidstakers rettigheter og arbeidstakers plikter. I 
denne konteksten er det er rekke forventninger av regulativ, normativ og 
kognitiv art som alle bidrar til å forme profesjonens arbeid i Den norske 
kirke. For en nærmere beskrivelse av institusjonelle rammer for kirkelig 
ledelse, se Grimstad (2021b). 

Som nevnt er nettverk, kollegium og linje idealtyper som aldri fin- 
nes i ren form, men som flyter sammen. Dette utgjør en type hybridi- 
sering eller omsmelting. Det innebærer at fenomener eller prinsipper 
kombineres og fremstår i ny form. I biologien betegner hybrider mel- 
lomformer mellom arter. Det institusjonelle perspektivet setter fokus 
på hvordan praksiser er rammet inn av en kontekst med regulative, 
normative og kulturkognitive trekk. Praksis som handlingsmønstre er 
sentralt i institusjonalisme. Dette beskrives nærmere under nettverk. 
Både profesjoner og profesjonsutøvere er bærere av institusjoner. De 
søker å praktisere og leve ut verdier og idealer, kroppsliggjør kunnskap 
og inngår i praksiser og fellesskap med andre. De ulike perspektivene 

utdypes relatert til de tre typene nettverkslogikk, profesjonslogikk og 
styringslogikk. 


Nettverkslogikk 


Nettverket er flytende og kjennetegnes av stadig a vere i bevegelse. Nye 
mennesker deltar, mens andre forlater nettverket. Gjennomtrekk gjor for- 
skjellige allianser mulig. Nettverket er derfor vanskelig å avgrense, siden 
ethvert nettverk har forgreininger til andre nettverk. Nettverkets mang- 
fold, kompleksitet og omskiftelighet gjør at det er vanskelig å få oversikt 
og kontroll over. Det finnes heller ingen klare under- og overordningsfor- 
hold, i betydning sterk ledelse og organisering, men heller bytteprosesser 
og forhandlinger over grenser. Nettverket handler om relasjoner mellom 
mennesker, deres samhandling og møtepunkter. Nettverket har derfor 
preg av å være et torg. Dette står i motsetning til kollegiets diskusjoner og 
linjens beslutninger, som begge er eksklusive arenaer. 

Nettverket minner grunnleggende om praksis. Det som samler men- 
nesker, er nettopp praksiser med flere ulike aktører. Hvordan nettverk 
oppstår, er situasjons- og personavhengig, og sjelden avtalefestet eller ruti- 
nisert. I nettverket er det ikke gitt hva som er lederes roller og oppgaver 
og hvor mye som skal organiseres. Anvendt på Den norske kirke, kan 
nettverket tolkes som hele bredden av praksiser i en menighet og folke- 
kirken i vid forstand. Nettverk kan da forstås som alle kirkemedlemmer, 
som Guds folk, tett sammenvevd med befolkningen ellers. Nettverket er 
også et kjennetegn på frivillighet. Men nettverk kan også være digitale 
fellesskap som Facebook-grupper eller deltakere i ad hoc-prosjekter. Som 
nevnt, innebefatter profesjonens praksis ulike mennesker. Ifølge tjeneste- 
ordningen skal de rekruttere og følge opp frivillige. Hva kjennetegner da 
nettverk som praksis og fellesskap? 


Praksis og fellesskap 

Praksiser representerer «kroppsliggjorte, materialiserte medierte former 
for menneskelig aktivitet som er sentralt organisert rundt delt praksisfor- 
ståelse» (Schatzki et al., 2001, s. 2). Praksis er mer enn en aktivitet, den er 

et sett av handlinger, utsagn og relasjoner. Eksempelvis er lystenning en 
etter hvert utbredt praksis. Forstatt som praksis, er lystenning mer enn 
aktiviteten å tenne lys. I praksisteoretisk forstand vil man vektlegge hvor- 
dan den er sammensatt, hvordan den blir gjennomført, hva det betyr og 
at den er sosial. Det peker på at praksiser også rommer en dypere praktisk 
forståelse. Det er vanskelig å gi detaljert beskrivelse av en praksis, siden 
den er kroppsliggjort, rutinisert og improvisert. 

Noen praksiser er mer organiserte enn andre. Praksisfellesskap kan 
være familie, idrettslaget, syforeningen, jobben, barnehagen eller skolen. 
Mange har verken navn eller medlemskap, og oppstår gjennom men- 
neskers deltakelse og felles møtepunkter. Her ligger en formålsoriente- 
ring og hensikt, samt delt kunnskap om utøvelse og roller i praksisen. 
Dette består i å dele forståelse av hva man gjør og hva det betyr i eget liv 
og i fellesskapet. Medlemmene er delaktige. Praksisfellesskap er beskre- 
vet av profesjonsforskerne Jean Lave and Etienne Wenger (1991, s. 98) som 
definerte det som «et sett av relasjoner mellom personer, aktivitet og ver- 
den - over tid og i relasjon til og overlappende med andre praksisfelles- 
skap». Praksisfellesskapet er situert i tid og rom. Tid vil si at det kan ligge 
en historie og tradisjon til grunn. Rom innebærer at praksisen foregår 
på et gitt geografisk sted, noe som ofte involverer bruk av artefakter som 
gjenstander og redskaper. Kunnskap består blant annet i at medlemmene 
utveksler og utvikler fortolkende støtte som muligheter for menings- 
danning, eksempelvis å utforske og finne mening i arv og tradisjoner. 
Kunnskap er derfor et sosialt og historisk situert fenomen: Kunnskap er 
innbakt i veksten og transformasjonen av identiteter, og er å finne i rela- 
sjoner mellom praktikere, deres praksis, artefaktene i den praksisen og 
i praksisfellesskapets sosiale organisasjon og politiske økonomi (Lave & 
Wenger, 1991, 8. 122). 

Ifølge Wenger (1998, s. 47) forutsetter praksisfellesskapet et begren- 
set geografisk område og nærhet, sosial interaksjon og felles bånd gjen- 
nom bevissthet om egen egenart og verdier. Det krever felles forståelse, 
delte interesser og felles innsats. Tillit, kunnskap og kontinuerlig åpen 
dialog er basert på et felles sett normer, mål og formål som er opprett- 
holdt i fellesskapet (Wenger, 1998). Ifølge den italiensk-britiske sosiologen 
Davide Nicolini (2012, s. 88), er praksisfellesskap to sider ved identitet. 

Fellesskap er positivt og betegner stabilitet og gjensidighet. Dette er ver- 
dier som knytter mennesker sammen. Det kan henge sammen med en 
naturalistisk identitet som er fiksert og rollebasert. I motsetning har 
praksis en mer diskursiv, flytende og forhandlende identitet i egenskap 
av a veere prosesser og kontinuerlig konstruksjon. Identifikasjon er basert 
pa gjenkjennelse av felles opphav eller delte trekk eller samme idealer. 
Praksisfellesskap er preget av gjensidig engasjement, felles tiltak forhand- 
let i fellesskapet, delt repertoar og delte historier (Wenger, 1998, s. 47). 

Praksisfellesskapet er i det foregaende beskrevet som tette og harmo- 
niske band mellom mennesker som møtes med en viss hyppighet og har 
mye til felles. Her kan den amerikanske sosiologen Robert Putnams (2000) 
distinksjon mellom bridging og bonding være nyttig. Utgangspunktet 
for disse begrepene, er at de er to utgaver av sosial kapital; summen av 
normer, tillit og nettverk. Bonding betegner sosiale bånd hvor det er lik- 
hetstrekk mellom medlemmene. Sosial kapital som bånd finnes i sosiale 
enheter som er innadvendte, som markerer grensene mot verden utenfor, 
og som i den forstand utelukker andre. De som bindes sammen, er folk 
som står hverandre nær og som er like hverandre. Bridging skjer derimot 
på tvers av likheter. Denne typen sosial kapital skapes i forbindelser og 
nettverk preget av utadvendthet og åpenhet overfor personer og grupper 
med andre kjennetegn. Bridging er svake bånd. 

Videre kan det være nyttig å skjelne mellom menighet som nettverk og 
organisasjon, selv om det er en viss gjensidig avhengighet: «Organisasjon 
betegner her ressurser, systemer og beslutninger, mens nettverk er løsere 
bånd, relasjoner og bekjentskaper. Nettverket trenger støtte fra orga- 
nisasjonens langsiktighet og helhet» (Sirris & Askeland, 20216, s. 44). 
Menigheter vil bestå av ulike typer fellesskap i ulik organiseringsgrad, 
eksempelvis foreninger, lag og smågrupper uten klare grenser (Hegstad, 
2009, S. 54). Nettverket er særlig relevant hva gjelder frivillighet. 


Profesjonslogikk (kollegium) 


I Sørhaugs (2006) omtale av praksisfellesskapet, betones felles kunnskap 
og utvikling av kunnskap. Praksisfellesskapet er i høy grad noe profe- 
sjonsutøvere deler. Dette elementet peker henimot den andre idealtypiske 

arenaen for profesjonsutøvere, nemlig kollegiet. Her er det klare innslag 
av praksisfellesskap, men ofte er yrkeskategorien den eneste i sitt slag i 
menighetsstaben — og inngår derfor i fellesskap på tvers av faggrenser og 
samhandler med frivillige. De faglige fellesskapene kan være mono- eller 
flerprofesjonelle. Sørhaug (2006) understreker at kollegiet bæres av auto- 
ritet nedenfra, fra faglige normer og standarder. Kunnskap gir autoritet, 
ikke formell posisjon. Kollegiet består av fagfeller som samles, det er like- 
verd og søken etter sannhet. 

Generelt blir kollegialitet assosiert med innflytelse og makt nedenfra, 
vennskap og gode relasjoner bak lukkede dører som unngår demokratisk 
og ledelsesmessig kontroll. De historiske røttene har ført til anklager om 
konservatisme og profesjonsmakt, ikke minst i en tid hvor det er økende 
tverrfaglighet og ledelse. Tross konservatismen, er kollegialitet på frem- 
marsjikunnskapsintensive firmaer uavhengig av sektorgrenser. Disse setter 
kunnskap i sentrum, tillater kreativitet og kritikk, og fremmer selvstendig 
handling og tenkning (Alvesson, 2004). På denne måten relaterer kollegia- 
litet både til gammel profesjonalisme og til moderne kunnskapsarbeidere. 

Kollegialitet er et begrep som brukes i profesjonsstudier. Det beskri- 
ver hvordan profesjonsutøvere konstituerer den kollegiale siden av 
organisasjonen når de møtes. De tar ansvar for kvalitet og utvikling av 
særlige praksiser basert på tillit, og er dedikerte til kontinuerlig utvik- 
ling av felles mål (Sahlin & Eriksson-Zetterquist, 2016, s. 3). Kollegiet 
er beskrevet mer inngående av den australske sosiologen Malcolm 
Waters (1989) og de svenske organisasjonsforskerne Kerstin Sahlin 
og Ulla Zetterqvist-Eriksson (2016). Ulike tilnærmingsmåter vektleg- 
ger strukturelle eller kulturelle trekk. For eksempel beskriver Waters 
(1989) fire karakteristika ved kollegiale organisasjoner: deltakere med 
høy ekspertise, spesialisering, likhet og beslutninger fattet gjennom 
konsensus. Kollegialitet er aldri helt alene, men virker sammen med 
andre former for organisering. Den er ofte kontrastert med ledelse som 
krever hierarki. Kollegialitet kan potensielt gi utfordringer for tverr- 
faglig arbeid og mellom ledere og profesjoner. Som omtalt, øker mana- 
gerialisme, og det gjør organisasjoner mer like og mindre spesifikke 
i relasjon til kjernevirksomheten. Monoprofesjonelt hegemoni er nå 
unntaket fremfor regelen (Sahlin & Eriksson-Zetterquist, 2015). 

Kollegiet inkluderer derfor fellesskap ut over et lokalt sted. Moderne 
kollegialitet forstas som et fellesskap mellom personer som deler et dis- 
tinkt sett av praksiser. Disse inkluderer prosesser og prosedyrer basert pa 
handlingsnormer og akseptabel atferd. Kollegialitet er en verdi for orga- 
nisering av arbeid og en praksis for 4 styrke denne verdien. Som en verdi 
inneholder kollegialitet et sett med forventninger om relasjoner mellom 
fagfeller og organisatorisk hierarki. I profesjonsorganisasjoner er kollegi- 
alitet en etablert styringsform. Kollegialitet er et kjennetegn pa profesjo- 
ner, men det er lite definert og studert. 

Profesjoner kjennetegnes av fagforeninger og kollegialitet (Sahlin & 
Eriksson-Zetterquist, 2015). Kollegialitet forutsetter et kollegium, med 
kolleger som kan lytte til hverandre og snakke sammen. Kollegialitet er 
bredt forstatt som et forhold mellom mennesker som deler et distinkt sett 
av praksiser hvor kunnskap og argumenter er avgjørende for beslutnin- 
ger og handlinger. Det bygges nedenfra, på basis av kjernevirksomhet og 
kompetanse i samhandling mellom frie individer og grupper. Moderne 
kollegialitet er dypest sett en relasjon mellom mennesker som deler et 
distinkt sett av faglige praksiser, gjerne i motsetning til byråkrati og sty- 
ring (Sahlin & Eriksson-Zetterquist, 2015). I utgangspunktet innbefatter 
kollegiet medlemmer av samme profesjon, men det kan også være kolle- 
giale praksisfellesskap som består av flere profesjoner. I kirken, som i flere 
organisasjoner, lever slik fagledelse side om side med enhetlig ledelse som 
ivaretas av en profesjonsnøytral arbeidsgiverrepresentant. 


Fagledelse i kollegiet 

En styringsmåte kan supplere, utfordre, endre eller underminere andre. 
Kjennetegn ved en kollegial styringsform er valgte ledere med vekt på fri- 
het og fokus på kvalitet. Kollegiet er meritokratisk i betydningen at innsats 
og meritter gir prestisje og autoritet. Ledelse går på omgang som et verv. 
Etter en periode som leder, vender gjerne faglederen tilbake til full fagstil- 
ling. Kollegialitet er i noen grad ivaretatt gjennom medvirkning av ansatte 
og fagforeninger i den norske arbeidslivsmodellen med representasjon i 
styrende organer, ansettelsesutvalg (Maassen & Olsen, 2007). Det kolle- 
giale fellesskapet er basis og opprettholdes gjennom praksis og seminarer. 

I kollegiet utøves tradisjonell fagledelse (Sahlin & Eriksson-Zetterquist, 
2016, s. 8). Lederen er fremst blant likemenn, primus inter pares. Dette er 
ingen permanent posisjon, og heller ikke fulltid. Ledere er ofte valgt og 
skal representere kollegiet utad. Mandatet for ledelse kommer fra fagfel- 
lene, ikke organisasjonen. Deres oppgave er å bidra til kvalitet i arbeidet. 
Det er vanskelig for andre å bedømme faglige standarder. Derfor hol- 
der kollegiet seg med samlinger som ligner akademiske seminarer hvor 
man drøfter fag gjennom egne argumenter. Ledelse i kollegiet handler 
om å vurdere og utvikle kunnskap, ikke med mål og strategier, men med 
å utvikle kunnskapsstandarder som profesjonen definerer. Ledelse er å 
lede dialogen og fordele ordet. De lytter og forklarer. Dialogen kjenne- 
tegnes av diskusjoner og meningsbrytning som fordrer felles kunnskaps- 
grunnlag. Ledere skiller det relevante og sentrale og gyldige fra det andre, 
samt oppsummerer. 

Kollegialitetens styrke som styringsform er fleksibilitet og at individet 
tar ansvar (Sahlin & Eriksson-Zetterquist, 2015, s. 10). Kollegiet utgjør 
derfor en virksomhetsbasert ledelse. Beslutninger og handling er begrun- 
net i fag. Utvikling av fag skjer gjennom kontinuerlig utprøving og kritisk 
samtale. Dette tillater kreativitet og gir rom for selvstendig handling og 
tenkning. Utgangspunkt vil være praksis, virksomhet og kompetanse. 


Styringslogikk (linje) 

Ifølge Sørhaug (2006) sørger linjen for retning. Den gir orden og sør- 
ger for langsiktig styring av organisasjonen. For å utdype forståelsen 
av linjen, differensierer Sahlin og Eriksson-Zetterquist (2015, s. 112) 
mellom de to formene som inngår i linjen: byråkrati (regelstyring) og 
management (toppstyring). Byråkratiet er en form som ble inngående 
beskrevet av Max Weber (1971). Det beror på legal autoritet og rasjonell 
organisering. Sentrale verdier er likebehandling og rutinisert saksbe- 
handling. Det bidrar til at alle behandles likt, og at personlige preferan- 
ser og følelser ikke kommer i veien. Byråkrati innebærer en funksjonell 
arbeidsfordeling som understøttes av hierarkisk orden. Det betyr en 
nøye differensiert oppgavefordeling på avgrensede områder hvor faste 
regler og instrukser anvendes. Byråkratiets styrke er også dets svakhet, 

idet formen er upersonlig. Byråkratiet henter autoritet ovenfra i fast- 
lagte handlingsnormer gjennom hierarki, korrekt saksbehandling og 
formelle vedtak. Saksbehandlere er i prinsippet utbyttbare personer i 
rollen og funksjonen vektlegges, ikke personen som fyller rollen (Sahlin 
& Eriksson-Zetterquist, 2015, s. 112). Byråkratiet ligner forvaltnings- 
logikken i offentlig sektor, kjennetegnet av administrativ effektivitet, 
stabilitet og forutsigbarhet. 

Ikke minst på grunn av new public management-reformene som har 
preget offentlig sektor siden 1980-tallet i Norge, har management blitt 
innført og preget arbeidslivet. Dette var foranlediget av sterk byrå- 
kratikritikk og ledsaget av ønsket om mer handlingsrom for lederen 
og en utstrakt avregulering som skulle frigjøre ledere fra detaljstyring. 
Management er i liten grad kodifisert, og inneholder generiske krav som 
gjelder enhver virksomhet. Dette står i motsetning til kollegialitet, som 
fokuserer på kontekster og virksomhetsbasert selvstyre. Til forskjell fra 
byråkratiet legger management stor vekt på ledelse og ledere idet organi- 
sasjoner ansees som en aktør med unik identitet. Grenser for organisasjo- 
ner blir dermed viktige, og leveransen fra hele organisasjonen er i fokus, 
ikke bare fra enkeltpersoner eller deler av den. Sentralt i management er 
at organisasjoner opererer i et marked i konkurranse med andre organi- 
sasjoner. De er intensjonelle med mal og hensikt - handlingsplaner skal 
oversettes i handling og rapporteres på. Strategi, ledelse og målbarhet er 
viktig. Her ligger en innebygget konflikt mellom management-tenknin- 
gens krav om universelt hegemoni og ledelsesmonopol som trekker veks- 
ler på arbeidsgiveransvaret kontra kontekstuell fagledelse. 

Utviklingen av en styringslogikk, som består både av byråkrati og 
management, henger sammen med korporativisering; et hovedtrekk ved 
utviklingen av Den norske kirke (Sirris et al., 2021). Gjennom flere refor- 
mer har kirken fremstått som en selvstendig organisasjon og bygget opp 
administrative organer og forvaltning. Kirken som arbeidsorganisasjon 
gjenspeiles gjennom en tydeligere utvikling og styrking gjennom mana- 
gement og regulering. Trenden er både en generell utvikling i samfunnet 
pluss et resultat av kirken fremstår som egen organisasjon. Som det frem- 
går av gjennomgangen hittil, er svært mye ledelse plassert i linjen, men 
ikke bare der. Det finnes uformelle ledere og fagledelse, og profesjonenes 

autonomi gir selvledelse. Videre vil frivillighetsledelse være annerledes 
enn arbeidslivsledelse (Løvaas et al., 2019). 


Arbeidsgiveransvar 


Arbeidsforholdet er et tydelig uttrykk for linjen, med et per definisjon 
hierarkisk forhold mellom leder og medarbeider. Arbeidslivet utgjør en 
stor del av folks hverdag og arbeidsgivers plikter er utvidet betydelig 
i norsk arbeidsliv. Ethvert arbeidsforhold forutsetter en virksomhet 
som trenger arbeidsinnsats for å ivareta nødvendig oppgaveløsning. 
Arbeidsforholdet er basert på gjenytelser, siden arbeidstaker stiller 
sin arbeidskraft til disposisjon for arbeidsgiveren som utbetaler lønn. 
Arbeidsgiveransvarets myndighet og ansvar for oppgaver henger dermed 
tett sammen. Arbeidsmiljøloven gjelder alle organisasjoner hvor det er 
ansatte, inkludert Den norske kirke. Organisering av arbeidsgiveransvar 
er en hovedsak i utredningsarbeidet for ny kirkeordning. Det utfoldes i 
rapporten Samhandling ien selvstendig folke kirke - ny kirkelig organisering 
(Kirkerådet, 2021). Arbeidsmiljøloven $ 1-8 har følgende definisjoner av 
begrepene arbeidsgiver og arbeidstaker: 

(1) Med arbeidstaker menes i denne lov enhver som utfører arbeid i annens 

tjeneste. (2) Med arbeidsgiver menes i denne lov enhver som har ansatt 

arbeidstaker for å utføre arbeid i sin tjeneste. Det som i denne lov er bestemt 


om arbeidsgiver, skal gjelde tilsvarende for den som i arbeidsgivers sted leder 
virksomheten. 


Arbeidsmiljøloven har skjerpet kravene til «et fullt ut forsvarlig arbeids- 
miljø» som også skal bidra til utvikling og likestilling. Loven er tydelig 
verdibasert, som en vernelov hvor arbeidstakers rettigheter er styrket. 
Det har bakgrunn både i det organiserte arbeidslivet og i fagforeningenes 
arbeid, men også i norske og internasjonale regler. Arbeidsgiveransvaret 
oppstår gjennom ansettelse og inngåelse av en arbeidsavtale hvor noen 
tilsettes for å utføre oppgaver. En arbeidsgiver har rett til å velge hvem 
som skal tilsettes og til å avslutte et arbeidsforhold. Å lede, fordele og 
kontrollere det arbeidet som skal gjøres, kalles arbeidsgivers styringsrett 
(Storeng et al., 2009). Styringsretten er underlagt en rekke begrensnin- 
ger gjennom lov- og avtaleverk. Arbeidsavtalen er til dels en dynamisk 

kontrakt som ikke detaljregulerer ytelsene i arbeidsforholdet, men som 
forutsetter kontinuerlig ledelse. Nar det gjelder Den norske kirke, ivaretas 
arbeidsgiveransvaret for de som arbeider i soknet, inkludert de vigslede 
stillingene med unntak av prest, av kirkelig fellesrad (Kirkeordningen 
§ 17). 

Arbeidsgiver har en selvstendig rett til 4 styre sin virksomhet. Denne 
virksomhetsledelsen anerkjenner arbeidsgivers beslutningsmyndig- 
het (Fougner, 2019). Slike vedtak har konsekvenser for arbeidstakerne, 
eksempelvis nedlegging, igangsetting eller videreutvikling. I arbeids- 
givers styringsrett inngår også arbeidsledelse. Det knytter seg mer direkte 
til den styringsrett arbeidsgiver har overfor arbeidstakerne. Mer konkret 
innbefatter arbeidsgiveransvaret tilsetting, lønnsplikt, å sikre et fullt 
ut forsvarlig arbeidsmiljø, likbehandling, beskyttelse mot diskrimine- 
ring, individuell tilrettelegging, ferie og fritid, opplæring og utvikling, 
omsorgsplikt og medbestemmelse. I forlengelsen av arbeidsavtalen opp- 
står flere rettigheter og plikter, både for arbeidstaker og for den virksom- 
heten som har tilsatt arbeidstakeren. 


Det demokratiske styringsansvaret 


I en artikkel fra 2014 beskriver jeg sentrale trekk ved styring: 


Styring handler dypest sett om innflytelse, kontroll og makt i forhold til en 
virksomhets mål og oppgaver. Mye styring er innbakt i organisasjonsstrukturen 
og skjer indirekte gjennom rutiner, men styring kan også finne sted som 
eksplisitte og direktivlignende pålegg. Styring handler om langtidsplanlegging 
og ivaretakelse av de store linjer i virksomheten. Den skjer gjennom planer som 
gis nedover, og rapportering som fås tilbake. Fordelen med styring er at ansvar 
er klart plassert, og at styringsbegrepet har et sterkt innslag av strategi. (Sirris, 
2014, s. 9) 


Styring i Den norske kirke preges også av en demokratisk begrunnelse 
for rådsstrukturen (se også kapittel 2). Grunnleggende er demokrati en 
styreform som bidrar til maktfordeling i samfunnet. Medlemmene av et 
fellesskap deltar, eller kan delta, direkte eller indirekte i beslutninger som 
angår dem alle (Cohen, 1971). Det kirkelige demokratiet har særtrekk som 
kan begrunnes teologisk, som Andreas Aarflot formulerer det: 

Det er saledes god grunn til 4 se de representative strukturer i de historiske 
kirker som uttrykk for det bibelske prinsipp om kollektivt ansvar for kirken 
blant alle dens medlemmer. Praktisk talt er de styrende organer og råd i en kirke 
manifestasjoner av og redskaper for den kollektive styringsmyndighet hos alle 
som har del i de troendes prestedømme. (Aarflot, 1990, s. 28) 


Frank Grimstad (20214, s. 116) poengterer hvordan styringsansvaret i kir- 
ken er forankret i embete og råd: «Prinsippet om at styringsansvaret i 
kirken springer ut av menigheten og er helhetlig forankret i menighetens 
valgte styringsorganer blir fastholdt.» Rådene gir medlemmene mulighet 
til å ta ansvar for kirken, og gir økende oppvurdering av lekfolkets plass i 
kirkestyret. Det handler om mulighet til engasjement og deltakelse, men 
også om rådenes innflytelse. Som følge av demokratisering og selvstendig- 
gjøring trenger kirken en handlingsorganisasjon. Styringsorganer be- 
høver en handlingsorganisasjon; forvaltning eller administrasjon som 
implementerer styringsorganenes mål og vedtak (Brunsson, 2002). Dette 
omtaler Sirris et al. (2021) som korporativisering, hvor kirken har preg 
av offentlig forvaltning og byråkrati. Det har juridiske implikasjoner, 
idet organisasjoner har legal status og handleevne som juridiske personer 
eller selvstendige rettssubjekter: «Daglig leder-begrepet ble innført for 
å gi demokratiske organer en handlingsorganisasjon for å bygge demo- 
kratiet» (s. 73). Rådene er uttrykk for soknets selvstendighet og styrings- 
myndighet hvor ledere får mandat og utøver ledelse innenfor rammer 
fastsatt av styringsorganet (s. 75). Styringsorganet er begrenset i lov og 
kirkeordning; det vil si administrasjon og saksbehandling for å forbe- 
rede og implementere demokratiske vedtak (Grimstad, 2021, s. 108). Jeg 
viser basert på en intervjuundersøkelse at menighetsrådene har begren- 
set styringskapasitet, noe som henger sammen med menighetsrådenes 
mangelfulle handlingsorganisasjon (Sirris, 2021b). Menighetsrådet vekt- 
legges som styringsorgan i kirkelig diskurs, men har i praksis et begren- 
set handlingsrom. Dagens kirkeordning gir strukturelle rammer som 
virker begrensende gjennom sterke fellesråd med utbygget administra- 
sjon (Nødland et al., 2014). Dessuten medfører profesjonenes autonomi i 
menigheten som nettverk til dels stabsstyrte menigheter som kan utgjøre 
et demokratisk problem (Sirris, 2021b, s. 55). Menighetsrådene kompense- 
rer med å utøve ledelse som bidrar til samhandling og pleie av relasjoner: 

Disse særtrekkene gjør at menighetsrådene i praksis utøver myke former for 
styring og ledelse i form av dialogisk og prosessuelt arbeid hvor andre aktører 
involveres gjennom forhandlinger og samstyring. Det bidrar til en asymmetrisk 
maktfordeling hvor andre aktører får mer makt, men reduserer menighets- 
rådets innflytelse. Sett i lys av Den norske kirkes vektlegging av soknets betyd- 
ning, utgjør asymmetrien et ekklesiologisk og demokratisk problem. (Sirris, 
2021b, s. 56) 


Oppsummering 


Dette kapitlet har utdypet en del av det teoretiske rammeverket for boken. 
Profesjonene har sin egen logikk, som i menighetskonteksten møter en 
nettverkslogikk og en styringslogikk. Sagt med andre ord: kollegium 
møter linje, nettverk møter kollegium, og linje møter nettverk. Nettverk 
består av åpne møtesteder på tvers hvor det oppstår konstellasjoner og 
samarbeid. Kollegium er å forstå som tettere fora av kirkelige ledere og 
profesjonsutøvere, både i monofaglige nettverk og i flerfaglige stabsfel- 
lesskap. Linje er å forstå som hierarkisk maktfordeling og strukturert 
maktutøvelse i kirken som institusjon. I tillegg kommer demokratisk sty- 
ring gjennom de kirkelige rådene. Denne formaliseringen gjør at kirken 
preges av arbeidslivets spilleregler, hvor rettigheter og plikter regulerer 
både arbeidsgivere og arbeidstakere. Bruk av de tre logikkene illustre- 
rer kompleksiteten profesjonene arbeider i, behovet for samhandling og 
utfordringer med maktfordeling. 

Kirkelige profesjoner, samarbeid 
og tverrfaglighet 


Menigheten er ingen monoprofesjonell arbeidsplass, men et sted hvor 
ulike yrker arbeider sammen. Selv om autonomi særpreger profesjonenes 
arbeid, er det likevel nødvendig med samhandling på tvers av faggrenser. 
Å samarbeide med andre er en klar forventning arbeidstakere imellom 
og fra arbeidsgiver, og en del av jobben. Et profesjonsmangfold sikrer spe- 
sialiseringer og høy kompetanse, men kan også gi ledelsesutfordringer. I 
dette kapitlet drøfter jeg hvordan profesjonssosiologiske perspektiver kan 
belyse samarbeid og tverrfaglighet i menigheten. Først presenterer jeg et 
teoretisk begrepsapparat som gir et presist språk til å forstå, analysere, 
evaluere og forbedre samarbeid og tverrfaglighet. Hvilken kunnskap fin- 
nes om samarbeid mellom profesjonene i menigheter i Den norske kirke? 
For å svare på det spørsmålet, bruker jeg trosopplæring som eksempel 
på muligheter og utfordringer i interaksjonen mellom profesjonene. 
Trosopplæringsfeltet er et naturlig valg, siden det involverer deltakelse 
fra alle de kirkelige profesjonene. Jeg tematiserer også samarbeid i kirken 
i et kjønnsperspektiv. 


Profesjoner i interaksjon 
Samarbeid og samhandling 


Samarbeid er et ideal i dagens samfunn. I stillingsannonser omtales sam- 
arbeidsevne som en ønsket kvalifikasjon som inngår i vurderingen av 
søkerne. Vi bruker ordet hyppig, men reflekterer sjelden over innholdet. 
Dette sentrale begrepet i arbeidslivet refererer gjerne til konkret og for- 
pliktende samarbeid som sikrer flyt i arbeidsprosesser og helhet i tjenes- 
ter og tiltak (Huxham & Vangen, 2013). Ut over spesifikk oppgaveløsning 

innebærer samarbeid alltid relasjoner, siden det involverer flere. 
Samarbeid er basert på tillit, gjensidig ansvar og likeverd (Orvik, 2015). 
Et godt samarbeid kommer ikke alltid av seg selv. Det krever avklaring av 
felles mål, felles forståelse av situasjoner og tillit. Samarbeid betyr gjensi- 
dig hjelp fremfor konkurranse, og står i motsetning til gruppetenkning, 
polariseringer og vinn/tap. Ifølge den britiske sosialpsykologen Michael 
Argyle (1991) kjennetegnes samarbeid av spontanitet, empati og ærlighet 
fremfor strategiske kalkulasjoner. Rent praktisk trenger partene også tid 
og rom for å utveksle tilstrekkelig informasjon, erfaringer og kunnskap. 
Samarbeid kan illustreres med en tenkt case fra en norsk menighet. 


Menigheten arrangerer også i år Lys Våken med overnatting i kirken. 
Alle 11-åringene i soknet er invitert. Det er bare to uker igjen, og menighets- 
staben har felles planleggingsmøte for gudstjenesten. Egentlig var møtet 
planlagt forrige uke, men ble avlyst fordi diakonen var syk og trosopplære- 
ren var dobbeltbooket. Derfor skjer gudstjenesteplanleggingen som del av 
stabsmøtet. Nå er Per prest, Dina diakon, Kari kantor og Tor trosopplærer 
samlet. Siden Lys Våken krever ekstra ressurser, er Katrine kateket også 
med på møtet sammen med Dag daglig leder. 

Tor trosopplærer er hovedansvarlig for arrangementet. Han tar ordet 
først, og sier at han gleder seg til helgen. Det er 35 påmeldte. Fem ungdoms- 
ledere deltar sammen med tre foreldre. «Alt er under kontroll», forsikrer 
han. Han ønsker å preke denne søndagen. Kari kantor er opptatt av at det 
er hun som har det musikalske ansvaret og kan invitere kor og musikere 
hvis det er aktuelt. Hun er lite begeistret for at selve gudstjenesteplan- 
leggingen skjer først nå. Hun forteller at hun har vært i kontakt med Per 
prest, og de har sammen laget et salmeforslag. Katrine kateket mener at 
dette stabsmøtet er stedet for å bli enige om ting, også salmer: «Alt henger 
jo sammen med alt.» Hun vil gjerne at alle skal bli fornøyd med resultatet. 

Dina diakon har ikke vært med på Lys Våken før. Dette er ikke hennes 
primære målgruppe, men hun uttrykker forståelse for at flere må bidra. 
Hun har derfor vært i kontakt med koret som holder til på eldresenteret 
like ved kirken. De har avtale om at dette koret synger i kirken en gang i 
året. Hun har også spurt dem om denne helgen, som er 1. søndag i advent. 
Per prest sier at han har sett på prekenteksten. Han tar det som en selvfølge 

at han skal preke, som presten vanligvis gjor. Dag daglig leder spor om det 
skal vere kirkekaffe, men det har ingen tenkt pd. Det er vanligvis en turnus- 
ordning med frivillige, men denne listen gjelder bare vanlige sondager. 


Casen kan tolkes pa ulike mater, men de fleste vil nok legge merke til 
menighetsstabens utfordringer hva gjelder koordinering og kommuni- 
kasjon. Det er mange involverte og mye å holde styr på. Til forskjell fra 
samarbeid, illustrerer casen hvordan samhandling refererer til å håndtere 
problemer som blir skapt av kompleksitet (Willumsen & Ødegård, 2016). 
Forstavelsen 'sam-" vil ofte handle om å overskride personlige, faglige, 
profesjonelle eller organisatoriske grenser. Det er et aktivt kontinuerlig 
partnerskap hvor personer fra forskjellige bakgrunner arbeider sammen 
for å løse problemer eller oppgaver. Hensikten med samarbeid er gevin- 
ster i form av synergier som også kan være på individ- og gruppenivå. 
Men det er ikke alltid gevinst å hente fra samarbeid: 


Fordeler ved samarbeid blir oppnådd når noe uvanlig kreativt blir produsert — 
kanskje et mal blir realisert - som ingen organisasjon kunne ha produsert på 
egen hånd, og når hver organisasjon som samarbeider er i stand til å oppnå sine 
egne mål bedre enn den kunne klart alene. (Huxham, 1996, s. 14) 


Det er derfor ikke gitt at enhver oppgave skal løses gjennom samarbeid, 
verken mellom flere profesjoner eller mellom organisasjoner. Samarbeid 
skal gi merverdi og en bedre oppgaveløsning enn om man hadde løst opp- 
gaven alene. Samarbeid er ikke noe man gjør for å spare tid, men for at 
resultatet skal bli bedre. Det er kvalitet som er motivasjonen for samarbeid. 
I organisasjoner med begrensede ressurser er det viktig at oppgaver løses 
på forsvarlig og kvalitetsmessig god nok måte. Samarbeid vil kreve tid, og 
må følgelig kunne forsvares og oppleves hensiktsmessig av de involverte. 


Tillit mellom profesjonene 

Avhengig av samarbeidsklima og personkjemi i staben vi møter i casen 
skissert over, kan det tenkes at situasjonen kan få ulike utfall - alt fra at 
utfordringene håndteres på en konstruktiv måte til spenninger og kon- 
flikt (Sirris & Grimstad, 2021). Konflikter tar utgangspunkt i et avhengig- 
hetsforhold mellom mennesker: 

Vi kan snakke om konflikt nar forskjeller mellom mennesker som er avhengige 
av hverandre, oppleves som uforenelige og truende i forhold til egne behov og 
interesser, og nar det skapes spenninger og folelser fordi en av partene opplever 
at den andre benytter makt for a pavirke situasjonen til sin fordel. (Ekeland, 
2004, s. 88) 


Hvorvidt stabsmøtet har en kime til konflikt i seg, vil ikke minst avhenge 
av kulturen og hvorvidt det er tillit mellom de ansatte. Filosofen Harald 
Grimen (2009) poengterer at de som stoler på hverandre, også samar- 
beider mer. Mangel på tillit fører derimot til avstand, mindre kontakt 
og lite ønske om mer samhandling enn nødvendig. Generelt særpreges 
profesjonene av tillit i samarbeid over grensene. Samtidig kan profesjo- 
nene målbære en klanmentalitet og mangle tillit til de som ikke er laugs- 
medlemmer (Grimen, 2009, s. 88). Det kan virke ekskluderende overfor 
de som ikke deler samme kunnskap og kompetanser som profesjonen 
selv. Hvor fagfolk har autonomi, er det viktig med en kultur preget av til- 
lit hvor profesjonene stoler på hverandres faglighet og kompetanse. Tillit 
bygges over tid - og for menighetsstaben i det daglige. Grimen drøfter 
hvordan tillit er innvevd i rutinisert samhandling, noe han kaller for til- 
litskjeder: «I en tillitskjede handler man uten forholdsregler overfor det 
andre har gjort eller nå gjør» (Grimen, 2009, s. 81). Dette gjelder sekven- 
siell virksomhet, hvor flere er involvert i ulike faser i en prosess, men 
også teknologisk samarbeid om et produkt. I begge tilfeller stoler man 
på det andre har gjort. Det siste fordrer tillit til at produsenten har lagt 
kvalitet i arbeidet. Tillitskjeder muliggjør samarbeid også i de tilfellene 
hvor deltakerne ikke har god personkjemi, eller der det er lav grad av 
tillit til hverandre som mennesker. Tillitskjeden er derimot knyttet til 
oppgaveutforelse og involverer flere enn de to partene. I casen om Lys 
Våken blir det synlig på stabsmøtet hvem som har fulgt opp og hvem 
som tar ansvar for sine oppgaver for at helheten skal kunne fungere. 

Det er åpenbare fordeler med tillit. Tillit reduserer transaksjonskost- 
nader og er derfor kostnadseffektiv. Det koster mer å kontraktsfeste avta- 
ler enn å gi et muntlig tilsagn og ta for gitt at folk holder det de lover. Å 
involvere advokat eller megler ved boligkjøp, innebærer utgifter. Det er 
likevel prisen man kan være villig til å betale for være sikker på at det går 
rett for seg. Balansen mellom tillit og kontroll er sentral både i ledelse og 

i profesjonene. Videre er tillit informasjonseffektiv; den legger til rette for 
informasjon og kunnskapsdeling. Man stoler pa at andre gir korrekt og 
relevant informasjon, og ikke holder tilbake. Casen ovenfor viser ganske 
høy grad av åpenhet, hvor de kirkeansatte redegjør for hva de har gjort 
og hva som gjenstår. Tillit forenkler dessuten samarbeid. Man trenger 
ikke å kontrollere hva den andre har gjort, men stoler på at det legges 
kvalitet i arbeidet. Samlet sett får tillitsgivere frigjort både tid og krefter. 
Systemtillit er å stole på at organisasjoner vi er del av og avhenger av fun- 
gerer. Mistillit over tid kan derimot være psykologisk belastende og indi- 
kerer konflikt som må tas tak i, eller behov for etablering av nye rutiner. 

Det er en dobbelthet ved tilliten. Den blir derfor bygget i samarbeid, 
men kan også være en forutsetning for samarbeid: «Å skape tillit dreier 
seg ofte om å få de langsiktige fordelene med samarbeid til å trumfe de 
kortsiktige gevinstene ved ikke å samarbeide» (Grimen, 2009, s. 76). Også 
når tilliten er brutt eller er lav, kan det være ulike måter å få i gang et 
samarbeid på. Her omtaler Grimen tre tilnærmingsmåter. De små skritts 
metode innebærer at en part tar et lite skritt for å bryte fastlåste mønstre. 
Investeringen er ikke så stor, altså er tapsrisikoen liten, men motparten 
får en mulighet til å respondere. Det kan være i form av å følge opp og 
dermed invitere til økt gjensidighet og tillit, eller å ignorere den andres 
initiativ. Den andre tilnærmingsmåten er å veksle på å hjelpe, tit-for-tat. 
Dette dreier seg om at begge parter gir og tar etter tur. Det kan bygge på 
en eksplisitt forståelse av samarbeid, eller mer implisitt. Dersom veksel- 
spillet fortsetter, bygges tillit. Den tredje er et dramatisk første skritt, en 
gest og en anstrengelse som tydelig viser at man vil forbedre forholdet til 
motparten. Et større offer viser at man mener alvor og investerer i sam- 
arbeidsforholdet. Tillit er ikke noe som er gitt en gang for alle, men noe 
som kontinuerlig må bygges. 


Samarbeid i grupper og team 

Samarbeid er ingen konstant størrelse, og varierer også ut fra om eksem- 
pelvis en menighetsstab i en gitt situasjon forstår seg som en gruppe eller 
et team. Generelt skjer mye samarbeid i grupper hvor flere profesjoner er 
representert. Grupper defineres på ulike måter. En arbeidsgruppe består 

av to eller flere personer som ikke har klart mal som må realiseres i fel- 
lesskap. De er i liten grad avhengige av hverandre, og møtes for informa- 
sjon. Et team, derimot, defineres som «et mindre antall personer med 
komplementære ferdigheter som er helhjertet engasjert i samme hensikt, 
prestasjonsmål og arbeidsmåte, og som etter hvert påtar seg et gjensidig 
ansvar for dette» (Arnulf, 2012, s. 70). 

Team består av tre eller flere personer som har ett eller flere felles mål, 
er gjensidig avhengige av hverandre for å nå mål(ene), er bevisste om 
hverandres eksistens, oppfatter seg selv som en gruppe, opplever gjensi- 
dig nytte, har behov for kreativitet og opplever høy kompleksitet i opp- 
gavene, eksempelvis en gruppe soldater på oppdrag. Begrepet team har 
bakgrunn i gammelengelsk tema, som betydde åk eller et spann. Dette 
spente man for to okser eller hester og prøvde så å få dem til å trekke i 
samme retning. Team-metaforen klinger også i dette bibelverset: 


Kom til meg, alle dere som strever og bærer tunge byrder, så vil jeg gi dere 
hvile. Ta mitt åk på dere og lær av meg, for jeg er tålsom og ydmyk av hjertet, 
og dere skal finne hvile for deres sjeler. For mitt åk er godt, og min byrde lett. 
(Matt. 11, 29-30) 


Team er i høy grad selvstyrte, ellers er det grupper under ledelse. 
Teameffektivitet øker når det er reelle teamoppgaver, altså der hvor med- 
lemmene faktisk er avhengige av hverandre og derfor må samhandle. 
Teamarbeid er ikke alltid å foretrekke. 


Profesjonenes ulike språk og logikker 


Hittil har jeg beskrevet profesjonene samlet som en enhet og vektlagt fel- 
lestrekk, men nå vendes blikket i retning mangfoldet av profesjoner og 
deres samhandling. Fenomenet er tidligere tematisert i artikkelen «Fra 
selvbestemmelse til selvledelse» om hvordan kirkeansatte praktiserer 
selvbestemmelse (Sirris, 2015a). Selvbestemmelse betegner høy grad av 
profesjonell selvstendighet forstått på en individualistisk måte. Det er en 
utfordring å gå fra selvbestemmelse til selvledelse. Dette siste refererer til 
hvordan man ser seg som del av helhet og har utviklet en organisatorisk 
forståelse. Selvledelse er ifølge Busch (2012) denne type samspill som utø- 
ves på individnivå. Selvbestemmelse mangler samspilldimensjonen, og 

betegner en selvstendig yrkesutovelse uten at arbeidet er satt i klar sam- 
menheng med felles mal i virksomheten. Nar ansatte gar fra selvbestem- 
melse til selvledelse, har det samtidig skjedd en overgang fra «jeg og mitt» 
til «vi og vårt». Individuelle mal og ambisjoner settes i sammenheng med 
felles mål i organisasjonen. Selvledelse som arbeidsform er ikke uvanlig 
i kirke og diakoni. Den praktiseres gjennom å kombinere selvstendighet 
og profesjonalitet med samspill og felles målrettet og verdibevisst arbeid. 
Den svenske psykologen Ingela Thylefors (2013) kaller sin bok om profe- 
sjonelt samarbeid for Babels tårn. Samarbeid er grunnlaget for sivilisasjon, 
og det viste seg tidlig i menneskenes historie at det var nødvendig å være 
flere for å gjennomføre store prosjekter. Samarbeid er en forutsetning for å 
lykkes. Beretningen i 1 Mosebok 11 forteller om hvordan menneskene satte 
seg fore et stort byggeprosjekt. Bibelen fremstiller byggingen av Babels tårn 
som en fortelling om menneskers hovmod. Forutsetningen var at men- 
neskene kunne snakke sammen, «de hadde ett språk». Prosjektet hava- 
rerte da Gud innførte språkene i verden. Byggerne kunne da ikke lenger 
kommunisere, og folkeslagene ble spredt over hele verden. Profesjonene 
kan forstås ut fra metaforen om ulike språk. Gjennom utdanning og prak- 
sis lærer profesjonsutøverne et fagspråk. Språket skaper også virkelighet. 
Gjennom språkhandlinger får vi ting til å skje, og hva vi snakker om viser 
hva som er viktig (Orvik, 2015). Språket er derfor en viktig inngang til 
kulturen både for å forstå verdier og prioriteringer samt for å bygge tillit. 
Noen sentrale spørsmål i profesjonsstudier, er hvorvidt profesjoner er 
en hensiktsmessig måte å organisere ekspertise i samfunnet. Freidson 
(2001) omtaler profesjon som den tredje logikk, i tillegg til byråkratiet i 
det offentlige og markedet. Ofte vil profesjonsutøvere være dypt rotfestet 
i eget fagområde som de har brukt mye tid og innsats på å fordype seg i. 
Lange utdannelser velges på grunnlag av sterk motivasjon og interesse. 
I tillegg skjer det en sosialisering i løpet av studiene idet man oppret- 
ter nettverk og lærer seg nye ord, tenkemåter og handlingsmønstre. Vi 
kan si at man tilegner seg en profesjonslogikk; sett av retningslinjer for 
praksiser, tro, verdier og meningsdanning (Sirris, 2019b, s. 18). I sam- 
funnet er det en erkjent utfordring at profesjonene i høy grad utdannes 
monofaglig, mens arbeidslivet er fler- og tverrfaglig. Stortingsmeldingen 
Utdanning for velferd: Samspill i praksis (Meld. St. 13 (2011-2012)) beskriver 

tverrprofesjonell samarbeidslering (TPS) som nar studenter fra to eller 
flere yrkesretninger lærer om, av og sammen med hverandre; altså inter- 
aktiv læring der en både erfarer tverrprofesjonelt samarbeid og lærer om 
hverandres kompetanseområder. 

Profesjonsmangfold blir derfor et komplekst språklig mangfold som 
muliggjør både kommunikasjon, men også misforståelser og det å snakke 
forbi hverandre. Språk og tenkning henger så tett sammen, og vi kan si 
at hver profesjon har sin logikk. Det betyr at de har sin egen måte å tenke 
på. Faget gir ikke bare språk, men det gir også perspektiver og styrer 
oppmerksomhet i arbeid og oppgaveløsning. Profesjonene har faglig spe- 
sialisering i dybden, mens samarbeid ofte vil kreve en breddeforståelse 
og ikke minst verdsetting av andre fagområder enn sitt eget. Hvordan 
profesjonsutøvere kan sammenholde både et dybdeperspektiv og et 
breddeperspektiv, er en sentral problemstilling som dukker opp i ulike 
samarbeidsformer. 


Et kompleksitetsteoretisk perspektiv 


For å kaste lys over menigheten som samarbeidsarena for profesjonene, 
viljeg trekke inn et kompleksitetsteoretisk perspektiv. Kompleksitetsteori 
er knyttet til utforskning av dynamiske egenskaper til organisasjoner, 
eller praksis som er mønstre i interaksjon. Her er det viktig å understreke 
at profesjonene driver en særskilt form for profesjonell praksis. Denne 
blir omformet når samarbeid oppstår. Kompleksitetsteori studerer hvor- 
dan nye handlingsmønstre vokser frem, ofte på grunnlag av forskjeller 
og konflikter mellom aktørene (Johannessen & Kuhn, 2012; Stacey, 2010). 
Dette perspektivet fokuserer på den kontinuerlige dynamiske og gjensi- 
dige interaksjon i menneskelig handling, som kommunikasjon og sam- 
handling, og utgjør dermed et prosessuelt syn på noe som vokser frem. 
Forståelsen og utøvelsen av kommunikasjon, makt, identitet og verdier er 
avgjørende for organisasjonspraksiser, inkludert samarbeid. 
Flerprofesjonell organisasjonspraksis kan beskrives som bevisste og 
ubevisste handlingsmønstre mennesker sosialiseres og drives inn i. De 
er sosialt skapte og fortolkende aktiviteter, kunnskaper og ferdigheter, 
måter å tenke på og snakke på. Dermed kan de læres, påvirkes og utvikles. 

Generaliserte handlingsmonstre uttrykkes spesifikt i hver detaljerte 
situasjon. Det er ulike logikker som er avgjørende for at andre praksiser 
utvikler seg; kommunikasjon, identitet og verdier. Ikke alt kan kontrolle- 
res, siden det vokser frem i lokal interaksjon og er selvorganiserende. Vi 
forventer handlingsmønstre til bestemte roller, som profesjoner. 

Mens flerfaglig samarbeid er hvor utøvere av ulike praksiser bidrar med 
innspill og vurdering fra egen praksis inn i samarbeidet, må utøverne i 
tverrprofesjonell praksis gi opp noe av sin vanlige praksis. Profesjonell 
handling er samhandling. Det blir atskillig mer komplekst i tverrprofe- 
sjonell samhandling, som jeg skal komme tilbake til. Tverrprofesjonelt 
er ofte ønskelig, siden det kan gi bedre og mer helhetlige løsninger. Til 
forskjell bringer flerprofesjonell praksis sammen bidrag fra egen profe- 
sjon, uten å tilføre oppgaveløsning noe vesentlig nytt. Profesjonsutøverne 
blir her værende i sin egen logikk. Tverrfaglig samarbeid er motsatt, idet 
man samarbeider for å løse og utforske en kompleks problemstilling som 
ikke tilhører en bestemt profesjon. Man oppgir noe av sin identitet som 
spesifikk profesjonell. Tverrprofesjonell kompetanse vokser frem av sam- 
arbeidet (Iversen & Johannessen, 2020). 


Monofaglighet, flerfaglighet og tverrfaglighet 

Det er et paradoks at profesjonsmangfold både muliggjør og utfordrer 
samarbeid. Profesjonene er grunnleggende monofaglige og fokuserer 
på sine egne oppgaver, ikke på den felles prosessen. De siste tiårene har 
imidlertid tverrfaglige perspektiver kommet atskillig sterkere inn både 
i utdannelsene og i arbeidspraksis (Willumsen & Ødegård, 2016). Til 
tross for monofaglig utdannelse, er organisasjonslivet og mange arbeids- 
plasser preget av å være multiprofesjonelle. Det betyr at de ulike yrkes- 
rollene som ivaretas av forskjellige profesjoner er spesialiserte og klart 
avgrenset fra hverandre. Dette er mulig og naturlig når arbeidet kan deles 
i separate deler. I multiprofesjonelle sammenhenger arbeider man ikke 
sammen, men parallelt. Virksomheten foregår isolert på separate kon- 
torer eller arenaer. Det finnes likevel felles møtesteder og arrangemen- 
ter, men de medfører sjelden reelt faglig samhandling. Flerfaglighet er 

nar profesjonene utdannes uavhengig av hverandre og deler informasjon 
fremfor arbeidsoppgaver. 

Det er ulike former for samhandling mellom profesjonene. Flerfaglig 
samarbeid innebærer bidrag fra flere fagdisipliner som belyser eller løser 
et problem. Tverrfaglig samarbeid betegner et mer kontinuerlig samarbeid 
hvor ulike disipliner integreres i felles problemløsning. Tverrprofesjonelt 
samarbeid refererer til samarbeid omkring en felles oppgave over pro- 
fesjons- og faggrenser. Samarbeid kan være strategisk eller operativt. 
Innholdsmomenter kan være å definere mål i fellesskap, felles avgjørelser, 
opplevelse av gjensidig avhengighet og kollegiale relasjoner (Thylefors, 
2013, 8. 5). 

Arbeidslivet krever tverrfaglighet, mens i yrkesutdanningen er det 
egen faglighet. I likhet med samarbeid er også tverrfaglighet et ideal. 
Det er verdt å poengtere at kjernen i tverrfaglighet er faglighet og må 
bygge på den. Tverrfaglighet krever faglighet som forutsetning. Her inn- 
ser deltakerne at ønsket resultat bare kan nås gjennom felles og forenede 
anstrengelser. Tverrfaglighet krever mer kommunikativ og sosial kom- 
petanse. Jeg vil understreke at tverrfaglighet innebærer at hver profesjon 
bevarer sin kjernekompetanse, og at det finnes overlappende kompe- 
tanser. Det som overlapper, betegnes som felleskompetanse. I en slik 
sammenheng blir lederen en coach som utøver mer koordinering og vei- 
ledning enn styring. 

Tverrprofesjonelt samarbeid blir løsning for stadig mer komplekse 
oppgaver, hvor relasjonell samhandling er en avgjørende faktor, og 
antas å forbedre, eller være en forutsetning for løsning av en oppgave. 
Tverrprofesjonelt samarbeid kan forstås som samarbeid over profesjons- 
og yrkesgrenser (Thylefors, 2013, s. 5). Tverrfaglig samarbeid sier noe om 
en relasjon mellom ulike fag eller disipliner. 


Tverrfaglig samarbeid er interaksjonen fra ulike fag med et dobbelt formål om 
å sikre kvalitet i arbeidet ved at den samlede faglige kompetansen blir utnyttet 
maksimalt, og utvikle et felles kunnskapsgrunnlag på tvers av fag og stimulere 
til faglig utvikling innen bidragende fag. (Lauvås & Lauvås, 2004, s. 53) 


For et vellykket tverrprofesjonelt samarbeid, må profesjonene aner- 
kjenne hverandres kompetanse (Willumsen & Ødegård, 2016). Hver 
profesjon har sin unike kjernekompetanse. Gjensidig anerkjennelse av 

kjernekompetanse og beredskapen til 4 melde inn sin egen kjernekom- 
petanse, om sa i kritikk av andre perspektiv, er etter min vurdering 
avgjørende. Denne særpreger profesjonens fagkunnskap, til forskjell fra 
andre profesjoner. Her inngår både spisskompetanse, særlig ekspertise 
på et definert felt, og breddekompetanse. Det finnes også overlappende 
kompetanse, som betegner områder av delt kompetanse profesjonene 
imellom. Felles kompetanse kan utvikles over tid, gjennom verdier og ny 
kunnskapsutvikling. 

Tverrprofesjonelt samarbeid kan utvikles til transprofesjonelt samar- 
beid. Dette er da oftest i form av teamarbeid med flyt av kunnskap og 
fokus på teamet som helhet, ikke på individene. En annen variant er pro- 
fesjonsoppløst samarbeid, hvor arbeidsfordeling er uavhengig av profe- 
sjon. Dette kan være dysfunksjonelt eller funksjonelt, avhengig av hvor 
viktig profesjonenes basiskompetanse er. Oppsummert er det ikke slik at 
en av disse formene er bedre enn de andre, men at hva som fungerer, er 
situasjonsbestemt. Trosopplæringsfeltet er et naturlig sted å undersøke 
interaksjon mellom kirkelige profesjoner. 


Empiriske studier av samarbeid i Den norske kirke 


Samarbeid i trosopplæringen 

Trosopplæringsreformen ble vedtatt av Stortinget i 2003 og innført i Den 
norske kirke i 2004. Bakgrunnen var flere tiår med kirkelig pedagogisk 
arbeid etter at grunnskoleloven av 1969 fastslo at skolens kristendoms- 
undervisning ikke lenger var kirkens dåpsundervisning. Kirken fikk der- 
med ansvaret for å gi dåpsundervisning. Trosopplæringsreformens mål 
er å utvikle en systematisk trosopplæring som fremmer kristen tro, gir 
kjennskap til den treenige Gud og gir hjelp til livstolkning og livsmestring 
for alle døpte i alderen o-18 år uansett funksjonsnivå. Soknet ved menig- 
hetsråd og fellesråd har ansvaret for trosopplæringsarbeidet, noe som gir 
en tydelig lokal forankring og utforming. Denne reformen av dåpsopplæ- 
ringen har på flere måter styrket pedagogikk som fag i Den norske kirke. 
Omfanget har gitt endringer for alle ansatte i Den norske kirke i form 
av endret samarbeidssituasjon. En viktig endring var at reformen med- 
førte økt antall undervisningsstillinger i Den norske kirke, fra rundt 204 

stillinger i 2002 til 797 stillinger i 2015 (Horsfjord et al., 2015, s. 38). De 
forste arene etter trosoppleringsreformen ble innfort i 2004, var kirkens 
undervisningstjeneste et mangfoldig og uoversiktlig felt. Kirkemøtet 2015 
vedtok tre stillingstitler for undervisningstjenesten knyttet til kompe- 
tanse (KM 07/15): menighetsarbeider uten formell utdannelse, menig- 
hetspedagog for bachelorkompetanse og kateket med masterkompetanse. 
Stillingene inngår nå i lokale menighetsstaber med andre profesjoner. 
En annen tydelig endring, er at tilfanget av nye ansatte i en ny stil- 
lingskategori impliserer samarbeid. Hvordan reformens krav til sam- 
arbeid utspiller seg i praksis, er studert i flere undersøkelser. Teologen 
Ulla Schmidt (2012) undersøkte stillingstyper og samarbeid i trosopp- 
læringen i menighetene gjennom dokumentanalyser, intervjuer og 
spørreundersøkelse blant kirkeansatte. Det er først og fremst trosopplæ- 
ringsmedarbeider, menighetspedagog, kateket og prest som er involvert 
i trosopplæringen. Respondentene opplever at trosopplæringen styrker 
andre deler av menighetens virksomhet, spesielt gudstjenestelivet og det 
øvrige barne- og ungdomsarbeidet. Schmidt dokumenterte overlappende 
fagansvar for kirkelig undervisning mellom trosopplæringsleder, kateket 
og prest. Gjennomføringen av selve trosopplæringstiltakene var likevel 
preget av godt samarbeid mellom profesjonene: 
Samarbeidet dreier seg i første rekke om mer pragmatiske forhold knyttet til 
konkrete oppgaver i forbindelse med gjennomføring av trosopplæringstiltak. 
Men det dreier seg i mindre grad om samarbeid i form av bred involvering 


i gjennomtenkning og mer grunnleggende utforming av trosopplæringen. 
(Schmidt, 2012, s. 7) 


Men det ble påvist lite tverrfaglig arbeid i overordnet tenkning og stra- 
tegi for utformingen av trosopplæringsfeltet i menigheten (Schmidt, 2012, 
s. 34). Kateketer og trosopplærere rapporterte at det var en slitasjefak- 
tor. I en undersøkelse om samarbeid i norske menigheter fant teologen 
Helene Horsfjord et al. (2015, s. 116) at de undervisningsansatte var til- 
fredse med samarbeidet dem imellom (85 prosent enten svært tilfreds 
eller tilfreds). Felles visjon var avgjørende for at undervisningsansatte ble 
værende i sine stillinger. 

Mangel på tverrfaglighet i strategisk utforming av trosopplæringen 
ble også funnet i en studie om trosopplæring og arbeidsformer i norske 

menigheter (Botvar et al., 2015). De ansatte var positive til trosopplering, 
men opplevde ikke at det ble etablert reelle praksisfellesskap rundt det 
lokale trosopplæringsarbeidet. Selv om mange ansatte i trosopplerings- 
feltet opplevde et godt samarbeid, viste studien at mange ansatte arbeidet 
mer flerfaglig enn tverrfaglig. Botvar et al. (2015, s. 50) kategoriserte de 
ulike samarbeidsformene mellom ansatte i kirkelig trosopplæring som 
integrering, delegering, konsultering og kollaborering. Integrering beteg- 
ner gradene mellom ansvar for en avgrenset oppgave og helhetsansvar. 
Delegering kjennetegnes av tydelige ansvarsforhold som er foreskrevet 
av lederen. Konsultering kjennetegnes ved å rådspørre andre om innspill 
til forbedringer. Kollaborering er gjensidig samarbeid og kjennetegnes av 
at aktører i fellesskap, på lik linje og i samme grad, utvikler, former, eller 
gjennomfører en praksis. 

I et aksjonsforskningsprosjekt studerte trosopplæringsforskerne Astrid 
Sandsmark og Morten Holmqvist (2018) samarbeidet i to kirkestaber over 
to år. Det var et mangfold av ulike forståelser av hensikten med trosopp- 
læring. Forskerne peker også på spenninger som følge av fremmedgjøring 
mellom de som er direkte involvert i trosopplæringstiltakene og andre 
ansatte. Dessuten forekom det spenninger rundt arbeidsfordeling og fel- 
lesskap. En hovedutfordring syntes å være en felles forståelse eller samtale 
som kan gi forankring og felles eierskap: «Utfordringen for denne staben 
er at de mangler et felles handlingsrom eller en virtuell modell som de sty- 
rer samarbeidet etter» (Sandsmark & Holmqvist, 2018, s. 6). Samarbeidet 
rundt tiltak fungerte imidlertid bra. Hovedutfordringen var mangel på 
infrastruktur, møtested eller verksted, hvor alle involverte kunne tenke 
kreativt og sammen om det overordnende i trosopplæringen: 


Hva er poenget med trosopplæring for den lokale staben? At både kirketjener, 
daglig leder og trosopplæringsansatt skal eie en felles forståelse. Ikke på 
detaljnivå, men at alle har en forståelse av hva som er poenget med å dele ut en 
4-årsbok, arrangere Tårnagenthelg eller at en gruppe 11-åringer skal sove i 
kirken. (Sandsmark & Homqvist, 2018, s. 78) 


Sandsmark og Holmqvist (2018, s. 59) så også på samarbeid mellom 
profesjonene og hvordan tolkning av virkeligheten kan føre til at man 
snakker forbi hverandre: «I vårt materiale viste spesielt forhandlingen 
mellom pedagoger og prester forskjellene tydelig. Typiske eksempler på 

dette kunne være spenninger mellom teologi og hvem som kunne dele 
ut nattverd». Analysen viser at prestene og pedagogene syntes å stå i to 
ulike arbeidsfordelingstradisjoner. Prestene stod i håndverkstradisjonen, 
med vekt på formative prosesser i møte med enkeltmennesket, mens 
pedagogene stod i masseproduksjonstradisjonen, overfor grupper av del- 
takere. Når prosjektledelsen deles mellom disse to gruppene på et tros- 
opplæringstiltak, i form av at pedagogen hadde ansvar for alt i et tiltak 
utenom gudstjenesten, som er prestens ansvar, oppstod spenninger. 

Bildet kan utfylles av teologene Terese Bue Kessel, Hans Austnaberg og 
Karen Margrete Eikenes Mestad (Kessel et al., 2021) sin studie av preste- 
rollen i trosopplæringen. Forskerne identifiserte store og til dels sprikende 
forventninger til presten med mulighet for rolleoverbelastning. De fant en 
grunnleggende forventning blant menighetsråd, frivillige og ansatte om 
at presten skulle delta aktivt og omfattende i trosopplæringen. Dernest 
ble det forventet at prestens teologiske kompetanse skulle kvalitetssikre 
innholdet i planarbeidet og praktisk gjennomføring. For det tredje for- 
ventes det at presten var veileder og støttespiller for andre. En annen 
artikkel av de samme forfatterne viser at prestene ønsker å gi et tydelig 
bidrag i menighetens trosopplæring som vurderes som en sentral del av 
menighetsutvikling: «Prestane vil vera med å vidareutvikla trusopp- 
læringa og ønskjer å ta ansvar for teologisk utvikling. I eit lengdeperspektiv 
hevdar prestane i vårt materiale at deira deltaking i trusopplæringa har 
gått seg til» (Austnaberg et al., 2021, s. 49). 

Forholdet mellom kristen tro som jobb og som personlig tro tematiseres 
også av Sandsmark og Holmqvist (2018), men handler også om struktu- 
relle forutsetninger knyttet til arbeidsfordeling og yrke Forholdet mellom 
kristen tro som jobb og som personlig tro er interessant. Studien finner at 
prestene har et kollegialt fellesskap med fokus på søndagens prekentekst. 
Prekenarbeidet gjør noe med deres personlige tro. Trosopplæringsansatte 
mangler et tilsvarende fellesskap som gir fordypning i kristen tro. Deres 
oppgaver vektlegger arrangementer gjennom planlegging, organisering 
og gjennomføring. På grunn av det store fokuset på punktuelle tiltak 
blir det et strukturelt problem. Felles forståelse handler også om teologi. 
Sandsmark og Holmqvist (2018, s. 80) fant ulike kirkesyn, ekklesiologier, 
i hver av menighetsstabene. Dette kommer til uttrykk når de ansatte 

drøfter utfall og hensikt med trosopplæringsarbeidet og enkelte tiltak. 
Forskere påpeker et potensial for å utvikle metoder, verktøy og kultur for 
å kunne snakke om den underliggende motivasjonen formet av kirkesyn. 
Når det gjelder frivillige, fremstår staben som et kollegium med faste 
møtepunkter, mens frivillige «først og fremst er enkeltpersoner eller 
noen løse grupper av frivillige som møter staben i trosopplæringen» 
(Sandsmark & Holmqvist, 2018, s. 8). Faglig og sosialt skjer det meste 
på dagtid, i arbeidstiden til de ansatte, mens frivillige ikke er til stede. 
Det blir dermed en utfordring å involvere frivillige i utviklingsarbeidet. 
Forskerne stiller også spørsmål om hvorvidt frivillige faktisk inngår i 
praksisfellesskapet (Sandsmark & Holmquist, 2018, s. 66). Samarbeidet i 
menigheten ble betegnet som forhandlinger, gitt kompleksiteten: 


Samarbeid er ikke et enkelt arbeid sammen; man gir, tar, vurderer, føler, tolker 
og misforstår. Ofte dreier det seg om oppgaver som har ulik betydning for de 
forskjellige ansatte, samtidig som alle ansatte skal arbeide sammen i kulturelle 
systemer, og kultur virker forskjellige - både på de ansatte og på selve aktivi- 
teten. Og noen ganger gjør de ansatte valg og handlinger som blir styrt av de 
kulturelle premissene. Følgelig skjer forhandling mellom ulike mennesker og 
ulike redskaper. (Sandsmark & Holmqvist, 2018, s. 76) 


En menighetsstab kan fungere både som team og arbeidsgruppe, avhen- 
gig av behov og innsats. I sin masteroppgave undersøkte Berit Kristin 
Klevmoen (2016) samarbeidspraksis i fire menighetsstaber i Den norske 
kirke. Hun tok for seg innhold og hensikt med samarbeidet omkring guds- 
tjenestene som inngikk i trosopplæringstiltak. Studien viser at samarbei- 
det skjer formelt, i avtalte planleggingsmøter, og i tillegg uformelt, idet 
profesjonsutøverne initierer kontakt ved behov. Samarbeidet er dermed 
både strukturelt og kulturelt. Ifølge Klevmoen er det særskilte innholds- 
momenter i samarbeidet rundt gudstjenestene. Deltakerne fastsetter mål 
for gudstjenesten, avtaler fremdrift og ansvarsfordeling, har oppmerk- 
somhet på å skape en sammenhengende og helhetlig gudstjeneste, fordeler 
og samordner konkrete oppgaver, holder hverandre gjensidig oppdatert 
og opplever at alle følger opp sitt ansvar. Klevmoen identifiserte to hoved- 
komponenter omkring gudstjenestesamarbeidet: forhandling av innhold 
i et praktisk samarbeid, samt et tematisk samarbeid med forhandling av 
helhetlig utforming av gudstjenesten. Profesjonsutøvernes involvering i 

begge samarbeidsformene var ulik. Analysen beskriver utstrakt selv- 
ledelse i menighetsstaben. Kommunikasjon spiller en nokkelrolle i en 
verdidrevet og velfungerende samarbeidspraksis: 
Det 4 ta initiativ, gi og ta i prosessen, vise respekt for hverandres kompetanse, 
sette eget preg pa tingene, bidra til a fa til det som er det viktigste for den enkelte, 
vise medansvar, vere forberedt og utvise fleksibilitet, vurderes som viktig i sam- 


arbeidet. Trygghet for at ingen sanksjoner eller ydmykelser folger nar en tar til 
orde, er essensielt. (Klevmoen, 2016, s. 56) 


Austnaberg (2017) har gjort en studie av samarbeid i trosoppleringen. 
Han har intervjuet kateketer, menighetspedagoger, trosopplerere og 
prester i seks menigheter. Austnaberg finner behov for rolleavklaringer, 
siden det er noe uklart hvem som har hovedansvaret for trosoppleringen 
(Austnaberg, 2017, s. 224). Fortsatt har prestene et hovedansvar for guds- 
tjenestene, og her beskrives ulike typer av samarbeid. Rolleuklarhet for- 
sterkes av manglende arbeidsbeskrivelser, og noen informanter henviser 
til profesjonskamp. 

Oppsummert viser disse studiene et tydelig mønster med to gjennom- 
gående hovedfunn. For det første har trosopplæringsfeltet blitt etablert 
som et flerfaglig område hvor samarbeidet omkring oppgaveløsning 
fungerer bra. Tiltakene er årvisse og punktuelle. En slik prosjekt- 
organisering kan bidra til tydeligere mål og et produkt som er regulert i 
trosopplæringsplanen. Det er satt mål, og det rapporteres på disse. Men 
at samarbeidet foregår, gir ikke utfyllende informasjon om hvordan 
det foregår. Noen utfordringer går på overlapping av kompetanse, noe 
som refereres til som rolleuklarhet hvor ansvar ikke er formelt definert. 
Forskjeller mellom pedagogikk og teologi som fag forsterkes av personlige 
og ekklesiologiske motsetninger. Her ligger en kime til profesjonsstrid 
som med fordel kan følges opp i videre forskning. 

For det andre påviser studiene at selv om samarbeid omkring konkret 
oppgaveløsning fungerer bra, rapporterer profesjonsutøverne om mangel 
på en overordnet strategi. Dette er tankevekkende i og med at trosopp- 
læringen er styrt gjennom et detaljert planverk utarbeidet av menigheten 
og godkjent av bispedømmekontoret. Funnet indikerer at det er behov 
for å tydeliggjøre grunnleggende verdier og visjoner i arbeidet. Det kan 
bidra til felles forståelse både for de i menighetsstaben som aktivt inngår 

i trosoppleringsarbeidet og for andre. Funnet synliggjor en utfordring 
ved profesjonalisert arbeid, nemlig sektorisering og fragmentering. Det 
er ofte utfordrende for profesjonsutøvere og for menighetsråd å temati- 
sere helheten og prioritere i mer langsiktige satsinger. For å skape helhet, 
holder det ikke å kartlegge delene. Kartlegging og rapportering er verdi- 
full synliggjøring, men utgjør bare en begynnelse. Synergier oppstår hvor 
to pluss to blir mer enn fire (Huxham & Vangen, 2013). 

Strategiarbeid (se kapittel 9) forutsetter kreativitet og kommunika- 
sjon. Det bidrar til at helheten blir større enn summen av delene. For 
eksempel skal lokal trosopplæringsplan fungere både som strategiplan 
og handlingsplan. Det er avgjørende å balansere disse to funksjonene. 
Skal planen virke etter sitt formål, må den være tilstrekkelig håndterlig 
og passe overordnet. Den må romme både tiltak, aktiviteter, visjoner og 
verdier. I vid forstand er strategi å besvare spørsmålene «Hvor er vi?», 
«Hvor vil vi?» og «Hvordan kommer vi dit?». Strategi betyr en overord- 
net refleksjon om hvordan man skal komme seg fra nåværende tilstand 
til en ønsket fremtidig posisjon. Gjennom strategi kobles det kortsiktige 
initiativ med det langsiktige visjonære. Dersom det legges for mye vekt 
på tiltak og aktiviteter, står planen i fare for å bli preget av opplisting og 
utredning. Da reduseres den til administrasjon og mister sitt strategiske 
potensiale. Det er viktig å forbedre balansen og sammenhengen mellom 
strategi og handling, samt en utvikling fra selvbestemmelse til selvledelse 
(Sirris, 2014). 

Mye utviklingsarbeid starter i beskrivelser av situasjonen og kontekst — 
som et middel, ikke et mål. Siden omgivelsene er i forandring, er det 
avgjørende å kartlegge kontekst og reflektere i fellesskap over grad av 
samsvar mellom ønsker, behov og tilbud. Det er atskillig mer utfor- 
drende å finne ut av «Hvor vil vi, og hvordan kommer vi dit?». Dermed 
er det enklere å arbeide med situasjonsrapporter fremfor strategiarbei- 
dets utfordrende veivalg, profilering og prioriteringer. Her ligger en klar 
lederutfordring idet menighetene bør utarbeide egen visjon, et bilde av 
en ønsket fremtid. Visjonen for Den norske kirke kan eventuelt brukes, 


2 De følgende avsnittene bygger på min kronikk «Hvor vil vi med menighetsplanen?» i Vårt Land, 
8. januar 2021. 

«Mer himmel pa jord». Kirkens fire kjerneverdier kan ogsa loftes frem; 
bekjennende, apen, tjenende og misjonerende. Verdier bygger bro mellom 
idealer og handling, og knytter sammen liv og lere (se kapittel 10). Det er 
viktig for menigheten å drøfte hva visjonen og verdiene betyr i praksis. 
Menighetene har tilgang til rike kilder i Bibelen og i den kristne tradi- 
sjonen med tanke på ekklesiologi og identitet. Inspirasjon til å utforme 
visjon og verdier kommer både gjennom samtaler, i felles refleksjon og i 
bønn. Å løfte blikket ut over aktivitetsmylderet vil hjelpe menighetene til 
å spisse og profilere sin satsing. Det handler ikke bare om hva menigheten 
gjør, men hvorfor. Det er derfor avgjørende at profesjonene også initierer 
og blir invitert inn i strategiprosesser. 


Samarbeid og kjønn 

Samarbeid avhenger av en rekke faktorer, slik analysen hittil har vist. I 
denne andre empiridelen av kapitlet, skal jeg kortfattet se på samarbeid 
og kjønn. I Den norske kirke har temaet blitt aktualisert som del av 
kartlegging av arbeidsmiljøet (se kapittel 2 og 3). 

Kirkerådet vedtok å kartlegge arbeidsmiljøet til kvinnelige prester i 
Den norske kirke. Undersøkelsen ble gjennomført av Rambøll i 2021, 
som sendte spørreskjema til alle kvinnelige prester i Den norske kirke. 
394 personer av de som mottok undersøkelsen har svart, hvilket tilsva- 
rer en svarprosent på 78 (Rambøll Management Consulting, 2021). Et 
hovedfunn er at 80 prosent av respondentene opplever full likestilling 
i Den norske kirke. De kvinnelige prestene føler seg like respektert i 
arbeidet som sine mannlige kolleger, og mener de blir lyttet til på lik 
linje. Dette er et høyt tall, men samtidig rapporterer den resterende 
femtedelen av respondentene at ulikt syn på kvinnelige prester fører til 
krevende kollegarelasjoner, samt at de ikke blir behandlet, eller lyttet 
til, på samme måte som sine mannlige kolleger. Hver fjerde som svarte 
rapporterer at beslutninger ofte er fattet før de blir involvert. Videre 
opplever 90 prosent at de har en likestilt lederrelasjon og samme ram- 
mevilkår som de mannlige prestene. Eksempelvis opplever de kvinne- 
lige prestene å få tilbakemeldinger av samme omfang og typer som de 
antar at mannlige kolleger får. Kvinnene får også samme kontorforhold 

og ordninger for studiepermisjon. Men det synes a vere krevende a 
tematisere saken: 


Jeg opplever at vi aldri snakker om standpunkt i forhold til kvinners preste- 
tjeneste. Jeg blir fortalt at jeg har kollegaer som ikke respekterer eller kan for- 
rette sammen med kvinner, men det blir aldri snakket om blant oss prester i 
prostiet. Jeg opplever ikke at ledelsen tar et generelt ansvar, setter temaet pa 
dagsorden eller noen gang har uttrykt tydelige forventninger til samarbeidet 
mellom kvinner og menn. Etter biskopenes uttalelse har prosten fortsatt ikke 
satt dette temaet pa dagsorden. (Ramboll Management Consulting, 2021, s. 16) 


25 prosent av respondentene godtar at mannlige prester av teologiske 
begrunnelser reserverer seg fra 4 jobbe med kvinnelige prester. 20 pro- 
sent av de som svarte opplever at ulikt syn pa kvinnelige prester forer 
til krevende kollegarelasjoner. Det er ikke slik at eldre kvinnelige prester 
aksepterer reservasjon sammenlignet med hva deres yngre kolleger gjør: 
«Det er overraskende små forskjeller i andelen som aksepterer samvit- 
tighetsreservasjon på tvers av aldersgruppe, ansiennitet og stillingskate- 
gori» (Rambøll Management Consulting, 2021, s. 34). 

Det er flere funn som viser kritikkverdige forhold ved arbeidsmiljøet. 
Hver sjette kvinnelige prest opplever ofte at det er en forventning om at 
de tar oppgaver som mannlige kolleger har mindre lyst på. 10 prosent 
opplever at pårørende foretrekker en mannlig prest til viktige oppgaver. 
Men det må understrekes at dette ikke nødvendigvis skyldes reserva- 
sjon fra mannlige kolleger, men kan komme fra andre i menigheten eller 
pårørende. Eksempelvis rapporterer hver fjerde kvinnelige prest om at de 
har fått kommentarer om utseende og alder som oppleves ubehagelige: 


Jeg har flere ganger fått omtalt mitt utseende og alder på en måte som jeg opple- 
ver nedsettende. Dette utelukkende fra personer som ikke er ansatt i Den nor- 
ske kirke. Typisk eldre menn jeg har møtt i forbindelse med gravferd o.l. Det er 
vanskelig å vite hvordan jeg skal møte dette, når jeg er en autoritetsperson og de 
i en sårbar posisjon. (Rambøll Management Consulting, 2021, s. 22) 


Det er vel å merke betydelig forskjell mellom bispedømmene i hvilken 
grad kvinnelige prester har fått spørsmål ved deres kvalifikasjoner fordi 
de er kvinner. Det er flest respondenter i Møre (29 %) og Nidaros bispe- 
dømmer (26 %) som har denne erfaringen. Mange har opplevd uøn- 
skede hendelser basert på at de er kvinnelige prester. Nidaros har høyest 

andel, med 40 prosent, mens de andre bispedømmene ligger mellom 
24-37 prosent. 

I debatten omkring kvinners prestetjeneste og mannlige presters reser- 
vasjon, har det vært brukt ulike argumenter. Kirkens ledelse har henvist 
til arbeidsmiljøloven $ 4-1 som pålegger arbeidsgiver å legge til rette for et 
forsvarlig arbeidsmiljø (se kapittel 4). Arbeidsgiver har plikt til å legge til 
rette for at arbeidstakers integritet og verdighet ivaretas gjennom arbei- 
det. Heller ikke skal arbeidstakere utsettes for trakassering eller annen 
utilbørlig opptreden. Dersom det finner sted, har arbeidsgiver aktivi- 
tetsplikt ifølge likestillings- og diskrimineringsloven $ 26. Det betyr at 
arbeidsgiver skal iverksette tiltak for å endre situasjonen. Samtidig har 
det i den offentlige debatten vært argumentert for at kirken bør romme 
ulike syn på kvinners prestetjeneste så lenge dette synet er teologisk vel- 
begrunnet. Her ligger en spenning mellom hva som plasseres i rammen 
av en arbeidslivslogikk, styrket av allmenn lovgivning, og hva som settes 
innenfor rammene av en teologisk profesjonslogikk hvor kirkelig tradi- 
sjon gis forrang. Argumentasjonen hentes fra ulike institusjonelle ram- 
mer som ikke sammenfaller helt (Grimstad, 2021b). 


Samspill i arbeid og ledelse 


De empiriske studiene som har undersøkt samarbeid i Den norske kirke, 
får tydelige implikasjoner for ledelse i kirken. Det er en erkjent utfordring 
at samarbeid ikke alltid fungerer som ønsket. En utbredt grunn er profe- 
sjonsgrenser som gir skille mellom «oss og dem». Det kan hindre konkret 
samarbeid og innovasjon. Jeg har tidligere beskrevet hvordan new public 
management-reformene vektla klar plassering og definering av ansvar for 
en avgrenset enhet og desentralisering. Ifølge ledelsesforskeren Morten 
Hansen (2009), bidrar det ikke til samarbeid over grenser, siden fokuset 
vil være på oppgaver og resultater i den enkelte enhet i stedet for suksess i 
andre deler av organisasjoner hvor lederen ikke har ansvar. 

Ledelse av samarbeid innebærer å utnytte kunnskap hos alle involverte, 
men også identifisere barrierer. Hansen (2009) oppgir fire hindringer mot 
samarbeid. De to første gjelder holdninger, og de to siste angår organise- 
ring. Det første kalles Ikke oppfunnet her. Det betegner lukkede grupper 

som ikke søker impulser og kunnskap utenfra, altså en silotenkning. Her 
har profesjonene en potensiell utfordring. Man kan ønske å løse utfor- 
dringer internt med den viten og teknologi man allerede besitter. Er selv- 
bildet høyt, vil man heller ikke gi andre inntrykk av å ha problemer. Det 
andre hinderet er Klar deg selv. Her kommer konkurranseelementet inn. 
Deltakerne vil ikke dele kunnskap eller ressurser med andre grupper, og 
prioriterer egne mål. Det tredje kalles Søkebarrieren, og hindrer de som 
leter etter ressurser og informasjon. Det kan skyldes avstand eller mangel 
på kommunikasjon. Den fjerde er Overføringsbarrieren, og betegner at 
kompetanse ikke deles på tvers av organisasjonen. Hansen (2009) reiser 
også et viktig spørsmål om samarbeid er verd innsatsen. Det er viktig 
å ha en kritisk holdning, siden samarbeid sjelden er noe man gjør for å 
spare tid, men for å få et bedre resultat. Det kan medføre at synergien 
ved samarbeid overvurderes. Mulighetskostnaden viser hva man alter- 
nativt kunne gjøre med ressursen i tid, personell og økonomi som inn- 
går i samarbeidet. Samarbeidskostnaden er det som kreves ekstra ved å 
arbeide over ulike typer grenser. Hansen (2009) anbefaler at ledere har 
god oversikt over organisasjonens samlede kompetanse og raskt kan ini- 
tiere samarbeidskonstellasjoner, og vurdere når det er relevant og når det 
kan utelates. 


Oppsummering 


Menigheten er en arena for mange profesjoner med høy kompetanse som 
representerer ulike profesjoner. I dette kapitlet har jeg satt søkelyset på 
menigheten som profesjonskontekst med mange yrkesgrupper på samme 
arbeidssted, noen ganger side om side, andre ganger i mer interaktivt 
samarbeid. Selv om Den norske kirke er en tydelig profesjonspreget virk- 
somhet, har dette perspektivet i liten grad blitt anlagt i tidligere forskning. 
Kapitlet har særlig fokusert på relasjonen profesjonene i mellom gjennom 
å belyse sentrale begreper for samhandling gjennom distinksjoner for 
samarbeid og tverrfaglighet. En viktig innsikt er at et mer presist språk 
for ulike typer samhandling kan bidra til å forstå, analysere, evaluere og 
forbedre samarbeid og tverrfaglighet. Dette er ikke en oppgave kun for 
profesjonsutøverne alene, men også for ledere. Ledere i profesjonspregede 

organisasjoner som Den norske kirke kan reflektere over relasjonen til 
selvledede profesjonsutøvere. De kan spørre om profesjonsutøverne og 
organisasjonen har felles forstaelse av mal og verdier. Hvorvidt virksom- 
heten er preget av sektorisering eller helhetstenkning, kan være tema for 
en tverrfaglig samtale blant de involverte. Gjennom dialog som kommu- 
nikasjonsform kan felles mål utformes på grunnlag av verdiavklaringer. 
Dette er tidkrevende. Derfor er det også en lederoppgave at det blir satt 
av tid, for at slike samtaler blir prioritert. Maktdimensjonen spiller også 
inn i når det gjelder samarbeid, og er et tema som behandles i kapittel 8. 
Å skape samspill er et felles prosjekt mellom profesjonsutøvere, ledere og 
menighet. Mye står på spill for profesjonene. Det skal jeg nå se nærmere 
på gjennom oppfatningen av arbeidet som et kall. 

Å gjøre en forskjell: Kall og kirkelige 
profesjoner 


Hvorfor velger noen kirkelig utdannelse, og hva er det som gjør at kirke- 
ansatte forblir i sine stillinger? Hva oppleves som meningsfullt i job- 
ben? Hvilken rolle spiller religiøs tro og verdier når man har kirken som 
arbeidsplass? Min inngang til disse spørsmålene er å se nærmere på en 
distinkt dimensjon ved profesjonene, nemlig kallstanken. Som drøftet i 
kapittel 3, er ordparet kall og profesjon anvendt for kirkelige yrkeskate- 
gorier. Jeg har argumentert for at kall og profesjon ikke utelukker hver- 
andre. Som jeg påpeker, har kallstanken historisk sett fulgt profesjonene 
og igjen blitt aktuell. Det er viktig å utdype to forhold ved kallsbegrepet. 
På den ene siden begrepets religiøse bakgrunn og lange kirkelige tradi- 
sjon, og på den andre siden allmenne perspektiver. I dette kapitlet pre- 
senterer jeg en typologi som sammenholder to idealtypiske forståelser av 
kall: det klassiske, religiøse og det moderne, meningsskapende kallet. Jeg 
drøfter også funn fra empiriske studier av kirkeansattes kall som sier noe 
om hvilken resonans et gammelt ord fremdeles skaper i kirken. 


Mening, kall og profesjoner 


Mennesket er grunnleggende meningssøkende og ønsker å gjøre en for- 
skjell for andre med livet sitt. Arbeid blir viktigere for oss, og er et sted 
der vi søker mening og hensikt med det vi gjør (Giddens, 1991). Vi tilbrin- 
ger mye av livet på jobb. Arbeidstid og arbeidssted er ikke lenger så klart 
atskilt fra hjem og fritid siden teknologi og nye arbeidsmåter har flyttet 
grensene. Hjemmekontor, nettmøter og fleksitid er aktuelle eksempler. Ut 
over å gi inntekt, kan arbeid være en viktig kilde til identitet. Vi jobber 
for noe mer enn å tjene penger; for å realisere oss selv, forfølge faglige 

interesser og gjore noe godt og samfunnsnyttig. Kallsbegrepet har fatt 
en renessanse og brukes i arbeidslivet. Forskere har ogsa blitt oppmerk- 
somme pa kallets betydning (Wrzesniewski et al., 1997). Kall blir en res- 
surs for a identifisere og kommunisere om en hoyere hensikt og noe storre 
enn en selv, uavhengig av religiøsitet. Det muliggjør en meningsdiskurs 
som ikke bare rommer hva man gjør, men hvorfor. Kallsdiskursen utgjør 
et potensial for det meningssøkende mennesket. 

Historisk sett er alle profesjoner basert på tanken om et kall og en høy- 
ere hensikt. Dette meningsaspektet kan fortsatt appellere til kallsbevisste 
personer, slik at de søker seg til særskilte yrker for å finne motivasjon i 
arbeidet (Dawson, 2005). Meningsdimensjonen ved profesjoner uttryk- 
kes ved at de anses som forvaltere av et felles gode gjennom sitt sam- 
funnsansvar og samfunnsnyttige arbeid. Deres historiske tilknytning 
til kallstanken gjenspeiles i den latinske termen professio, som betyr å 
bekjenne eller fremsi noe offentlig. I antikken betegnet termen embets- 
menn som ble innsatt i sine stillinger ved å offentlig bekjenne sin for- 
pliktelse, lojalitet og ansvar. Professio ble senere brukt i klostervesenet i 
forbindelse med munkers og nonners løftesavleggelse (Wingren, 2004). 
Denne sammenhengen mellom profesjoner, løfte og etisk ansvar finnes 
fortsatt, eksempelvis i essensen av legenes hippokratiske ed: «aldri skade, 
noen ganger helbrede, alltid trøste». Tilsvarende har kirken liturgier for 
vigsling med løftesavleggelse og ed, fremfor Gud og menighetens felles- 
skap, hvor kallet bekreftes av kirken (se kapittel 2). Profesjonene utøver 
sitt arbeid i møte med mennesker og har karakter av tjeneste. Løftene 
baserer seg på et tillitsforhold som også er sikret gjennom profesjonenes 
etiske retningslinjer. 

Kall har blitt studert som del av den åndelige og ideologiske dimensjo- 
nen ved profesjoner, til forskjell fra evidensbasert kunnskap og praksis. 
Eksempelvis hadde helsepersonell lenge en kallsdiskurs som etter hvert 
ble oppfattet som avleggs på veien mot økt profesjonalisering og vitenska- 
peliggjøring. Noen finner at kallsdiskursen har blitt forlatt til fordel for 
en profesjonsdiskurs som i stedet handler om å bygge faglig legitimitet 
på et vitenskapelig kunnskapsgrunnlag (Døving et al., 2016). Det gjel- 
der eksempelvis sykepleiere (Tveit, 2008), men bare delvis prester (Felter, 
2010) og kirkemusikere (Christensen, 2013). 

Disse studiene viser at kallsbegrepet igjen har blittaktuelt. I det moderne 
arbeidslivet knyttes det til motivasjon og selvrealisering. Kirkeansatte 
kan forstås både som profesjonsutøvere og som moderne kunnskaps- 
arbeidere. Jeg bruker i det følgende kunnskapsarbeidere synonymt med 
profesjonsutøvere. Kunnskapsarbeidere ivaretar kunnskapsbaserte opp- 
gaver. Ofte er oppgavene deres eksistensielle og basert på menneskelig 
kontakt, eller forutsetter høy teknologisk kunnskap (Nordhaug, 2002). 
Det er derfor grunn til å anta at kirkelige profesjoner rommer en kallsdis- 
kurs som både er tradisjonelt forankret og preges av samtidens arbeids- 
liv. Eksempelvis har profesjonsforskeren Thomas Brante (2013) undersøkt 
en bred vifte av velferdsprofesjoner i Sverige og kartlagt deres forståelse 
av arbeidet som et kall. I profesjonskontekster på helse- og sosialfeltet er 
det høy rapportering om kall og sterk overbevisning om å bli værende i 
arbeidet. Kirkelig ansatte topper likevel statistikken i den svenske under- 
søkelsen. Dette kan henge sammen med at de kan trekke veksler på ulike 
typer kallsforståelse. 


Utviklingen av kallsbegrepet 


Kallets begrepshistorie begynner i religionen. De religiøse assosiasjo- 
nene er åpenbare når noen omtaler arbeidet som et kall. Kallstanken har 
endret seg mye og finnes i ulike støpninger. Opprinnelig er kall et mang- 
foldig begrep med dype røtter i Bibelen og kristen kultur. Det gamle tes- 
tamente beskriver hvordan Gud kaller mennesker til særskilte oppgaver. 
Abraham skulle bli stamfar til Guds folk (1 Mos 12), Moses skulle lede 
Israelsfolket ut av Egypt (2. Mos 3-4), Saul (Sam 9) og David (Sam 16) 
ble kalt til sin kongegjerning, og profetene fikk sine oppdrag gjennom 
kallsopplevelser (Sam 3; Jes 6; Jer 1). Her brukes det hebraiske verbet 87? 
(qara), som betyr å kalle, påkalle og navngi. I Det nye testamente fore- 
kommer det greske verbet kalew (kaleo) 148 ganger. Betydningen tilsva- 
rer det hebraiske verbet, men rommer også å invitere og å sammenkalle. 
Kallsterminologi er innvevd i nytestamentlig teologi og i sentrale nar- 
rativer (Paulsen, 2012). Maria blir kalt til å være Jesu mor (Luk 1,26ff), 
Jesus kaller mennesker til å følge ham (Mark 1) som disipler, Apostlenes 
gjerninger (kap. 9) forteller om hvordan Jesus etter sin oppstandelse 

kaller Paulus til apostel. Kallsbegrepet brukes pa hele menigheten idet 
alle troende er kalt til fellesskap med Gud og hverandre (Matt 16,18; Apg 
20,28; 1 Kor 1,2). Det greske ordet for kirke er ekklesia; «de som er kalt 
ut» (Dunn, 1992). Videre i kirke- og misjonshistorien har kall blitt brukt 
isammenheng med omvendelse, oppbrudd og overbevisning om a utfore 
et oppdrag eller ga inn i nye oppgaver (Badcock, 1998). 

Kallsbegrepet har med sin religiøse bakgrunn blitt utbredt og følgelig 
gjennomgått en sekularisering, i betydningen overført til andre felt. På 
tvers av ulike domener og utvikling, handler kallet i sin kjerne om stre- 
ben etter en høyere hensikt og om å realisere det gode i livet sitt (Taylor, 
1998). Meningsdanning er prosessen hvor man ser en del i lys av en større 
helhet. Kallet blir da en ressurs i livstolkning hvor man forstår sitt liv i lys 
av en større meningssammenheng. I middelalderen betegnet kall klos- 
terlivet eller arbeidet som prest. Kallet var eksklusivt siden det bestod 
i å virkeliggjøre et kristent liv på det fremste religiøse området datiden 
kjente; kloster og kirke. Reformasjonen endret oppfatningen av arbeid. I 
motsetning til antikken, som anså arbeid som en byrde som helst burde 
unngås, og middelalderens syn på kallet som monastisk liv, vurderer 
den protestantiske arbeidsetikken ethvert arbeid som et kall, ifølge den 
svenske teologen Gustav Wingren (2004). Reformasjonen innebar en 
forflytning når Luther plasserer kallet i samfunnet utenfor kirkebygget 
og klostermurene. Denne overgangen gikk fra å betone kallets imitatio 
som etterfølgelse av Kristus og helgener, til kallets vocatio. Luther over- 
satte vocatio til Beruf, som på tysk betyr både yrke, profesjon og kall. 
Språkbruken medførte en alminneliggjøring av kallet. Reformatoren så 
på arbeidet som en gave fra Gud. Kallet gjorde mennesket delaktig i Guds 
omsorg og fortsatte skaperhandling for menneskeheten (Hardy, 1990, 
s. 47). I Luthers kallsteologi har alle mennesker et kall. Kallet angår hele 
livet og alle relasjoner. Ethvert arbeid blir et kall i betydning tjeneste for 
Gud og vår neste (Wingren, 2004). Kallet skal realiseres i hverdagslivet 
hvor vi i daglige oppgaver tjener vår neste, ifølge Luther: «Hvis du er en 
student, prioriter studiene; hvis du er en hushjelp, rengjør huset; hvis du 
er en tjener, pass på hestene» (Heiges, 1958, s. 50). Selv om kallstanken slik 
utvides til å innbefatte ethvert arbeid og alle mulige sysler, utelukkes ikke 
kallet til prestetjeneste og til å ta imot evangeliet (Badcock, 1998, s. 38). 

Kall og arbeid er knyttet sammen i luthersk tradisjon som to sider av 
samme sak. Mennesket lever ut friheten det har fatt gjennom evange- 
liet. Denne positivt ladede tilknytningen mellom kall og arbeid hang 
sammen med en omfortolkning av kirkens embetshierarki (Felter, 2010, 
s. 19). Confessio Augustana har to artikler som omhandler prestens 
embete. Artikkel 5 lyder: «For at vi kan na til denne tro er det innstiftet 
et embete for å lære evangeliet og formidle sakramentene.» Denne følger 
etter artikkelen om rettferdiggjørelse av tro alene. Artikkel 14 fremhever 
at ingen bør lære offentlig i kirken uten å være rett kalt, rite vocatus. Ifølge 
Leif Grane (1981, s. 62) er det uklart hvorvidt dette henviser til et konkret 
rituale eller allment uttrykker krav om offentlig legitimitet. «Prestens 
gerning er nok et kald, men ikke mere end andres, og dermed er den også 
slet og ret et arbejde» (Felter, 2010, s. 23). Omvendt vil også ethvert ærlig 
arbeid være en tjeneste for fellesskapet og dermed dypest sett et guddom- 
melig kall. 

Stephanie Dietrich (2011) understreker også at kallet i en luthersk for- 
ståelse innebærer at mennesker ikke primært skal tjene seg selv og egne 
interesser, men stå i tjeneste for hverandre. Denne tanken underbygges 
av et perspektiv på at alle mennesker, uansett hva de gjør av godt arbeid, 
bidrar med en verdifull og nødvendig tjeneste både for Gud og for hver- 
andre. Videre synliggjør kallstanken i luthersk teologi, ifølge Dietrich 
(2011, S. 104), at 

også maktstrukturene i samfunnet og i kirken er underlagt Guds kall, og bør 

brukes for å fremme handlinger som stemmer med den ordning eller de ord- 

ninger som fellesskapet er blitt enige om, til fellesskapets beste. Til syvende og 


sist får kallstanken også fram at alle mennesker, uansett evner og forutsetninger 
og ståsted i livet, har fått av Gud en gave til å være til for hverandre. 


Mens Luther vektla stabilitet og å forbli i den standen man var født inni, 
understreket Calvin derimot enkeltmenneskers ansvar for å oppdage sine 
talenter og bruke dem. Produktivitet og profitt ble ansett som tegn på 
åndelig velsignelse snarere enn hindringer for den (Dawson, 2005, 8. 224). 
Ifølge kalvinismen skulle mennesket arbeide til Guds ære, ikke forbli ved 
sin lest som en livslang skjebne. I likhet med Calvin forstod også Luther 
kallet som noe til Guds ære, men Luther betoner kallet som en verdslig 
oppgave som kommer andre mennesker til gode. Dypest sett er det like 

fullt Gud som kaller. Kallet formidles gjerne gjennom var nestes behov 
og nod. Luther skrev om Guds masker, larvae Dei. Gud er skjult, og kun 
apenbar ett sted; i Jesus Kristus: «Det er ikke kallet, men troen pa Gud 
bak kallet, bak maskene, som skiller mellom kristne og ikke-kristne» 
(Christoffersen, 2018, s. 41). 

Max Weber (1978) koblet den neo-klassiske kallstanken i kalvinis- 
men med andre puritanske retninger. Han poengterte dobbeltheten i 
det tyske ordet Beruf, som betyr bade «uselvisk tjeneste og underkastelse 
eller ærefrykt for et høyere ideal, mål eller objekt og respekt for arbeid og 
næring» (Goldman, 1988, s. 14). Ifølge Weber var dette en forutsetning for 
fremveksten av kapitalismen (Goldman, 1988, s. 48). Et sentralt tema for 
Weber (1978) var det sterke selvet som er representert ved puritaneren; 
en utrettelig entreprenør som er opptatt med å oppfylle sitt predestinerte 
kall og som venter på et tegn på at han er blant de utvalgte, de kalte. 
Puritaneren utvikler en personlighet, en mer stabil identitet som er for- 
bundet med det sterke selvet; «som kommer innenfra og beveger seg ut 
fra et senter som individet har oppnådd selv» (Goldman, 1988, s. 145). En 
personlighet betegner en sterk indre kjerne som ikke er prisgitt og avhen- 
gig av endringer i omgivelsene. Dette står i motsetning til den moderne 
fleksible og forhandlende kunnskapsarbeideren i moderne organisasjo- 
ner (Giddens, 1991). 

Ifølge den kanadiske filosofen Charles Taylor (2007, s. 179) fikk de 
reformatoriske kallsforståelsene, plassert og realisert midt i hverdagsar- 
beidet, store konsekvenser: 


Dette er grunnlaget for helliggjørelsen av det vanlige livet, noe som jeg vil hevde 
har hatt en overveldende formativ effekt på vår sivilisasjon. [...] Det fremmer 
det vanlige livet som et sted for den høyeste formen for kristent liv og det har 
en anti-elitistisk kime. 


Som Taylor antyder, var alminneliggjøringen samtidig en oppjustering av 
hverdagslivet til vanlige folk. Det bar i seg en kime til demokratisering, 
individualisering og antiautoritær holdning. Dette perspektivet ble tyde- 
ligere i kallsforståelsens utvikling etter reformasjonen. Kallet ble igjen 
spesifikt kristent på 1700-tallet gjennom pietismens individualisering. 
Det ble da et kall til omvendelse med betoning av kallet som avkall; hva 
man sier nei til og tar avstand fra. Det senere kallet til autentisitet er en 

sekularisert utgave av det kristne kravet om omvendelse og et liv som er 
i samsvar med omvendelsen. Dermed gikk kall fra å være hverdagslig til 
igjen å bli noe ekstraordinært, forbeholdt noen få. Det var en utvikling 
fra et kall til å tjene sine medmennesker til et indre kall til selvrealisering 
(Taylor, 1998). I det moderne gjennombruddet utvikles kallet fra å handle 
til den nestes beste til å realisere seg selv. Det var ikke nødvendigvis Gud 
som er instansen bak kallet. Autentisitetsidealet er å være sann mot seg 
selv. Den indre stemme og intuisjon gir pekepinn på hva som er rett og 
galt. Hver enkelt av oss har et mål som vi må finne og følge. Taylor (1998) 
beklager seg gjennom sin modernitetskritikk over individualisme, tekno- 
logi og byråkrati. Det medfører at mennesker mister mening, mål og fri- 
het. Taylor avgrenser seg mot det selvsentrerte selvrealiseringsprosjektet 
som fører til subjektivisme og relativisme, samt selviskhet. Men grunnet 
meningstapet i moderniteten må mennesker finne sin egen vei (Taylor, 
1998, S. 43): 

Det er en spesiell måte å være menneske på som er min måte. Jeg er kallet til å 

leve mitt liv på denne måten, ikke som en etterlikning av andres. Dette gir en ny 


betydning til å være tro mot meg selv. Dersom jeg ikke er det, mister jeg poen- 
get med mitt liv, det som det vil si å være menneske for meg går tapt. 


Som beskrevet, er kall opprinnelig et religiøst begrep som har fått en renes- 
sanse i det moderne arbeidslivet. Der blir kallstanken utforsket av psyko- 
loger (Duffy & Dik, 2013) og organisasjonsforskere (Wrzesniewski et al., 
1997). Interessen for arbeidet som et kall inngår i en større forskningstrend 
som studerer mening, verdier og visjoner i arbeidet. Denne strømningen 
begynte på 1980-tallet og henger sammen med økt fokus på kultur, moti- 
vasjon og identitet (Schein, 2010; Taylor, 2007). Kall blir i denne sammen- 
hengen sett på som et stort gode. Kallsbevisste medarbeidere beskrives 
som motiverte, dedikerte og strekker seg langt i sitt arbeid. De er derfor 
en viktig ressurs for organisasjoner og ledere (Dik & Duffy, 2009). Videre 
har organisasjons- og ledelsesfaget tatt i bruk flere religiøse begreper som 
verdier, visjon og mission, mens ledere kan omtales som evangelister eller 
guruer (Dawson, 2005) eller «frelsere» (Khurana, 2002). 

En nyttig distinksjon av kallsbegrepet mellom det klassiske, religiøse 
kallet og det moderne, meningsskapende kallet er gjort av de amerikan- 
ske psykologene Bryan Dik og Ryan Duffy (2009). Det klassiske, religiøse 

kallet refererer til skjebne og prososial plikt, altså å gjøre noe godt for 
andre: 
Et kall er en transcendent påkalling, erfart som noe som har sitt opphav utenfor 
selvet, til å nærme seg en særskilt livsrolle på en måte som er orientert i retning 


av å vise eller utlede en hensikt eller mening og som har andre-orienterte ver- 
dier og mål som sin fremste motivasjonskilde. (Dik & Duffy, 2009, s. 427) 


Det moderne meningsskapende kallet ligner det klassiske kallet, men 
vektlegger et indre driv mot selvrealisering eller personlig lykke (Duffy 
& Dik, 2013, s. 429). Mens det religiøse kallet som transcendent har kil- 
der utenfor en selv, har det moderne kallet immanente og dennesidige 
kilder. Kallet er å finne i en selv, her og nå, og beror på opplevelser og 
subjektivitet. I begge perspektivene er arbeidet mer enn bare en jobb. Det 
kan kreve innsats, anstrengelser, ja, til og med offer siden noe viktig står 
på spill. Arbeidet blir et uttrykk for identitet. Fallgruven er utbrenthet 
og rolleoverbelastning, altså at for mye av en persons identitet knyttes 
til arbeidsrollen. Denne baksiden av medaljen er utforsket i arbeids- 
livet generelt, også hos norske menighetsprester (Engedal, 2008a, 2008b; 
Nordeide et al., 2008). 


Et eksistensielt forhold til jobben 


Den danske organisasjonsforskeren Helle Hein (2013) er en av få i Norden 
som har studert kallsbevisste kunnskapsarbeidere. Hun var interessert 
i hvordan skuespillere ledes, og observerte teaterprøver og gjorde inter- 
vjuer ved Det kongelige Theater i København. Boken Primadonnaledelse 
(2013) handler om kallsbevisste kunnskapsarbeidere og gir innsikt i deres 
eksistensielle forhold til jobben og det moderne, meningsskapende kallet. 
Som eksperter og spesialister på sine felt er kunnskapsarbeidere oftest 
faglig overlegne sine ledere. Standard er sjelden godt nok; i stedet stiller 
de høye krav til andre og ikke minst til seg selv. Kallsbevisste kunnskaps- 
arbeidere motiveres av kick eller flyt, som er en tilstand hvor man er så 
oppslukt av det man gjør at man glemmer alt omkring seg. Tilstanden 
kjennes som høy konsentrasjon, innlevelse og man forstyrres ikke av tid 
og sted, men fordyper seg i en oppgave som kjennes dypt meningsfull 
(Csikszentmihalyi, 1990). Da følger de sin natur fullt ut, hvis ikke kan det 

medfore frustrasjon. Flyt er en folelse som kommer nar man lykkes i 4 
realisere sitt kall (Hein, 2013). 

Kallsbevisste medarbeidere har et eksistensielt forhold til arbeidet, idet 
jobben ikke bare gir arbeidsglede, men eksistensiell mening. Det innebærer 
et refleksivt forhold til eksistensielle spørsmål som «Hvem er jeg?», «Hva er 
min livsoppgave?», «Hva er meningen med livet mitt?», «Hvordan kan jeg 
være autentisk mot meg selv?» og «Hva blir mitt ettermæle?». For kallsbevis- 
ste kunnskapsarbeidere er arbeidet innvevd i svarene på disse spørsmålene. 
Slike spørsmål står ikke i motsetning til religiøst motiverte medarbeidere 
med et kall, men inngår snarere i prosessen med å være kallsbevisst. Som 
jeg skal vise, er en hovedforskjell mellom det klassiske og det moderne 
kallet at det første har en tydelig forankring i ideen om en transcendent 
Gud som kaller mennesket. Uansett begrunnelse for kallet, sees arbeidet 
på som mer enn inntektsgrunnlag. Arbeidet er et sted for å være i tjeneste 
for en høyere sak. Man er kalt til å gjøre en forskjell i menneskers liv. Både 
i yrkesvalg og prioritering av oppgaver, kan det innebære preferanse for 
arbeid hvor man er i direkte kontakt med andre; dem man gjør en forskjell 
for. Arbeidet er en livsoppgave hvor jobb og fritid flyter sammen. Det er 
nær sammenheng mellom profesjon og person. Den kallsbevisste lever ut 
de samme verdiene både i privatlivet og på arbeidsplassen. Kallet former 
dermed livet til en sammenhengende helhet på tvers av kontekster. 

Ifølge Hein (2013) innebærer et eksistensielt forhold til jobben villig- 
het til å bringe offer, gi avkall på noe og strekke seg langt. Dette kalles 
også ekstrarolleatferd. For kallsbevisste er det prisen å betale for ikke å 
gå på akkord med sin høye standard. Faglig kvalitet settes svært høyt, 
og minimumsløsninger er sjelden bra nok. Det bunner i en plikt- 
følelse av hva man skulle og burde gjøre, selv om det har omkostninger. 
Kunnskapsarbeidere og profesjonsutøvere har lange og krevende studier 
bak seg, og jobben kan være oppslukende. Det er vanskelig å legge jobben 
fra seg siden den er internalisert som en vesentlig del av hvem man er. 
Kallet utgjør en høy grad av identifisering mellom person og arbeid: 


Identitetsfølelsen kan betraktes som en sammensmelting av kaldet, den højere 
sag, pliktetikken, det eksistensielle prosjekt og livsmestring, som alt sammen 
forankrer seg i Primadonnaen og bliver til et anker, der stikker dypt i bevisthe- 
den og personligheden. (Hein, 2013, s. 130) 

Som Hein understreker, ligger det et element av plikt i kallstanken. 
Pliktetikken star sterkt hos profesjonene, og legger vekt pa hvorvidt en 
handling i seg selv er god eller ikke (Busch, 2012). Det finnes noe som er 
rett 4 gjore, uavhengig av intensjoner for handlingen og utfall og konse- 
kvenser etter handlingen. Derimot star nytteetikk sentralt i moderne 
organisasjoner (Hardy, 1990). Oppmerksomheten er da rettet mot resul- 
tater og konsekvenser av handlinger. Dette er i samsvar med effektivitet 
og mest mulig nytte for hver krone. Kallsbevisste medarbeidere kan da 
oppleve at de gar på akkord med sin overbevisning, faglige kvalitet og sitt 
kall. Denne spenningen mellom organisasjonen og de kallsbevisste kan 
bli en ledelsesutfordring. 

Tabell 6.1 viser en typologi utarbeidet av Hein som består av fire typer 
kunnskapsarbeidere med ulike kjennetegn for hvordan de ser på arbeidet 
og dets formål. 


Tabell 6.1. Typologier av kunnskapsarbeidere (Hein, 2013) 


Type Prima- Prestasjons- Pragmatikeren —Lønnsmottakeren 
donnaen tripperen 
Syn på arbeidet Et kall Ekstrovert: En Et arbeid En straff 
konkurranse 


Introvert: En 


søken 
Formål med Å gjøre en Ekstrovert: Å Utføre godt Maksimere 
arbeid forskjell prestere i andres arbeid nettoutbytte 
øyne 
Introvert: Å 


prestere for seg 
selv 


Stor villighet til å gjøre offer (=== Liten vilje til å bringe offer 


Primadonnaen er den kallsbevisste kunnskapsarbeideren som er beskre- 
vet i det foregående. Særlige kjennetegn er at arbeidet er et kall, og for- 
målet er å gjøre en forskjell. Prestasjons-tripperen finnes i to utgaver. Den 
ekstroverte ser på arbeidet som en konkurranse med andre. Det gjelder 
å utmerke seg, være først, bli best. Formålet er å prestere i andres øyne. 
Det er bra med skryt, men helst når andre legger merke til det. Derimot 
ser den introverte prestasjons-tripperen på arbeidet som en søken. Det er 

en konkurranse med seg selv, ikke med andre. Det gjelder å utvikle seg 
og oppdage noe nytt faglig. Det handler om å prestere for seg selv og om 
trivsel bak sin egen lukkede kontordør hvor man kan fordype seg i fred 
og ro. Hein (2013) påpeker at organisasjoner har flest pragmatikere. Dette 
er den jevne arbeider, som til forskjell fra primadonnaer og prestasjons- 
trippere evner og ønsker å skille mellom jobb og fritid. Pragmatikeren ser 
på arbeidet som nettopp et arbeid, og formålet er å utføre godt nok arbeid. 
Denne typen vil gjerne være opptatt av arbeidsmiljøet, ta på seg verv og 
vektlegge andre forhold enn høye faglige ambisjoner. Lønnsmottakeren 
er derimot ingen type, men en atferd de andre typene kan henfalle til. 
Lønnsmottakeratferd kan oppstå når primadonnaer, prestasjons-trippere 
eller pragmatikere resignerer, eksempelvis som følge av konflikt eller ved 
å være på vei ut av jobben. Lønnsmottakere særpreges av å «la det skure» 
og ser på arbeidet som en straff. Formålet er å maksimere nettoutbyttet 
- minst mulig innsats, og mest mulig egengevinst. For organisasjoner og 
arbeidsmiljø er denne atferden kontraproduktiv og kan ikke pågå særlig 
lenge. Alle fire typene er plassert på en glideskala fra stor til liten vilje 
til å bringe offer. Det betegner å strekke seg eller yte ekstrarolleatferd. 
Vel å merke er arketypene ingen rangordning. Ifølge Hein (2013, s. 46) 
avhenger arketypeatferd av arbeidsoppgaver, den kan veksle i perioder, 
gjennom tilpasninger i arbeidsfellesskapet hvor man inntar andre roller, 


og følge av høy frustrasjon eller mangel på motivasjon. 


Typologisering av det klassiske og det 
moderne kallet 


Kapitlet så langt viser at kallsbegrepet har blitt gitt noe ulikt innhold 
gjennom historien. En fellesnevner i gjennomgangen er at kall knytter 
sammen mening og arbeid. Jeg har sammen med statsviteren Haldor 
Byrkjeflot (Sirris & Byrkjeflot, 2019) utforsket denne sammenhengen i 
arbeidslivet. Vi kom frem til en annen typologi enn Hein (2013) idet vi 
tok for oss kontekster som kjennetegnes av profesjoner, nemlig kirke og 
helsevesenet. Vi intervjuet ni proster i Den norske kirke og ni mellom- 
ledere på et diakonalt sykehus. Dette er kontekster som kan forventes å 

ha levende kallsdiskurser. Kirken kan beskrives som en normativ kunn- 
skapsorganisasjon (Etzioni, 1975) til forskjell fra tvangsorganisasjoner 
som fengsel, skole og forsvar med allmenn verneplikt. Normative organi- 
sasjoner forutsetter frivillig tilslutning og realiserer verdier. Vart hoved- 
poeng er at de to idealtypene som beskrives av Dik og Duffy (2009), det 
klassiske, religiose kallet og det moderne, meningsskapende kallet, hybri- 
diseres. Kirkeansatte befinner seg i en religiøs organisasjon hvor det klas- 
siske, religiøse kallet fremdeles er levende. Samtidig brukes det moderne, 
meningsskapende kallet som en ressurs. Tabell 6.2 viser de to kategoriene 
som idealtyper. 


Tabell 6.2. Idealtyper av klassisk og moderne kall (Sirris & Byrkjeflot, 2019, s. 136) 


Klassisk religiøst kall Moderne meningsdannende kall 
Ramme Kollektive religiøse tradisjoner Individuell sekulær meningsskaping 
Motivasjon Skjebne og plikt Selvrealisering og personlig lykke 
Kilde Transcendent Immanent 
Karakter Stabilt Flytende 
Domene Profesjoner Ledelse 


På det grunnlaget utarbeidet vi en typologi med tre kallstemaer. Det før- 
ste kallstemaet er det biografiske. Lederne som ble intervjuet i studien 
(Sirris & Byrkjeflot, 2019, s. 158) forteller om sitt forhold til arbeidet som 
mening og kall. De trekker veksler på sin egen historie og kallets tre ret- 
ninger; ovenfra, innenfra og utenfra, en inndeling som også er foreslått av 
musikkforskeren Solveig Christensen i hennes studie av kirkemusikernes 
kall (2013). 

Kall ovenfra er transcendent og har en kilde utenfor en selv, fra Gud 
eller grunnfestet i en høyere hensikt. Det er en tydelighet på at man er 
blitt kalt, og at Gud som subjekt har åpenbart sin vilje. Når kallet kom- 
mer ovenfra, er relasjonen til instansen bak kallet tydelig. Kallet formid- 
les på ulike måter, men Gud ansees som avsenderen. Kallet gir resonans 
hos den kalte som skal gå inn i en bestemt oppgave. 

Kall utenfra kan handle om en kallsopplevelse som kan tid- og stedfes- 
tes. Den står klart i hukommelsen som et vendepunkt. Dette kan knyttes 
til livshistorien, og når man ser tilbake danner det seg et mønster eller 

en sti man har gatt. Noen kirkeledere viste til oppvekst i kristent hjem 
og tidlige møter med troende personer og levende menighetsliv. Der fikk 
de oppgaver, ansvar og verv. Et kall utenfra kan være mer hverdagslig 
eller tilfeldig. Det kan være formidlet gjennom andre, som rekruttering 
eller oppfordring. En mulighet åpnet seg, og man grep den. Kallet utenfra 
handler ikke primært om følelser, men mer om ansvar på systemnivå og 
for kollektivet. Det er en formell rolle. I kirken har man med «ytre kall» 
referert til behovet i menighetene for bemanning. Kall har vært assosiert 
med et offisielt embete. Men det har også en geografisk valør idet preste- 
gjeld og sokn har blitt omtalt som «et kall». Å få kallsbrev fra biskopen 
har vært formell tilsetting. Et ytre kall blir altså funksjoner som må fylles 
av noen. 

Kall innenfra handler om indre overbevisning og en romantisk ide om 
å forfølge sine talenter gjennom en kursendring i livet. Det kan dreie seg 
om en livsgjerning, noe som gir livet retning og mening. Det kan sam- 
menlignes med å komme hjem eller å ha funnet sitt sted. Kirkelederne 
har eksempelvis kjent på et kall til å arbeide i kirken. Noen har et spesifikt 
kall til å være prest. Det handler om å ha kommet på rett plass og være 
i sitt ess. mens andre har et mer generelt kall til å arbeide i en trosbasert 
organisasjon. Interesser kan utvikle seg, og noen kjenner på lyst og moti- 
vasjon til å gå inn i lederstilling. Man vil arbeide for en god sak, og da 
finnes det flere enn bare én arena. 

Det andre kallstemaet som vi (Sirris & Byrkjeflot, 2019) identifiserer, 
er samtidsorientering og relasjoner. Mens det foregående temaet er histo- 
risk-biografisk og tilbakeskuende forklaring på hvorfor man er i en leder- 
stilling, dreier dette andre temaet seg om her og nå-situasjonen. Det er 
viktig å være rollemodell og tjene andre, samt identifisere seg med orga- 
nisasjonens oppdrag og verdier. Kirkelederne ønsket å være gode forval- 
tere på vegne av fellesskapet. Det er viktig å være et sted hvor man kan 
tjene andre. Å tilrettelegge for gode relasjoner og få fagfolk til å blomstre, 
gir mening og opplevelse av kall. Utfordringen var å legge vekt på de rik- 
tige tingene. I denne sammenheng pekte også lederne på noe som kunne 
komme i veien for å leve ut kallet. Det kunne være konflikter, byråkrati 
og stor administrasjonsbyrde. Dette tok oppmerksomheten bort fra det 
lederne ønsket å arbeide med. 

Det tredje kallstemaet kaller vi pluralistisk (Sirris & Byrkjeflot, 
2019). Kall er mange ting, og religion brukes som en viktig ressurs. 
Det er ogsa kombinert med det moderne meningsskapende kallet. Kall 
er ikke noe statisk, men en kulturell ressurs som brukes i identitets- 
konstruksjon. Kallsdiskursen knytter sammen aktiviteter med Gud 
eller et storre gode. Det er orientert forbi individet. Det handler om 
arbeid som mer enn rasjonell nytte og økonomiske belønninger. A 
reflektere over arbeidet som kall, var betydningsfullt for lederne som 
ble intervjuet (Sirris & Byrkjeflot, 2019). Det var en måte å påpeke det 
de opplevde som avgjørende å gjøre i hverdagen. Videre skapte reson- 
nementene sammenheng mellom deres intensjoner og innsats og en 
større sammenheng. Tittel på artikkelen der studien presenteres heter 
realising calling — å realisere kallet. Dette har en dobbel betydning: 
Både å oppdage og innse hva kallet er, og å følge kallet gjennom levd 
liv. Tabell 6.3 sammenfatter funnene og profilerer lederkategorienes 
kallsforståelse. 


Tabell 6.3. Sammenligning av sykehuslederes og prosters kall (Sirris & Byrkjeflot, 2019, s. 141) 


Aspekter ved kallet Sykehusledere Proster 
Biografisk Kallsretning Innenfra og utenfra Ovenfra, innenfra og utenfra 
dimensjon Tilnærmingsmåte Oppdagelse Tatt for gitt 
Profesjonskall Svakt Vektlagt 
Lederkall Vektlagt Svakt 
Religiøse termer Sjeldent Implisitt 
Personlig Institusjonalisert 
Samtids- Utfordringer Økonomi og konflikter Byråkrati og konflikter 
dimensjon Tilfredsstillelse Ansatte som lykkes 
Fokusere på kjerneoppgaver 
Forpliktelse Organisatorisk oppdrag 
Tjeneste 
Idealtyper Klassisk 
Moderne 


Typologien gir en fortolkningsnokkel til hva kirkeansatte legger i kalls- 
begrepet. Vi skal nå se nærmere pa flere empiriske studier som har under- 
søkt temaet. 

Kall og medarbeidere i Den norske kirke 


Hva vet vi om kall blant kirkeansatte? For å svare pa det spørsmålet, skal 
jeg i kronologisk rekkefølge se nærmere på noen relevante studier hvor 
temaet er undersøkt. Vel å merke har ikke spørreskjemaundersøkelsene 
definert hva kall er. Det er derfor ikke mulig å slå fast hva respondentene 
refererer til når de tar stilling til hvorvidt de opplever et kall. Flere av 
undersøkelsene rommer imidlertid tilleggsspørsmål som kan bidra til å 
identifisere en klassisk kallsforståelse og en moderne forståelse basert på 
mening. 

En tidlig studie undersøkte diakoner i Den norske kirke i 2004 
(Angell, 2011) hvor respondentene fikk spørsmål om kall og motivasjon. 
84 prosent var enig eller stort sett enig i at det å være diakon var et kall fra 
Gud. Studien viser at kall vektlegges høyere blant diakoner med utdan- 
ning i teologi, pedagogikk eller misjon enn andre: 


Kallsopplevinga synest vera viktigare for dei som har pedagogisk, teologisk 
eller misjonærutdanning som grunnutdanning, enn for dei andre, særleg 
dei som ikkje har omsorgsutdanningsbakgrunn. Det kan hengje saman med 
at omsorgsyrka generelt og forkynningsorienterte yrke tradisjonelt har vore 
prega av eit anna kallsideal enn andre, meir verdslege yrke. (Angell, 2011, 
s. 200) 


En undersøkelse blant menighetsprester i Den norske kirke finner at 
kall var den mest utbredte begrunnelsen for å starte på teologistudiet 
(Gresaker, 2009, s. 72). Men det er imidlertid forskjell mellom studie- 
stedene. Prester utdannet ved Teologisk fakultet ved Universitetet i Oslo 
oppga i større grad interesse for teologi som grunn for å studere teo- 
logi, mens prester utdannet ved MF og Misjonshøgskolen (nåværende 
VID) hadde en sterkere opplevelse av kall. Disse studiene blant diako- 
ner og menighetsprester indikerer at studiested og utdannelse kan ha en 
sammenheng med kall, men det er ikke mulig å si hva som er årsak og 
virkning. 

Den hittil største arbeidsmiljøundersøkelsen blant ansatte i Den 
norske kirke fra 2012, vist til tidligere, dokumenterer at kallsbegrepet 
er utbredt (Lau, 2012). I den landsomfattende studien med totalt 3 000 
respondenter, svarte 57 prosent bekreftende på at de har et kall. Videre 

krysset 65 prosent av pa at «Jeg opplever et trosfellesskap med mine 
kolleger», et utsagn som styrker den religiøse siden ved kallsforståel- 
sen. Hele 85 prosent slutter seg til påstanden «Jeg opplever å være del av 
noe større gjennom arbeidet jeg gjør», noe som knytter mer an til det 
moderne meningsskapende kallet. 

Margareta Vik Stokke (2016) undersøkte i sitt masterprosjekt sammen- 
henger mellom motivasjon, kall og vigsling blant kirkeansatte i Stavanger 
bispedømme i Den norske kirke. Hele spekteret av yrkesgrupper deltok, 
og prestene utgjorde 29 prosent av utvalget (Stokke, 2016, s. 42). På en 
skala fra 1-5 (5 høyest) gav respondentene samlet 4,0 i skår på påstanden 
«Jeg opplever at jobben er et kall for meg». Tabell 6.4 viser hvordan opp- 
levelsen av kall fordelte seg på de ulike stillingskategoriene. 


Tabell 6.4. Opplevelsen av kall fordelt på stilling, prosent (N = 225-227) (Stokke, 2016, s. 47) 


«Jeg Kirke- Prest Kirke- Under- Diakoni Barne-og Kirke- 
opplever at verge/ musiker visning ungdoms- tjener 
jobben er daglig arbeid 

et kall for leder 

meg» 

Enig 44 86 64 81 78 59 63 
Verken enig 38 12 18 16 17,5 24 31 
eller uenig 

Uenig 18 2 14 3 45 14 6,5 
Vet ikke (0) (0) 4 3 (0) (0) (0) 


Som tabellen viser, er prestene (86 %) og underviserne (81 %) mest enig 
i påstanden, tett fulgt av diakonene (78 %). Kirkemusikerne (64 %), kir- 
ketjenerne (63 %) og barne- og ungdomsarbeiderne (59 %) har også høye 
skår, men utpeker seg som et mellomsjikt når det gjelder opplevelse av 
kall. Kirkevergene og daglige ledere (44 %) har tydeligst lavest skår, og 
er også den grupper hvor flest er uenig i påstanden (18 %). Totalt 69 pro- 
sent av de 227 respondentene opplevde arbeidet som et kall. Tallene for 
Stavanger bispedømme er vesentlig høyere enn de 57 prosent som ble 
dokumentert i den landsomfattende arbeidsmiljøundersøkelsen (Lau, 
2012). Kallstanken ser ut til å stå sterke på Vestlandet enn i andre deler av 

landet. Stokke (2016, s. 65-66) kommenterer egen studie slik i sammen- 

ligning med andre: 
En av forklaringene kan vere den geografiske plasseringen av bispedommet. Pa 
Vestlandet og Sor-Vestlandet star kirke og misjon sterkt som en del av kulturen. 
Gudstjenestesokning og aktivitetsnivå er høyt og det er fremdeles bred tilslut- 
ning til de kirkelige handlingene som dåp, konfirmasjon og vielse (Årsstatistikk 
for Stavanger Bispedømme, 2015). I tillegg er det en kirkelig utdanningsinstitu- 
sjon i Stavanger som er med å rekruttere kirkelige medarbeidere både fra fylket 
og fra landet for øvrig. Mange kirkelige medarbeidere har hatt et aktivt liv i 
kirke og kristne organisasjoner gjennom oppveksten, og det kan være en av 
grunnene til at de fikk et kall til å velge utdanning eller yrke rettet inn mot kir- 
kelig og kristen virksomhet. 


Stokke (2016, s. 46) undersøkte også et annet kirkelig særtrekk, nemlig 
om kirkeansatte opplevde et trosfellesskap med kolleger. Skåren er gjen- 
nomsnittlig 4,2 (skala fra 1-5, 5 høyest), noe som tilsvarte at 81 prosent 
av respondentene var enige i påstanden. 46 prosent respondentene var 
vigslet; alle prestene og omtrent halve antallet diakoner, kateketer og kan- 
torer (Stokke, 2016, s. 55). De vigsledes gjennomsnittsskår viser at de er 
20 prosent mer enige i at jobben oppleves som et kall. 

Tore Johan Øvstebø (2018) undersøkte i sin masteroppgave kateke- 
ter, kantorer, diakoner og presters forventninger til nærmeste leder med 
tanke på ledelsesfaglig og kirkefaglig kompetanse. Han spurte også 
om syn på vigsling og kall. Et spørreskjema ble besvart av 185 ansatte i 
Nidaros, Agder og Telemark samt Møre bispedømmer. I sin fremstilling 
skiller ikke Øvstebø (2018) mellom respondentene fra hvert av bispedøm- 
mene, så det er ikke mulig å sammenligne kallstankens utbredelse i de 
tre bispedømmene. Prestene utgjorde vel 62 prosent av utvalget, mens 
diakoner og kateketer telte til sammen 23 prosent og kirkemusikerne 15 
prosent. Respondentene ble bedt om å ta stilling til innholdet i kalls- 
begrepet. Funnene viser at kall forstås som et annet ord for oppdrag eller 
tjeneste. Respondentene uttrykte flere aspekter ved kall, og ingen forstod 
det som et entydig begrep. 74 prosent av respondentene mente kall betyr 
at de har fått et oppdrag fra Gud og fra kirken. Det klassiske, religiøse 
kallet viste dermed stor utbredelse i denne studien. Et annet hovedfunn 
var at de kirkeansatte brukte kallsbegrepet som betegnelse for godt utført 
arbeid. Kall refererte til å virkeliggjøre en høy faglig standard gjennom å 

gjore kvalitetsarbeid. Det var betydelige forskjeller mellom profesjonene. 
80 prosent av prestene og 84 prosent av diakonene og kateketene var for- 
trolige med kallet som et oppdrag fra Gud, mens bare 36 prosent av kirke- 
musikerne rapporterte det samme. Pa pastanden «Jeg tror jeg tjener Gud 
i den jobben jeg har, og det er viktig for meg», var den samlede skaren 
5,35 (skala fra 1-6, 6 høyest). Prestene svarte 5,53, diakoner og kateketer 
oppgav 5,69 mens kirkemusikernes skår var 4,14 (Øvstebø, 2018, s. 64). I 
motsetning til Stokkes (2016) studie, indikerer Øvstebøs (2018) undersø- 
kelse at vigslede ikke opplever et sterkere kall enn andre, samt at mange 
kirkeansatte opplever arbeidet som et kall uavhengig om de er vigslet. 

Som Stokke (2016, s. 47) fant i sin undersøkelse, beskrevet over, opp- 
gav kirkeverger og daglig leder lavest skår blant alle yrkesgruppene hva 
gjelder påstanden om opplevelsen av arbeidet som et kall (44 prosent). 
De utgjorde også yrkesgruppen som var mest uenig i at jobben var et kall 
(18 prosent). Disse profesjonsnøytrale stillingene har ikke tjenesteord- 
ning, vigsling eller nasjonale kvalifikasjonskrav om kirkefaglig kompe- 
tanse. Kompetanse i økonomi, administrasjon og ledelse kan imidlertid 
være etterspurt i rekrutteringen. Kirkevergers og daglige lederes motiva- 
sjon er lite undersøkt. Men en kvalitativ studie viser nyanser i kallsbegre- 
pet i Den norske kirke ved å studere nettopp daglige ledere. I forbindelse 
med sin masteroppgave i verdibasert ledelse, intervjuet Eleni Maria Stene 
(2019) 12 daglige ledere i menigheter i et større fellesråd om kall eller opp- 
levelse av mening. Ut fra funnene utviklet hun utviklet en tredelt typo- 
logi for daglige lederes kallsbaserte motivasjon. Den daglige tjener ønsket 
å tilrettelegge, og ville ikke fremstå som en tydelig leder. Allround-lederen 
ble motivert av å ha ansvar og å ha noen lederoppgaver knyttet til admi- 
nistrasjon, økonomi eller personalansvar. Toppsjefen ville lede, skape noe 
nytt, drive utvikling og ha makt. De ble mest motiverte av eksterne opp- 
gaver. En del av lederne opplevde kall til tjeneste, hovedsakelig som et 
religiøst kall. Noen hadde en dypt personlig opplevelse av et tydelig ånde- 
lig kall, mens andre ønsket å arbeide på en religiøs arbeidsplass. Ingen av 
toppsjefene beskrev et kall ovenfra, snarere ville de realisere seg selv som 
ledere. 

Stene (2019) fant at en grunnleggende kallsmotivasjon hadde en positiv 
betydning for lederne. Den virket som en faktor som skapte tilhørighet. 

Kall omtales av hennes intervjupersoner ikke som statisk, men i likhet 
med de øvrige studiene som sammensatt. For noen av de daglige lederne 
var det en kombinasjon av religiøst og personlig kall. Kombinasjoner av 
kall ovenfra og innenfra (Sirris & Byrkjeflot, 2019) gav styrke og trygghet 
for lederne. Kallet bidro til å integrere de daglige ledernes livsfortelling og 
motivasjon i arbeidshverdagen. Det var flere deltakere i intervjuutvalget 
med kirkelig profesjonsutdanning. Stene påpeker at disse syntes å bære 
kallstanken mer enn de som hadde økonomisk og administrativ ledelses- 
utdanning, men manglet kirkefaglig utdanning. Toppsjefene fortalte at 
de ikke opplevde noe kall, og heller ingen tydelig kirkelig tilhørighet og 
identitet. Det er interessant at de som ikke beskrev noen form for kall, 
fremstod mindre motiverte enn de kallsbevisste. Lederne uten kall var 
også mer åpne for å skifte jobb. Funnene bekrefter sammenhengen mel- 
lom profesjon og kallstanken. 

Forskere ved KIFO, Institutt for kirke-, religions- og livssynsforskning, 
Ann Kristin Gresaker, Tore Witsø Rafoss og Netta Marie Rønningen 
(2019), har studert synet på kall blant kristne unge voksne som ikke har 
vurdert eller ikke ønsker å jobbe i Den norske kirke. KIFO-rapporten 
henviser til studier som viser at det å ha et kall for noen er en viktig 
grunn for å velge en kirkelig utdanning og tjeneste (Christensen, 2013; 
Finholt-Pedersen, 2017; Gresaker, 2009, s. 71). Blant Gresaker, Rafoss og 
Rønningens (2019, s. 78) respondenter oppgir 83 prosent at egen tro er 
en hovedgrunn til å ville arbeide i kirken. En annen motivasjon for å 
velge en kirkelig stilling, er å arbeide for å forkynne det kristne budskapet 
(61 %). Kun 11 prosent krysset av for kall som en motivasjonsfaktor for 
å jobbe i kirken. Studien dokumenterer dermed forventninger om at å 
jobbe i kirken både beror på egen religiøs tro og i høy grad skal fremme 
troen hos andre. 

Førstelektor i diakoni Kari Jordheim (2019) har undersøkt motiva- 
sjonsfaktorer blant studenter som er i gang med studier som kvalifiserer 
til kirkelige stillinger. De 225 respondentene representerer i alt ni norske 
studiesteder og studerer teologi (150 respondenter), diakoni (17), kateke- 
tikk (9), kirkemusikk (5) og andre kirkerelaterte studier (45 respondenter). 
Jordheim bruker selvbestemmelsesteori og indre motivasjon som teore- 
tisk ramme, og spør om valg av yrke oppleves som et kall. Her oppgir 147 

respondenter (66 %) at dette er viktig (Jordheim, 2019, s. 23). Selv om vi 
ikke vet hva respondentene har lagt i kallsbegrepet, finner et stort flertall 
det relevant. Det er interessant ikke minst siden 77 prosent av de som 
svarte på undersøkelsen er under 36 år. Påstandene som får høyest skår, 
er «ønsket om å arbeide med mennesker» (87 %) og «Jeg er flink til den 
type oppgaver dette yrket krever» (79 %). Utsagn om at lønnsnivået er 
bra og at yrket gir makt og innflytelse, får lavest skår. Samtidig ser vi at 
selvrealiseringsgrunner fikk enda høyere tilslutning, selv om disse natur- 
ligvis ikke utelukker en religiøs begrunnelse. Eksempelvis kan det å være 
flink til oppgaver innenfor et yrke, motiveres av å bruke sine gudgitte 
talenter, naturgaver og nådegaver. 

De presenterte studiene viser at kallsbegrepet er levende hos tre grup- 
per; de som har vurdert kirkelig utdanning, men ikke valgt slike studier; 
de som er i gang med utdanning som kvalifiserer til kirkelige stillinger; 
og de kirkeansatte. Arbeidet har stor betydning for kirkens yrkesgrupper. 
Å oppleve arbeidet som et kall, er kartlagt både nasjonalt (Lau, 2012) og i 
flere regionale undersøkelser (Stokke, 2016; Øvstebø, 2018). Påstanden får 
tilslutning fra et klart flertall av respondentene i samtlige studier. Hvordan 
kallsbegrepet forstås, er utforsket i kvalitative studier av kirkeledere (Sirris 
& Byrkjeflot, 2019; Stene, 2019). Kall er fortsatt levende i Den norske kirke, 
også blant yngre deltakere i undersøkelsene. Kirkeansatte synes å finne 
stor grad av mening i arbeidet. Noe står på spill for dem. Kirken utgjør 
en arena der man kan gjøre en forskjell både i andres og eget liv. Mange 
ansatte ser seg som del av den store fortellingen og vever et kristent kalls- 
narrativ inn i sin egen yrkeserfaring. Det synes å være et bredt spekter når 
det gjelder hvilke kallstemaer ansatte relaterer til. Det klassiske, religiøse 
kallet er tydelig til stede hos svært mange. Å arbeide i kirken er en måte å 
leve ut sin tro på. Dette ståstedet kombineres med å identifisere seg med 
det moderne, meningsskapende kallet. Det synes å være regionale for- 
skjeller samt forskjeller mellom yrkesgruppene. Profesjonene har tydeligst 
høyest skår med prestene og teologistudenter som rapporterer sterkest 
tilknytning til kallet, tett fulgt av diakoner og kateketer. Kirkemusikerne 
har et noe mer distansert forhold til kallsbegrepet (Christensen, 2013, 
s. 253; Øvstebø, 2018, s. 63), mens kirkeverger og daglige ledere synes å 
relatere til det i enda mindre grad (Stokke, 2016; Stene, 2019). 

Oppsummering 


Kapitlet har tematisert kallstanken i det allmenne og kirkelige arbeids- 
livet. I en kultur hvor mening og motivasjon er viktig, har kallsbegrepet 
fatt en renessanse i arbeidslivet. Som pavist i to typologiseringer av kall 
(Hein, 2013; Sirris & Byrkjeflot, 2019), kjennetegnes kallsbevisste med- 
arbeidere av hoy dedikasjon, ekstrarolleatferd og sterk identifikasjon med 
sitt arbeid. I vår tid ivaretar mange profesjonsutøvere og andre yrkesut- 
øvere kunnskapsbaserte oppgaver. Kunnskapsarbeid assosieres gjerne 
som basert på høy teknologisk kunnskap. Men oppgavene kan også inne- 
bære menneskelig kontakt og kan være av eksistensiell betydning, noe 
som utgjør en fellesnevner med profesjonsutøvere (Nordhaug, 2002). 

Undersøkelser i Den norske kirke viser at godt over halvparten av alle 
kirkeansatte opplever å ha et kall. Selv om innholdet i kallet kan vari- 
ere, synes det å være ulike kombinasjoner av på den ene siden et klassisk 
religiøst kall, og på den andre siden et moderne meningsskapende kall. 
Grunnleggende sett er kallet en sterk overbevisning om å være på rett 
sted og å være autentisk. Eksempelvis er prostene i min og Byrkjeflots 
(2019) intervjustudie relativt varsomme med å snakke om arbeidet som et 
kall. Siden kall er et teologisk uttrykk og vel kjent i kirkekonteksten, var 
dette funnet noe uventet. Kallet kommer imidlertid frem i prostenes for- 
tellinger om rolleoverganger, det vil si hva som gjorde at de ble prest eller 
prost. Kallet representerer her motivasjon og beveggrunner for hvorfor 
man går inn i en ny rolle. Gud er instansen bak kallet, men det formidles 
gjennom mennesker eller via et konkret behov. Kall er et eksempel på et 
religiøst begrep som er blitt sekularisert og importert til flere samfunns- 
områder utenom det religiøse. Kirken har et rikt vokabular og språk for 
å artikulere formål og visjoner som uttrykker det gode, det sanne og det 
skjønne. 

Prester, fagledelse og generalistledelse: 
Møtet mellom profesjonslogikk og 
styringslogikk i Den norske kirke 


Hvem skal lede profesjonspregede organisasjoner og profesjonsutøveres 
arbeid? Hvilken utdannelse og kompetanse kreves? Slike spørsmål om fag 
og ledelse har siden 1990-årene vært oppe til debatt i flere sektorer: helse- 
vesenet, sosialt arbeid, barnehage, skoleverket, høyere utdanning og i Den 
norske kirke. Debattene kan sees på bakgrunn av new public manage- 
ment-reformenes (NPM) formål om å øke effektiviteten gjennom styrket 
organisatorisk kontroll. Denne utviklingen gav ledere med arbeidsgiver- 
ansvar mer styring over profesjonelt arbeid (se kapittel 4). Noen organi- 
sasjoner har valgt å løse slike spenninger mellom fag og ledelse med å 
plassere profesjonsutøvere i formelle lederposisjoner. En hybrid profesjo- 
nell leder er selv profesjonsutøver og leder fagfeller (Noordegraaf, 2007) 
(se kapittel 1). 

I dette kapitlet ser jeg på fenomenet fag og ledelse ved å studere prester 
som tar på seg lederstilling ved å bli prost. Prosten befinner seg både i 
kollegiet og i linjen, samt i en nettverksrelasjon til andre kirkelige ansatte 
i prostiet (Sirris, 2018a). Det kan da skje en hybridisering av de logikkene 
som er dominerende på hvert felt, henholdsvis en profesjonslogikk og en 
styringslogikk som målbærer hver sitt ledelsesideal. Som jeg skal vise, 
er dette en sentral utvikling som har preget den geistlige ledelseslinjen i 
kirken. Jeg beskriver på den ene siden en styringslogikk med generalist- 
ledelse, eller management, som ledelsesideal, og på den andre siden en 
profesjonslogikk som fremmer ideen om fagledelse. Gjennom to caser 
illustrerer jeg hvordan de to logikkene hybridiseres. Min analyse av proste- 
reformen (2004) viser hvordan aktører på organisasjonsnivå i Den nor- 
ske kirke begrunner og kombinerer de to logikkene. Arbeidstidsavtalen 

for prester (2016) synliggjør hvordan proster som gruppe og indivi- 
der hybridiserer logikkene. Begge endringene utgjør en delvis selvvalgt 
deprofesjonaliserig av prestene. 


Endringer og presteprofesjonen 
Reformer som strukturelle og kulturelle endringer 


Reformer er intenderte endringsprosesser som tar sikte på omfattende 
endringer i en hel sektor. Reformtempoet har vært høyt i de europeiske 
protestantiske kirkene (Askeland & Schmidt, 2016). Det har også vært 
flere reformer i Den norske kirke hva gjelder kirke-stat-relasjoner, demo- 
krati, liturgi og trosopplæring. Endringene blir begrunnet med synkende 
medlemstall, lavere deltakelse, redusert økonomi, rekrutteringsproble- 
mer, nye arbeidsmåter og aktiviteter. Generelt representerer reformer en 
kompleks miks av eksterne og interne drivkrefter (Brunsson & Sahlin- 
Andersson, 2000). En reform er noe mer enn kun en strukturell end- 
ring. Den kan også være uttrykk for en kulturell endring i samfunnet, og 
målbærer dessuten eksplisitte og implisitte idealer. Når reformen imple- 
menteres i en organisasjon, er hensikten at organisasjonsmedlemmene 
medvirker til interne endringer i tråd med idealene. Men reformer kan 
gi andre utslag i ulike organisasjoner enn først tenkt og planlagt. Dette 
fenomenet kalles en «trojansk hest» (Pache & Santos, 2013), sagt på en 
annen måte at noe følger «med på lasset». Lokalt kan reformer innebære 
noe annet enn først tiltenkt fra de sentrale instansene som vedtok refor- 
men (Thelen & Mahoney, 2010). Det er fordi reformer må oversettes gjen- 
nom begrunnelse, språkdrakt og utforming i en organisatorisk kontekst. 
Den reformen som vedtas er ikke identisk med den som manifesterer seg 
i praksis. 

Kirkeloven av 1996 gav menighetene virksomhetsansvar og styrket 
ledelse som organisatorisk forankret gjennom stillingen som daglig 
leder. Slike stillinger er rettslig og politisk konstituert i norsk lovgiv- 
ning. Kirkeloven bidro til å øke ledelsesinteressen i Den norske kirke 
gjennom kirkevergestillinger og fellesrådene som fikk administrative 
plikter på vegne av soknet, så vel som arbeidsgiveransvar for stillingene 

der. Kirkebygninger og kirkegarder inngar i fellesradenes ansvarsomra- 
der. Derimot var prestene fortsatt tilknyttet staten og Den norske kirke 
som en landsdekkende virksomhet. Bispedømmene ansatte prestene, 
mens arbeidsgiveransvaret for prestene var delegert i tjenesteordningen 
til prostene. Denne delegeringen ble ytterligere styrket gjennom proste- 
reformen i 2004 og i arbeidstidsavtalen i 2016 som regulerte prestenes 
arbeidstid og økte prostens styringskapasitet. Disse to eksemplene drøf- 
tes senere i kapitlet. 

Skillet mellom reform som strukturelle endringer på den ene siden 
og kulturendringer på den andre siden bør ikke trekkes for skarpt. 
Reformer er bærere av en eller flere institusjonelle logikker. En logikk i 
denne sammenhengen avgjør hvilke temaer og problemer som er viktige 
og hvilke svar og løsninger som gis (Thornton & Ocasio, 2008). Logikker 
gir fortolkningsskjema og retningslinjer for handling. Ofte kontrasteres 
en profesjonslogikk med byråkratilogikk og markedslogikk (Freidson, 
2001). I de fleste organisasjoner lever logikker side om side og blander 
seg på forskjellige vis. Videre kan ulike personer trekke veksler på flere 
logikker når de fortolker sine roller og identiteter. Logikker behøver ikke 
være i konkurranse, men kan være supplerende eller overlappende. De 
kan brukes som en ressurs for å legitimere handlinger eller praksiser. 
Dersom ulike logikker møtes, vil det få konsekvenser for hva som opp- 
fattes som viktige og relevante problemer og løsninger. Det kan også 
medføre at man stiller spørsmål med institusjoner, som er mønstre av 
handling som har funnet faste former i maler og skript. Eksempelvis 
kan en reform bringe med seg nye arbeidsinstrukser som rokker ved den 
allmenne forståelsen og «malen» for presteprofesjonen. Møte mellom 
logikker destabiliserer det som kan tas for gitt, og representerer dermed 
endring (Sirris, 2019c). Under ser jeg nærmere på hvordan en styringslo- 
gikk og en profesjonslogikk har hvert sitt ideal for hva god ledelse er og 
skal være. Logikkene har ulike skript for ledelse, henholdsvis generalist- 
ledelse og fagledelse, som på ulike vis kan kombineres. 

Kirken er verdiladet og institusjonalisert, noe som medfører at den 
ikke endres i stort omfang på kort tid. Organisasjonsforskerne Evelyn 
Micelotta, Michael Lounsbury og Royston Greedwood (2017) skriver 
om hvordan institusjoner endres og skjelner i sitt rammeverk mellom to 

dimensjoner. For det forste kan omfanget av endring forstas som utvik- 
ling eller transformasjon. For det andre kan hastigheten av endring 
karakteriseres som evolusjon eller revolusjon. Ut fra sitt særpreg, vil kir- 
ken primært være kjennetegnet av et endringsomfang som er i gradvis 
utvikling, mens hastigheten er evolusjonær (Sirris, 2019b, s. 94). I mot- 
setning til denne endringstypen som kontinuerlig finner sted gjennom 
lange prosesser, kommer unntaksvis reformer. Reformer byr på eksterne 
sjokk og drivere, i motsetning til lang fart og gradvis utvikling. Slike 
endringer kan tolkes som skiftninger i logikk eller styrking av en logikk 
og svekking av en annen. Dette innebærer at logikker ikke nødvendigvis 
erstatter hverandre, men balanseres og forhandles. Videre kan logikker 
akkumulere seg i organisasjoner slik at det dannes mange lag. Disse lar 
seg avlese gjennom ulike typer ordninger. I kirken er et viktig eksem- 
pel innføringen av en demokratisk rådsstruktur i en embetskirke (Sirris 
et al., 2021). 


Fagledelse og generalistledelse 

Styrkes profesjonskriteriene for en yrkesgruppe, er det uttrykk for profe- 
sjonalisering, mens en svekking kalles deprofesjonalisering. Ifølge stats- 
viteren Haldor Byrkjeflot og historikeren Paal Nygaard (Byrkjeflot, 1997; 
Byrkjeflot & Nygaard, 2018) erstattet eller supplerte generalistledelse den 
tradisjonelle profesjonsledelsen i mange organisasjoner i tiårene etter 
andre verdenskrig. Dette henger sammen med import av ledelsesidealer 
fra angloamerikansk kontekst. De nye idealene møtte det tradisjonelle 
fagledelsesidealet. Også profesjonsforskeren Erik Døving (2016) gjør bruk 
av distinksjonen mellom fagledelse og generalistledelse som to sam- 
eksisterende ledelsesidealer. Fagledelse bygger historisk sett på laugsve- 
senet og mester-svenn-læring som vokste frem i en profesjonskontekst. 
Fagledelse er en sentral- og nordeuropeisk måte å organisere arbeidet på. 
Mens profesjonsbasert ledelse krever kunnskap til profesjonen og vekt- 
legger kjerneoppgaver, utdannelse og kompetanse, er generalistledelse i 
prinsippet universell og kan brukes på tvers av kontekster (Døving et al., 
2016). Ledere har i denne forståelsen en kompetanse uavhengig av én spe- 
sifikk organisasjon (Byrkjeflot, 2002). Fagledelse er derimot knyttet til 

profesjon og ledelsesfunksjoner blir avledet av kollegiet. Jeg forstar gene- 
ralistledelse som linjeledelse med totalansvar for en gitt enhet. Denne 
ledelsen er et organisatorisk forankret mandat med mal om 4 oke kvalitet 
og kostnadseffektivitet. 

Byrkjeflot (1997, 2002) drøfter hvordan generalistledelse fikk fotfeste i 
offentlige organisasjoner da new public management (NPM) oppstod på 
1970-tallet i en angloamerikansk kontekst av nyliberalisme (O'Reilly & 
Reed, 2011). NPM var en global reformbølge som ble innført i offentlig for- 
valtning i Norge på 1980-tallet. Idealer ble importert fra privat til offentlig 
sektor. Hensikten var å ha mer effektive organisasjoner og bedre økonomi. 
NPM bygger på to pilarer. Den første var økonomisk og målbar mistil- 
lit til den byråkratiske velferdsstaten som ble kritisert for å være ineffek- 
tiv og kostbar (Sirris, 2019b). I NPM blir borgere oppfattet som kunder 
med valgmuligheter. Management, som er et uttrykk for generalistledelse, 
var den andre pilaren. Videre ble det tydeligere skilt mellom politikere 
og administrasjon. Vekten på ledelse og måloppnåelse medførte desen- 
tralisering av autoritet. Modeller fra næringslivet ble hentet inn, fremfor 
alt målstyring, hvor ledere og organisasjonsenheten skulle rapportere på 
hvordan planlagte mål ble oppnådd. Tydelig definert ansvar førte også til 
sektorisering og mangel på helhet og samhandling. Reformer etter NPM 
har måttet komme til rette med disse manglene. Når det gjelder kirken, 
argumenterer Schmidt (2016) for at trosopplæringsreformen, prosterefor- 
men og endringer i forholdet mellom kirke og stat er preget av NPM gitt 
vekten på planlegging, utvikling av mål og tiltak samt rapportering. 

Som det fremgår av drøftingen ovenfor, opererer flere forskere med en 
distinksjon mellom fagledelse og generalistledelse. En hovedforskjell er at 
fagledelse er profesjonsbundet idet den krever en særskilt fagutdanning, 
mens generalistledelse er profesjonsnøytral. Det er flere vesentlige for- 
skjeller mellom disse to idealtypene; systematiske samlinger av elemen- 
ter som utgjør en modell. Idealtyper er mentale bilder som betoner noen 
utvalgte karakteristika av et fenomen. De gir ikke fotografisk bilde av 
virkeligheten, men fremhever utvalgte sider fremfor andre. Dette betyr at 
de ikke er dikotomier som finnes i ren form. Derimot finnes ulike kom- 
binasjoner. Idealtypenes analytiske nytte må derfor utprøves på empirisk 
materiale. I praksis vil fagledelse og generalistledelse i sin rendyrkede 


173 


KAPITTEL 7 


form, som to idealtyper, vise seg i ulike kombinasjoner i enhver orga- 


nisasjon. De strukturelle eller kulturelle elementene er mer eller mindre 


preget av den ene eller andre logikken. Tabell 7.1 bygger på Døving (2016, 


s. 258) og oppsummerer ledelsesidealene som jeg har beskrevet så langt 


og viser idealtypene og sentrale sider ved generalistledelse og fagledelse. 


Tabell 7.1. Generalistledelse og fagledelse (Sirris, 2018a, s. 28) 


IDEALTYPER Generalistledelse Fagledelse 
ASPEKTER 
Organisasjon Hierarki Kollegium 


Profesjonsforankring 


Profesjonsnøytral 


Profesjonsbundet 


Arbeidsgiveransvar Ja Sjelden 
Kontrollprinsipp Formell autoritet Tillit 

Fulltid Oftest Delfunksjon 
Lederroller Separate lederroller Selvledelse 
Formalisering Ansatt leder Valgt leder 


Troverdighet Hos ledere og generalister Hos profesjonsutøvere/ 
kunnskapsarbeidere 
Tidsperspektiv Langt Kort 
Styrke Overordnet organisatorisk Identifikasjon med ansatte, felles 
ansvar forståelse 
Entydig plassering av ansvar Ansvar fordelt etter fagområder 
Makt er eksplisitt 
Svakhet Ofte distanse til fag og Deltidsleder, vanskeligere med 
kjernevirksomhet felles, overordnet strategi 
Makt og hierarki er implisitt 
Sentrale Administrativ, relasjonell Faglig og kontekstuell 
kompetanser strategisk 
Kirkeansatte Kirkeverge, daglig leder Prest, kantor, diakon, kateket 


Prest og ledelse 


Et viktig aspekt som preger generalistledelse, er arbeidsgiveransvar og 


enhetlig ledelse. Det vil si totalansvar både for økonomi, fag, personal og 


drift. Slik sett er generalistledelse ikke innført på soknenivå i Den norske 


kirke, siden det i 2022 fortsatt er to arbeidsgiverlinjer. 

Fagledelse og pastoral ledelse 


Av det foregående kan pastoral ledelse forstås som en type fagledelse 
særegen for presteprofesjonen. De sentrale oppgavene som inngår, kan 
leses ut av tjenesteordning og ordinasjonsliturgi. Ordinanden lover å 
vise omsorg for mennesker ved sjelesorg, skriftemål og forbønn samt 
veilede og hjelpe mennesker til tro. Videre svarer kandidaten ja til føl- 
gende: «At du også selv av hjertet legger vinn på å leve etter Guds ord, og 
i studium og bønn trenger dypere inn i de hellige skrifter, altså Bibelen 
og den kristne tros sannheter.» Altså strekker prestetjenesten videre enn 
det som vanligvis forventes i det allmenne arbeidslivet. Tjenesteordning 
for menighetsprester $ 10 understreker ledelsesdimensjon ved preste- 
tjenesten: «I forvaltningen av Ord og sakrament utøver alle menighets- 
prester et pastoralt lederansvar og bidrar til strategisk og åndelig ledelse i 
og av menigheten.» Prestene kan trekke veksler på tradisjonell autoritet, 
og de har en synlig og representativ rolle i mange lokalsamfunn. Gitt 
deres rolle som ledere av gudstjenester og kirkelige handlinger, fremstår 
prestene som ledere utad. 

Det har vært ulike tilnærmingsmåter for å komme til rette med meta- 
foren pastoral ledelse og hva det innbefatter. Pastor er det greske ordet 
for hyrde, og begrepet er nytestamentlig (Joh 10; 1 Pet 5, 1-4). Samtidig 
impliserer begrepet en asymmetri mellom gjeter og sauer som kan vekke 
anstøt. Teologen Olav Skjevesland (2000) drøfter tre mulige utfordrin- 
ger i pastoralt lederskap. Disse fallgruvene må prester og andre være klar 
over, ifølge Skjevesland. Den første gjelder metaforen pastoral ledelse. 
Metaforer er tvetydige, noe som kan føre til utydelighet. Skjevesland 
understreker at ordinasjonsliturgi og tjenesteordning viser kjernen i 
prestetjenesten. Presten har særlig ansvar for liv og lære i menigheten. 
Den andre utfordringen gjelder passivisering av menigheten. Her er det 
viktig for presten å være åndelig leder ved å bidra til å finne retning og 
visjon samt å utløse nådegaver gjennom frivillighet. Den tredje utfor- 
dringen angår faren for å bli dominerende overfor andre tjenestegrup- 
per. Skjevesland trekker her frem presten som leder i kollegiet samtidig 
som prestetjenesten styrkes omkring forkynneroppgaven. Han tar ikke 
til orde for en tilbaketrekning fra deler av menighetslivet eller å ned- 
tone prestens ansvar som pastoral leder. Derimot argumenterer han for 

at prestens ledelse gjennom sine kjerneoppgaver er så sentrale i menig- 
hetens liv at de gir en rekke arenaer som muliggjør pastoral ledelse som 
igjen kan gjennomsyre menigheten: «Menighetslivet som helhet vinner 
på at presten konsentrerer seg om sine teologifaglige og ordinasjonsdefi- 
nerte grunnfunksjoner» (Skjevesland, 2000, s. 218). 

Teologen Fredrik Saxegaard (2009) har ytterligere tydeliggjort tre felt 
hvor presten har en pastoral ledelsesarena. I likhet med Skjevesland (2000) 
har han tematisert prest og ledelse ved å ta utgangspunkt i kjerneoppga- 
ver ved prestetjenesten. Saxegaard (2009) finner at prestenes fagledelse 
kommer til uttrykk på tre distinkte arenaer. For det første utøver prester 
en symboliserende ledelse gjennom liturgi. I gudstjenester og kirkelige 
handlinger har presten en entydig lederrolle. Denne er synlig og svært 
sentral i menighetens liv, hvor Ordet forkynnes og sakramentene forval- 
tes. I et folkekirkelig perspektiv møter mange kirken gjennom kasualia 
(gravferd og vielser), og i folks øyne vil presten representere kirken. Det 
symboliserende innebærer en tolkningsdimensjon hvor det enkelte liv 
settes inn i en større meningssammenheng. For det andre har soknepres- 
ten plass i menighetsrådet. Dette er en arena for strategisk ledelse hvor 
avgjørelser fattes og retning utpekes. Her er embete og råd i samvirke. 
For det tredje beskriver Saxegaard (2009) prestens samhandlende ledelse 
gjennom relasjoner med stab og frivillige. Dette finner sted i det daglige 
gjennom alle de praksiser hvor prester inngår. Presters bidrag til ledelse 
er belyst pastoralteologisk gjennom Saxegaards (2017) studie av menig- 
heter i et praksisteoretisk perspektiv. 

Det sentrale ved pastoral ledelse beskrives i pastoralteologi og kon- 
septualiseres på ulike måter, men med en rekke tydelige fellestrekk. En 
innflytelsesrik kilde er hvordan presten er en veileder i hellighetssonen 
(Josuttis, 1996). Jackson Carroll (1991, s. 93) beskriver kjernen i pastoral 
ledelse tredelt - som meningsfortolkning, forme det kristne fellesskapet 
og styrke tjenestene: 


Mye av det en prest gjør i spesifikke praksiser — preke, utforme og lede liturgien, 
undervise, sjelesorg, til og med organisatorisk ledelse - har som mål å hjelpe 
menigheten og dens medlemmer til å reflektere om og tolke sitt liv, individuelt 
og kollektivt, i lys av Guds hensikt i Jesus Kristus. Det har som mål å utruste og 
forme dem som Kristi disipler. 

Jeg har undersøkt hva som særpreger soknepresters ledelsesforståelse 
(Sirris, 2014). Basert på dybdeintervjuer og observasjon av fire soknepres- 
ter, fant jeg en analytisk distinksjon mellom integrert og integrerende 
ledelse. For det første er et viktig poeng i fagledelse at lederansvaret er 
innbakt i selve oppgaven. Fagledelse er direkte relevant for oppgave- 
utførelsen. Dette betyr en nær sammenheng mellom oppgave, ansvar 
og ledelse. Det er denne nære sammenhengen i prestenes fagledelse jeg 
betegner som integrert (Sirris, 2014, s. 57). I en profesjonskontekst vil 
dette være normalordningen. For det andre tar prestene et omfattende 
ansvar og peker på forventninger om at de skal gjøre det. Det holistiske 
perspektivet på fagledelse omtaler jeg som integrerende ledelse. Dette 
bidrar til gode relasjoner og sammenheng i menigheten: 

Ledelsen er ikke alltid formalisert i arbeidsgiverlinjer, men oppfattes likevel 

som «en naturlig side ved prestetjenesten» [...]. Ingen av sokneprestene skiller 

ut ledelse som egen sektor eller vurderer alt de gjør som ledelse. Ledelse er et 


aspekt ved prestetjenesten, som springer naturlig ut av ordinasjon og kjerne- 
oppgavene. (Sirris, 2014, s. 57) 


En slik ledelse handler om omsorg, lytting og veiledning. Et integre- 
rende aspekt er naturlig ut fra presteprofesjonens relasjonelle budskap og 
arbeid. En viktig dimensjon ved pastoral ledelse er å bidra til en helhet 
i menigheten og være en brobygger mellom ulike aktiviteter og grupper. 
Et annet funn i denne studien (Sirris, 2014), er at prestene avgrenser seg 
tydelig mot styringsroller og administrasjon. De forstår ledelse primært 
som veiledning og inntar uformelle lederroller til forskjell fra en for- 
mell lederstilling. Videre skjelner jeg i denne artikkelen mellom formell 
ledelse, som er knyttet til organisatoriske funksjoner og mandat, og ufor- 
mell ledelse, som enhver kan utøve uavhengig av organisatorisk posisjon. 

Pastoral ledelse kan ifølge tjenesteordningen også utøves som åndelig 
ledelse. Dette skjer gjennom Ord og sakrament, og gjennom veiledning 
og bønn som beskrevet i ordinasjonsliturgien. Ledelse har i denne for- 
stand tydelig preg av veiledning og det å være rollemodell i å gi retning 
for mennesker liv og tro (Sirris, 2014, s. 58). Dette aspektet av fagledelse er 
tematisert i pastoralteologien (Saxegaard, 2020) og i lederskapslitteratu- 
ren (Cormode, 2013), som legger vekt på spiritualitet og lederens person- 
lighets trekk og utvikling. Min analyse så langt viser at pastoral ledelse 

kan forstas i to hovedperspektiver. En smal forstaelse av pastoral ledelse 
er ledelsen som skjer gjennom Ord og sakrament. Prestene forkynner 
det kristne budskapet for at mennesker skal komme til tro (Confessio 
Augustana, artikkel VII). En bredere forståelse vil i tillegg inkludere et 
mer overordnet og helhetlig ansvar i og for menigheten. 


Hybridledere og kompetanseforventninger 


Spørsmålet om hvorvidt profesjoner kan og bør ledes, er et debattema i en 
rekke sektorer (Døving et al., 2016). Hvilke vurderinger og erfaringer fra 
andre typer organisasjoner kan være nyttige med tanke på mulig overfø- 
ringsverdi til kirken? I et fagledelsesperspektiv er profesjonene i høy grad 
autonome. Ledelse blir da en restkompetanse som består i koordinering 
og ivaretakelse av arbeidsgiveransvaret. En utfordring her er at lederen får 
begrenset innblikk i faglige oppgaver og kjernevirksomhet. En slik kontek- 
stuell kjennskap kan likevel ivaretas på andre måter. I sykehusene ble det 
innført enhetlig ledelse og lederstillinger som i prinsippet var profesjons- 
nøytrale. Men en stor majoritet (90 %) av mellomlederne, på nært operativt 
nivå, er profesjonsutdannet (Byrkjeflot & Jespersen, 2014). I menighets- 
stabene kan faglig ledelse bestå i å samordne kollegiet av tjenestegrupper og 
tilrettelegge faglige møtesteder og samarbeid. Hvilken av tjenestegruppene 
som skal ivareta et overordnet organisatorisk ansvar, er en annen sak. 

I flere samfunnssektorer med profesjonspregede organisasjoner har 
hybridledelse fungert som en hensiktsmessig løsning. Hybridledere må 
vie stor oppmerksomhet på administrative og personalmessige oppgaver 
som følger arbeidsgiveransvaret. I flere organisasjoner er lederjobben 
derfor åremålsstilling. Ledelse er et område som også i kirken får økende 
status som eget fag, og en studie (Sirris, 2018a) viser at prestene forventer 
en bred og holistisk ledelse sammensatt av en bred vifte kompetanser. 
Sagt med andre ord forventer de både fagledelse og generalistledelse. Det 
latinske competentia betegner funksjonsdyktighet og tilstrekkelige res- 
surser for måloppnåelse eller oppgavemestring. Kompetanse er et sam- 
mensatt og flerdimensjonalt begrep. Organisasjonspsykologen Linda Lai 
(2013, s. 46) definerer kompetanse som «de samlede kunnskaper, ferdig- 
heter, evner og holdninger som gjør det mulig å utføre aktuelle oppgaver i 

trad med definerte krav og mal». Kompetanse star i forhold til noe, man er 
kompetent pa et omrade. Kompetanse proves opp mot seerskilte arbeids- 
krav. Samsvaret mellom en persons kompetanse og arbeidsoppgaver kan 
variere. Tabell 7.2 viser disse generiske kompetansetyper som inngar i 
generalistledelse og kontekstuelle kompetansetypene i fagledelse, her 
eksemplifisert med presteprofesjonen. 


Tabell 7.2. Ledelse og kompetansetyper (Sirris, 2018a, s. 33) 


IDEAL- Generalistledelse Fagledelse 
TYPISK 
LEDELSE 
KOMPE-  Relasjonell Administrativ Strategisk Kontekstuell Fagteologisk 
TANSE- faglig 
FORVENT- 
NINGER 
Typologi Nær og Ryddig og Strategisk og valifisert Teologisk 
tilgjengelig forutsigbar tydelig sparringspartner utfordrer og 
med åndelig tilsyn 
presteerfaring 
Innhold Sosialt, Styring, Strategi, analyse, Kirkefaglig og Teologifaglig 
relasjons- håndtering av kompleksitet, kirkerettslig 
bygging, informasjon, problemløsning, : Oppgavere atert 
3 : a jennskap gjennom 
forsta og planlegging, visjoner, > å 
: ; : til sektor og utdanning og 
lese andre rutiner, drift resonnering, e ak ksi 
og effekt av fastsettelse av bransje, aktører praksis 
° og feltet 
egen atferd, mal å 
samarbeids- mectamme 
betingelser 


evner 


Teoretisk og taus 
kunnskap 


Det er imidlertid ikke slik at kompetansetypene er låst til henholdsvis 
generalistledelse eller til fagledelse. I praksis vil fagledere naturligvis bruke 
relasjonell og administrativ kompetanse. Det ligger også mye strategisk 
ledelse i å utvikle fag. Men fagledere vil operere på en sektor i organisasjo- 
nen, til forskjell for generalistledere, som har et helhetlig organisatorisk 
mandat. Også generalistledere kan ha fagbakgrunn som er relevant for 
bransjen de leder. De vil da karakteriseres som hybridledere. Deltakerne i 
studien (Sirris, 2018a) ønsket en helhetlig lederkompetanse som både iva- 
retar arbeidsgiveransvaret samt har inngående kjennskap og identifika- 
sjon med kirken og presteprofesjonen. Dette indikerer hybridledelse. Både 
prestene og bispedømmeledelsen trakk et skille mellom generalistledelse 

og fagledelse. De hadde gode erfaringer fra at prosten ivaretar begge 
omradene. De uttrykte ogsa tydelige forventninger til at ledere av preste- 
tjenesten skulle gjore det ogsa i fremtiden. Prestene uttrykte allmenne 
forventninger til god ledelse i det norske samfunnet. Folgelig vektla de 
prosten som generalistleder. De poengterte at relasjonskompetanse og 
administrasjonskompetanse ikke avhenger av utdannelse og profesjon. 
Prestene har ogsa hoye forventninger til sine lederes kontekstuelle kom- 
petanse. At neermeste leder er ordinert og har presteerfaring, gir forstaelse 
og grunnlag for prioriteringer. Dermed angar ledelse av prestetjenesten 
noe ut over kompetanse. For prestene blir dette et identitetssporsmal 
og identifikasjon med deres praksisfellesskap. Begge deltakergruppene 
understreker fordelen med at prosten ivaretar bade generalistledelse og 
fagledelse. Dette sammenfallet ble ogsa begrunnet praktisk: 


Disse rollene eller kompetansene kan prinsipielt skilles, men fordrer da tett 
koordinering og samspill. A skille disse i ledelsen av prestetjenesten vil pa 
grunn av kompleksiteten være utfordrende. Det kan være hensiktsmessig at 
disse to kompetansene er overlappende og kombineres hos dem som tilsettes 
som lokale kirkeledere. (Sirris, 2018a, s. 45) 


Hybridisering av logikkenes ledelsesidealer 


Prostereformens logikker 

Hvordan møter logikker hverandre gjennom hybridiseringer? På oppdrag 
av Kirkedepartementet gjennomførte organisasjonsforskeren Morten Huse 
(1999) en spørreundersøkelse blant proster i Den norske kirke. Temaer 
var vurdering av tjenesteordningen for proster, kartlegging av prostenes 
arbeidssituasjon samt prosten som leder. Huse sendte spørreskjema til pros- 
tene (88 av 96 svarte), menighetsprestene og biskopene i Den norske kirke. 
Prostene rapportere om 50 timers arbeidsuke, mens sokneprestene oppgav 
at de arbeidet 46 uketimer. Huse fant at prosten i høy grad ble oppfattet 
som biskopens representant med tydelige forventninger om å prioritere 
personalomsorg: Biskopene vil at prosten skal prioritere tilsynsfunksjoner, 
mens sokneprestene vil at prostene skal prioritere tillitsmannsfunksjoner. 
Prostene selv vil prioritere det som kan oppfattes som topplederfunksjo- 
ner. Prostene opplever at tiden først og fremst går til personalomsorg og til 


administrative funksjoner (Huse, 2000, s. 240-241). 

Huse (1999, s. 141) utviklet en prostetypologi som indikerer hvordan 
prostene ivaretar oppgavene i tjenesteordningen og hvordan de vurderes 
som ledere - med andre ord forholdet mellom prostene som ledere og 
som fagpersoner: Strategene representerte biskopen og gjorde lite preste- 
arbeid. De uavhengige var nøytrale og arbeidet mest som prest med lav 
profil. Preste-prostene arbeidet som prest med lite ledelsesoppgaver. De 
pliktoppfyllende var «allroundere» og gjorde alle oppgaver uten særlig 
sterk profil. Undersøkelsen ble gjort før prostereformen som ble innført 
i 2004. Prostene var den gang ikke særlig synlige som ledere. Det er en 
viktig observasjon at prostene kunne posisjonere seg ulikt mellom fag og 
ledelse. De utøvde prosterollens to komponenter forskjellig. Som typolo- 
gien viser, hadde noen preferanser for å være ledere og andre for å fort- 
sette som praktiserende prester. Funnene indikerer at prostene plasserer 
seg på en skala mellom fagledelse og generalistledelse som ytterpunkter. 

Det var ønskelig for kirkelige instanser å styrke prosten som leder. 
Prostereformen kom i 2004 som en løsning for å styrke prosten som tyde- 
lig mellomleder. Reformen ble vel å merke ikke begrunnet utelukkende i 
behovet for styring og kontroll. Derimot hadde den som mål å sikre bedre 
arbeidsforhold for prestene, øke fleksibilitet i presteskapet, samt fremme 
samarbeid og spesialisering. Prestene skulle få økte veiledningsmuligheter 
og tilbud om videreutdanning og kurs. Det skjedde en organisatorisk end- 
ring i og med at prostiet ble tjenestedistrikt fremfor prestegjeldet og sok- 
net. I tillegg skulle reformer redusere regelbasert styring og styrke ledelse 
gjennom målstyring. Som mellomleder fikk prosten eksplisitt ansvar for å 
implementere kirkelige styringsvedtak i form av mål og planer. 

Reformen gav et konkret uttrykk i tjenesteordning for prost som gir 
prostene et bredt mandat overfor presteskapet og kirkelige organer på 
ulike nivåer (Sirris, 2018a). Prosten utøver arbeidsgiveransvar ($ 4) over- 
for prestene i prostiet ($ 1). De følgende paragrafene utdyper hva denne 
ledelsen konkret innebærer. $ 2 fastslår at prosten er forpliktet på kirkens 
og bispedømmets mål og strategier. $ 5 oppgir at «prosten skal se til» at 
prestene forvalter Ord og sakrament slik at kristen tro og kristent liv frem- 
mes i menighetene. I tillegg skal prosten gi faglig veiledning og stimulere 
til økt kompetanse. Overfor fellesrådsansatte, som ledes av kirkevergen, har 
prosten et «samordningsansvar» ($ 3). Prosten skal også legge til rette for 

samvirke mellom embete og råd: «Prosten utøver altså to distinkte oppgave- 
sett i henholdsvis en nettverksorganisering overfor de fellesrådsansatte og 
en hierarkisk arbeidsgiverlinje overfor prestene. Overfor begge linjer har 
prosten dessuten en kirkefaglig begrunnet funksjon.» (Sirris, 2018, s. 28). 

Evalueringen av reformen, gjennomført av teologen Hans Stifoss- 
Hanssen med flere (2013) gir verdifull innsikt i hvordan kombinasjonen 
av ledelse og fag så ut ni år etter at reformen ble innført. Evalueringen 
ble gjennomført som en spørreundersøkelse med i alt 516 deltakere blant 
prester og proster. I hvert av tre anonymiserte bispedømmer ble det gjort 
tre gruppeintervjuer med henholdsvis prester, proster og bispedømme- 
ledelsen. Forskerne identifiserte tre prosteroller: den åndelige, den inte- 
grerende og den administrative. Evalueringen viste at det hadde blitt mer 
administrativt arbeid for prostene. Presteskapet mente at prosten spilte 
en mindre åndelig rolle etter reformen enn tidligere. I deres vurdering 
fremstod prosten nå som en formell leder med hovedsakelig adminis- 
trative oppgaver. Prostene og bispedømmenivået anså ikke dette som et 
problem. På grunnlag av evalueringens funn påpekte Askeland (2016b, 
s. 111) en teologisk og en funksjonell forståelse av prostenes ledelse. Til 
den teologiske siden ligger ledelse gjennom Ord og sakrament, helhet- 
lig ansvar for menighetslivet og menighetsbyggende arbeid, veilede og 
tilsyn, og leve et liv i troen. Den funksjonelle siden innebærer strategier, 
mål og planer for menigheten, samarbeid med rådene, relasjonsarbeid, 
samt å bidra til samarbeid mellom ansatte i prostiet. 

Analysen ovenfor tydeliggjør at prostereformen påvirket balansen 
mellom generalistledelse og fagledelse i kirken. Informantene i evalue- 
ringen av prostereformen (Stifoss-Hanssen et al., 2013) kunne fortelle om 
en utvikling som hadde skjedd i retning mer administrative oppgaver og 
arbeidsgiveransvar. Prosterollen er ikke profesjonsnøytral, ettersom pros- 
tene må tilhøre presteprofesjonen. Proster arbeider som menighetsprest 
i inntil halvparten av arbeidstiden, og er ikke fulltidsledere. Gjennom 
prostereformen fikk prostene en hybrid lederstilling. De fortsatte som 
profesjonsutøvere, gjennom å ivareta prestetjeneste på deltid, og ledet 
fagfeller. De forventes å bygge broer mellom begge sfærer, profesjon og 
ledelse. Hvordan slike endringer faktisk finner sted, beskrives nærmere 
i det følgende. For å forstå hybridledelse i denne konteksten og illustrere 

hvordan slik ledelse kan utfolde seg, trekker jeg veksler pa arbeidstids- 
avtalen for prester som case. 


Arbeidstidsavtalens logikker og konseptuelt arbeid 


Arbeidstidsavtalen for prester i Den norske kirke ble innfort i 2016. Den 
skulle pa den ene siden gi prestene det som andre arbeidstakere i Norge 
har, nemlig regulert arbeidstid. For prestenes del bestar arbeidsuken na 
gjennomsnittlig av 35,5 timer. Samtidig kom systemer for planlegging og 
rapportering av arbeid, samt ordninger for avspasering og tilleggslonn 
for «ubekvem arbeidstid». Prostene skulle bidra i implementeringen av 
arbeidstidsavtalen. Avtalen utgjor en interessant case for a se pa kombi- 
nasjonen av generalistledelse og fagledelse i kirken. Gjennom prosterefor- 
men i 2004 ble prostene tydeligere mellomledere med en viktig rolle gitt 
posisjonen mellom toppledelsen og det operative nivaet. Mellomledere 
gir toppledelsen fortolkninger av hva som skjer i organisasjonen og kan 
foresla initiativer. Videre har de en syntetiserende rolle hvor de tolker 
mangfoldige data og gir innspill til strategi, samt en implementerende 
rolle som innebeerer a fa sin del av organisasjonen i samsvar med strate- 
gien (Floyd & Wooldridge, 1997). Med arbeidstidsavtalen fikk prostene 
verktoy til 4 lede prestetjenesten pa en mer systematisk mate. 

Fra starten var det en tvetydighet ved avtalen. Jeg har studert proste- 
nes respons pa arbeidsavtalen og hvordan prostene kombinerer en sty- 
ringslogikk og en profesjonslogikk (Sirris, 2019c). Spenningen mellom 
disse to logikkene kan knyttes til en lenge erkjent problemstilling i empi- 
riske studier av prester, nemlig det som Blizzard (1956) i en undersokelse 
av amerikanske pastorer med rette kaller et dilemma. Det handler om a 
balansere organisatoriske og administrative oppgaver med kirkefaglige 
og andelige oppgaver. 

Konseptuelt arbeid brukes som et teoretisk begrep for prostens 
håndtering og fortolkningsprosess av arbeidstidsavtalen (Sirris, 20190). 
Konseptuelt arbeid beskriver hvordan prostene gjennom implemente- 
ring av arbeidstidsavtalen bidrar til å omforme institusjonen prest i lys 
av dilemmaet Blizzard (1956) omtaler. Nærmere bestemt må prostene 
arbeide med å redefinere og nytolke hva en prest er ut fra endringene 

som arbeidstidsavtalen medforte. Konseptuelt arbeid begynner med tve- 
tydighet. Avtalen lot seg fortolke pa ulike mater; som okt styring eller 
som bedre arbeidsforhold for prestene. Avtalen fremstod bade som en 
administrativ reform, men også som strategi og omsorg for prester. 
Men ingen av prostene i studien sa at de egentlig ønsket avtalen. Det var 
presteforeningene som var initiativtaker overfor Kirkedepartementet. 
Det er paradoksalt at profesjonene ønsker mer regulering, for å kunne 
skille arbeidstid fra fritid. 

Prostene måtte håndtere mangfold og motsetninger gjennom ulike for- 
tolkninger. Tvetydigheten handler om å gjøre disse eksplisitt som et sam- 
talegrunnlag. Dernest fulgte fase to; en refleksjon som bestod i å finne 
handlingsrommet. Prostene diskuterte avtalen både på et ideologisk og 
et operativt plan ved å spørre hva den innebar rent praktisk og hvilke 
følger det fikk for bispedømmet og prostiene. Prostene besluttet så videre 
oppfølging av avtalen, noe som bidro til å skape felles forståelse. Dette var 
et strategisk arbeid for å finne ut hvordan man skulle selge inn og imple- 
mentere avtalen lokalt. Prostene gjorde aktive valg og satte dagsorden 
gjennom nødvendige avklaringer. Prosessen var et medskapende arbeid, 
siden reformer ikke lar seg importere i sin helhet, men må tilpasses og er 
avhengige av lokale aktørers håndtering (Thelen & Mahoney, 2010). 

Dernest fulgte en tredje fase som jeg kaller legitimering, hvor avtalen ble 
knyttet til eksisterende praksis og gitt et språk som var forståelig i kirke- 
konteksten. Hvem som tjener på arbeidstidsavtalen, er foreløpig ikke godt 
å si. Virkningen av arbeidstidsavtalen er ennå ikke undersøkt. Jeg studerte 
ordningen det første året, og opplevde at prostene hadde en varsom prak- 
tisering. De jobbet mest med å skape legitimitet og forståelse for ordnin- 
gen. Det skjedde ved at arbeidstidsavtalen ble sett i lys av andre sentrale 
dokumenter, som ordinasjonsliturgi og tjenesteordning. Prosessen bidro 
til å skape oppslutning, aksept og unngå konflikter. Den fjerde fasen, 
integrering, er å samordne profesjonsbehov med organisatoriske behov. 
Det gjaldt å konstruere en vinn-vinn-situasjon med synergier. Og den 
femte, og siste, fasen er interaksjon, som betegner møtet med profesjons- 
utøverne, altså prestene. Fasene som er beskrevet hittil ble reprodusert 
slik at prestene kunne involveres og få et eierforhold. Deres deltakelse ble 
sikret i kollegiet. Figur 1 viser en modell av konseptuelt arbeid. 

Konseptuelt arbeid henger tett sammen med rasjonalisering av nye prak- 
siser og ideer, noe som kan vere pakrevd nar organisasjonsoppskrifter 
importeres utenfra (Brunsson & Sahlin-Andersson, 2000). Det var van- 
skelig 4 skille det teoretiske fra det operative i denne casen. Jeg definerer 
derfor konseptuelt arbeid som noe som har elementer som bade skaper, 
ivaretar og forstyrrer institusjonen presteprofesjon (Sirris, 2019c). Det er 
refleksivitet, legitimerende og integrerende innsats som initieres av ledere 
for å endre logikker. Det oppstår i tvetydighet og har som å mål å insti- 
tusjonalisere. Konseptuelt arbeid viser hvordan prostene hybridiserer en 
styringslogikk og en profesjonslogikk. Ordningen som ble innført i 2016 
synes å nå ha blitt akseptert som en normalordning. Regulert arbeidstid, 
større bevissthet om rettigheter og mer definerte plikter setter tydeligere 
grenser for presteprofesjonen. Casen viser en overgang fra kallsbasert 
profesjonslogikk til et moderne yrke som er underlagt arbeidslivets 
spilleregler. 


Oppsummering 


Dette kapitlet har drøftet hvordan en styringslogikk og en profesjons- 
logikk hybridiseres i ledelsesidealer for prestetjenesten i Den norske 
kirke. Jeg tok utgangspunkt i endringer gjennom kirkelige reformer og 
møtet mellom en eksisterende profesjonslogikk og en ny styringslogikk. 
Et hovedfunn i de presenterte studiene (Sirris, 2019b), er at prostene som 
hybridledere må ivareta begge logikkene, men betydningen og vekten av 
hver logikk endres og spiller seg ut ulikt. Dette taler imot en dikotomise- 
ring av fagledelse og generalistledelse. En viktig teoretisk innsikt, er at 
logikker må forhandles. Forhandling krever aktørskap, evnen til få forme 
omgivelsene ved å endre betingelser, relasjoner eller fordeling av res- 
surser. Aktører kan finne sine egne kontekstuelle måter å kombinere og 
forhandle mellom profesjonslogikk og styringslogikk. Å forhandle inne- 
bærer at ideer ikke er fikserte, men at de er noe flytende som utformes i et 
samspill. Gjennom endringene kombineres logikkene på nye måter, men 
både prostereformen og arbeidstidsavtalen uttrykker en deprofesjonali- 
sering av prestene. De er blitt mindre autonome og mer styrt. 

Casen med arbeidstidsavtalen viser hvordan ledere gjor en innsats som 
legitimerer en ny ordning i kirken. Dette skjer gradvis i bestemte faser. 
Konseptuelt arbeid fungerer som en oversettelse mellom de to logikkene. 
De bruker retoriske strategier for 4 legitimere en institusjonell endring. 
I denne prosessen kan profesjonen også trekke veksler på en religiøs 
logikk. Denne beskrives ofte som dominerende og ikke lett å kompro- 
misse. Den utgjør snarere en buffer mot andre logikker (Gimisay et al., 
2019). Gjennom forhandlingene og fortolkningsprosessen kommer dette 
til uttrykk som en motstand mot styringslogikk hos prostene. Det er 
fordi den er sterkt rotfestet i tro, verdier og tradisjoner som er etablert. 
Sammenlignet med helsevesenet, fremstår kirken som sen med å imple- 
mentere endringer. Sykehusene har kommet lenger idet lederutvikling 
har styrket lederidentiteten (Sirris, 2019b, s. 85). Dersom ledere delegere 
fagansvar til andre og distanserer seg fra praktisk arbeid, ser det ut til å 
svekke deres faglige identitet. Når oppgaver og ansvar endring ser i ret- 
ning en logikk, ser identitet til å følge etter. 

Møtet mellom en styringslogikk og profesjonslogikk, gjennom ledelses- 
idealene generalistledelse og fagledelse, er et empirisk fenomen. Dette 
kapitlet har tatt for seg hvordan spenningen kommer til uttrykk. Møtet 
mellom logikkene kan oppleves i form av prioriteringer og verdikonflik- 
ter. Fagledelse og generalistledelse kan antas å være motsetninger og i 
konflikt. Men min studie viser at de sameksisterer, og at forhandlinger 
av profesjons- og styringslogikkene blir vurdert som nyttige og nødven- 
dige for organisasjonen (Sirris, 2018a). Hybridisering er konfigurasjo- 
ner av hvordan logikker manifesterer seg. De er diskursive idealtyper, 
men blander seg ofte i praksis. Hybridledere er både fagorienterte og 
ledelsesorienterte. 

Makt og autoritet i kirkens profesjoner, 
ledelse og organisering 


Makt er en dimensjon som uvegerlig er innbakt både i profesjoner og i 
ledelse (Molander & Terum, 2008b). Både profesjonsutøvere og ledere har 
og utøver makt. Maktforhold og autoritetsmønstre er endret i Den norske 
kirke gjennom reformer som siden 1990-tallet har formalisert og styrket 
ledelsesnivået i en profesjonspreget organisasjon (Askeland & Schmidt, 
2016). Utviklingen i retning sterkere ledelse og samtidig en deprofesjona- 
lisering begrunnes i større muligheter for beslutninger og myndighets- 
utøvelse, forebygge trakassering og uverdige arbeidsforhold og bidra til 
økt likestilling og omsorg for ansatte. Ledelse skjer ikke i et tomrom, men 
berører profesjonenes arbeidsfelt. Styring og ledelse forutsetter makt, 
men kan også misbrukes. Etisk bevissthet og presist språk behøves for å 
kunne identifisere, analysere og kritisere maktforhold. Dette kapitlet gir 
en oversikt over sentrale teoretiske perspektiver på makt og autoritet som 
drøftes med utgangspunkt i kirkelige profesjoner. 

Ved å tematisere makt som et mangfoldig begrep i kirkekonteksten, 
ser jeg i dette kapitlet nærmere på hvilke autoritetstyper som forhandles i 
kirkelige profesjoner, ledelse og organisering. Først plasserer jeg maktbe- 
grepet i relasjon til organisasjoner, ledelse og profesjoner. Organisering i 
seg selv innebærer og uttrykker makt. Ledelse og profesjoner har supple- 
rende eller konkurrerende maktbaser. Dernest plasserer jeg temaet i en 
aktuell prosess, nemlig utviklingen av hybridiserte roller og identiteter 
(Sirris & Askeland, 2021d). Profesjonslandskapet har endret seg i kirken, 
og hybridledere, for eksempel en prost som er både prest og leder, frem- 
står som et kompromiss mellom ledelse og profesjon. Videre bruker jeg 
en case som illustrerer hvordan autoritet forhandles lokalt og må studeres 
i kontekst. 


189 


KAPITTEL 8 


Makt i profesjon og ledelse 


Hva menes med makt? Max Webers (1971, s. 10) definisjon er mye sitert: 
«Makt er evnen til, innenfor en sosial relasjon, å få igjennom ens egen 
vilje, også tross motstand, uansett hvilket grunnlag denne evnen hviler 
på.» Videre gjør Weber et nyttig skille mellom makt og autoritet. Det før- 
ste er rå makt eller tvangsmakt, den sterkestes rett eller «jungelens lov». 
I motsetning står autoritet, som betyr legitim makt. Autoritet er ikke å 
kommandere og gi ordrer, men baseres på vilje til å adlyde og frivillig til- 
slutning. Mens makt kan påtvinges og være ulovlig, er autoritet lovlig og 
rett bruk av makt. Sørhaug (1996) sier treffende at ledelse er grenseregu- 
lering som handler om å begrense volden, altså rå makt, i organisasjoner. 
Kort sagt er makt noe man har over andre, mens autoritet fås fra andre. 
Jeg kommer tilbake til ulike autoritetsformer og maktbaser. Først vil jeg 
gi et illustrerende eksempel fra profesjonsetikken om maktforhandlinger 
i møtet mellom profesjon og ledelse. 

I artikkelen «Thinking Like an Engineer» beskriver den amerikanske 
filosofen Michael Davis (1991) hvordan profesjonsetikk er en buffer mot 
press fra ledere og organisasjoner. Davis’ utgangspunkt er romfergen 
Challengers tiende oppskyting. Den eksploderte 73 sekunder etter 
takeoff. Alle om bord døde. En gummipakning som skulle forhindre 
lekkasje av glovarme gasser i startfasen, var ikke elastisk nok på grunn av 
kulde. Utstrømmende gasser gjorde at drivstoffet ble antent og Challenger 
eksploderte. Davis beskriver hvordan sjefsingeniøren hadde vært i sterk 
tvil om sikkerheten rundt gummipakningene. Burde romferjen sendes 
opp? For ingeniører er sikkerhet en ufravikelig verdi. Han anbefalte 
derfor sin overordnede å utsette oppskytingen. Men NASA var under 
politisk press fra kongressen. Forsinkelser i romprogrammet måtte 
unngås, og arbeidsgiver presset ingeniøren som nølte med å gi grønt lys 
for oppskyting. De avgjørende ordene som gjorde at ingeniøren til slutt 
endret mening, var: «Ta av deg ingeniørhatten og ta på deg lederhatten!» 
(Davis, 1991, s. 152). Det var en oppfordring til sjefsingeniøren om å være 
mer sjef og mindre ingeniør ved å forsterke lederrollen og nedtone pro- 
fesjonsrollen. Underforstått har ledelse og profesjon ulike perspektiver og 
forståelser, prioriteringer og handlinger. Profesjon og ledelse er to ulike 
logikker (Freidson, 2001). 

Men hendelsen illustrerer også maktbalansen mellom profesjon og 
ledelse. I Davis’ eksempel innebar det å være leder altså å ta en beslutning 
ut over rent faglige vurderinger. Lederen påvirket hvem den andre skulle 
være eller hva han skulle gjøre ved å forsterke eller appellere til en av de 
identiteter man har; sjef eller ingeniør. Fortellingen skildrer et stykke iden- 
titetsregulering som makt utøvd på personnivå, mellom sjefsingeniøren og 
hans overordnede. Det antyder også noe om forholdet mellom ledelse og 
profesjon. I tillegg aner vi et større maktspill med politiske interesser uten- 
for NASA-kontorene, siden makt også har et samfunnsperspektiv. Lederen 
forsterket sin maktbase ved å henvise til interessenter utenfor organisasjo- 
nen. Makt inngår i et nettverk av relasjoner som utspilles ulikt fra situa- 
sjon til situasjon. Makt er dynamisk og vekslende betinget av sin kontekst, 
fremfor noe entydig og definert. Derfor er makt ikke noe lineært, i form av 
et årsak-virkningsforhold, men atskillig mer komplekst. 

Hensikten med innblikket bak kulissene for Challenger-ulykken, er 
ikke å erklære stillingen 1-0 mellom profesjon og ledelse. Ledelse er ingen 
motsetning til sikkerhet. Helse-, miljø- og sikkerhet er jo et definert leder- 
ansvar. Men en konstruktiv dialog uteble mellom leder og medarbeider 
forut for Challenger-ulykken. Det fikk kritiske følger at ledelse og profe- 
sjon ikke snakket sammen. I tilfellet Challenger ble utfallet dramatisk. I 
hverdagen til profesjonene bærer det sjelden så galt av sted. Profesjonene 
ivaretar et samfunnsoppdrag (Abbott, 1988), og det er derfor viktig at 
maktforhold settes under lupen i enhver profesjonspreget virksomhet. 


Makt hos aktører og i strukturer 


Det er mange maktbegreper i ledelses- og organisasjonsfaget — autoritet, 
myndighet, administrasjon, kontroll, tilsyn, innflytelse og påvirkning med 
flere (Yukl, 2013). Disse er kategorisert i ulike maktteorier. Jeg avgrenser 
meg til en grovsortering av to perspektiver; aktørmakt og strukturmakt. 


Aktørmakt og autoritet 


Aktørmakt vektlegger at makt er noe aktører, altså personer, grupper 
eller organisasjoner, utøver bevisst over andre. Weber (1971) nyanserte 

autoritet i tre hovedtyper som forstås best når de sammenlignes og kon- 
trasteres. Den første formen, tradisjonell autoritet, beror på suksesjon, 
presedens og historisk overlevering. Et argument er at «det har alltid 
vært slik». Tradisjoner, som Weber kaller «den evige fortids autoritet», 
er i en videre forstand internaliserte verdier og holdninger som bygger 
på akkumulert erfaring. Teologen Inge Lønning er kjent for sin aforisme: 
«Det er ingen makt som er sterkere enn vanens makt.» Kontinuitet er det 
bærende prinsippet og kan forbindes med konger eller geistlige, stamtavle 
eller tradisjoner. Eksempelvis har posisjoner gått i arv fra far til sønn eller 
blitt holdt innenfor dynastier, noe som viser at tradisjoner kan være hie- 
rarkiske. Prestetjenesten forlenes med historiens tyngde og en to tusenå- 
rig overlevering. 

Webers (1971) andre autoritetsform, den karismatiske, er basert på per- 
sonlighetstrekk som evner å inspirere og få folk med seg i øyeblikket. 
Politikere, idoler og personer som vekker popularitet og iscenesetter seg 
selv, er gode eksempler. Karisma tilskrives personer som representerer 
noe utenom det vanlige, som ekstraordinære karaktertrekk, prestasjoner 
eller kompetanser. Weber hevder at karisma er fremmed for alle regler, 
utgjør et brudd og noe urutinisert som ikke helt lar seg forklare. Det gjør 
karisma antiautoritært idet den bygger på andres attribusjon gjennom 
tilslutning, tro og endringsvilje. Karisma betyr nådegave og henspiller på 
lederens særlige begavelse. Karismatiske ledere skiller seg ut som unike 
og representerer gjerne en type annerledeshet gjennom sine visjoner 
(Sørhaug, 2006, s. 260). Religionssosiologen Jackson Carroll (1991, s. 42) 
påpeker hvordan karisma har religiøse konnotasjoner og beskriver sam- 
funnets oppfatning av det hellige: 


For Weber var karisma en manifestasjon av det som et samfunn eller en 
gruppe vurderer som hellig og dermed som den ultimate kilden til autoritet. 
Karisma, makten av det hellige, enten det er definert som Jahve, Ordet, Allah, 
nazistenes «blod og jord» eller den amerikanske livsstilen, ligger bak sosiale 
organisasjoner og konseptualisering av autoritet som deres ultimate basis. 
[...] Makten som er utøvd legitimt av en med autoritet utledes fra makten 
i det hellige eller makten som ligger i kjernen av en gruppes overbevisning 
eller tro. 


Webers (1971) tredje autoritetsform, legal-rasjonell autoritet, er sanksjo- 
nert gjennom lover og regler og formalisert gjennom konsensus. Den 

legal-rasjonelle makten er dermed helt sentral i organisasjoner og blir 
hovedsaken i dette kapitlet. Som nevnt innledningsvis, kan makt være 
voldelig, tvingende og illegitim. Derimot er autoritet, i de involvertes 
vurdering, riktig utøvelse av makt. Legitim eller legal-rasjonell makt er 
avgjørende i organisasjoner siden den er betrodd personer eller posisjo- 
ner. Den kan nyanseres gjennom underkategoriene byråkratisk, basert 
på formelle ordninger, profesjonell/kunnskap/ekspertise fundert på 
faglig innsikt, samt demokratisk autoritet med kilde i de velgerne man 
representerer (Repstad, 1996, s. 45). Historisk ble legal-rasjonell autori- 
tet forbundet med embetet man holdt. Applisert på kirken, har personer 
posisjoner gjennom lederstillinger og profesjoner hvor disse forventes å 
utøve legitim makt. 

De tre hovedtypene autoritet kan knyttes henholdsvis til tradisjon, per- 
son eller posisjon. Som et eksempel fra kirkekonteksten utleder Carroll 
(1991) fire kilder til pastoral autoritet på grunnlag av Webers autoritets- 
typologi. Tabell 8.1 viser hvordan ulike autoritetsformer kombineres og 
forsterker bærerens samlede autoritet. 


Tabell 8.1. Pastorale autoritetsformer (Carroll, 1991, s. 57) 


Offisiell autoritet Personlig autoritet 
Representasjon av det hellige Sakramental/prestlig Personlig fromhet 
(ordinasjon) 
Ekspertise Formell kompetanse Demonstrert kompetanse 
(embetseksamen) 


Den offisielle autoriteten har et tradisjonelt og legal-rasjonelt grunnlag, 
mens den personlige hviler på karisma og dyktighet. Carroll poengterer 
at vår antiautoritære tid etterspør og stiller krav til de med lederansvar 
i kirken. Dokumentert kompetanse må også kunne anvendes, slik at det 
bygges bro mellom teori og praksis. Videre må personlig åndelighet være 
i samsvar med det som ble uttrykt i vigslingen. Med andre ord er det 
sammenhengen mellom person og profesjon som gir en autentisitet som 
er troverdig og tillitvekkende. Det er først da autoritet gis. 

Denne weberianske arven i ledelses- og organisasjonsfaget forbinder 
autoritet med stabilitet (Kahn & Kram, 1994). Forstått som legitim makt, 
er autoritet hevdet å være grunnlaget til organisasjoner som en enhetlig 

kraft (Taylor & Van Every, 2014). Legal-rasjonell autoritet skaper inte- 
grasjon, forutsigbarhet og orden. Autoritet oppfattes 4 veere riktig, siden 
den samsvarer med eksisterende og aksepterte strukturer og kulturer. 
Autoritet er en form for innflytelse som kjennetegnes av å være i sam- 
svar med etablerte roller og regler, praksiser og tro. Som Carrolls (1991) 
typologi viser, hviler prestens autoritet både på ordinasjon og på utdan- 
nelsen. Denne autoritetsformen er legal i betydning i samsvarende med 
loven, altså legitimert formelt og eksplisitt. Autoritet henger tett sammen 
med gitte rettigheter, ofte i sammenheng med å utøve roller, for eksem- 
pel å ha en formell lederstilling. Disse rettighetene er legitimerte med 
konsensusbeslutninger. I arbeidsorganisasjoner vil noen medlemmer 
nødvendigvis ha roller med autoritet. Autoritet er en legitim base for å 
utøve makt og påvirke andre. Ifølge den amerikanske sosiologen Richard 
Sennett (1980) impliserer utøvelsen av autoritet en agent som handler på 
vegne av et kollektiv. Det innebærer at noen samtykker i å bli ledet, og 
at miljøet opprettholder denne interaksjonen. Carrolls typologi belyser 
hvordan presters personlige fromhet og demonstrerte kompetanse byg- 
ger opp under deres karismatiske autoritet. Denne forståelsen betyr at 
autoritet utfoldes i praksiser. Ikke alle organisasjoner er byråkratier i 
den weberianske betydningen. Autoritet er dermed noe som forhandles 
i det nye arbeidslivet, som er preget av flatere hierarkier med minkende 
eksplisitt og lineær utøvelse av autoritet (Gee et al., 1996). Det indikerer 
at tradisjonell, inkludert religiøs, autoritet er svekket i dagens samfunn 
(Repstad, 2020, 8. 143). 

Den britiske sosiologen Steven Lukes (1974) gir en annen kategori- 
sering av makt. Han skjelner mellom tre former for makt. Først, makt 
til å ta beslutninger. Dette kan være fordeling av ressurser av ulike slag: 
økonomisk, tidsmessig eller symbolsk. Det ligner Webers legal-rasjonelle 
autoritet og henger sammen med hvem har myndighet over hva i orga- 
nisasjonsstrukturen, og lar seg besvare gjennom spørsmål som: «Hvem 
deltar i beslutningsprosesser?» «Hvem vinner beslutningene?» Lukes 
påpeker dernest makt som ikke-beslutning, hvor man blokkerer for at en 
sak kommer opp til vedtak. Dette er en slags definisjonsmakt eller dags- 
ordensmakt om hva som er akseptert å snakke om. Her kan man spørre 
maktkritiske spørsmål, som: «Hvem kontrollerer beslutningsprosessene?» 

«Hvilke saker tas det ikke beslutning om?» «Hvem tjener pa at saker ikke 
tas opp?» For det tredje pavirker ideologisk makt ifolge Lukes (1974) men- 
nesker pa det indre planet. Her inngår også empowerment, å myndiggjøre 
andre. Eksempelvis kan makt utøves ved å myndiggjøre andre til å foreta 
egne valg; power to. Dessuten kan man sammen med andre sette ord på, 
analysere og gi retning i fellesskap; power with (Kearsley, 2008). Denne 
distinksjonen er drøftet i en artikkel om makt og diakoni (Askeland & 
Kleiven, 2016) som tar til orde for en maktkritisk og normativ empower- 
ment i kirkelig lederskap. Men ideologisk makt, inkludert empowerment, 
kan innebære manipulasjon. Ideologisk makt er forbundet med norma- 
tiv kontroll; hvordan medlemmer skal tenke om seg selv og sitt arbeid 
(Barley & Kunda, 1992). Denne makttypen vektlegger meningsdannelse, 
og involverer spørsmål som: «Hvem formulerer fellesskapets virkelig- 
hetsoppfatning og verdier?» «Hvem skaper oppslutning rundt felles 
situasjonsforståelse og mål?» 

Autoritetsmønstre i menigheter er i liten grad studert i Norge. Et 
unntak er diakoniprofessor Tormod Kleivens (2019) casestudie i to 
menigheter om kjennetegn ved utøvelsen av legitim og legitimert 
maktutøvelse i stab og råd. Kleiven studerte fenomenet i stabsmøter 
og menighetsrådsmøter ved å legge vekt på grad av muntlig inter- 
aksjon med andre deltakere, forvaltning av formelle og uformelle roller, 
andres responser på utspill samt personlige egenskaper og kompetanse. 
Han påviser at alle deltakerne har mulighet til å utøve autoritet, noe 
særlig de med formelle lederroller gjorde; sokneprest, daglig leder og 
menighetsrådsleder. Likevel er utøvelse av autoritet tillitsavhengig. Det 
forventes 

at man har noe å komme med som tjener formål og fellesskap [...]. Legitim 

autoritet gir stor makt til å gi eller begrense andres rom til å utøve autoritet, 


men vil dermed sannsynligvis redusere tilliten og i neste omgang autoritets- 
potensialet til vedkommende. (Kleiven, 2019, s. 17) 


Menighetsrådet som styringsorgan er studert under overskriften «stort 
ansvar, liten myndighet» (Sirris, 2021b) (se kapittel 4). Mens menighets- 
rådene formelt har en betydelig autoritet, begrenses handlingsrommet 
deres blant annet av profesjonene som er der i det daglige og i høy grad 
kontrollerer eget arbeid. 

Strukturmakt og autoritet 

Men makt er ikke bare knyttet til personer eller posisjoner. Makt blir 
institusjonalisert ved a knyttes til forutsigbare ordninger og former. 
Den andre makt-tradisjonen er mer aktorlos og knyttes til strukturer. 
Makten sitter i veggene. Makt er ikke bare noe andre har, og som man 
blir utsatt for. Man deltar selv i et maktspill og gir delvis avkall pa egen 
råderett. Sennett (1980) knytter autoritet til et miljø som opprettholder 
samhandling gjennom spilleregler. I flate hierarkier blir autoritet et for- 
handlingstema. Det holder ikke at en person er in authority, man må også 
være an authority. Med andre ord må autoritet anerkjennes. Når autori- 
teten trues, oppgraderes og forsterkes den. Det betyr at makt ikke bare er 
posisjonsmakt eller personmakt, men noe flytende som blir forhandlet 
mellom mennesker der og da. Maktformer handler grunnleggende om 
å kontrollere noe andre er interessert i. Det angår både fysisk og psykisk 
ubehag og ressurser på ulike måter, eller definisjonsmakt og spilleregler. 

Både religiøse og andre trosbaserte organisasjoner er normative og 
bruker symbolske kontrollmidler, ifølge den amerikanske sosiologen 
Amitai Etzioni (1975). Mennesker slutter seg til bestemte verdier og tro 
ut fra en normativ overbevisning. De nordiske folkekirkene har hatt en 
overlappende autoritet mellom stat og kirke. Det er altså sammenfall mel- 
lom religion og organisasjon (Sirris et al., 20210). Dette utgjør grunnlaget 
for religionssosiologen Mark Chaves (1993, s. 148), som skriver: «Hjertet i 
religiøse organisasjoner er ikke religion, men religiøs autoritet.» Det sam- 
svarer med Carrolls (1991) understreking av hvordan kirkelige og kleri- 
kale autoritetsmønstre er i bevegelse. 

I Norge de siste tiårene har kirkereformer brakt med seg mana- 
gerialisme som ledelsesideal (Byrkjeflot, 1997; Døving et al., 2016). 
Importretningen til styringslogikk har gått fra privat via offentlig sektor 
til Den norske kirke. Styrket ledelse og arbeidsgiveransvar styrker rettig- 
heter og ansvar for både ledere og ansatte (Sirris, 2019c). Kirkeansatte 
har religiøse, profesjonelle og yrkesmessige verdier. Arbeidsstedet blir et 
hybridisert møtested for disse verdiene som er mer eller mindre utfor- 
dret. «Organisasjonsgjøring» av kirken kan lede til intern sekularise- 
ring siden ledelsesstrukturen reduserer religiøs autoritet og utvikler seg 
som en samfunnsorganisasjon som søker etter ikke-religiøse maler og 

strukturer (Chaves, 1993). Dette kan indikere at religiose organisasjoner 
sekulariseres innenfra, noe som markeres med utviklingen av at religios 
autoritet blir mindre viktig. Forskning viser at kirkeledere er urolige over 
hvordan de kan integrere en styringslogikk og nye autoritetsmonstre 
(Sirris, 2018a, 20190). 

I normative organisasjoner, som kirken, kan ansatte kontrolleres gjen- 
nom sin dedikasjon. Denne innflytelsen er en mykere maktform. Den 
ligner filosofen Michel Foucaults (1988) selvteknologi hvor personer 
bekrefter og transformerer seg selv ut fra andres forventninger. Når det 
skjer innside-påvirkning, er det mindre behov for ordrer. Man kan jo 
påvirke gjennom verdier og overbevisninger som den andre allerede har. 
Foucault (1999, s. 104) skriver: 

Makten er overalt. Det skyldes ikke at den omfatter alt, det skyldes at den kom- 

mer alle steder fra [...] Makten er ikke en institusjon, og den er ikke struktur, 


den er ikke en bestemt styrke som bestemte personer skulle være utstyrt med: 
Den er navnet man setter på en kompleks strategisk situasjon i et gitt samfunn. 


Makt inngår ifølge Foucault (1999) i ethvert samspill, og maktutøvelse er 
ikke et valg. Det avgjørende er hvordan makt brukes, siden det inngår i 
mellommenneskelig dynamikk og i strukturer. Maktutøvelsen bør sees i 
et kritisk lys for å se hvordan den virker og for hvem. 

Repstad (2020) gir noen eksempler på makt, kjønn og kirke i en 
intervjustudie av 17 kvinnelige kirkeledere i Norge fra 1996. Lederne opp- 
levde forskjell i hvilke typer saker mannlige og kvinnelige medlemmer 
i råd og utvalg frontet. Kvinnene var opptatt av lokale saker for barn og 
oppvekst, mens menn tok forvaltningssaker. Kvinnene måtte selv initiere 
at likestillingssaker kom på dagsorden: 

Et mindretall pekte likevel på at de hadde opplevd hersketeknikker som å bli 

usynliggjort og avbrutt av menn. En annen variant var når menn stadig refe- 

rerte til og bekreftet hva andre menn nettopp hadde sagt, mens de sjelden kom- 
menterte kvinners innlegg. Flere pekte på at en viss paternalistisk velvilje fra 
eldre menn kunne være vanskelig å håndtere, selv om noen av dem valgte å ta 
det med godt humør. «De klapper deg på skulderen og etablerer ganske subtile 


maktrelasjoner», sa en. Så var det noen som påpekte at sentrale mannlige ledere 
ofte søkte tett sammen i pausene og ved måltidene. (Repstad, 2020, s. 105-106) 


Ulike typer makt og autoritetsformer opptrer gjerne samtidig. Som sita- 
tet viser kan de fremmes gjennom handling, men ofte uttrykkes makt 

gjennom diskurser. I denne sammenhengen betegner det mater man 
snakker om profesjon eller ledelse i organisasjoner. 


Makt i profesjonsorganisasjoner 


Organisasjoner er systemer for samhandling og måloppnåelse. Om 
Webers autoritetsformer kan man si: Sa blir de stående disse tre, men 
størst blant dem er legal-rasjonell makt. Den er en nøkkel i organisasjo- 
ner, ledelse og profesjoner. Den forbindes med stabilitet som en enhet- 
lig kraft som skaper integrasjon, forutsigbarhet og orden. Ofte knyttes 
den til roller, som formell leder og arbeidstaker som er nøye regulert i 
dagens arbeidsliv. Makt er noe man har i relasjon til andre, og elementer 
av makt inngår i alle relasjoner. Makt er en forutsetning for virksom- 
heten i en organisasjon og organisasjonsstrukturer gjenspeiler formelle 
maktstrukturer. 


Ledelse og makt 


Å lede er å påvirke, og ledelse er å utøve makt. Den amerikanske 
ledelsesforskeren Gary Yukl (2013, s. 18) skriver i boken Leadership in 
Organizations: «Ledelse er en prosess hvor intensjonell innflytelse blir 
utøvd over mennesker for å veilede, strukturere og tilrettelegge aktivi- 
teter og relasjoner i en gruppe eller organisasjon.» Ledelse er rotfestet i 
autoritet og en legitim rett til å påvirke og bestemme avhenger ikke bare 
av titler, men i autentisk å oversette formålet ved organisasjonen (Taylor 
& Van Every, 2014, s. 27). Ledelse er dermed lokalisert i kampen om å 
finne mening i situasjoner — hvilke og hvem sine ideer som får tilslutning 
og preger arbeidet. Det ligger mye makt i meningsdanning: «Den vik- 
tigste oppgaven i ledelse er ikke å ta beslutninger, men å skape mening i 
situasjonen, slik at beslutningene virker naturlige og lar seg gjennomføre.» 
(Arnulf, 2012, s. 32). Dag Ingvar Jacobsen og Jan Thorsvik (2019, s. 182) 
poengterer det samme: «Makt er mest effektiv når den kan forme folks 
oppfatninger og preferanser [...] og skape en felles oppfatning av situasjo- 
nen og hva som er godt og dårlig.» Det betyr at ledelse hviler og trekker 
veksler både på legal-rasjonell autoritet og på ideologisk makt. Videre har 


198 


MAKT OG AUTORITET I KIRKENS PROFESJONER, LEDELSE OG ORGANISERING 


ledere ulike maktresurser: Ved tvang eller trusler om tvang innehar lede- 
ren fysiske, posisjonsmessige og tallmessige sanksjonsmuligheter som gir 
grunnlag for å få sin vilje i gjennom. Ved å kontrollere goder som andre 
har behov for, oppnås innflytelse i samme grad som den andre er forhin- 
dret fra tilgang på godene. Mye organisatorisk makt er institusjonalisert, 
i betydningen at den har faste former eller etablerte mønstre innflytelse i 
prosedyrer, regelverk og strukturer. 


Profesjoner og makt 


Beskrivelsene i kapittel 3 av profesjonskjennetegnene, er grunnlaget for 
å forstå profesjonenes makt. Profesjonskjennetegnene i seg selv uttryk- 
ker ulike maktaspekter. Kort gjengitt husker vi at profesjonene utfører 
eksperttjenester basert på teoretisk kunnskap ervervet gjennom spesia- 
lisert utdanning. Det er en kollegial organisasjonsform preget av indi- 
viduell autonomi. Først er profesjoner politisk konstituerte yrker siden 
de ivaretar et samfunnsoppdrag. Kontrollen over et virksomhetsområde, 
kaller Abbott (1988) jurisdiksjon. Autoritet er delegert gjennom arbeids- 
oppgaver. Dernest er profesjoner monopolordninger. Det er eksklude- 
rende yrkesgrupper som lukker for andre. For det tredje har profesjonene 
autonomi i arbeidsutførelsen. Det betyr at de delvis gir sine retningslinjer 
og faglige standarder. Dessuten skjer også intern kontroll over arbeidet 
gjennom profesjonelle sammenslutninger, som fagforeninger, samt etiske 
retningslinjer. Men profesjonenes selvkontroll utelukker ikke en ekstern 
kontroll som skjer gjennom sertifisering og adgang til oppgavene, samt 
tilsyn. Men dette byr på utfordringer idet profesjonene i sin praksis yter 
tjenester i direkte møte med klienter og brukere og løser ulike typer 
praktiske problemer som fører til endring hos dem. I et mer eller mindre 
lukket rom, i hvert fall for lederen, anvendes systematisk kunnskap på 
enkelttilfeller i form av skjønnsutøvelse. 

Derfor har det vært et gjentakende tema hvordan organisasjoner, ledere 
og samfunn kan kontrollere profesjoner. Dette kalles «den demokratiske 
rettsstatens sorte hull» og «organisasjoners blinde flekk» (Svennson 
& Karlsson, 2008, s. 24). Fra 1960-tallet ble maktperspektiver sentrale 
i profesjonsstudier. Fenomenet profesjon ble ansett for å omhandle 


199 


KAPITTEL 8 


yrkesgruppers mater a sikre seg makt og posisjoner. Profesjon og ledelse 
er to sterke og sameksisterende krefter innad i organisasjoner. Begge har 
interesser og makt, og er potensielt motstridende. Kan de kombineres? 


Organisatorisk profesjonalisme 


Ifølge Evetts (2010) har det de siste tiårene vært en overgang fra yrkes- 
basert til organisatorisk profesjonalisme (se kapittel 3). Det innebærer 
at profesjonsutøvere blir stadig mer integrert i organisasjonen gjennom 
styrket lojalitet og identifikasjon med organisasjonens mål og verdier. 
Utviklingen betyr at profesjon og organisasjon ikke utgjør en dikotomi 
eller er gjensidig utelukkende. Profesjonsutøvere er blitt mindre orientert 
mot sine profesjonelle kolleger på tvers av organisasjoner, ifølge Evetts 
(2010). Overført til kirken, kan vi spørre: Hva er de som jobber som 
kateket i en menighet, først og fremst? Kateketer, undervisere, trosopp- 
lærere - eller kirkeansatte? Overgangen fra yrkesbasert til organisatorisk 
profesjonalisme henger sammen med en annen utvikling: Organisasjoner 
blir tydeligere, mer profilerte enheter og mer like hverandre (Bromley & 
Meyer, 2017). Man jobber ikke bare som prest eller som sykepleier, men 
man jobber i Ris menighet eller på Diakonhjemmet sykehus. Identiteten 
har sin kilde ikke bare i profesjon, men fra arbeidssted og organisasjon. 
Dette kan også belyse deprofesjonalisering. 

Videre er det slik at profesjonelt arbeid endrer seg også gjennom nye 
jobbkrav, stillingsbeskrivelser og instrukser. Rammebetingelser endres, 
og nye teknologier former profesjonelt arbeid og jurisdiksjonen pro- 
fesjoner imellom. Noordegraaf (2015) understreker at når profesjons- 
utøveres spesialiseringer øker, øker samtidig behovet for koordinering. 
Viktige stikkord blir samarbeid, oppgaveavklaring, helhet, sammen- 
heng og utvikling av felles verdier og mål. Moderne organisasjoner, 
inkludert kirken, ivaretar stadig flere funksjoner for store målgrupper 
(Bromley & Meyer, 2017). Organisasjonene utfordres dermed på sam- 
menheng, interaksjon og fleksibilitet. Det blir flere interessenter som 
har meninger både om profesjon, ledelse og organisasjoner. Et eldre 
stereotypisk bilde forbinder profesjoner med altruisme, mens ledere 
tilpasser seg endrede krav og ikke er særlig opptatt av kvalitetskrav. 

Men det er ikke lenger slik at profesjonene alene står for kvalitet, mens 
lederne understreker effektivitet. I stedet, ifølge Noordegraf (2015), må 
både ledere og profesjoner samles om effektiv kvalitet. Effektiv kvalitet 
må videre oppfattes som legitim, både innenfor og utenfor organisasjo- 
nen. Her ligger forholdene til rette for hybridisering, eller nye kombina- 
sjoner av profesjon og ledelse. 


Et maktlandskap i endring 

I et maktperspektiv innebærer utviklingen at autoritet har forskjøvet seg 
fra profesjon til organisasjon. New public management-reformene base- 
res på legal-rasjonell og hierarkisk autoritet (Evetts, 2010; Noordegraaf, 
2015). Utviklingen skjer gjennom sterkere styring. Men selv om ramme- 
betingelser er styrt, kan profesjonsutøvere fortsatt oppleve stor autonomi i 
sin yrkespraksis (Mastekaasa, 2011). Reformer er basert på intensjoner om 
endring. NPM styrket ledelseslinjen og desentraliserte ledelse til enhets- 
nivå med innføring av systemer, standarder og prosedyrer, rapportering, 
insentiver, retningslinjer og tilsyn. Dermed ansvarliggjøres profesjonene 
av ledere og styrende organer. 

Diskursen som preger både ledere og profesjoner, ifølge de svenske pro- 
fesjonsforskerne Lennart Svennson og Anette Karlsson (2008), er overgan- 
gen fra å ta ansvar til å bli stilt til ansvar; fra responsibility til accountability. 
Responsibility som ansvar fordrer tilsvarsevne og aktørskap og baseres mer 
på en tillitsrelasjon. Profesjonell autonomi ble nytolket som accountability 
med vekt på gjennomsiktighet, evaluering og lederprioriteringer, noe som 
kan tolkes som en viss mistillit (Numerato et al., 2012). Accountancy betyr 
regnskap, og innebærer en mer nøyaktig redegjørelse for bruk av ressur- 
ser i form av dokumentasjon. Accountability er i høyere grad uttrykk for 
kontroll, ettersyn, kalkulering og regnskap. Profesjoner må redegjøre for 
arbeidsgivere og klienter. I menighetene ble både planlegging og rappor- 
tering sentralt gjennom trosopplæringsreformen. Også i gudstjenestere- 
formen krever lokal utforming av planer godkjenning av bispedømmet 
(Schmidt, 2016). Utviklingen er beskrevet som en overgang til nytteetikk, 
bort fra profesjonenes pliktetikk. Accountability-diskursen former både 
organisatoriske og personlige identiteter. Personer må identifisere seg 

og tenke om seg selv pa en ny mate, gjennom a bruke nye ord og bilder. 
Organisatoriske mal overfores til individene. 


Makt som identitetsregulering 
Det er mange diskurser som former identiteter. Den britiske sosiologen 
Zygmunt Bauman (1996, s. 25) hevder at identitet ikke lenger er kumula- 
tiv gjennom et livsløp: «Tiden er ikke lenger en elv, men en ansamling av 
dammer og vannpytter.» Vi former identitet med god hjelp av både tem- 
poral og geografisk mobilitet, og arbeidssonen og hjemmesonen flyter 
sammen. Identitet er selvforståelse, mens rolle er knyttet til ytre forvent- 
ninger og posisjon (Stryker & Burke, 2000, s. 289). Hva menes med hybride 
roller og identiteter? Dette er en utvikling som har skjedd i flere profesjo- 
nelle kontekster når profesjonsutøvere blir ledere. Identitet er altså en viss 
sammenheng og stabilitet over tid i selvforståelse. Men også at identitet 
er noe dynamisk som kan utvikles, endres og påvirkes. Hybridisering 
gjelder også identiteter. Rekruttering og ytre regulering preger ansattes 
verdier og identiteter (Halford & Leonard, 1999). Ansatte skal formes i 
tråd med organisasjonens mål og prioriteringer. Internaliseringen finner 
sted gjennom sosialisering. Men samtidig skal moderne organisasjoner 
legge til rette for at ansatte blir mer av seg selv gjennom idealisering og 
selvrealisering. Ansatte skal følge sitt kall og finne arbeidet meningsfullt. 
Jeg har allerede påpekt ideologisk makt og normativ kontroll. Dette er 
en påvirkning eller makt over folks verdier, tro og identiteter. Altså innsi- 
den av mennesker, ikke som ytre regler. Organisasjoner med profesjoner 
og ledere erfarer en overgang fra strukturer, prosedyrer, mål, rapportering 
til delt mening, verdier, tro, idealer og symboler. Organisasjonsforskerne 
Mats Alvesson og Hugh Willmott (2002, s. 625) forstår identitetsregu- 
lering som organisatorisk kontroll over ansatte definert som «mer eller 
mindre tilsiktede effekter av sosial praksis på idenititetskonstruksjon». 
Hensikten er at profesjonsutøvere skal utvikle selvbilder og orienteringer 
som samsvarer med organisasjonens mål. Når organisasjonen blir en kilde 
til identifikasjon, preger organisasjonsidentiteten profesjonsutøveres selv- 
forståelse. Dette kanaliseres gjennom diskurser, for eksempel når manage- 
rialisme introduseres og legitimeres. Særskilte diskurser er nærværende, 

men det er ikke sikkert de fester seg av den grunn. Hybridledere kan 
invitere ansatte til å integrere diskurser i sin selvforståelse, eksempelvis 
opplevelsen av et større «vi». Men dette vil forbli en invitasjon hvor profe- 
sjonsutøvere mer eller mindre kan identifisere seg med diskursen. Ledelse 
vokser til også å gjelde menneskers indre — håp, frykt, forventninger - mer 
enn bare ytre atferd. Ledelse er ingen nøytral virksomhet. 

Alvesson og Willmott (2002) antyder fire ulike måter for identitets- 
regulering på ulike sosiale nivåer: 


1. Den ansatte blir definert, eller implisert, gjennom referanser til 
andre. Hvis arbeidsgiver formidler sin oppfatning av hva det vil si 
å være diakon «her hos oss», vil det gjøre noe med diakonen. Man 
kan integrere eller gå inn i diskursen, eller gjøre motstand. 

2. Handlingsorientering preges i vokabularet av motiver og verdier, 
fortellinger, som ansatte kan lage mening av i arbeidet, eksempelvis 
bruk av kallsbegrepet på arbeidet. 

3. Sosiale relasjoner handler om tilhørighet og ulikhet - hva er det 
unike med vår organisasjon, vårt arbeidsfellesskap, dette stedet? 
Hva skiller oss fra andre? 

4. Setting angår den større sosiale og organisatoriske kontekst, og spil- 
leregler. Som når prester får høre om Den norske kirkes visjon — 
«Mer himmel på jord» - må de implisitt ta stilling. 


Alvesson og Willmott (2002) påpeker sammenhenger mellom identitets- 
regulering, identitetsarbeid og selv-identitet. Uansett trigger påvirkning 
refleksjon om ens egen identitet. I kirkekonteksten er det funnet høy 
grad av identifikasjon med organisasjonen blant ansatte (Sirris, 2019b). 
Lederne rapporterte om dedikasjon og en høyere mening i jobben. 
Organisasjonens oppdrag var deres oppdrag. Mye ligger til rette for iden- 
titetsregulering - med tilslutning eller motstand som respons. 


Prestenes arbeidstidsavtale som case 


Arbeidstidsavtalen, som også er omtalt i kapittel 7 (se også Sirris, 20190), 
er et illustrerende eksempel på hvordan makt forhandles, og illustrerer 

Alvesson og Willmotts (2002) mekanismer for identitetsregulering. 
Arbeidstidsavtalen for prester ble, som tidligere nevnt, innfort i 2016, og 
regulerte presters arbeidstid til 35,5 timer i uka. 20 prosent arbeidstid ble 
ubundet, og brukes til faglig utvikling og studier. Det ble utviklet et data- 
verktøy hvor prester både planlegger arbeidstid og oppgaver i forkant, 
og rapporterer i etterkant. Det er prosten, prestenes nærmeste overord- 
nende, som følger opp. Arbeidstidsavtalen må sees i sammenheng med 
organisasjonsutvikling av Den norske kirke. I protestantiske kirkesam- 
funn har ytre endringer utløst reformer, ifølge Askeland og Schmidt 
(2016). Indre omorganisering må dessuten sees i sammenheng med pro- 
sessen i retning selvstendig folkekirke, utvikling av organisatoriske trekk 
og demokratisering. Prostereformen i 2004 gjorde prostiet til tjenestedis- 
trikt og skulle i tillegg sikre bedre arbeidsvilkår for prestene samt utjevne 
arbeidsbelastning. Presten skulle «være mer prest», het det. Profesjonene 
skulle konsentrere seg om kjernevirksomheten. Arbeidsgiveransvaret ble 
plassert hos prosten, altså nærmere profesjonsutøverne. Det synes som 
om reformene skulle tjene profesjonene. 

Som tidligere nevnt ble arbeidstidsavtalen fortolket som en admi- 
nistrativ reform, men handlet også om strategi og omsorg for prester. 
Presteforeningene var aktive talspersoner for avtalen. Det er paradoksalt 
at profesjonene ønsker mer regulering, for å kunne skille arbeidstid fra 
fritid. Som flere av prestene sa: «Nå har vi fått det alle andre har.» Her 
bestod identitetsregulering i en noe fornyet definisjon av hva det vil si 
å være prest. Den nye prosedyren var dermed et oppdatert uttrykk for 
presteprofesjonen. For eksempel: I en prestesamling dro en prost his- 
torien om utviklingen fra embetsmenn til ansatte. Dette gav oversikt og 
kunnskap, og plasserte arbeidstidsavtalen i et historisk forløp. Etter gan- 
ske prosaisk informasjon om arbeidsrett, avsluttet prosten: «Gå i fred og 
tjen Herren med glede!» Dette er avslutningsordene i enhver gudstjeneste 
i Den norske kirke. Ordene ble tatt ut av kontekst, som en talemåte. De 
legitimerte at møtet om administrative ordninger, er del av prestenes 
kjernevirksomhet. 

Et klassisk maktkritisk spørsmål, er qui bono — hvem vinner eller tje- 
ner? Det er flere som tjener på arbeidstidsavtalen. Kirkeorganisasjonen tje- 
ner på større likhet mellom kirkelige ansatte idet prestene fører arbeidstid 

som de andre profesjonene. Dette kan forstås som et ledd i å forberede en 
felles arbeidsgiverlinje. Samtidig medfører ordningen større økonomiske 
utgifter, som tillegg på høytidsdager, og kvelds- og nattillegg. Prostene er 
tydelige på at de ikke ønsket avtalen. De må administrere mer. De får et 
konkret og formelt verktøy for å styre prestene. Mer arbeid for prostene, 
men også styrket kontroll - og makt. Avtalen viser at profesjonen behol- 
der kontroll over sitt domene. Implementeringen forhandles ut fra fag- 
lige vurderinger. Prosten som hybridleder lytter til egen profesjon, men 
utfordrer den også. Prestene var bekymret for å få mindre prestearbeid 
og svekket sentrering rundt kjerneoppgavene, mens mye menighetsar- 
beid måtte nedprioriteres. Profesjonen får mer fritid, noe mer lønn og 
mer forutsigbarhet. Det fordrer likevel at de må planlegge og rapportere — 
oppgaver som ikke er særlig populære. Hva med menighetene - som da 
tilsvarer «brukere»? De får mindre prestetid. Men samtidig er det jo 
andre profesjoner i sving og bidrar til å begrunne behovet for dem. Og på 
lengre sikt er kanskje dette et viktig virkemiddel for å spare prestene slik 
at de varer lenge, og at kirken har tilstrekkelig antall prester. 

Tilbake til spørsmålet; hvem tjener? Som det fremgår av drøftingen, fin- 
nes ingen klare vinnere eller tapere i dette casen. Alle gir og får noe. Det 
er tankevekkende at profesjonen selv søker mer regulering. Det betyr styr- 
king av legal-rasjonell autoritet. Arbeidstidsavtalen begrunnes i profesjo- 
nens interesse, ikke menighetens. Selvsagt var det ulike meninger internt 
i profesjonen. Noen viste motstand gjennom manglende vilje til å føre 
timeregnskap, eller gjør det pro forma og fortsetter sin vante praksis. Noen 
proster er også negative til den nye diskursen. Men selve arbeidstidsavtalen 
som sådan har legal-rasjonell autoritet. Jeg mener den også er et stykke 
identitetsregulering. Den medvirker til å skape institusjonell endring av 
profesjonen. Den kan også endre oppfatning av hva som er i profesjonens 
egen interesse — kanskje mer enn aktørene er klar over eller ønsker. 


Innsikter og implikasjoner 


La oss vende tilbake til kapitlets start, eller takeoff. Eksempelet Challenger 
utfordrer organisasjoner og deres praksiser (Davis, 1991) når det gjelder 
kombinasjonen av profesjoners makt og lederes makt. Jeg har i dette 

kapitlet sett pa ledelse og profesjoner i et maktperspektiv. Det har gitt 


innblikk i ulike scenarioer hvor profesjon og ledelse moter hverandre. 


Det er en viktig lederoppgave 4 tilrettelegge for at ulike interesser i orga- 


nisasjonen snakker sammen og finner en tjenlig balanse mellom tillit og 


kontroll. Jeg avslutter droftingen i fire punkter som ogsa gir utfordringer 


i en kirkelig kontekst. 


1. 

Organisasjoner, ledelse og profesjoner er bade subjekt og objekt for 
makt, hvilket fordrer gjennomsiktighet og accountability 

Mitt utgangspunkt er nettopp bevisstheten om og erkjennelsen av 
at organisering impliserer makt - enten det kommer til uttrykk 
gjennom ledelse eller profesjoner. Profesjoner er subjekt, men i 
et maktperspektiv også et objekt. Profesjoner styrer og blir styrt, 
påvirker og blir påvirket, regulerer og blir regulert, kontrollerer og 
blir kontrollert. Denne vekselvirkningen følger av å jobbe noen- 
lunde autonomt innenfor en arbeidsorganisasjon med en ledelse 
over seg (Svennson & Karlsson, 2008). Makt er ikke en tredje stør- 
relse, men en dimensjon ved begge parter som utspiller seg i møtet. 
Makten har mange ansikter, og det gjør det krevende å identifisere 
den. Makt er ikke bare noe den andre har. Ideologisk makt kom- 
mer blant annet til uttrykk gjennom pågående identitetsregulering 
(Alvesson & Willmott, 2002). Det er viktig å være bevisst makt- 
dimensjonen, ellers ligger manipulering eller indoktrinering som en 
mulighet (Foucault, 1999). Maktutøvelse uten synlig eksplisitt mot- 
stand, eller at ingen tar til motmæle og målbærer motforestillinger, 
kan indikere maktmisbruk. Asymmetri eller blind hengivelse kan 
resultere i taushet eller tilbaketrekning. Det er for enkelt å forstå alt 
som et maktspill. Men mye står på spill, og det er makt involvert. 
Her er det også en etisk fordring som stiger frem av accountabi- 
lity-diskursen, men den utfordringen handler ikke om kalkulering 
eller nytte. Det handler om å gjøre makt transparent. Som verdi 
er det naturlig både i trosbaserte helseorganisasjoner og i religiøse 
organisasjoner (Chaves, 1993). Et kritisk spørsmål er nødvendig: 
Hvor er makten, og hvordan brukes den? Makt har også en posi- 
tiv funksjon når den myndiggjør gjennom empowerment. Kleiven 

(2019, s. 17) konkluder i sin studie av norske menighetsstaber at 
legal-rasjonell autoritet gir en overmaktsposisjon: «Autoritets- 
utøvelsens legitimitet innebærer å forvalte denne posisjonen slik at de 
øvrige gis autoritet til å være deltagere i avklarings- og beslutnings- 
prosesser («power with»).» I en kirkelig kontekst er det også viktig 
for ledere og profesjonsutøvere å utvikle lydhørhet for maktkritikk 
og initiere gjensidige dialoger (Askeland & Kleiven, 2016). 

. Makt er sjelden et nullsumspill med vinnere og tapere, og hybrid- 
ledere er et kompromiss 

Arbeidstidsavtalen viser at makt skjer gjennom stadige for- 
handlinger og i beste tilfelle synergi. For å samarbeide med folk 
over tid, er et lavt konfliktnivå tjenlig. Hybridledelse kan være en 
vinn-vinn-situasjon. Profesjoner har sterke interesser, og organisa- 
sjoner kan ha noe å tape hvis profesjonsutøvere ikke lenger går inn i 
formelle lederstillinger, som hybridledere (Noordegraaf, 2015). Mye 
står på spill for profesjonsutøvere med opplevelse av mening eller 
kall. Profesjonene er sikret innflytelse på flere nivåer. De forhand- 
ler både om identiteter og ressurser. Kapitlet har beskrevet profe- 
sjoners innflytelse gjennom hybridledere, som er et kompromiss 
mellom ledelse og profesjon. Organisasjoner kan holde seg med en 
slik ordning, selv om ledelse i prinsippet er profesjonsnøytral. Som 
et institusjonelt arrangement, gir det profesjonsutøvere tilgang til 
lederstillinger. Men samtidig kan en ledergruppe samle et mang- 
fold av ulike fag og perspektiver i møter hvor beslutninger tas. Ofte 
er det sameksistens og forhandlinger fremfor kollisjoner, monopol 
og motstand (Lukes, 1974). 

. Styrket ledelsesnivå basert på legal-rasjonell og normativ makt; 
identitetsregulering er pågående og bør studeres i kontekst 

Utfallet av diskurser og utvikling de siste årene er at ledernivået 
generelt er styrket i organisasjoner. Det skjer gjennom Webers 
legal-rasjonelle autoritet. I arbeidstidsavtalen som case fant jeg 
identitetsregulering. Jeg vil ikke erstatte maktbegrepet med for- 
handlinger. Men forskning viser at forhandling er et relevant 
begrep (Sirris, 2019b). Forhandling uttrykker at utfallet ikke 
er gitt, men utformes av partene i kontekst. Det gir metodiske 

implikasjoner, i retning av studier av hvordan makt forhandles i 
situasjon og prosess. 


. Gjennom hybridledelse vinner og taper profesjonen innflytelse - 


hybridledere kan trekke veksler på alle Webers autoritetsformer, men 
forpliktes på organisatorisk mandat 

Profesjoner som prester og leger har sterk tradisjonell autoritet. 
De som blir ledere kan trekke veksler på alle tre autoritetsformene 
(Weber, 1971). Hvordan skjer dette? Dersom profesjonene går inn 
for å bli ledere, sitter de med sterke kort på hånden. Men de blir 
også fanget av å være ledere gjennom forpliktelse på det organisa- 
toriske mandat, hvilket betyr at den formelle maktbasen styrkes. I 
tillegg ligger forholdene til rette for ideologisk makt (Etzioni, 1975). 
Det er fordi vår tid forventer at ledere skal ha karisma, «coache» 
og være gode på relasjoner (Sveningsson & Alvesson, 2016). Konse- 
kvensen er mer og sterkere identitetsregulering. 


Hvem tjener på det hele? Formuleringen indikerer at organisasjonslivet 


kan fortolkes som en maktkamp mellom ulike interesser. Den nordiske 


arbeidslivsmodellen er i seg selv en forhandlingsmodell, men samtidig er 


det styrkeforholdet, premissene og det institusjonelle rammeverk som vil 


være avgjørende for hvem kommer styrket eller svekket ut. Eksempelet 


Challenger betyr, som nevnt, ikke at stillingen er 1-0 mellom profesjon 


og ledelse. Kanskje er en slik inndeling i to lag ikke lenger helt gyldig, gitt 


hybridledere. Dette er ikke en kamp mellom to parter, men et samspill. 


208 


KAPITTEL 9 


«I gar og i dag den samme, ja, til evig tid?» 
Innovasjonsarbeid, profesjoner og ledelse 
i menigheten 


Profesjonene ivaretar sentrale oppgaver i menighetene. Kjernevirk- 
somheten er feltet der menighetsarbeidet foregår. Det inkluderer en rekke 
mennesker og deres ressurser i tillegg til å trekke veksler på ulike typer 
profesjonelle kompetanser. Nærhet til praksis er et viktig utgangspunkt 
for å fremme innovasjon (Hoholm & Araujo, 2011, s. 934). De kirkelige 
profesjonene er posisjonert for å drive hverdagsinnovasjon. Videre kan 
profesjonene videreutvikle sitt kunnskapsgrunnlag. De kan utvikle faget 
og ny viten, utfordre eksisterende og innforstått kunnskap, men kan også 
hindre innovasjonsarbeid — som jeg bruker som et samlebegrep for akti- 
viteter, forhold og faktorer som leder til innovasjon (Aasen & Amundsen, 
2015, 8. 7). 

Dette kapitlet tematiserer innovasjon i kirkelig kontekst og gir per- 
spektiver på endring og utvikling. Jeg ser nærmere på hva som pre- 
ger innovasjon og hvordan innovasjonsarbeid kan ledes i menigheten. 
Innledningsvis presenterer jeg innovasjon i kirkekonteksten og drøfter 
kirkens endringskapasitet. Jeg vektlegger at innovasjon er en prosessu- 
ell arbeidsmåte fremfor et produkt. Deretter klargjør jeg innovasjons- 
begrepet i lys av tre endringskonsepter: organisasjonsutvikling, strategi 
og endringsledelse. Avslutningsvis viser jeg gjennom en case hvordan 
innovasjon kan være en interaktiv arbeidsprosess som fornyer og utvikler 
menigheten. Gitt menighetens egenart argumenterer jeg for hvordan 
innovasjonsarbeid som arbeidsform kan være fornyende, involverende, 
praksisnært og kontinuerlig. 

Hva er innovasjon? 


2020 og 2021 vil bli husket pa grunn av koronavirus og pandemi. Smittevern- 
tiltakene medforte tidvis nedstengning av samfunnet. Gudstjenester 
matte avlyses og kirker stenges i et omfang vi aldri tidligere har sett. 
Situasjonen krevde nytenkning siden mennesker heller ikke kunne sam- 
les i menigheten. Det oppstod dermed et behov for 4 finne nye losninger 
og iverksette dem i praksis. Kirkens arbeid ble omstilt, men opprettholdt. 
Som en innovasjon tok menighetene i bruk digitale plattformer og sosi- 
ale medier i større omfang og på nye måter enn tidligere. Dette innova- 
sjonsarbeidet bestod av mange ulike lokale responser som i liten grad var 
sentralstyrt. Grunnet nye behov måtte kirkeansatte lære seg ferdigheter 
underveis. Input-siden viser til innovasjonens kilder og hva som mulig- 
gjorde innovativt arbeid. Ansatte kombinerte kompetanser og teknologi 
som allerede fantes, men som resulterte i noe nytt, nemlig innovasjonens 
utfall, output-siden. På lengre sikt kan erfaringene fra koronatiden og 
håndteringen av utfordringer styrke innovasjonskompetansen i kirken. 
En slik kompetanse innebærer økt kunnskap om innovasjon og deling 
gjennom kommunikasjon med andre. 

Det reformatoriske slagordet fastslår at kirken alltid har fornyet seg; 
ecclesia semper reformanda est. Kirkeloven $ 1 gjenspeiler et slikt kon- 
tinuerlig fornyingsarbeid: «Formålet med loven er å legge forholdene 
til rette for et aktivt engasjement og en stadig fornyelse i den evange- 
lisk-lutherske folkekirke i Norge.» Når omgivelsene rundt organisasjoner 
endres, utfordres ledere og medlemmer til å tilpasse seg endringene og 
ta grep for å utvikle organisasjonen i ønsket retning (Sirris, 2018b). Det 
finnes en rekke ulike utviklingskonsepter hvor kjernen er å fortolke og 
artikulere kirkens oppdrag og rolle i et endret samfunn (Birkedal et al., 
2012; Birkedal & Sirris, 2018). 

Å være innovativ, innebærer å være nyskapende. Innovare betyr å for- 
nye eller lage noe nytt, mens novus betyr ny. Innovasjon betyr fornyelse 
gjennom forandring. Ordet er positivt ladet og inneholder en normativ 
forventning om forbedring. Innovasjonsbegrepet florerer, og det er ikke 
alltid klart hva det rommer. Norges forskningsråd (2018, s. 2) definerer 
innovasjon som «nye eller vesentlig forbedrede varer, tjenester, proses- 
ser, organisasjons- og styringsformer eller konsepter som tas i bruk for å 

oppna verdiskaping og/eller samfunnsnytte». Innovasjonsforskerne Tone 
Merethe Aasen og Oscar Amundsen (Aasen & Amundsen, 2011, s. 38) 
definerer begrepet slik: 

Innovasjon skjer gjennom kollektive prosesser som oppstar med utgangspunkt 

i en ny (og akseptert) ide, og som far sin effekt når resultatene (produktene) av 

den nye ideen tas i bruk, gjennom å forandre hvordan mennesker organise- 


ringer seg, hvilke redskaper og teknologier de utnytter, eller hvordan de lever. 
(uten at det er gitt om effekten vil bli oppfattet som positiv eller negativ) 


Innovasjon kan populært forstås gjennom de tre ordene nytt, nyttig og 
nyttiggjort (Fuglsang, 2010). Disse bidrar til å konkretisere hva innova- 
sjon faktisk kan innebære, fremfor å henspille på noe grensesprengende 
eller magisk. Det første påpeker kreativitet og noe reelt nytt i form av 
et resultat. Mye som kalles innovasjon er imitasjon eller overføring av 
noe til en ny kontekst. Det finnes færre eksempler på virkelig nyskapende 
aktivitet. Endringen kan dermed oppfattes og beskrives og har en refe- 
rent, i betydningen at innovasjon er ny for noen. Nyttig henviser til nyt- 
teverdien, sosialt eller økonomisk, og forbedringskraften. Innovasjon er 
dermed verdiskaping og fremgang på grunnlag av nye ideer og ny kunn- 
skap. Det tredje kriteriet, nyttiggjort, er at innovasjonen er implementert 
og tatt i praktisk bruk. Det er ikke nok med en god ide, den skal også 
gjennomføres og iverksettes. En innovasjon må derfor settes ut i livet og 
medføre et brudd, men gjerne trinnvis og i en viss kontinuitet med den 
tidligere tilstanden. Like fullt kan innovasjon innebære å kopiere, over- 
sette eller tilpasse løsninger som er utviklet andre steder, men ikke før 
vært i en gitt kontekst. Det er altså kontekstuelt betinget hvorvidt noe kan 
regnes som innovasjon eller ikke. Grunnleggende innebærer innovasjon 
utvikling og praktisk realisering av nye og kreative løsninger som «for- 
styrrer» den gjeldende kunnskap og praksis i en lokal kontekst. 
Innovasjon betegner sammenhengen mellom ide og implementering 
ved at ny kunnskap utvikles gjennom løsning av konkrete og helhetlige 
problemer i sin naturlige kontekst. Mye fornyelse i kirken kalles ikke 
innovasjon, men har fått andre navn og kommet i form av tiltak, for- 
søk, reformer eller omorganisering. Det er skrevet lite om innovasjon på 
det kirkelige praksisfeltet. Et unntak er en artikkel som drøfter kirke- 
ledere som utøver transformasjonsledelse og kobler dette med idealet 

om innovativ atferd hos ansatte (Lovaas et al., 2020). Studien vektlegger 
at lederes og ansattes innovasjonskapasitet styrkes gjennom kreativitet, 
autonomi og et støttende miljø. En årsak til at innovasjon er lite beskrevet 
i kirkelig kontekst, er at begrepet er importert fra andre samfunnsområ- 
der. Innovasjon er et velkjent begrep i privat sektor, hvor det knyttes til 
entreprenørskap, kreativitet, verdiskaping og nye tenkemåter. Her styrker 
innovasjon konkurranseevnen og bidrar til at organisasjoner kan tilpasse 
seg og etablere seg i markedet. Innovasjon er også blitt et aktuelt ord i 
offentlig sektor hvor det fremstår som romslig og noe uklart (Willumsen 
& Ødegård, 2015). Her har innovasjon vært et svar på knappe ressurser 
og behovet for å arbeide smartere og mer effektivt. Det er en respons på 
økonomiske og samfunnsmessige utfordringer som utløser behov for 
nytenkning. Innovasjon kan motiveres av og knyttes til bærekraft og 
samfunnsansvar hvor sosiale og miljømessige hensyn som helse, velferd 
og sikkerhet ivaretas i organisasjonens daglige drift (Aasen & Amundsen, 
2015, S$. 41). I motsetning til privat sektor, er det offentlige og kirken bun- 
det av å løse særskilte oppgaver og kan ikke forlate «markedet». 


En innovasjonscase 


I presentasjon av innovasjon og droftingen av dette begrepet i menighets- 
konteksten, gjør jeg bruk av en menighet som gjennomgående illustre- 
rende case. Casen baserer seg på informasjon fra dybdeintervjuer med 
seks menighetsrådsledere gjennomført i 2021 (Sirris, 2021) og en intervju- 
undersøkelse i 2018 av ti menighetsrådsledere, kirkeverger og sokne- 
prester (Sirris, 2018b). Intervjuundersøkelsene tok for seg lederroller 
i menigheten, strategisk arbeid og samhandling med ansatte, internt i 
menighetsrådet og med fellesrådet. Intervjuene inneholder flere perspek- 
tiver på innovasjonsarbeid som jeg har satt sammen til en fortelling. Data 
har dermed bakgrunn i flere menigheter, og casen kan ikke spores tilbake 
til en særskilt menighet. Casen gjelder ikke innovasjon som utløses av en 
krise, men som inngår i kontinuerlig menighetsarbeid. 


Casebeskrivelse - del 1: Det er valgt nytt menighetsråd i en norsk bygd. 
Menigheten har et tradisjonelt kirkebygg og en moderne arbeidskirke. Det 
er jevnt og godt arbeid på de fleste virksomhetsområdene, og ingen store 

utfordringer. Men kirkegjengerne er aldrende og oppslutningen om arran- 
gementer synker. Virksomheten gar i egne spor med fa tegn til fornyelse. 
Stabsmotene bestar av runden med informasjonsutveksling, men i liten 
grad evaluering og valuering. Noen onsker refleksjon over helheten, ikke 
bare informasjonsutveksling om delene. Menigheten preges av sektorise- 
ring med få møtesteder mellom ulike grupper. Det har hittil vært lite dialog 
mellom ansatte og menighetsråd. Menighetsrådet ønsker derfor økt fokus 
på frivillighet og bedre samspill mellom råd, ansatte og frivillige. 


Kirkens endringskapasitet 


Som andre religiøse organisasjoner står casemenigheten i spenningen 
mellom stabilitet og endring, det bestandige og det omskiftelige. På den 
ene siden kjennetegnes kirken av lang historie, evige og universelle sann- 
heter, og vern om overlevering og tradisjoner. På den andre siden viser 
kirkehistorien og relasjonene mellom ulike kirkesamfunn at kirken finner 
sitt uttrykk i samspill med tid og sted (Hegstad, 2009). Dette betyr at kir- 
ken, i likhet med teologien, er både tekstuell og kontekstuell. Menigheter 
er ikke upåvirket av miljøet de befinner seg i og endringene i samfunnet 
de er del av. Tilsvarende kan menigheter også prege sine nære omgivelser, 
som «lys og salt i verden», for å bruke en bibelsk metafor (Matt 5,13). 

Tittelen på dette kapitlet, «i går og i dag den samme, ja, til evig tid», 
siterer Hebreerbrevet 13,8 hvor Kristus omtales som uforanderlig. Mens 
Kristus er den samme, har kirken derimot vært i endring og hatt for- 
skjellige fremtredelsesformer til ulike tider og steder. Derfor må også 
kirkeledere forholde seg til endring. Spenningen mellom stabilitet og 
endring poengteres av Carroll (1991, s. 97): «Tjenesten henger sammen 
med et særlig ansvar for å sikre fellesskapets kristne identitet i stadig 
skiftende omstendigheter.» Carroll forstår kirkens hovedoppgave som å 
bevare, eller helst sikre, dens kristne identitet på måter som passer i ulike 
og endrede kontekster. 

Organisasjonsfaget forutsetter at stabilitet, rutiner og forutsigbarhet 
er normaltilstanden. Dette er kjennetegn på linjen som omtalt gjen- 
nom byråkrati og management. Like fullt er endring et sentralt begrep 
i ledelsesteorier. Endringer må noen ganger til for å kunne bevare og 

utvikle en organisasjon. En grunnleggende forstaelse av organisatorisk 
endring, er ifolge organisasjonsforskeren Dag Ingvar Jacobsen (2018, 
s. 17) at en «organisasjon har endret seg nar den utviser ulike trekk pa 
to ulike tidspunkter». Endring kan altså avleses gjennom å sammen- 
ligne sentrale trekk som oppgaver, mennesker, teknologi eller struk- 
turer over tid. Spenningen mellom stabilitet og endring kommer til 
uttrykk ved å sammenligne Den norske kirke nå med kirken slik den 
var for femti år siden. Det er flere iøynefallende endringer (Sirris et al., 
2021). Statskirkeordningen har opphørt gjennom politiske vedtak og 
lovendringer. Demokratiseringen har kommet lenger gjennom at råds- 
strukturen er bygget ut på alle nivåer med styrking av de sentralkirke- 
lige organer. Det er betydelig flere heltidsstillinger, nye er opprettet, og 
presten er nå del av menighetsstaben. En rekke reformer har satt sitt preg 
på kirken og menighetsarbeidet. Selv om kirken har samme kjerneopp- 
gaver som før, er arbeidsmåtene endret gjennom ny teknologi, utvikling 
i arbeidslivet, ny kunnskap - og innovasjon. 

Kirken er en gammel og kompleks organisasjon. Noen organisasjons- 
typer er innrettet mot stabilitet og effektiv produksjon. Eksempelvis har 
byråkratiske og hierarkiske organisasjoner mindre plass for innovasjon 
(Bason, 2018). Andre er designet for endring og innovasjon. En tidlig dis- 
tinksjon er mellom mekanistiske og organiske organisasjoner (Burns & 
Stalker, 1961). Den første typer kjennetegnes av stabilitet, rutiner, hierarki 
og klare roller med sine respektive oppgaver og spesialiseringer. I motset- 
ning er den andre typen dynamisk ved at organisasjonen tilpasser seg og 
responderer raskt på omgivelsene. Det fordrer kreativitet, kontinuerlige 
tilpasninger og omfordeling av ansvar. Særlige kjennetegn er nettverk og 
horisontal kommunikasjon. Mintzberg (1979) videreutviklet denne kate- 
goriseringen. Han anså store organisasjoner med høy alder å ha lavere 
endringskapasitet enn mindre og nyere organisasjoner med organiske 
trekk som samles i hva Mintzberg (1979) kaller adhocratiet. Noe som 
kjennetegner slike organisasjoner med stor endringskapasitet, er at med- 
lemmene arbeider for organisasjonen som helhet. De har en sterk tilhø- 
righet til arbeidet og svakt skille mellom arbeidsliv og fritid. Adhocratiet 
preges av sterk desentralisering, liten rutinisering, mer råd og vink enn 
ordrer, horisontal kommunikasjon, og mye ad hoc-beslutninger. Slike 


214 


INNOVASJONSARBEID, PROFESJONER OG LEDELSE | MENIGHETEN 


organisasjoner vektlegger ogsa kontakt med eksterne aktorer. Disse trek- 
kene passer delvis på menigheter som knapt kan sies å ha en særlig hier- 
arkisk struktur. Det gjør menighetene potensielt innovasjonsdyktige. 
Innovasjoner kan oppstå når behov for endring identifiseres av fagperso- 
nene i kjernevirksomheten. Som jeg har tydeliggjort i kapittel 3, tar oftest 
profesjonsutøverne selv beslutninger og utformer eget arbeid. Videre kan 
organisasjoner være preget av utforskning eller utnyttelse (March, 1991). 
Utnyttelse er å bli bedre på det man allerede er god på, kan og forstår, 
men fallgruven er mangel på å oppdage nye muligheter. Utforskning er 
derimot å finne ideer og kreative løsninger, men mindre interesse for å 
sette ideene ut i livet. Innovative organisasjoner må balansere utforsk- 
ning og utnyttelse. 

Men det finnes flere forhold som taler for lav endringskapasitet (Sirris, 
2018b). Kirken har et sterkt underliggende verdimessig engasjement og 
forpliktelse. Den er institusjonalisert, og dermed ikke enkel å endre. Å 
utfordre verdier kan vekke motstand siden det er krevende å endre kul- 
tur og fastlåste mønstre. Stiavhengighet er å utelukke valg og fortsette 
i det sporet man befinner seg. Videre er kirken kompleks med mange 
enheter og nivåer. Kirken kjennetegnes videre av frivillig innsats, noe 
som kan gi spenninger mellom ansatte og lekmedlemmer. To nyere 
empiriske studier (Birkedal & Sirris, 2018; Sirris, 2018b) av kirken viser at 
oppmerksomheten mot stabilitet og en intern orientering er sterkere enn 
en ekstern utviklingsorientering. Den første er en intervju- og spørre- 
undersøkelse gjennomført i 20 menigheter som har deltatt i prosjektet 
Menighetsutvikling i folkekirken (Birkedal & Sirris, 2018). Et funn er at 
profesjonene har et konserverende element, hvor strategi sjelden får 
forrang. Videre kan det være konkurranse mellom ulike interessegrup- 
per med forskjellige oppfatninger om hva som er målene. Jeg intervjuet 
menighetsrådsledere, kirkeverger og sokneprester fra ti menigheter om 
deres strategiarbeid (Sirris, 2018b, s. 21): 


Menighetslederne erfarer at hovedutfordringen blir eierskap og forankring hos 
råd og ansatte, og prestene og kirkevergene er aktørene som skal sikre dette. 
Strategiarbeidet går dermed over til å bli et indre anliggende uten at kommuni- 
kasjonen med omgivelsene opprettholdes. I menighetens strukturer er ledernes 
funksjoner primært relasjonsbygging og administrasjon, fremfor produksjon 
og entreprenørskap. 

Prestene er relasjonelt orientert, mens kirkevergene bruker mye tid pa 
administrasjon. En annen studie av oppgaver og forholdet mellom 
menighetsråd og fellesråd viser at begrenset gjennomslag på lokalniva for 
planer og strategier skyldes begrenset evne og kapasitet (Nødland et al., 
2014). 

Drøftingen viser at kirken har trekk som indikerer både stabilitet og 
endring. Kirkekonteksten rommer både muligheter og begrensninger 
for endringskapasitet og innovasjon. Små og flate enheter med mobil 
organisering på menighetsnivå tett på utøvende kjernevirksomhet, gir 
endringskapasitet. Det som taler mot, er institusjonaliserte mønstre, 
mange interesser og at endring blir personavhengig. Denne dynamikken 
understreker kirkelederes rolle og evne til å spille på og stimulere den 
endringskapasiteten som finnes i menigheten. Her har profesjonene et 
handlingsrom. 


Teoretiske endringsperspektiver 


Tre endringsperspektiver bidrar til å tydeliggjøre innovasjonsbegrepet: 
organisasjonsutvikling (Klev & Levin, 2009), strategi (Mintzberg et al., 
2009), og endringsledelse (Jacobsen, 2018). 


Organisasjonsutvikling 


Et kinesisk ordtak sier at når forandringens vinder blåser, kan man enten 
bygge levegger ellervindmøller. Et sentralt sporsmal er om endringer utgjør 
kontinuitet eller brudd, evolusjon eller revolusjon. Organisasjonsendring 
kan være proaktiv, i forkant av noe man ser komme, eller reaktiv, som en 
respons på en utfordring. Organisasjonsutvikling er et sentralt paraply- 
begrep som har varierte utforminger i lokale organisasjoner. Begrepet er 
brukt siden 1950-tallet og refererer til ulike arbeidsformer som sikter mot 
forbedring, utvikling, demokratisering og læring (Klev & Levin, 2009, 
s. 50). Fremfor radikale endringer, lener organisasjonsutviklingen seg på 
et læringsperspektiv hvor det er bedre å gjøre de riktige tingene galt enn 
å gjøre de gale tingene rett. Mange intervensjoner som utvikler organi- 
sasjoner utgjør en grunnleggende struktur med en tredelt prosess (Klev 

& Levin, 2009): innhente situasjonsbeskrivelser, analysere og iverksette 
tiltak. Ogsa i menigheter har organisasjonsutvikling funnet sin tapning. 
To eksempler er menighetsutvikling i folkekirken og naturlig menighets- 
utvikling (Birkedal et al., 2012). Organisasjonsutvikling i ideell sektor er 
definert som «målrettet og verdibevisst arbeid for å sette organisasjonen 
bedre i stand til å være det den skal være og gjøre det den skal gjøre» 
(Sirris, 20152, S. 35). 

De åpne og sykliske tilnærmingsmåtene med kontinuerlig utvik- 
ling, slik som vi finner i organisasjonsutvikling og i innovasjonsarbeid, 
utfordres av mer lineære prosesser i endringsledelse og strategi. Mens 
organisasjonsutvikling starter i eksisterende virksomhet med intensjon 
om forbedring, retter strategifaget oppmerksomheten mot omgivelsene 
gjennom ledelsens øyne. Strategi er nært knyttet sammen med endrings- 
ledelse, som betegner grep om planlagte endringsprosesser som er bevisst 
initiert og mer eller mindre styrt (Jacobsen, 2018). Dette gjør endrings- 
ledelse rasjonell, men graden av kontroll over prosess og utfall kan variere. 


Strategi 

Strategi handler om å besvare de tre spørsmålene «Hvor er vi?», «Hvor vil 
vi?» og «Hvordan kommer vi dit?». Strategi er en helhetlig, overordnet og 
langsiktig endringsprosess for å komme fra nåværende tilstand til ønsket 
posisjon (Sirris, 2018b). Strategi kommer til uttrykk gjennom beslutnin- 
ger som får følger for hele organisasjonen. Hensikten er å tilpasse organi- 
sasjonen til omgivelsene og oppnå ønsket formål og resultater. En del av 
strategisk ledelse er å utforme visjon, mål og retning for virksomheten. 
Men strategiarbeid krever ledervurderinger av ressursene organisasjonen 
har til rådighet, og hvordan de kan brukes effektivt for måloppnåelse. 
Mintzberg et al. (2009) kategoriserer strategifaget i fem retninger. 


1. Strategi som plan forstås fremadskuende og intensjonelt- «a direc- 
tion, a guide or course of action into the future, a path to get from 
here to there» (2009, s. 9). Kjernen i denne retningen er strategi 
som planlegging basert på analyser. Strategisk ledelse vedtas i topp- 
lederes planer som skal gi resultater i samsvar med organisasjonens 

oppdrag og mål. Strategi forstått som plan angir en kurs, men tar i 
mindre grad høyde for det uforutsette, både internt i organisasjo- 
nen og det som skjer i de dynamiske omgivelsene. 

2. Strategi som pattern (mønster) er tilbakeskuende og beskriver et 
mønster av konsistent atferd over tid. Dette kan kalles realisert stra- 
tegi, og kan avvike fra planlagt strategi. Kategorien utvider strategi- 
begrepet ut over planlegging og intensjoner og fremhever strategi 
som fremvoksende (emergent). Strategi som mønster er viktig i 
enhver organisasjon. Gjennom refleksjon over erfaring, vises gjen- 
nomført strategi. 

3. Strategi som position (posisjon) retter søkelyset på hva organisasjo- 
nen møter folk med av varer eller tjenester: «locating of particular 
products in particular markets» (Mintzberg et al. 2009, s. 13). Dette 
strategielementet fokuserer på innsatsfaktorer. Et slikt perspektiv 
gir tydelig mål og retning, men kan også føre til gruppetenkning 
siden noen satsinger prioriteres fremfor andre. 

4. Strategi som perspective (perspektiv) dreier seg organisasjoners 
arbeidsmåter, altså kultur. På den måten bidrar strategier til å inn- 
holdsbestemme organisasjonen. Strategier gir identitet og retning, 
men kan også danne stereotypier. I religiøse organisasjoner har dette 
vært sentralt, særlig gjennom en grunnleggende formålsorientering. 

5. Strategi som ploy kan oversettes med manøver. Denne retningen 
henviser til taktikk, evne til å håndtere utfordringer og vilje til å 
avvike fra en fastlagt strategi når situasjonen krever det. 


Denne femdelte kategoriseringen viser spennvidden i strategibegrepet. 
Inndelingen gir et korrektiv til å forstå strategi kun som planlegging, en 
forståelse som har vært utbredt i Den norske kirke. Denne hegemoniske 
forståelsen skyldes først og fremst reformer som har medført målstyring 
med planarbeid og rapportering (Sirris, 2015a, 2018b). Generelt er det en 
utfordring å sammenholde strategi som planlagt og villet utvikling, og 
strategi som kontinuerlig justering og tilpasning. Mange organisasjo- 
ner vil når det kommer til stykket balansere mellom fastlagte strategier 
og endring gjennom små, kontinuerlige og erfaringsbaserte justerin- 
ger. Dette bidrar til at strategier vokser frem mer enn å være fastlagt på 

forhand. En realistisk strategi har kontakt med praktikere. Mintzberg 
et al. (2009) betoner strategi som praksis, hvilket innebzerer en noe min- 
dre betydningsfull rolle for ledere. Denne retningen forstar ikke strategi 
som intendert, men som fremvoksende gjennom lering og endring av 
arbeidsmåter. Strategifaget vektlegger lederes rolle i å initiere og styre 
endring. Det gjør strategi topptungt og plasserer den på en viss distanse 
fra kjernevirksomheten og den praktiske hverdagen. Fastsatte mål kan 
mobilisere og bidra til prioriteringer, men også gi liten grad av fleksibilitet 
og utvikling. Denne dobbeltheten gjenspeiles i to typer endringsledelse 
som inkluderer ulike strategikategorier (Sirris, 2018b). 


Endringsledelse 


Endringsledelse kan forstås som «ledelsesmessige grep for å sikre foreta- 
kets eksistensberettigelse gjennom nødvendig tilpasning og ønsket utvik- 
ling» (Busch et al., 2007, s. 11). Endringsledelse henger tett sammen med 
strategi, men har oppmerksomhet mot ledelsespraksis. Det er hensikts- 
messig å skjelne mellom to hovedtyper endringsledelse som tar opp i seg 
ulike strategiretninger (Jacobsen, 2018, s. 147). 

Instrumentell endringsledelse bygger på forståelsen at ledere har 
avgjørende betydning. Denne retningen er styringsoptimistisk og ser 
organisasjonen som et redskap i lederens hender. Endringer er planlagte 
og systematiske. Endringsarbeidet har fokus på strukturer og ansees 
som et prosjekt med tydelig start og slutt. Resultatorienteringen er sterk 
gjennom oppmerksomhet på økonomisk verdi og produkt. Toppledelsen 
driver frem endringer gjennom informasjonsstyring, helhetsperspektiv 
og - om nødvendig - bruk av makt. Denne typen endringsledelse henger 
sammen med strategi som plan og position (Mintzberg et al., 2009). 

Derimot har kulturell endringsledelse mer fokus på gradvis utvikling 
fremfor styrt endring. Den er kontinuerlig, inkrementell og deltakende, 
og ligner organisasjonsutvikling; ikke lineær, men sirkulær. Utvikling 
av kultur og å skape engasjement er i fokus. Endring skjer sakte og er 
mindre planlagt, i tråd med forståelsen av organisasjoner som naturlige 
og levende organismer i stadig bevegelse og utvikling, slik omgivelsene 
er det. En kulturell endringsprosess er mindre opptatt av måloppnåelse 

og produkt. Men utfordringen er å definere hva som er problemet pa 
grunn av usikkerhet og tvetydighet. I stedet trigges eksperimentering 
og utproving. Denne typen endringsledelse utvikler menneskelige res- 
surser slik at organisasjonen kan ta grep og lere av erfaringer. Kulturell 
endringsledelse er beslektet med strategikategoriene perspective, pattern 
og ploy (Mintzberg et al., 2009). 

Begge hovedtypene endringsledelse er rasjonelle i den forstand at 
aktørene er bevisst endringer. Men det er betydelige forskjeller i hva slags 
endringer det dreier seg om, hvordan de skjer og om aktørenes rolle. 
Applisert på kirkekonteksten, har jeg i den tidligere nevnte intervju- 
studien av menighetsledere som utøver strategiarbeid identifisert dette 
skillet (Sirris, 2018b). Studien identifiserer hvordan menighetslederne 
forstår strategiarbeid og seg selv og hverandre som strategiske aktø- 
rer. Kirkevergene hadde en grunnleggende instrumentell forståelse, 
mens sokneprester i hovedsak hadde en kulturell tilnærmingsmåte. 
Menighetsrådslederne kombinerte begge perspektivene. 


Tabell 9.1. Instrumentell og kulturell endringsledelse (Jacobsen, 2018, s. 174; Sirris, 2018b, s. 16) 


Instrumentell (rasjonell) Kulturell (naturlig) 


Bruksområde Når problem og løsning er klart gitt Når problem og løsning er uklare og 
tvetydige 

Strategikategorier Plan og posisjon Mønster (pattern), perspektiv og 
manøver (ploy) 

Innhold Struktur, mål og tiltak Kultur, identitet og verdier 

Tidsperspektiv Brudd, revolusjonært og punktuelt Kontinuitet, evolusjonært og 
prosessuelt 

Planlegging Lineær, formell og sekvensiell Interaktiv, inkrementell og 
eksperimenterende 

Fokus Effektivitet Involvering 


Lederes rolle 


Styrende, instruerende og 
besluttende 


Ledende, støttende og delegerende 


Top-down Bottom-up 

Lederstil Hard og maktbasert Myk og menneskeorientert 
Administrasjon Relasjon 

Motivasjon Ytre motivasjon Indre motivasjon 

Styrke Produkt som synlige og målbare Prosess og læringsevne 
resultater 

Svakhet Ovenfra og ned Harmonimodell 

Tabell 9.1 viser idealtyper av instrumentell og kulturell endringsledelse. 
I praksis kan organisasjoner kombinere elementer fra begge ideal- 
typene. Drøftingen så langt viser at det er viktige lærdommer å hente 
fra begge perspektivene. Det finnes mange mellomformer mellom en ren 
instrumentell og en ren kulturell form for endringsledelse. En kulturell 
endringsledelse kan utvikles til innovasjon som arbeidsform. Likevel 
viser analysen så langt at innovasjon har distinkte særtrekk. Innovasjon 
er å ta utgangspunkt i konkrete behov og utfordringer, utforske det 
ukjente og kreativt søke å utvikle ny kunnskap (Willumsen & Ødegård, 
2015). Det fordrer involvering, perspektivmangfold og at flere stemmer 
kommer til orde. 


Innovasjonsarbeid i menigheten 


Vi skal nå se nærmere på hvordan innovasjonsarbeid i menighet kan ledes. 
Temaet illustreres gjennom casen om menighetsrådet som ble beskrevet 
innledningsvis og løfter frem fire dimensjoner ved innovasjonsarbeid 
som prosessuell arbeidsmåte: fornyende, involverende, praksisnært og 
kontinuerlig. 


Fornyende innovasjonsarbeid 

Casebeskrivelse - del 2: Det nyvalgte menighetsrådet består kun av nye 
medlemmer og drofter eget mandat og oppdrag. Menighetsradet samtaler 
om hvordan de ønsker å ha hva angår kultur og kommunikasjon. Rådet 
tar utgangspunkt i Håndbok for menighetsråd og kirkelige fellesråd for å 
reflektere over sitt mandat. Boken anbefaler lokalt planarbeid som et redskap 
for menighetsutvikling og strategisk tenkning. Menigheten har allerede planer 
som angir hovedoppgaver. Men menighetsrådet ønsker å stille spørsmål som: 
Hva det vil si å være kirke lokalt? Hva innebærer kirkens visjon «Mer himmel 
på jord»? Hvordan skape arenaer for fellesskap og samhandling? Hvordan 
styrke frivillighet og involvering? Menighetsrådet ønsker fornyelse. 


Casen viser et menighetsråd med åpenhet og nysgjerrighet. Det var 
liten kontinuitet med det forrige rådet, og derfor naturlig å stille 

grunnleggende og sentrale spørsmål ved arbeidets form og innhold. 
Menighetsrådet ønsket å fastsette mål og angi retning, men overlate 
operativt ansvar til de som utfører oppgavene. Det skulle være lov med 
uenighet og kritiske spørsmål. Beskrivelsen viser at innovasjon ofte 
begynner med undring, observasjon og refleksjon. Menighetsrådet star- 
tet med å spørre: «Fungerer det vi gjør? Skal vi gjøre andre eller nye ting, 
eller avslutte tiltak?» Det var også refleksjon over kontekst og hvordan 
Den norske kirkes visjon kan realiseres her og nå. Håndbok for menig- 
hetsråd og kirkelig fellesråd (Kirkerådet, 2019) gav menighetsrådet hjelp 
til å stille strategiske spørsmål og til å initiere en samtalepraksis som kan 
avdekke forhold som leder til handling. Spørsmålene var i seg selv forny- 
ende. At innovasjon er fornyende, betyr at innovasjon har utgangspunkt 
i kreativitet. Kreativitet er å finne nye og nyttige ideer og stille spørsmål 
ved vanlig problemløsning (Johannessen et al., 2013). I en søkeprosess 
identifiseres først problemet, og deretter finnes rett løsning. Man vet sjel- 
den utfallet og hvilken løsning man vil finne siden fasiten ikke foreligger. 
Innovasjon forutsetter dermed pragmatisme gjennom å søke en ny løs- 
ning på et problem som møter organisasjonen. Hensikten er å kombinere 
viten på nye måter eller brukt i ny sammenheng. Utfallet er ideer omsatt 
til bedre praksis som skaper merverdi. Innovasjon beskrives derfor som 
en driftig og utforskende måte å forholde seg til oppgaver på. Det er en 
åpen prosess der resultatet ikke er kjent på forhånd. 

Videre er menighetsrådet bredt sammensatt. Det muliggjør å finne 
sammenhenger på tvers av spørsmål, problemer og utfordring. Rådet og 
ansatte hadde store nettverk, og kan dermed fungere som brobyggere hvor 
personer og organisasjoner kan kobles til ny kontakt. Det er avgjørende 
å dele kunnskap gjennom dialog fremfor å opprettholde faglige siloer. 
Utveksling gir sammenstilling av kunnskap, eller bruk av kunnskap fra 
ett område overført til et annet. Menighetsrådet åpnet for kritiske spørs- 
mål til eksisterende praksis og prioriteringer. Casen viser at spørsmålene 
var gjennomgående i hele prosessen. Det var viktig å skape en åpen kul- 
tur og reflektere sammen. Videre handler innovasjon om å tenke nytt og 
utenfor boksen, og gi rom for kreativitet og tabbekvote. Fremfor å peke på 
ett bestemt mål, ønsket menighetsrådet å skape en åpen kultur for dialog 
og samspill i en felles refleksjon. 

Involverende innovasjonsarbeid 


Som beskrevet ovenfor, er innovasjon å finne løsninger sammen med 
andre, som en type samskaping (Willumsen & Ødegård, 2020) hvor 
ulike nettverk og deres ressurser aktiviseres utenfor den formelle øko- 
nomien (Hoholm & Araujo, 2011). Det forutsetter involvering og at folks 
behov settes først. Innovasjon kan begrunnes økonomisk, men også ut 
fra et verdi- og brukerperspektiv. Eksempler på sosial innovasjon er fair 
trade, mikrofinans og tidligere tiders vaksinasjoner, idrettsforeninger 
eller barnehager. Det er svært sjeldent at innovasjon drives frem av en 
enkeltperson, oftest er det samarbeidsdrevet. Innovasjon forbindes med 
oppfinnelser, men vi skjelner mellom teknologisk produktinnovasjon og 
sosial tjenesteinnovasjon (Willumsen & Ødegård, 2015). Ofte vil nye løs- 
ninger berøre begge deler. En definisjon på sosial innovasjon lyder: 


Sosial innovasjon omhandler nye ideer som fungerer i å tematisere presserende, 
umøtte behov. Vi beskriver det ganske enkelt som innovasjoner som er sosiale 
både i deres mål og midler. Sosiale innovasjoner er nye ideer (produkter, tjenes- 
ter og modeller) som samtidig møter sosiale behov (mer effektivt enn alternati- 
ver) og skaper nye sosiale relasjoner eller samarbeid. (Murray et al., 2010, s. 1) 


At innovasjon er sosial, innebærer involvering og relasjoner mellom men- 
nesker. Samarbeid og interaksjon er drivkrefter for innovasjon. I offentlig 
sektor svarer det på utviklingen med mer spesialisering og profesjona- 
lisering for å styrke samarbeid mellom tjenester og unngå fragmente- 
ring. Dette er særlig på bakgrunn av mer komplekse problemstillinger 
som en enkelt profesjon eller en enkel virksomhet ikke kan løse alene 
(Willumsen & Ødegård, 2015). 

Et viktig spørsmål angår nyhetsgraden av innovasjon og hvor gjennom- 
gripende den er sammenlignet med gjeldende standard (Fuglsang, 2010). 
Innovasjon kan være radikal eller inkrementell. Inkrementelle innovasjo- 
ner kjennetegnes ved at man unytter noe annerledes på nytt område eller 
for nye brukere. Men innovasjoner trenger ikke å være revolusjonerende. 
De kan være små skritt og forbedringer for de som tar dem i bruk. Det er 
et innovasjonspotensial i hverdagen hva gjelder det inkrementelle. Radikal 
innovasjon er nye eller overraskende kombinasjoner av kunnskap eller 
teknologi. Kirkens digitale omstilling under koronakrisen er et eksempel 

pa dette. Radikal innovasjon kommer ofte fra nasjonalt og sentralt hold 
gjennom reformer. Det er vanskeligere for ansatte og enkeltpersoner 4 
iverksette store endringer. Like fullt har det kommet en rekke reformer 
som representerer innovasjoner. Disse gir menighetene muligheter for 
a oversette og fortolke i sin egen kontekst. Samme reform blir ikke mani- 
festert likt. Eksempelvis gir både gudstjenestereformen og trosopplærings- 
reformen stedegenhet som verdi. Reformene iverksetter innovasjonsarbeid 
i betydningen nye måter å løse oppgaver på. Evaluering av reformer viser 
at de fungerer når man gir ressurser og stiller med arenaer, og ikke gir 
altfor detaljerte retningslinjer (Botvar et al., 2015). Det er viktig med kon- 
kret veiledning til samtale og avklaringsprosess av hva som bør prioriteres. 
Menigheten har mange potensielle innovasjonsdrivere som kan initiere 
prosesser og redskaper for å oversette ideer til nye produkter, prosesser, 
organisering og kommunikasjon. La oss vende tilbake til casemenigheten. 


Casebeskrivelse - del 3: Etter å ha reflektert over egen rolle og oppdrag, 
var menighetsrådsmedlemmene samstemte i at «dette kan og skal vi ikke 
gjøre alene!». Menighetsrådet tar initiativ til en involverende samling med 
de ansatte med presentasjoner for å få bilde av dagens situasjon. De kaller 
dette en strategisamling som inneholder innledninger, «gullgraving» etter 
skattene i menighetene, og presentasjoner av virksomhetsområdene i lys av 
fire tema: (1) mine hovedoppgaver (2) tanker om frivillighet (3) forventnin- 
ger til menighetsrådet, og (4) utfordringer, muligheter og satsingsområder. 
Deretter drøfter de hovedspørsmålet: Hva har vi hørt, og hva gjør vi nå? 


Hovedhensikten med strategisamlingen var involvering gjennom å eta- 
blere et godt samtaleklima mellom menighetsråd og stab. Videre ville 
menighetsråd og ansatte lytte til hverandre, utveksle erfaringer, dele 
ideer, få en felles forståelse av mål og arbeid, drøfte og finne strategi, samt 
avklare roller og oppgaver. Dermed forsterket de sosiale relasjoner mel- 
lom sentrale aktører i menigheten, samt drøftet hva som finnes av virk- 
somhet og hvilke behov det kan tenkes å være. 


Praksisnært innovasjonsarbeid 


Av det foregående er det tydelig at innovasjoner svarer på et behov. 
Men innovasjonsprosesser kan utfordre profesjonsutøveres oppfatning 

av kvalitet. Dersom det er tilfelle, kan profesjoner bli barrierer i inno- 
vasjonsarbeid fremfor pådrivere. Profesjonsutøverne kan gjennom sin 
praksis bremse innovasjon, men de har også mange forutsetninger for 
innovasjon: kreativitet, refleksjon og problemløsning. Den amerikanske 
organisasjonsforskeren James March (1988, s. 261) kaller dette en lekende 
holdning som «innebærer en bevisst og tidsavgrenset oppløsning av 
regler for å kunne utforske mulighetene som nye regler gir. [...] Den til- 
later eksperimentering». Endring og innovasjon er sjelden lineær, men 
uoversiktlig, uforutsigbar og overraskende. 

Mye praksisnær innovasjon skjer i lærende organisasjoner. Det vil 
si en organisasjon som kontinuerlig forbedrer sin evne til å skape sin 
egen fremtid. Lærende organisasjon er beskrevet av Chris Argyris og 
Donald Schön (1978), som ser organisasjoner som kunnskapsstyrte og 
kunnskapsgenererende. Det er fokus på egenskaper og forutsetninger. Et 
nøkkelspørsmål er hva som kreves for kontinuerlig forbedring og utvik- 
ling. Enkeltkretslæring er forsvar av det bestående som gjør at vi justerer 
atferd innenfor samme tenkning som før, mens dobbeltkretslæring er å 
kritisere mentale modeller og stille spørsmål ved det som ligger til grunn 
for handlingene. Dette krever dialog, diskusjon og utveksling av syns- 
punkter. Fokus blir da på gruppeprosesser og kommunikasjon. Endring 
må komme innenfra og nedenfra. Ledelsens oppgave er å identifisere 
behov og endringsønsker, samt å koordinere og tilrettelegge prosesser. 
Det hører selvsagt med å legge føringer og bidra i å bestemme kurs og 
retning. 


Casebeskrivelse - del 4: Menighetsrådet og de ansatte blir enige om å fort- 
sette dialogen om praksis. De finner det hensiktsmessig å opprette utvalg 
hvor menighetsrådet har virksomhetsansvar: diakoni, gudstjeneste- og kul- 
tur og barne- og ungdomsarbeid. Disse blir underutvalg av menighetsrådet 
som oppnevner medlemmer og gir mandat. Det er viktig å inkludere fri- 
villige og aktivt stimulere til å gi handlingsrom for frivillighet. Det er vilje 
til å tilrettelegge for at frivilliges initiativ og kompetanse får utfolde seg 
og berike menigheten. I dialog skrives korte mandater for utvalgene, som 
utvalgene skulle drøfte og gi respons på. Disse består av ansatte, menighets- 
rådsmedlemmer og frivillige: 

e Felles arena for samarbeid 

e Skal bidra til økt involvering og større frivillige engasjement på 
virksomhetsområdet 

e Rekruttere og følge opp frivillige 

e Forum for å støtte og utfordre ansatte og menighetsråd 

e Drive markedsføring og PR for arrangementer innenfor virksomhets- 
området 

e Skal drøfte virksomheten, og bidra i å planlegge og evaluere tiltak 

e Drive strategisk arbeid gjennom å utforme og revidere planer 


Kontinuerlig innovasjonsarbeid 


Under hvilke vilkår kan menigheter utvikle innovasjoner? Innovativt 
lederskap har som hensikt å få frem kreativitet hos alle i organisasjoner 
(Johannessen et al., 2013, s. 20). Innovasjon bør bli del av kulturen, og 
fokus på helhet vil gjøre at organisasjoner lykkes. Innovasjonsarbeid bør 
derfor være kontinuerlig fremfor skippertak. Menigheten kan styrkes 
som innovasjonsarena gjennom dialog og samarbeid. Enhver leder har 
ansvar for å etablere strukturer eller møteplasser for samtaler og dialog. 
Her kan ulike stemmer komme til orde og generere ideer. Utvalgene i 
casemenigheten representerer et kontinuerlig og praksisnært arbeid. Det 
er kontakt med menighetsrådet som styringsorgan jevnlig, og menig- 
hetsrådet er også representert i utvalgene. 

En kontinuerlig eller syklisk prosess, kan inndeles i tre faser: (1) initie- 
ring med problemavklaring og ideutvikling; innovasjonen vokser frem av 
en godtatt ide, (2) seleksjonsfasen; innovasjonen utvikles og gjennomfø- 
res i et nytt resultat, (3) implementering og spredningsfase med steder for 
felles refleksjon og læring; innovasjonen anvendes og resulterer i sosiale 
og/eller tekniske endringer (Fuglsang, 2010). I denne prosessen skjer kol- 
lektiv refleksjon for å utvikle handlingsalternativer, eksperimentere for å 
nå mål, refleksjon over resultater. Organisasjonslæring forutsetter felles 
innsats hvor alle medlemmene deltar og utvikler eierskap. Denne proses- 
sen kan ikke reserveres noen få, og heller ikke overlates kun til lederne. 
Innovasjon kan strupes når ledere eller ansatte i en menighetsstab melder 
seg ut (Tappel, 2021). Utvikling og innovasjon kan ikke vedtas. Derimot 

ma det veere flere som samarbeider gjennom proving og feiling. Det er 
viktig å skape et miljø som er åpent for endring og reflekterer over egen 
praksis. Strategiens svøpe er at alt er i endring, noe som gjør at strategi 
fort blir foreldet og planene legges i en skuff. Strategi kan være toppstyrt 
fremfor å være i kontakt med praksis (Mintzberg et al., 2009). 

Perspektivmangfold er avgjørende for å fremme en innoverende 
kultur. Det er viktig å la flere stemmer komme til orde og gjøre grup- 
pene sammensatte. Jo flere som deltar, jo flere kombinasjoner er mulig 
(Johannessen et al., 2013, s. 119). Læring er et sentralt begrep når det gjel- 
der innovasjon. Når det gjelder en innovativ kultur, fremhever Kanter 
(2006) felles hensikt, langsiktig fokus, emosjonelt engasjement, samar- 
beid med omverdenen, innovasjon og selvorganisering. Dette utgjør 
community of purpose, formålsfellesskap. Dette er trekk som passer godt 
på menigheten, ikke minst siden troen gir sterke verdier, visjon for arbei- 
det og tydelig oppdragsforståelse. 


Ledelse av innovasjonsarbeid 


Jeg har drøftet særpreg ved innovasjonsarbeid i kirken. Enhver kan være 
en endrings- eller innovasjonsagent. Å ha en formell lederstilling er ikke 
nødvendig for å bidra til innovasjon. Ideer, initiativ og forslag kan komme 
fra flere hold, slik casen har vist. Hvorvidt innspill ivaretas og iverkset- 
tes, er imidlertid en viktig lederoppgave. Jacobsen (2018, s. 181) beskriver 
hvordan endringslederen må bidra til en forståelse av at endringer er vik- 
tige, riktige og gode. Viktig angår betydning av endringen - og hva som 
står på spill hvis endringen ikke finner sted. Riktig handler om innholdet 
og at løsningen er et passende svar på problemet. God gjelder forbedring. 
I innovasjonssammenheng må dette naturligvis drøftes for å få frem 
ulike perspektiver. 

Innovasjon består ofte i overføring av en ide fra en kontekst til en annen. 
For eksempel viser den tidligere omtalte studien av menighetsutvikling i 
folkekirken (Birkedal & Sirris, 2018) hvordan et utviklingskonsept innovativt 
oversettes i lokale menigheter. Menighetsutvikling ble studert i et transla- 
sjonsteoretisk perspektiv. Forskerne fant at programmet ikke ble impor- 
tere ukritisk. I stedet sørget aktørene for at utvalgte deler ble tilpasset lokal 

kontekst. Statsviteren Kjell Arne Rovik (2007) omtaler at en god oversetter 
av ideer formidler slik at det oppleves praksisrelevant og mulig 4 forholde 
seg til. Skal ideer bli nyttiggjort, krever det oppfølging gjennom at ideen 
eller budskapet tålmodig gjentas. Innovasjonslederen må ikke skape alle 
ideene selv. Det er et ansvar for enhver kirkeleder å etablere innovasjons- 
kultur fremfor å ta revisorrollen. Innovasjon kan bremses ved å innvende 
at «dette har vi ikke råd til» eller «dette klarer vi ikke å få til». Det er viktig 
å ta et oppgjør med nullfeil-kultur og regelstyring. Strukturer må etableres 
slik at innovasjon kan holdes varm og bli bærekraftig. Det kan være faste 
poster i stabsmøter eller menighetsrådsmøter som gir rom for kreativitet 
og ideutvikling. De ansatte kan jobbe etter 80/20-regelen; 80 prosent av 
arbeidstiden er til drift, mens 20 prosent er rettet mot å fornye. 

Generelt gjelder at innovasjonsledere ser den enkelte ved å være til 
stede, skape kontakt og infrastruktur for dialog som gjør at innovasjon 
kan oppstå. Videre å tilføre ressurser og energi, motivere, støtte og dele- 
gere. I et innovasjonsperspektiv blir lederen en veileder som stiller spørs- 
mål. Her fasiliteter man dialog som utfordrer handlingsteorier - hvorfor 
vi gjør som vi gjør. To andre roller er designeren som skaper rammer og 
muligheter, og veiviseren som peker ut retning og viser verdier gjennom 
atferd. Ledelse er å skape rammer og lage koblinger (Hansen, 2009), slik 
casen har illustrert. Ledere som vil arbeide med innovasjon må fungere 
som igangsettere og tilretteleggere. Innovasjonsarbeid har gode vilkår i 
flatere og mer fleksible organisasjoner med klar visjon og oppdrag. En inno- 
vasjonsleder får øye på muligheter og skaper nye måter å utnytte dem på. 
Prioriteringer er avgjørende, og det er oftest viktig med forankring i ledel- 
sen. En studie av lederes holdninger og verdier som potensial for inno- 
vasjon i offentlig sektor (Gjelsvik, 2015), har interessante funn. Innovativ 
atferd utløses av særskilte verdier. Tillit er et menneskelig grunnvilkår som 
oppstår når ansatte opplever autonomi i oppgavene. «Autonomi handler 
altså ikke bare om få folk til “a ta ansvar”, men også om at ledere reelt må 
gi fra seg ansvar (Aasen & Amundsen, 2015, s. 150). Frihet og selvsten- 
dighet i oppgaveutførelsen er viktig. Ledere kan oppmuntre til innova- 
sjon, være støttende og legge til rette for velfungerende kommunikasjon 
i organisasjonen. Inkludering innebærer et støttende miljø. Åpenhet til- 
svarer strategisk fokus og eksterne relasjoner med hyppig kontakt. Aasen 

og Amundsen (2015, s. 148) vektlegger samarbeidsorientering. Verdiene er 
komplementære, noe som innebærer at effekten av den ene er større når 
den kobles til andre. Dette gir et konstruktivt innovasjonsklima. 

Ifølge Aasen og Amundsen (2015, s. 70) er det fire utfordringer ved 
innovasjonsledelse. Det første er å erkjenne og tilrettelegge at flere må 
samarbeide både for å forstå og løse problemer. Dernest trenger deltakere 
en felles retning i form av mål eller visjon, og enighet om en kurs videre. 
For det tredje er det viktig å få til samarbeid over ulike typer grenser og 
ulikheter mellom grupper og mennesker (se kapittel 5). Til slutt kreves 
nye tenke- og handlemåter. Mye innovasjonsarbeid kan ikke ha full viss- 
het om utfallet, og innebærer derfor en viss grad av usikkerhet og nok 
også ordskifte. Innovasjon lar seg dermed ikke fullt ut kontrollere, siden 
ledere ikke har full innsikt i utviklingen. Åpenhet og felles refleksjon kan 
imidlertid gi konstruktiv meningsutveksling og tilføre nye perspektiver 
(Aasen & Amundsen, 2015, S$. 73). 


Oppsummering 


I dette kapitlet har jeg introdusert innovasjonsarbeid som begrep i Den 
norske kirke og beskrevet hvordan innovasjonsarbeid kan utfoldes og 
ledes i menigheter. En slik tematisering kan gi et språk for å ordfeste 
innovasjonsarbeid, sette det på dagsorden, gi kunnskap, initiere og gjen- 
nomføre det i praksis. Utvilsomt foregår det mye innovasjonsarbeid som 
ikke seiler under dette flagget. Innovasjonsarbeid er en samlebetegnelse, 
og dermed et vidt begrep som rommer mye og avhenger av en rekke kon- 
tekstuelle forhold. 

Kirken har alltid fornyet seg og fortsetter med det. Dette kapitlet har 
drøftet og argumentert for en interaktiv tilnærmingsmåte til fornyelse 
gjennom å introdusere og drøfte innovasjonsarbeid i kirken. Det har 
andre valører enn organisasjonsutvikling, strategi og endringsledelse. 
Innovasjon er et fremtidsrettet begrep. Innovasjon er ikke bare et pro- 
dukt, men like mye en interaktiv prosess. Kapitlet har gitt en ansats til 
metodikk for innovasjonsarbeid i menigheter. Dette er en fornyende, 
involverende, praksisnær og kontinuerlig arbeidsform som ledere har et 
ansvar for å ivareta og utvikle. 

Verdier, verdibasert ledelse og kirkelige 
profesjoner 


Ledelse har hittil ikke vært hovedsaken i boken, men jeg har beskrevet 
hvordan ulike perspektiver på profesjonene gir implikasjoner for ledelse. 
Dette kapitlet retter oppmerksomheten på verdier både i profesjoner og 
i kirken som religiøs organisasjon. Profesjonsutøvere er bærere av ulike 
verdier som kan forstås som sett eller klynger. Det er samfunnsverdier, 
organisasjonsverdier, profesjonsverdier og individuelle verdier (Aadland, 
2020). Profesjonene bygger på særskilte verdier gitt deres samfunnsopp- 
drag og etiske retningslinjer (Busch, 2012, s. 21). Ifølge Freidson (2001) gir 
dette seg utslag i fokuset på kvalitet i arbeidet. Verdigrunnlaget er i sam- 
funnets interesse og sikrer profesjonenes legitimitet, selv om allmenn- 
heten har begrenset innsyn i deres innsats. Profesjonsutøvere utdannes 
til å være verdibevisste i sin praksis. Utdanningen inneholder ikke bare 
operativ opplæring eller teoretisk lærdom, men verdier, prioriteringer og 
kvalitetsstandarder. 

Verdier regulerer atferd og profesjonelt arbeid. Samtidig uttrykker 
profesjonsutøvere verdier i sitt arbeid og gjennom sitt engasjement lokalt 
gjennom uttalelser eller innsats. Kirkelige profesjoner har en del over- 
lapp med offentlige profesjonsverdier som ofte beskrives som det offent- 
lige ethos (Lundquist, 1998). Her inngår sentrale verdier som demokrati, 
likeverd, rettssikkerhet, transparens, velferd, etterprøvbarhet og etter- 
rettelighet. En rekke profesjonsverdier er rotfestet i kulturen og i det 
allmenne, for eksempel rettferdighet, respekt, omsorg, nestekjærlighet, 
samarbeid, inkludering, åpenhet og bærekraft. Men det finnes også øko- 
nomiske verdier som kostnadseffektivitet og produktivitet i organisasjo- 
ner som ledere og profesjonsutøvere må forholde seg til. 

I dette kapitlet argumenterer jeg for at verdibasert ledelse er en veleg- 
net ledelsesform i møte med profesjonene. Bakgrunnen er nettopp verdi- 
basen (se ogsa kapittel 3) som er papekt allment (Busch, 2012; Kirkhaug, 
2013) og i kirkeledelse (Sirris & Askeland, 2021b). Jeg understreker sam- 
menhenger mellom verdier og verdibasert og verdibevisst ledelse. Med 
dette som utgangspunkt drofter jeg hvorfor denne formen er seerlig rele- 
vant overfor profesjoner i Den norske kirke. Jeg presenterer ogsa studier 
som indikerer hvordan kirkeansatte ønsker å bli ledet. 


Verdier 


Betydningen av meningssammenheng kan illustreres med en anekdote 
om den britiske arkitekten Christopher Wren (1632—1722). I den store 
bybrannen i London i 1665 ble mange av kirkebyggene ofre for flammenes 
rov. Wren fikk i oppdrag å tegne hele 51 av de nye kirkene som skulle opp- 
føres i hovedstaden. Han er også arkitekten bak St. Paul's Cathedral. Det 
fortelles om en mann som var på vei forbi byggeplassen og så en steinhug- 
ger i arbeid. På spørsmål om hva mannen gjorde, var svaret: «Jeg hugger 
stein.» Den forbipasserende gikk et stykke videre og møtte en ny stein- 
hugger som fikk samme spørsmål. Svaret her var: «Jeg bygger en katedral 
for Christopher Wren.» 

Det er forskjell på steinhugging og katedralbygging; selv om aktivite- 
ten til de to arbeiderne var identisk, inngikk de i to ulike praksiser. Mens 
den første så aktiviteten isolert, satte den andre handlingen inn i en større 
sammenheng. Veiarbeid kan tolkes på minst tre måter, enten som å tette 
hulli en vei, å forbedre trafikksikkerhet eller å redde menneskeliv. Mening 
oppstår når del relateres til helhet og en større meningssammenheng. 
Dette er et hermeneutisk vekselspill fra del til helhet. En enkelt handling 
forstås da som et prosjekt hvor det står noe på spill. Katedralbyggeren var 
dedikert og hadde en hensikt og et formål. Praksiser er verdibaserte og 
fremmer verdier. Katedralbyggere er verdibevisste. Profesjonsutøvere vil 
også ha et forhold til verdiene de søker å realisere. Profesjonene i denne 
boken kan forstås som menighetsbyggere og katedralbyggere som ivare- 
tar menighetens kjernevirksomhet. 

Hva er verdier? 


Verdier er det som er viktig for oss, det vi prioriterer, det vi tror pa og hol- 
der høyt. Verdier kan avleses av var oppfatning av hva som er rett og galt, 
godt og dårlig, effektivt og ineffektivt. Bruk av ressurser, som tid og pen- 
ger, vil være uttrykk for verdier. Språket er fullt av verdiutsagn. Ofte vil 
verdiutsagn gjennom verb være informative, eksempelvis å sette pris på, 
ønske, elske, hate, like, mislike, foretrekke eller forakte. Verdier fungerer 
som et kompass for handling - de gir retning og kurs. Verdier kan kalles 
et arnested for handling gjennom å være beveggrunner for handling og 
preferanser for en gitt type atferd foran en annen type atferd. La oss se 
på noen eksempler på hvordan verdier er fremtredende i allment språk. 
Som substantiv vil en verdi angi betydningen eller nytten av noe, men 
kan også referere til en persons prinsipper. Det handler da om idealer og 
standarder for atferd eller vurdering av hva som er viktig i livet. Vi møter 
begrepet også som adjektiv: verdifull - noe forlenes eller representerer 
særskilt betydning for noen. Som verb har vi verdsette i betydningen å 
anslå pengeverdien av noe, eller å vurdere noe(n) som viktig eller nyttig. 
Her ligger å differensiere betydning gjennom prioritering og rangering, 
som i det engelske fo value. 

Alt er verdibasert. I seg selv er verdier verken positive eller nega- 
tive, siden de kan brukes både i det godes og ondes tjeneste. Diktatorer 
har ofte klare verdier som de setter ut i handling. Verdier kommer til 
uttrykk både i kjærlighet, hat og likegyldighet. Det gjør verdibegre- 
pet mangfoldig gjennom dets kognitive, etiske og emosjonelle sider. 
Verdier er kognitive i den forstand at man er dem bevisst og kan rede- 
gjøre for verdier. Paulus har et verdiperspektiv i brevet til menigheten 
i Filippi (Fil 4,8): «Til slutt, søsken: Alt som er sant og edelt, rett og 
rent, alt som er verdt å elske og akte, alt som er til glede og alt som 
fortjener ros, legg vinn på det!» Bibelverset viser at verdier er generelle 
i betydningen retningsgivende. Til forskjell fra regler foreskriver de 
ikke en særskilt type atferd i en gitt situasjon. Verdier kan også skjel- 
nes fra holdninger som alltid har et verdigrunnlag, men som uttrykkes 
i konkret relasjon til et objekt. Eksempelvis er man støttende til eller 
motstander av en sak. 

Oftest brukes verdier om materielle verdier som kan oppgis gjennom 
prisvurdering. Verdier kan veere etiske i den grad de uttrykker idealer. Et 
eksempel er profesjoners etiske retningslinjer som uttrykker deres felles 
forpliktelse. Hver profesjonsutover representerer, legemliggjør og ivare- 
tar profesjonens samlede verdier (Busch, 2012). Det innebærer at verdi- 
ene bidrar til å identifisere profesjonen og utmeisle dens idealer for god 
praksis. Videre har verdier også en emosjonell side. En følelse oppstår 
idet en begivenhet berører en persons verdisystem. Det betyr at sterke 
følelser indikerer at verdier settes i spill - enten at de bekreftes, utfordres 
eller trues. Verdier kan altså virke som en kognitiv, etisk eller emosjonell 
orientering. Disse allmenne aspektene ved verdier er viktige også ut over 
hverdagslivet, ikke minst for organisasjoner med profesjonsutøvere og 
ledere. Verdier er retningsgivende for personers, profesjoners og organi- 
sasjoners prioriteringer og handlinger. Verdier finnes også på samfunns- 
nivå. Uansett nivå, vil verdier også gi pekepinn på hva som vurderes 
attråverdig og kvalitetsmessig godt. Det gir grunnlag for belønnings- og 
straffesystemer (Kirkhaug, 2013). Her fungerer verdier på mange måter 
som normative forskrifter som supplerer, eller til og med konkurrerer 
med, lover, regelverk og systemer. 

Som en oppsummering av sentrale dimensjoner ved verdibegrepet, er 
denne definisjonen formulert av Askeland (2020, s. 26), relevant: 


Verdier er individuelle og kollektive oppfatninger om ønskelig atferd på tvers av 
situasjoner, mål og idealer som gir retning for eller evaluerer praksis. Implisitt i 
definisjonen inngår at verdier 1) eksplisitt eller implisitt er kontekstuelle og situert 
i tid og rom, 2) tjener til å mobilisere og gi retning for handling, 3) er ikke mulig 
å observere, men blir manifestert i eller gjennom refleksjon over praksis, 4) til- 
egnes gjennom sosialisering i grupper eller gjennom utprøvende læring, 5) blir 
konstituert, opprettholdt og endret i dialektisk interaksjon mellom individet og 
kollektivet, 6) også når verdier er felles, er de tvetydige og åpne for fortolkning. 


Siden verdier kan være både individuelle og kollektive, er det ikke gitt at 
verdier er felles i en organisasjon. Felles verdier ansees som en styrke som 
fungerer som et lim i organisasjonen: 


Felles verdier gjør det mulig for mennesker å forutsi hverandres atferd og 
gi mennesker klarere rolleforventninger, men de gir også muligheten til å 
forutsi medarbeideres atferd. Det tilrettelegger for an ansatte kan samhandle 
mer effektivt. (Maierhofer et al., 2003, s. 15) 


234 


VERDIER, VERDIBASERT LEDELSE OG KIRKELIGE PROFESJONER 


Mangel pa felles verdier kan være et grunnlag for konflikt, men også 
for konstruktiv enighet og for å utløse kreativitet. Men også hvor perso- 
ner deler samme verdier, vil det oppstå verdikonflikter eller dilemmaer 
hvor verdier, som i seg selv er gode, står mot hverandre og trekker i 
hver sin retning. En klassisk spenning er mellom effektivitet og kva- 
litet. Verdier kan kategoriseres i klynger eller sett. Slike sett kan følge 
av logikker hvor noen verdier kan konkurrere eller dominere. Ofte vil 
effektivitet følge av en styringslogikk, mens kvalitet er sentralt i en pro- 
fesjonslogikk (se kapittel 4 og 7). Det er viktig å understreke at verdier 
vel å merke er tvetydige gjennom å være både stabile og plastiske (Sirris, 
2020b). Det kan styrke deres anvendelighet, men krever også fortolk- 
ning siden en verdi kan forstås på ulike måter. Tvetydigheten kan 
fremme enhet i mangfoldet: 


Verdier blir uttrykk i denne formen fordi deres enstemmige uttrykk muliggjør 
et mangfold av fortolkninger samtidig som det fremmer en type enhet. Det er 
derfor ikke tilfelle at mennesker går i retning de samme vurderingene (i noen 
som helst objektivt verifiserbar måte), men snarere at de tvetydige uttrykk for 
kjerneverdier tillater dem å beholde individuelle fortolkninger på samme tid 
som de tror de er enige. (Eisenberg, 1984, s. 232) 


I et verdimangfold kreves derfor mer tid til å se på ulikheter, drøfte utfall 
og få inn argumenter og synspunkter (Busch, 2012, s. 124). Selv om alt 
er verdibasert, er ingen organisasjon kun verdistyrt. Det vil være regler, 
rutiner og systemer som foreskriver og regulerer handling mer enn det 
verdier kan gjøre. Profesjonene vil forholde seg både til regler og stan- 
darder. Men siden profesjonelt arbeid preges av stor skjønnsutøvelse, blir 
verdier retningsgivende. 


Verdibevissthet 


Det er imidlertid en forskjell på å være verdibasert og verdibevisst. En 
forskjell mellom disse begrepene er gradene av refleksjon og fortolk- 
ning. Mer presist styrkes og oppøves verdibevissthet, ifølge Aadland 
og Askeland (2017, s. 15), gjennom to prosesser: begrunnelse og bevisst- 
gjøring. Bevisstgjøring er at man reflekterer over intensjoner, prak- 
sismønstre, handlingskonsekvenser og mulige verdifortolkninger i 

organisasjonens hverdagspraksis. Begrunnelse redegjor for hvordan 
man tar sine beslutninger; hvilke verdier som stotter valget, og hvor- 
dan dygder, konsekvenser og moralske prinsipper kommer til anven- 
delse i resonnementet. Verdibegrunnelser handler om at man onsker a 
handle i tråd med viktige overbevisninger som humanitære og altru- 
istiske verdier som nestekjærlighet, menneskeverd og ønsket om å 
gjøre godt for andre. For eksempel viser en sentral undersøkelse om 
norsk frivillighet at verdier er en viktig begrunnelse for engasjement 
(Wollebæk et al., 2015). Wollebæk et al. (2015) kartla to forskjellige 
hovedprofiler på frivillighetsfeltet: Verdibegrunnelser og altruisme 
er spesielt viktig i religiøse organisasjoner og på helse- og sosialfeltet, 
mens sosiale begrunnelser og læringsmotiver er viktigere innen kultur 
og idrett: 

For organisasjoner innen helse- og sosialfeltet og politisk orienterte organisa- 

sjoner er ikke deltakelsen nødvendigvis like naturlig knyttet til bestemte roller 


eller relasjoner, og vil oftere være drevet av en indre overbevisning. (Wollebæk 
et al., 2015, s. 28) 


På grunnlag av distinksjonen mellom verdibasert og verdibevisst, for- 
står Aadland og Askeland (2017, s. 16) verdibevisst ledelse som en aktiv 
lederinnsats i tre avgjørende meningsdannende prosesser i organisa- 
sjonen: (1) utforming av organisatorisk formål gjennom verdibevisst- 
gjørende prosesser, (2) mobilisering til en god organisasjonskultur ved 
å gi regelmessig oppmerksomhet til ønskelige verdier, og (3) kritisk 
refleksjon over organisatorisk praksis for minimalisere beslutninger 
og handlinger som uttrykker ikke-ønskede verdier. Disse prosessene 
er ikke bare et lederanliggende, men innbefatter også profesjonsutø- 
vere i en felles refleksjon. Verdibevisst ledelse innebærer derfor samtale 
omkring spørsmål som: Hvilke verdier er innebakt i våre handlinger 
og beslutninger? Hvilke verdier støtter opp om de beslutningene eller 
valgene vi foretar? Hvilke verdier er innebakt i samhandlingsmønstre? 
Hvilke verdier følger som konsekvenser av våre handlinger og beslut- 
ninger? Hvilke former for dialog og meningsutveksling er best egnet 
til å bevisstgjøre oss om våre verdier som impliseres av handlinger? 
Det kan være utfordrende å etablere arenaer for refleksjon i menigheter 
(Sirris, 2015a). 

Verdier-for-praksis og verdier-i-praksis 

Aadland og Askeland (2017, s. 42) fremhever to aspekter i verdibevisst 
ledelse. Verdier-for-praksis uttrykker hensikt og idealer. Utgangspunktet 
er normativt, og verdiene kommer for handling. Kjerneverdier er onskede 
handlingsdrivere man onsker 4 implementere. De uttrykker verdier- 
for-praksis. Til forskjell er verdier-i-praksis hvor mening utkrystalliseres 
retrospektivt gjennom refleksjon over en hendelse. Med utgangspunkt i 
en erfaring drofter deltakerne hvilke verdier som kom til uttrykk i situa- 
sjonen. Ulike fortolkninger er en ressurs for 4 forbedre praksis. Aadland 
og Askeland (2017, s. 46) omtaler bevisstgjoring av verdier-i-praksis 
som en «nøkkeloperasjon i verdibevisst ledelse», fordi bevisstgjorin- 
gen muliggjør refleksjon i praksis og hvorvidt kjerneverdier kommer til 
uttrykk. Ordparet ligner forholdet mellom liv og lære, og viser relasjonen 
mellom vedtatte verdier i strategier, og dem som faktisk leves ut. Dette 
forholdet er sentralt i etikken, ikke minst i Det nye testamente gjen- 
nom Jesu eksempel og brevlitteraturens oppfordringer. Verdibevissthet 
medfører tydeliggjøring av implisitte (verdier-for-praksis) og eksplisitte 
(verdier-i-praksis) verdier. Disse bygger bro mellom individuell innsats 
og organisatorisk praksis og funksjon, og fungerer som et kompass for 
handling (Sirris, 2017). 


Verdier i religiøse organisasjoner 


Verdier finnes på mange nivåer. Ulike verdier og verdisett kan forstås 
som personlighetstrekk som kjennetegner oss som individer, grupper, 
profesjoner, organisasjoner og som samfunn. Siden profesjonelt arbeid er 
innrammet av organisasjonen som kontekst, skal vi se nærmere på ver- 
diers rolle i religiøse organisasjoner. Generelt kan verdier forstås som 
uttrykk for en organisasjons identitet. De er derfor et kjerneelement 
ved organisasjoners selvforståelse. Organisasjoner har utviklet et defi- 
nert verdigrunnlag, vanligvis i en strategiplan hvor en overordnet 
visjon understøttes av verdier som igjen konkretiseres i mål og tiltak. 
Dette er verdier-for-praksis. Sentralt i verdigrunnlaget står kjernever- 
dier som betegner overordnede og virksomhetsspesifikke organisasjons- 
verdier (Sirris, 2017). Utarbeidelse av kjerneverdier er ofte omfattende 

og arbeidskrevende prosesser som involverer bade ansatte og ledere. Pa 
et individuelt niva er kjerneverdier grunnleggende overbevisninger og 
resultat av oppvekst og sosialisering (Kirkhaug, 2013, s. 61). 

Verdiers naturlige plass i religiose organisasjoner er papekt av flere for- 
skere (Sirris & Askeland, 2021b). Religiøse organisasjoner er ikke produk- 
sjonsbedrifter, men leverer tjenester. De fungerer som fellesskap, bygger 
relasjoner og fremmer immaterielle verdier. Troen impliserer verdier. I 
noen grad er kristne og allmenne verdier blitt likedannet. Tradisjonelle 
kristne verdier er barmhjertighet, tilgivelse, likeverd og rettferdighet. 
Religiøse organisasjoner er forpliktet på sin historie og tradisjon som 
går tilbake til grunnleggeren og den første, viktige fasen: «De har van- 
ligvis oppstått og eksisterer primært for å uttrykke de sosiale, filosofiske, 
moralske eller religiøse verdiene til deres grunnleggere og støttespillere» 
(Jeavons, 1992, s. 404). 

Et kjennetegn ved ideelle organisasjoner er deres forpliktelse og enga- 
sjement for et distinkt oppdrag (Billis, 2010, s. 55). Den normative kjer- 
nen i religiøse organisasjoner prioriterer oppdraget, formålet og tjenesten 
fremfor hensynet til struktur (Jeavons, 1994, s. 211). En viktig side i reli- 
giøse organisasjoner, er dermed å tydeliggjøre verdidimensjonen: «Ledere 
må definere organisasjonens oppdrag og rolle, kroppsliggjøre denne hen- 
sikten i dens organisatoriske liv og hjelpe organisasjonen og dens med- 
lemmer til å gi uttrykk for deres distinkte verdier i møte med indre og 
ytre trusler» (Carroll, 1991, s. 98). 

Den norske kirke har fire offisielle kjerneord eller verdier som uttryk- 
ker selvforståelse: bekjennende, misjonerende, tjenende og åpen folke- 
kirke (Kirkemøtet, 2004). Kjerneordene understøtter den overordnede 
visjonen «Mer himmel på jorden»? Verdier er innbakt i det kirken sier 
og gjør, men disse er mer eller mindre bevisst. Verdier gir også retninger 
i kirkens reformarbeid, som gudstjenestereformens tre verdier: involve- 
ring, fleksibilitet og stedegengjøring. I den nye tros- og livssynsloven defi- 
neres Den norske kirke som landsdekkende og demokratisk. Slike verdier 
vil legge sterke føringer for kirkens organisering og tjenester og faktisk 
forplikte den gitt den sentrale lovfestingen. 


3 www.kirken.no 

I motsetning til de fleste organisasjoner, har Den norske kirke i svært 
liten grad tematisert verdiarbeid. Dette er tankevekkende siden religiøse 
organisasjoner og de kirkelige profesjonene er verdiladet. Tore Henriksø 
(2018) undersøkte i sin masteroppgave hvordan verdier preger ledel- 
sespraksis til proster og kirkeverger i Den norske kirke ved å intervjue 
tre ledere i hver kategori. Han undersøkte ledernes verdier for praksis og 
verdier i praksis, og sammenlignet ledernes verdisett med kirkens offi- 
sielle kjerneverdier. Et hovedfunn var en beskjeden sammenheng mel- 
lom ledernes verdier og kirkens kjerneverdier. De fire kjerneverdiene har 
lite gjennomslag i kirkeorganisasjonen, ifølge de intervjuede lederne: 
«Informantene hadde i begrenset omfang kjennskap til Den norske kir- 
kes verdier. Noen uttrykte en kjennskap til at de fantes, men at de ikke 
hadde noen relevans i deres hverdag» (Henriksø, 2018, s. 55). Prostenes 
verdier var preget av presters profesjonsverdier, eksempelvis vektlegging 
av religiøs tro. Hovedfunnene viser at kjerneverdiene medarbeiderorien- 
tert og tilretteleggende stod sterkest hos lederne. Når det gjelder verdier i 
praksis, var de sentrale verdiene medarbeiderorientert, pliktoppfyllende 
og lojal (Henriksø, 2018, s. 54). 

I artikkelen «Å arbeide med verdier i kirken» (Sirris, 2017), tema- 
tiserer jeg hvordan religiøse organisasjoner vektlegger formål fremfor 
verdier: 


Dette kan belyse hvordan verdier er implisitte og ikke definerte. Forholdet 
mellom verdier og formål bør derfor undersøkes nærmere. Disse har vel 
å merke grunnleggende likhetstrekk og kan henholdsvis kalles instru- 
mentelle verdier og terminalverdier eller målverdier (Kirkhaug, 2013:58). 
Instrumentelle verdier - ærlighet, vennlighet, tillit og respekt - regulerer 
holdninger og atferd, og er altså knyttet til en bestemt handlemåte. Disse 
verdiene har ikke nødvendigvis verdi i seg selv, men ut fra hva som søkes 
oppnådd. Terminalverdiene frihet, rettferdighet og demokrati uttrykker der- 
imot varige tilstander som ønskes oppnådd, enten på person-, gruppe- eller 
samfunnsnivå. (Sirris, 2017, s. 15) 


Som jeg har påvist, er verdier retningsgivende for handling. Spørsmålet 
er også i hvilken grad verdier som kompass for handling kan romme en 
distinkt ideologi og kan formidle religiøs tro. Verdier har en begrensing 
i formidling av religiøs tro gitt deres mer generelle og allmenne natur: 
«Verdier kan kun oversette begrensede aspekter ved religion [...] ikke 

trosdimensjonen i en kognitiv eller dogmatisk betydning» (Askeland 
et al., 2019, s. 48). Religion har, ifølge teologen Jan Olav Henriksen (2016), 
en orienterende side som retter seg mot handling. Verdier utgjor en res- 
surs for mennesker i livets utfordringer, valg og prioriteringer. Videre 
handler religion ogsa om transformasjon og transcendens gjennom tros- 
innhold og dogmatikk. Det uttrykkes nar religion leder mennesket fra en 
tilstand til en annen, og kan beskrives som «a bli født på nytt» eller «få 
nytt liv». Frelse er en radikal handling hvor Gud setter mennesket inn i 
en ny relasjon til seg. I den overnevnte artikkelen, konkluderer jeg slik: 


Religiøse organisasjoner har en sterk formålsorientering som i noen grad 
har overflødiggjort eller hindret formulering og arbeid med kjerneverdier. 
Det har medført en vektlegging av engasjement for saken framfor å arbeide 
med verdier-i-praksis. Det normative har fått forrang framfor det deskriptive. 
Praksisdimensjonen med erfaringer og handlinger har ikke fått optimale vilkår. 
(Sirris, 2017, s. 19) 


Det er interessant å se på verdidimensjonen hos de kirkelige profesjonene. 
Diakoni forstås offisielt i Den norske kirke som «evangeliet i handling». 
Det bygger bro mellom den orienterende og transformerende dimen- 
sjonen. Det er også diakoni, kirkens omsorgstjeneste, som har tydeligst 
verdier. I Plan for diakoni er dette definert slik: «Den er evangeliet i hand- 
ling og uttrykkes gjennom nestekjærlighet, inkluderende fellesskap, vern 
om skaperverket og kamp for rettferdighet» (Kirkerådet, 2020a). Kirkens 
diakonale tjeneste har som formål å fremme medmenneskelig omsorg og 
fellesskapsbyggende arbeid, og er den tjenesten som i særlig grad er rettet 
mot mennesker i nød. 

I kirkemusikernes tilfelle omtaler tjenesteordningens $ 2 verdibegre- 
pet. «Kirkemusikktjenesten har som formål å gi menigheten et musikalsk 
uttrykk i gudstjeneste og øvrig menighetsliv. Kantoren leder menig- 
hetens kirkemusikalske virksomhet, og skal være med å forvalte og gjøre 
levende tradisjonelle og nye kirkemusikalske verdier, og bidra til bredde 
og kvalitet i det kirkemusikalske og kulturelle arbeidet i menigheten.» 
Verdimangfoldet kan tolkes som et sjangermangfold, med ulike stilarter 
og eventuelt instrumenter. Kateket og prest har derimot ikke så tydelige 
eksplisitte verdier, men disse er implisitte gjennom «omsorg for men- 
nesket», som er et begrep i vigslingsliturgien. Verdier som orientering 

kan ikke erstatte religion som transformasjon. Kirkens undervisnings- 
tjeneste har som formal a fremme dapsoppleringen i menigheten, styrke 
troen hos alle dgpte, gi hjelp til livsmestring og kalle til etterfolgelse. 

Presten skal forvalte Ord og sakrament slik at kristen tro og kristent liv 
fremmes i menighetene ved 4 (a) holde forordnede gudstjenester og for- 
rette kirkelige handlinger, (b) utfore daps- og konfirmasjonsopplering, 
(c) utøve sjelesorg og veiledning, gå med dodsbud, reise i soknebud og 
ogsa ellers besoke syke og (d) utfore forkynnerarbeid og i samrad med 
menighetsradet annet menighetsbyggende arbeid. 

Som beskrevet ivaretar verdier to ulike funksjoner som kan forstas 
som henholdsvis instrumentelle verdier og formålsverdier. I kirken som 
profesjonsorganisasjon er verdier en stor ressurs, også for ledere. Et skille 
er mellom autoteliske og heteroteliske verdier. Autoteliske verdier er et 
mål i seg selv og kan begrunnes i seg selv, mens heteroteliske tjener et 
annet formål - de er instrumentelle. Dette ligner skillet mellom instru- 
mentelle verdier og formålsverdier. Ser vi på tjenesteordningene, beskri- 
ves formålet. Alle profesjonene har dermed en sterk formålsorientering 
som gjenspeiler kirkens oppdrag. 


Verdibasert ledelse 


Jeg har så langt redegjort for verdier og knyttet disse til både profesjo- 
ner, ledere og organisasjoner. Verdier er grunnleggende i religiøse orga- 
nisasjoner. Ut fra Phillip Selznicks (1957) teori om den institusjonelle 
leder kan den verdibevisste leder også kalles den institusjonelle leder 
(Askeland, 2021b): 


Vi vil hevde at det er en av hovedoppgavene for lederskap å skape spesielle ver- 
dier og en bestemt sakkunnskap i organisasjoner. I denne forstand blir lede- 
ren en forkjemper for institusjonaliseringen ved å styre en prosess som ellers 
ville foregått mer tilfeldig og lettere hadde vært underlagt omstendighetene og 
historiens spill [...]. Den institusjonelle lederen er derimot i første rekke en 
ekspert i å fremme og bevare verdier. (Selznick, 1957, s. 32) 


Verdibevisst ledelse er en ledelsesform der en søker å styre og mobili- 
sere til handling dels gjennom å fokusere på grunnleggende verdier i og 
for virksomheten og dels gjennom å avveie og prioritere mellom verdier. 

Verdibevisst eller institusjonell ledelse bidrar til fokus pa formal, grunn- 
leggende verdier og organisatorisk identitet. Ledelse er i dette perspekti- 
vet alltid prioritering av utvalgte verdier. Et viktig poeng er at verdier ikke 
alltid kan erstatte regler og mal, men er et nodvendig supplement. Dette 
gjenspeiles i Tor Busch (2012, s. 95) sin ledelsesdefinisjon: «Verdibasert 
ledelse er et målformulerende, problemløsende, sprakskapende og 
verdiutviklende samspill, forankret i organisasjonens verdier og høye 
etiske standarder, som kan utøves på både individnivå, gruppenivå og 
organisasjonsnivå.» 

Her fremgår det at ledelse er å forstå som en prosess kjennetegnet av 
samspill. Både leder og følger, ansatt eller frivillig, er deltakende i å for- 
mulere mål og løse problemer. Videre inneholder definisjonen også det 
å skape språk, altså betydningen av kommunikasjon. Gjennom dialog 
utveksles ikke bare informasjon, men de som deltar får ny kunnskap 
som gir grunnlag for beslutninger. Når tanker ordfestes, oppstår ny inn- 
sikt. Felles språk henger ofte sammen med felles forståelse. Dette kapit- 
lets fokus er den fjerde faktoren, ledelse som et verdiutviklende samspill. 
Samspill fremhever demokrati, flate strukturer og gjensidighet fremfor 
hierarki, kommandoer og kontroll. Videre åpner begrepet samspill for 
involvering av hele mennesket i stedet for det snevrere ledelse, hvor vek- 
ten legges på én person og innebærer en asymmetrisk relasjon. Ledelse 
trenger ikke å være solospill, men samspill. 

Definisjonen viser også at Busch (2012, s. 95) forstår verdibasert 
ledelse i et rammeverk som et verdiutviklende samspill forankret i orga- 
nisasjonens verdier. Samspillet flytter oppmerksomheten fra lederen 
til ledelsesprosessen og noe som skjer mellom mennesker. Det kom- 
bineres med andre dimensjoner - målformulerende, problemløsende 
og språkskapende. Ansatte knytter sin jobbatferd til verdiene, også 
hvor de har stort handlingsrom. Mål og tiltak må dermed forankres i 
verdigrunnlaget, oppdraget og hva man ønsker å realisere på lengre sikt. 
Problemløsning eller oppgaveløsningen, ut over konflikthåndtering, må 
også skje i henhold til etiske retningslinjer. Den indikerer også leder- 
atferd. Verdibasert ledelse fordrer at ledere har innsikt i profesjonsverdiene 
og relaterer til profesjonskulturen og profesjonsidentiteten. Ledere må 
verdiforankre både i organisasjonsverdiene, i lederens egne verdier og 

i etiske standarder (Busch, 2014, s. 58): «For at verdibasert ledelse skal 
vere et anvendelig konsept, bor det vere stor grad av overlapp mellom 
disse tre verdisettene.» 

Som tidligere omtalt, medforte new public management mer vekt pa 
å sette mål og rapportere pa resultater (Lægreid & Christensen, 2011). 
Målstyring har fokus på resultatet, ikke på arbeidsmåter. Mange profe- 
sjonsutøvere vil ha god målforståelse og ikke ønske kontroll og detalj- 
styring. Følgelig trenger de ledelse som sikrer autonomi, samtidig som 
arbeidet koordineres. Verdibasert ledelse virker ikke alene, men utfyller 
regelstyring, som i byråkratiet, og målstyring som i NPM (Kirkhaug, 
2013, S. 12). Verdier er overalt og preger livet, handlinger og priorite- 
ringer. Profesjonsutøverne har verdier som gjennomsyrer deres arbeid. 
Det er derfor viktig med en sammenheng mellom profesjonsverdier og 
organisasjonsverdier. «Profesjonelle kan utestenge lederen fra å anvende 
tradisjonelle lederverktøy som målstyring og regelstyring, samt aktiv 
og detaljert veiledning og instruksjon når det gjelder jobbutførelsen» 
(Kirkhaug 2013, s. 215). 

Verdier gir standarder som ivaretar styring og kontroll, og utgjør 
dermed et ledelsesverktøy (Kirkhaug, 2013, s. 216). Ifølge ledelses- 
forskeren Rudi Kirkhaug (2013) kan verdibasert ledelse forstås som et 
kollektivt og toppstyrt verktøy. Dette kan brukes til å påvirke ansat- 
tes holdninger, atferd og ambisjoner for å nå organisasjonens mål og 
formål. Ledere kan da forsterke, endre eller stimulere til avlæring av 
eksisterende verdier. Videre kan ledere tilrettelegge for utforming av 
nye verdier, formidling av verdier i hele organisasjonen og vedlikehold 
av verdiene og modellere verdier gjennom bevisst atferd. Verdibasert 
ledelse kombinerer dermed toppstyrt styring med felles verdier og rom 
for profesjonenes autonomi: 


Verdibasert ledelse [...] skal sette standarder for atferd som er varige og forut- 
sigbare, men også bidra til nytenking og endring. Den skal utøve sosial og 
psykologisk kontroll over ansatte, og samtidig gi ansatte autonomi og frihet i 
utøvelsen av arbeidet. (Kirkhaug 2013, s. 103) 


Dette er grunnlaget for at verdibasert ledelse er hensiktsmessig overfor 
profesjonene — det er krevende å etablere regler og å måle resultatene 

(Busch, 2012, s. 24). Verdibasert ledelse kombinerer altsa mal og regler 
og utfyller andre ledelsesperspektiver ved å vektlegge identitet, mening 
og formål, inspirere og motivere medarbeidere til innsats, danne grunn- 
lag for utøvelse av medarbeideres skjønn, angi standarder angående både 
kvalitet og etikk, avgrense mot uønskede handlinger samt angi lange 
linjer i virksomhetens historie. Jo mindre regelstyrt en jobb er, jo større 
behov for verdier. I verdiladede organisasjoner hvor det er profesjonsutø- 
vere med mye autonomi, argumenterer jeg for at verdibasert ledelse er en 
hensiktsmessig ledelsesform. 


Hvordan lede kirkelige profesjoner? 


Som nevnt utelukker ikke verdibasert ledelse andre ledelsesfilosofier, 
ledelsesteorier eller ledelsesverktøy. I praksis vil ledere trekke veksler på 
en rekke tradisjoner og retninger innenfor ledelsesfaget. De vil også til- 
passe seg kontekst, situasjon og menneskene de forholder seg til. Jeg skal 
derfor snu på spørsmålet, og se på studier som har undersøkt hvordan 
kirkelige profesjoner selv ønsker å bli ledet. 

Teologen Astrid Sætrang Morvik (2016) har studert profesjonenes 
behov for ledelse. Hun gjorde en intervjuundersøkelse blant kirkeansatte 
som representerte åtte staber og inkluderte både diakoner, kateketer, kan- 
torer og prester. Et hovedfunn var at informantene hadde tydelige for- 
ventninger til en profesjonell arbeidsgiver som ivaretok administrative, 
økonomiske og personalmessige hensyn. På den andre siden ønsket de en 
sterkere helhetlig og strategisk ledelse som var tydeligere innrettet mot 
kirkefag - en ledelse som tilrettela for mer tverrfaglig arbeid og initi- 
erte samarbeid mot felles mål. For mange av intervjudeltakerne var sok- 
nepresten en opplagt kandidat som kirkefaglig leder, selv om disse selv 
ikke fremmet eget kandidatur (Morvik, 2016, s. 65). Når det gjaldt den 
administrative lederfunksjonen informantene uttrykte behov for, hen- 
viste flere til at det var kirkevergen som ivaretok denne. Samtidig ble det 
påpekt at kirkevergen satt et stykke borte fra menighetene og ikke hadde 
inngående kunnskap (Morvik, 2016, s. 62). Å drøfte fag med kirkevergen, 
var heller ikke aktuelt: 

Det er heller ikke naturlig for høyt utdannede medarbeidere å søke faglig vei- 
ledning hos en daglig leder uten kirkefaglig utdanning, noe som er tilfelle for 
mange av kirkevergene. Mine informanter hadde da heller ingen slike forvent- 
ninger, verken til menighetsrådets daglige leder eller til kirkevergen. I stedet så 
man til soknepresten som kirkefaglig leder. (Morvik, 2016, s. 63) 


Jeg har gjort en intervjustudie om presters forventninger til nærmeste 
leder (Sirris, 2018a). Funnene tydeliggjorde en lignende distinksjon som 
Morvik (2015) påviste. I likhet med Morviks informanter, ønsket prestene 
både en profesjonell arbeidsgiver og en tydelig fagledelse. Funnene er 
analysert med utgangspunkt i en etablert skjelning mellom fagledelse og 
management (Byrkjeflot, 1997, 2002; Døving et al., 2016). Hva som ligger i 
disse to begrepene, konkretiseres i tabell 10.1 (se også kapittel 7). 


Tabell 10.1. Generalistledelse og fagledelse (Sirris, 20184, s. 33) 


Idealtypisk Generalistledelse Fagledelse 
ledelse 
Kompetanse- — Relasjonell Administrativ Strategisk Kontekstuell Intern faglig 
forventninger faglig 
Innhold Sosialt og Styring, Strategi, Kirkefaglig og —Teologifaglig 
mellom- håndtering av analyse, kirkerettslig 
menneskelig, informasjon, kompleksitet, ' Oppgave- 
. f Kjennskap relatert 
relasjons- planlegging, problem- : å 
å 3 å : f til sektor gjennom 
bygging, forstå rutiner, drift løsning, b , Acie; 
og lese andre visjoner, og Dhansler ut aning 98 
: aktører og praksis 
og effekt av resonnering, fel d 
egen atferd, fastsettelse av ‘© tetme 
samarbeids- mål ANE 
betingelser 


evner 


Teoretisk og 
taus kunnskap 


Som tabellen viser, består de to idealtypene av ledelse av kompetanse- 
typer. Disse er i noen grad overlappende, men relasjonelle, administrative 
og strategiske kompetanser er generiske i den forstand at de vanskelig 
kan låses til en særskilt profesjonsutdanning. De to kompetansene i fag- 
ledelse, kontekstuell og intern faglig, er derimot mer eller mindre knyttet 
til profesjonenes fagområder. Funnene understreker at prestene ønsker et 
ryddig og velfungerende arbeidsliv, i likhet med det vi finner i samfun- 
net ellers. Samtidig har praktikerne behov for autonomi og fagledelse. 

Generelt gjelder at i kontekster preget av fagledelsesidealet vil konsen- 
sus og samspill være mer egnet enn autoritær ledelse (Sirris, 2018, s. 43). 
Informantene skjelnet mellom generalistledelse og fagledelse, og ønsker 
og erfarer at ledere av prestetjenesten ivaretar begge deler — såkalt hybrid- 
ledelse. Fagledelse er imidlertid komplekst. I tillegg til kompetanse hand- 
ler det også om 


identitet og identifikasjon med et praksisfellesskap. For informantene er det 
tjenlig at generalistlederen og faglederen sammenfaller i prosten som person og 
funksjon. Disse rollene eller kompetansene kan prinsipielt skilles, men fordrer 
da tett koordinering og samspill. Å skille disse i ledelsen av prestetjenesten vil 
på grunn av kompleksiteten være utfordrende. Det er hensiktsmessig at disse to 
kompetansene er overlappende og kan kombineres hos dem som tilsettes som 
lokale kirkeledere. (Sirris, 2018a, s. 45) 


De to studiene (Morvik, 2015; Sirris, 2018a) gir et bilde av autonome profe- 
sjonsutøvere. Spørsmålet er om profesjonsutøverne i for høy grad er over- 
latt til seg selv. Morvik (2015, s. 64) poengterer at informantene hennes 
forteller at de «arbeidet mye på sin tue», men det var ulikheter mellom 
deltakerne når det gjaldt hvor problematisk dette ble ansett. Kantorer og 
diakoner var vesentlig mindre opptatt av kirkefaglig ledelse enn kateke- 
ter og prester. Stabene forteller om relativt lite samhandling på tvers, og 
særlig kateketene og prestene satte «mange og sterke ord på en situasjon 
hvor de opplevde til dels sterk ensomhet» (Morvik, 2015, s. 64). Autonomi 
og selvledelse kan altså gi ensomhet og opplevelse av ledelsesvakuum. 

Forventninger til ledelse er også kartlagt i den tidligere nevnte master- 
oppgaven til Margareta Vik Stokke (2016, s. 50). Studien ble gjennomført 
i Stavanger bispedømme blant alle kirkelige ansatte. Respondentene ran- 
gerte en rekke påstander. Påstanden «En god leder skaper tilhørighet til 
felles mål og visjon» fikk en gjennomsnittlig skår på 4,7 (1-5, 5 høyest). 
Påstanden om at «En god leder ser hver enkelt medarbeider» skåret 4,6. 
Det var stor enighet om at «En kirkelig leder må ha tydelig identitet» med 
45 i gjennomsnitt. 

I Stokkes studie er det tre påstander om faglig ledelse som skårer høyest 
både i gjennomsnitt og prosent: «Det er viktig at lederen lar meg lede mitt 
fagfelt, men er støttende når jeg trenger det» (4,6), «Det er viktig at jeg tar 
selvstendige avgjørelser innen mitt fagfelt» (4,5), og «Det er viktig at en 

leder oppfordrer meg til 4 bruke min kreativitet» (4,3). Disse pastandene 
far hoye skar. De fordeler seg noenlunde likt uavhengig av respondente- 
nes stilling, kjonn og om de er vigslet eller ikke. Et lite avvik er diako- 
nene, der 87 prosent er enige i påstanden at det er viktig å ta selvstendige 
avgjørelser i eget fagfelt, men for ansatte i de andre stillingskategoriene er 
dette viktig for mellom 93 til 100 prosent (Stokke, 2016, s. 52). 

Tore John Øvstebø (2018) undersøkte også ledelsesforventninger hos 
kirkelige profesjonsutøvere i Agder og Telemark, Nidaros og Møre bispe- 
dømmer (som jeg også beskrev i kapittel 6). Også i denne studien rangerte 
respondentene utsagn om ledelsesforventninger. Påstanden flest enes om, 
på tvers av stilling, er ønsket om at «Min nærmeste overordnede legger 
til rette for at jeg kan utvikle meg faglig» (fikk skår på 5,58 der 6 var høy- 
est). Andre påstander som fikk høye skår er, «Jeg ønsker at min nærmeste 
overordnede har god kunnskap om rettigheter og plikter i arbeidslivet» 
(5,62) og «Jeg ønsker at min nærmeste overordnede er tilgjengelig for 
arbeidsrelaterte spørsmål» (5,57). Også Øvstebø finner forskjeller mel- 
lom profesjonene. For prestene er generell utdanning ikke så viktig, mens 
kirkemusikerne vektlegger nettopp dette (Øvstebø, 2018, s. 53). Disse fun- 
nene samsvarer med Hoholm og Hoholms (2014) kvantitative studie om 
presters forventninger til sine ledere. De 351 respondentene forventet i 
svært liten grad formell lederkompetanse hos sine ledere, men de forven- 
tet erfaringskompetanse både som profesjonsutøver og som leder. Tabell 
10.2 viser forskjeller i forventninger til fagledelse fra nærmeste leder. 
Kirkemusikerne fremstår mest autonome. De verken forventer eller anser 
det som realistisk at nærmeste leder kan gi dem faglig respons. 


Tabell 10.2. Forventninger til fagledelse fra nærmeste leder. Skala fra 1-6, der 6 er høyest 
(Øvstebø, 2018, s. 55) 


Alle Prester Diakon og Kirkemusikere 
kateket 
Jeg ønsker at min nærmeste 
overordnede har kirkefaglig 4,82 5,47 3,50 an 
utdanning som omfatter mitt 
eget fagfelt 
Jeg ønsker at min nærmeste 
overordnede skal ha kunnskap 5,11 515 5,21 4,79 
om menighetsbygging 
(Forts.) 

Tabell 10.2. (Forts.) 


Alle Prester Diakon og Kirkemusikere 
kateket 


Jeg ønsker at min nærmeste 
overordnede skal ha 4,83 5,62 3,83 3,1 
kompetanse innenfor teologi 


Jeg ønsker at min nærmeste 

overordnede skal ha brei 

kunnskap innenfor kirkelig 4,35 4,47 3,88 4,57 
undervisning, diakoni, teologi 

og kirkemusikk 


Øvstebø (2018, s. 68) så også nærmere på forholdet mellom generalist- 
ledelse eller management på den ene siden og fagledelse på den andre. 
Respondentene mener at nærmeste leder har hovedansvar for å sikre et 
godt arbeidsmiljø med en gjennomsnittlig skår på 5,3. Dette står ikke i 
motsetning til autonomi: 
Alle faggruppene i undersøkinga er opptekne av at næraste leiar skal ha god 
kunnskap om rettar og plikter i arbeidslivet — og at han eller ho er lett tilgjen- 
gelig for medarbeidarane sine - og raskt intervenerer i personalkonflikter. 
Dessutan kan det sjå ut som alle tenestegruppene har eit ynskje om at næraste 
overordna skal vere ein god personalleiar, som tek ansvar for at den einskilde 
medarbeidaren har gode rammer for å gjere jobben sin. Dette kan ha saman- 
heng med profesjonelle verdiar som tilsette har med seg som ein del av sin pro- 
fesjonskultur, der ein har klare forventningar om å kunne konsentrere seg om 
utføringa av jobben sin, faget sitt - og at leiar må syte for trygge og stabile 
rammer for dette. (Øvstebø, 2018, s. 68) 


Verdibasert ledelse som samspill 


Arbeidslivsforskeren Tor Busch (2012, s. 95) skriver i sin bok om verdi- 
basert ledelse at samspill er det helt sentrale elementet i ledelse. Hva er 
de ledelsesmessige implikasjonene av samarbeidet mellom profesjonene i 
norske menigheter? Samspill er et ubetinget plussord, et ideal og en del av 
samarbeid. Sam- indikerer fellesskap, relasjoner og likeverd. Spill assosi- 
eres med glede og lek. På flere språk er spill og lek samme ord, som play, 
spielen og jouer. Lekens filosofi er studert av Huizinga (1949). Samspill kan 
forstås ved å gå veien om fenomenet lek. Lek handler om regler og struk- 
tur. Ofte er disse enkle og lette å lære. Brytes reglene, opphører spillet 

eller leken slutter. Med andre ord er leken regulert gjennom bestemte 
rammer. Men samtidig er det rom for spontanitet og kreativitet. Man 
er fri innenfor rammene, enten det er en håndballkamp eller sjakkspill. 
Lek eller spill er en konkret form for oppgaveløsning. Det er klare mål. I 
fotball handler det om å få ballen i motstanderens mål flest ganger og der- 
med vinne kampen. Oppgaveløsning er også fordelt på deltakerne som 
har sine roller eller posisjoner. I sjakkspillet har brikkene ulik utforming 
og flyttemønstre. De fleste spill og leker involverer andre - det er noe 
man gjør sammen tett og interaktivt. Her gjelder det å utnytte ressurser 
og ulike typer kompetanse. Tidligere Rosenborg-trener Nils Arne Eggen 
(Eggen & Nyrønning, 2003) poengterer betydningen av komplementære 
ferdigheter og spille hverandre gode. Alle som har barn, har erfart at lek 
og spill gir mestringsfølelse og mulighet for å lære sammen med andre. 

En filosofisk forankring for slike praksiser, finner vi hos den skotske 
filosofen Alisdair MacIntyre (1984). Han peker på lekens indre verdi — det 
er noe man gjør for dens egen skyld. Det har en verdi i seg selv å spille 
sjakk. Har man en slik tilnærmingsmåte til for eksempel sjakk, blir det 
mer enn en aktivitet. Det blir en praksis med indre verdier. Profesjonenes 
arbeid kan også forstås som profesjonspraksiser, i samsvar med komplek- 
sitetsteori (se kapittel 5). Å samspille handler mye om å snakke sammen 
og å snakke samme språk. Det kan være språklige barrierer mellom 
ulike profesjoner og yrkesgrupper som kan inkludere eller ekskludere. 
Gjennom språket fortolker man fortiden og får en felles retning for frem- 
tiden (MacIntyre, 1984). Felles fortellinger blir dermed en lederoppgave 
og viktig for endring og utvikling. 

Det er en nær sammenheng mellom samspill og ledelse. Ledelse kan 
forstås på mange måter, også som relasjon og prosess. Det er ikke bare 
noe som ligger til en posisjon, men noe som skjer mellom mennesker. 
Lederen må også ha en følger som gir sin tilslutning. Både ledere og 
ansatte vil ønske seg et godt samspill. Ledelse er grunnleggende sett et 
gruppefenomen. Satt inn i konteksten av menighetsstaben, kan vi tenke 
at staben utgjør en ledergruppe. Gruppens medlemmer har ansvar på sine 
respektive fagfelter og står i relasjon ikke bare til ansatte, men til mange 
frivillige medarbeidere. Den danske ledelsesforskeren Erik Johnsen (1984) 
forstår ledelse som «ledelse av ledelsesprosessen» hvor flere er involvert. 


249 


KAPITTEL 10 


For at medarbeidere skal samarbeide om a lose oppgaven, trenger 
de ferdigheter som gar ut over teoretisk og/eller praktisk kunnskap. 
Til sammen ma de ha tre ferdighetstyper (Busch, 2012, s. 144). Faglige 
ferdigheter er knyttet til nodvendig kunnskap for oppgavelosning. 
Ledelsesmessige ferdigheter er å arbeide systematisk og målrettet, og 
utvikle samspillet seg imellom. Relasjonelle ferdigheter handler om å 
skape et klima for å håndtere uenighet og kritikk og evne til omsorg og 
støtte. Jeg vil understreke at ledelse av profesjonsutøvere er utfordrende 
og kalles et «omvendt hierarki»: «Dette betyr at de profesjonelle oppfat- 
ter seg som de egentlige sjefene i organisasjonen, og sine ledere mer som 
servicepersoner og tilretteleggere for arbeidet» (Kirkhaug, 2015, s. 143). 
Ledelse blir dermed en restkategori. Ledere har mindre innflytelse i 
moderne organisasjoner, men vår tro på at lederne er viktige, har økt. 
Også profesjonsutøvere forventer ledelse. Samtidig er det en innebygget 
spenning mellom profesjon og organisasjon. Dette er tematisert og utfor- 
sket som forskjeller mellom logikker, kulturer og språk. En viktig innsikt 
er at ledere i metaforisk forstand må være flerspråklige og kunne kom- 
munisere, forstå og bidra til meningsdanning i møte med representanter 
fra ulike profesjoner. 


Oppsummering 


Dette kapitlet har tydeliggjort profesjonenes verdibase. Profesjonelt 
arbeid er å virkeliggjøre særskilte verdier. Verdiforankringen blir særlig 
sterk i en religiøs organisasjon. Utfordringen har i kirkelig sammenheng 
vært at verdier i stor grad har blitt tatt for gitt, og at det har vært større 
oppmerksomhet mot kognitive verdier for praksis, enn mot de verdiene 
som faktisk uttrykkes i praksis. Gitt profesjonenes verdiengasjement, 
har jeg argumentert for at verdibasert ledelse er en velegnet ledelsesform 
også i kirken. Verdibasert ledelse vil fungere fellesskapsstyrkende, ha en 
tydelig forankring i kirkens tro og praksiser og virke motiverende og 
retningsgivende for profesjonsutøverne. Verdibasert ledelse blir derfor 
et viktig redskap for ledere av kirkelige profesjoner. På dette grunnlaget 
tematiserer neste kapittel mer konkrete implikasjoner for kirkeledere i 
møte med profesjonene. 

Kirkelige profesjoners særtrekk og 
implikasjoner for ledelse 


I denne boken har jeg drøftet profesjonsteoretiske, organisasjons- og 
ledelsesfaglige begreper i møte med empiriske data fra Den norske 
kirke. Dette avslutningskapitlet oppsummerer innsiktene fra kapitlene 
og konkluderer ved å besvare bokens hovedproblemstilling: Hva sær- 
preger profesjoner i Den norske kirke, og hvordan kan kirkelige profesjo- 
ner best ledes? 

Tidligere forskning om profesjon og ledelse i Den norske kirke har vært 
fragmentarisk. Grunnlaget for boken har vært en rekke studier som har 
behandlet deler av temaet, men ikke systematisk behandlet profesjon og 
ledelse i Den norske kirke. Et hovedbidrag i boken har derfor vært å gi en 
oppdatert vitenskapelig fremstilling som utvikler kunnskapsgrunnlaget. 
Ut over å beskrive utvalgte perspektiver på kirkelige profesjoner, har jeg 
anlagt et grep som drøfter hvordan profesjoner arbeider på ulike arenaer. 
Boken viser hvordan profesjonene ikke praktiserer isolert, men inngår i en 
kompleksitet som er begrepsfestet som nettverk, kollegier og linje. Hver 
av disse er preget av sin egen logikk. Boken har balansert et tilstrekkelig 
klart og avgrenset profesjonsfokus i lys av kirken som kontekst. En slik 
tilnærmingsmåte tydeliggjør et profesjonsperspektiv uten å isolere det fra 
kirken som organisasjon. 


Særtrekk mellom profesjonalisering og 
deprofesjonalisering 


Et sentralt bidrag i boken har vært å identifisere sentrale dimensjoner 
ved de kirkelige profesjonene. Disse særtrekkene er i sin helhet ikke nød- 
vendigvis eksklusive for profesjonene i Den norske kirke, men fremstår 

like fullt som tydelige kjennetegn. Jeg har særlig behandlet tre kategorier: 


kall, autonomi og kompleksitet. 


1) Det som fremstår som det mest kontekstuelle særtrekket ved kirke- 


2) 


3 


hd 


lige profesjoner, er kallet. Kall i kirken er både institusjonelt og per- 
sonlig. Det betegner på den ene siden kirkens bekreftelse gjennom 
vigsling og tilsyn, og på den andre siden kirkeansattes motivasjon 
og meningsdimensjon. Når de ulike aspektene ved kallet sammen- 
faller, dannes en dyptgripende identifikasjon mellom profesjons- 
utøver, profesjon og kirke. Det borger for dedikasjon og høy grad av 
forpliktelse. 

I likhet med andre profesjoner, er autonomi integrert i de kirkelige 
profesjonenes tradisjonelle selvstyre i utformingen av egen tjeneste. 
Dette arbeidet innrammes av demokratisk kirkelig styring og nær- 
meste leders utøvelse av arbeidsgiveransvaret. Autoritet, makt og 
kontroll over arbeidet er derfor et viktig tema. Men autonomien har 
grenser, siden kirkeprofesjonene er forpliktet gjennom sitt oppdrag. 
Profesjonene er underlagt styring i rammene, men har stor grad av 
indre frihet i oppgaveløsing og prioriteringer. Endringer i kirkelig 
organisering har redusert autonomien til fordel for mer regulerte 
arbeidsforhold. 

Institusjonell kompleksitet refererer til mangfoldet av roller, arenaer 
og relasjoner profesjonene inngår i. Dette teoretiske perspektivet er 
derfor kontekstsensitivt og åpner for nyanserte beskrivelser av pro- 
fesjonenes organisatoriske og performative aspekter. Jeg har forsøkt 
å sammenholde tilstrekkelig klare analytiske kategorier gjennom 
teoretiske begreper med en svært sammensatt og rik empirisk vir- 
kelighet. Boken dokumenterer et mangfold, og viser hvordan pro- 
fesjonene i kirken utgjør et kompleks som ikke er helt stabilt, men i 
stadig utvikling. Det synliggjør hvordan profesjoner er situert i tid 
og rom og et resultat av en rekke prosesser. 


Jeg har beskrevet hvordan prest, diakon, kateket og kantor har erfart en 


tydelig profesjonalisering de siste tiårene. Sentrale momenter er viten- 


skapelig kunnskapsbase gjennom høyere utdannelse, ivaretakelse av 

et samfunnsoppdrag, monopol og jurisdiksjon, autonomi samt etiske 
retningslinjer. Boken har drøftet hvordan disse profesjonskriteriene er 
blitt styrket og fortolket. Men en viktig innsikt er at det nå finner sted 
en økende deprofesjonalisering hvor særtrekkene svekkes. Utviklingen 
er ikke bare pålagt profesjonen utenfra, men også et resultat av indre 
prosesser og valg i profesjonenes fagforeninger. Dette fører til likedan- 
ning og standardisering mellom organisasjoner i samfunnet og mellom 
profesjonene i kirken (DiMaggio & Powell, 1983). Overordnet skyldes 
deprofesjonaliseringen endringer i kirkeorganisasjonen som får følger for 
profesjonene. Dette merkes som en likedanning mellom organisasjoner 
og mer vekt på ledelse som del av arbeidsgiveransvaret. Styringslogikken 
med generalistledelse er styrket og vil neppe avta i årene som kommer. 
Den norske kirke fremviser nå en økende organisatorisk profesjonalisme 
hvor profesjonene primært forstås i en generisk kategori som ansatte eller 
medarbeidere. Tradisjonelle særtrekk er tonet ned. Eksempelvis har ordi- 
nasjon vært forbeholdt prestene, men er forlatt til fordel for vigsling, som 
også brukes om de øvrige tre profesjonene. I kirkelig diskurs argumente- 
res det mot et A- og B-lag (Sirris & Grimstad, 2021, s. 263). I allianse med 
likedanningsprosesser og lav rekruttering vil denne diskursen kunne 
styrkes ytterligere av anti-intellektuelle holdninger. Det vil kunne utgjøre 
en fare for høye kompetansekrav til profesjonenes kunnskapsgrunnlag. 
Det blir avgjørende hvordan kirkefag defineres, ivaretas og utvikles i 
kirkeorganisasjonen. Dette temaet berøres i Samhandling i en selvstendig 
folkekirke (Kirkerådet, 2021). Et moment er betydningen av fagledelse og 
behovet for arbeidsledelse. Her fremgår det at ledelse vurderes som vik- 
tig. Det kommer særlig til uttrykk gjennom fem ambisiøse og omfattende 
mål. Et av hovedmålene er «god ledelse på alle nivåer» (Kirkerådet, 2021, 
s. 51). Dette er operasjonalisert som følger: «Kirken har god, strategisk, 
folkevalgt og faglig ledelse på alle nivå, slik at de ansatte har det bra på 
jobb og får brukt sin kompetanse.» Mandatet fremhever mål om at ny 
ordning skal «sikre at Den norske kirke skal være en attraktiv og rekrutte- 
rende arbeidsplass med god ledelse», «være enkel og funksjonell», «gi økt 
mulighet for strategisk ledelse av kirkens virksomhet lokalt» og «ha fokus 
på kirkas arbeidsoppgaver i soknet og hvordan strategisk og faglig ledelse 
i soknet kan styrkes». Målene reflekterer at daglig ledelse både handler 

om styring og arbeidsmiljø. Videre skal organiseringen bidra til foren- 
kling, noe som igjen handler om lokal frihet og god ressursutnyttelse. 

I møte med dette aktuelle utfordringsbildet, avdekkes noen mer tidløse 
utfordringer som vil være til stede i årene som kommer. Jeg påpeker disse 
i det følgende, og har særlig kirkeledere som målgruppe. Som bokens 
avslutning strukturerer jeg dette kapitlet på en noe annerledes måte enn 
de foregående. Jeg utmeisler ni momenter som gjelder kirkelige profe- 
sjoners særtrekk, profesjonalisering og deprofesjonalisering. Dessuten 
drøfter jeg deres implikasjoner for ledere. Disse sammenfatter naturlig- 
vis ikke alt hva ledere gjør gjennom oppgaver og relasjoner i møte med 
profesjonene, men understreker spesifikke innsikter fra kirkekonteksten. 
Kapitlet inneholder også refleksjoner om hvordan kollegium, nettverk og 
linje settes i spill, og hva det kan innebære for ledelse og organisering i og 
av Den norske kirke. 


1 Ledere bidrar til helhet og sammenhenger 
mellom profesjon, ledelse og organisering 


Det er en utbredt oppfatning i sentrale kirkelige dokumenter (Kirkemøtet, 
2004; Kirkerådet, 2019) og nyere forskning (Sirris & Askeland, 20210) at 
Den norske kirkes oppdrag legger føringer for tjenlig praksis og orga- 
nisering. Dette anliggendet uttrykkes tydelig gjennom kall, vigsling og 
tilsyn. Erkjennelsen gir retning for hva slags kompetanse, hvilke stillin- 
ger og ledelsesfunksjoner kirken trenger for å realisere sitt kall. Det er 
ikke likegyldig hvordan kirkens ordninger regulerer virksomheten. Jeg 
vil understreke at argumentet påpeker forpliktelsen overfor oppdraget 
som gjelder både for profesjonene og for ledere. En første forutsetning 
integrerer hensynet til menighetens grunnleggende oppdrag og identitet, 
og angir samtidig viktige organisatoriske funksjoner som må ivaretas for 
en langsiktig og bærekraftig virksomhet. 

Slik jeg ser det er dette første punktet grunnleggende og handler om 
oppdraget og kallets betydning. Et premiss i boken er sammenhengene 
mellom profesjonenes arbeid, ledelse og organisering. Dette er en obser- 
vasjon av hvordan innsikten har preget kirkelig organisering. Samtidig 
er det et normativt standpunkt - kirken gjør hva den er, og organiserer 

hva den gjør (Van Gelder, 2000). Jeg har drøftet hvordan profesjon i seg 
selv utgjør en styrings- og organisasjonsform. Denne er også kjent som 
kollegial styreform som aldri opptrer helt alene, men som kombineres 
med andre former (Sahlin & Eriksson-Zetterquist, 2015). Jeg vil under- 
streke at denne ikke står i motsetning til en hierarkisk organisering. 
Mintzbergs (1989) typologi av det profesjonelle hierarki er ett eksempel, 
og maktstrukturer vil finnes i ethvert fellesskap. Det er ingen nødven- 
dig dikotomisering mellom profesjon og styring. Derimot viser allmenne 
utviklingstrekk at profesjonene har blitt tydeligere integrert i organisa- 
sjoner gjennom større grad av identifikasjon og lojalitet. Både organisa- 
sjoner og profesjoner er blitt hybride, med hybride profesjonelle ledere 
som ett eksempel (Evetts, 2010; Noordegraaf, 2015). 

For å sikre sammenhengen mellom kirkens identitet og oppgaver, 
finnes en rekke mekanismer som sikrer at profesjonene arbeider i tråd 
med oppdraget. Ytre kall kommer før profesjonsutdanning, som er en 
årelang prosess fra studier og praksis til deltakelse i kollegiet. Som vigs- 
lede kommer profesjonene inn under biskopens tilsyn. Overordnet skal 
biskopene sikre sammenheng i kirken, et behov som neppe blir mindre 
aktuelt fremover. Biskopenes tjenesteordning vektlegger det helt grunn- 
leggende, læreansvaret, med tanke på at kirkens liv og praksis samsvarer 
med Bibelen og bekjennelsene. Gjennom tilsyn og visitaser styrkes bån- 
dene, ikke bare organisatorisk mellom nivåer og aktører, men over tid og 
sted både historisk og økumenisk. Det viser at alle kirkelige aktører står 
i en større sammenheng. Biskopene har et ansvar for å fremme enhet i 
kirken, noe de også gjør i møte med kirkeansatte og utøvelse av tilsynet. 
Biskopene har derfor en sentral rolle i kraft av sitt tilsyn, også for profe- 
sjonene (Standing & Goodliff, 2020). 

Jeg minner om to viktige utviklingstrekk. For det første har biskop- 
rollen blitt styrket de siste tiårene på veien mot selvstendig folkekirke. 
Biskopene har tilsynsansvar for kirkelig ansatte, og fra 1989 også arbeids- 
giveransvaret for prestene. Bispemøtet er blitt mer organisert med eget 
sekretariat og med egen ledende biskop, preses. På bispedømmenivå er 
det bygget opp forvaltning og kirkefaglig kompetanse som biskopen 
har ansvar for, og som kommer menighetene til gode. Det ikke et nød- 
vendig prinsipp i en luthersk kirke at biskopene må være arbeidsgivere. 

Men spørsmålet er om dette likevel er hensiktsmessig i Den norske 
kirke. Dette henger sammen med det andre viktige utviklingstrekket, 
endringer i autoritetsmønstre (se kapittel 8). Arbeidsforholdet i samfun- 
net, inkludert kirken, har vokst og er nøye regulert gjennom plikter og 
rettigheter både for arbeidsgiver og arbeidstaker. Det betyr at svært mye 
ledelse skjer gjennom å være arbeidsgiver, altså basert på en legal auto- 
ritet. Samtidig har tradisjonell autoritet blitt svekket. Man kan ikke len- 
ger henvise til embetet og forvente å få gehør. Oppslutning beror heller 
på personlig karisma - man lytter til personer man liker eller har tillit 
til. Nyere forskning viser at kirkeansatte ikke helt kan redegjøre for hva 
som ligger i tilsynet, men de har klare forventninger til og kunnskap om 
arbeidsgiver (Sele, 2021). Så arbeidsgiveransvar kan veie tyngre på vekt- 
skålen enn tilsynet. I enden av dette resonnementet ligger at biskopene 
vil kunne svekkes som ledere hvis de ikke lenger skal utøve arbeidsgiver- 
ansvar (Sele, 2020). De vil uomtvistelig miste en del verktøy for å utøve 
ledelse hvis arbeidsgiveransvaret ivaretas av andre. Det vil kunne føre til 
at biskopene distanseres. Det finnes dog kompenserende tiltak og dele- 
gering. Men både innad i kirken og i det offentlige rom har de uansett 
en talerstol og arena for å utøve symbolsk ledelse som trekker veksler på 
personlig karisma og kommunikasjonsevner med appellerende kraft. 

Et grunnleggende trekk ved profesjonene, er at de er politisk og ideo- 
logisk konstituert. I kirken er profesjonene teologisk begrunnet, altså 
er det opprettet tjenester som skal ivareta særskilte deler av oppdraget. 
I kirken vil profesjonene begrunnes gjennom teologi, embetsteologi og 
tjenesteforståelse. Som vi har sett i kapittel 2, finnes det argumenter for 
en endimensjonal, men også en flerdimensjonal tjeneste. Bispemøtets 
uttalelse (2010) om hva vigsling er og hvordan forholdet mellom tjenes- 
tene kan forstås, har bidratt til å nedtone skillet mellom lek og geistlig. 
Gjennom at vigslingsbegrepet brukes for alle de fire kategoriene, har det 
også her skjedd en likedanning. Dette indikerer en deprofesjonalisering 
for prestene som mister ordinasjon som er et teologisk ladet begrep. I 
Samhandling (Kirkerådet, 2021) møter vi en konseptualisering som ikke 
bruker termen rådsmedlemmer eller lekfolk, men folkevalgte. Det er 
analogt med det offentlige Norge og allmenn demokratisk terminologi. 
Det er betimelig å spørre om kirken her gir slipp på noe av sin egenart i 

en likedanning. Begreper er aldri helt nøytrale, men bærere av innhold 
som kan være importert fra andre kontekster. Ordene har ulike menings- 
nyanser, og dermed ulike tolkninger. På lengre sikt kan det føre til en ny 
forståelse av selve innholdet (Nylenna, 2021). 

Boken har også vist hvordan profesjon som idealtype fortsatt er et 
analytisk nyttig verktøy som må presiseres i møte med den empiriske 
virkeligheten. Videre er profesjon en kategori som er i bevegelse. Tross 
prestenes lange historie, har de øvrige kirkelige profesjonene i hovedsak 
vokst frem i siste del av 1900-tallet, selv om de har dype røtter. Selv om 
ikke profesjonen som sådan har fulgt kirkens historie, har det eksistert 
et katekumenat, et diakonat og musikk i kirkens liv og tradisjon. De fire 
profesjonene har endret seg betydelig over få tiår. Egenarten som lig- 
ger i kall, vigsling og tilsyn er en viktig del av kirkens identitet. Derfor 
uttrykkes også helhet og sammenhenger i konglomeratet som utgjør Den 
norske kirke. Disse trekkene må ivaretas gjennom ordninger og organi- 
sering. Det er også viktig at bevisste kirkeledere holder slike sammenhen- 
ger levende og løfter dem frem gjennom sin praksis. 


2 Ledere håndterer kompleksitet 


For å begrepsfeste og sortere i kirkens kompleksitet og det empiriske 
mangfoldet, behøves teoretiske redskaper. Et hovedbidrag i boken er å 
redegjøre og drøfte et profesjonsteoretisk begrepsapparat og utvikle det 
i kirkelig kontekst. Med dette som optikk synliggjøres et intrikat mang- 
fold. Jeg har derfor trukket veksler på teori om institusjonell kompleksitet. 
Et første poeng er at profesjonsteorien viser profesjonenes store ressurs; 
deres sterke faglighet. De kirkelige profesjonene diakon, prest, kateket 
og kantor er ekspertyrker som ivaretar spesialiserte arbeidsoppgaver og 
dermed mye av kjernevirksomheten i kirken. Profesjonene kommer ikke 
som et ubeskrevet blad til en kirkelig stilling. Utdanning med teoretiske 
studier og praksisperioder innebærer en ofte dyptgripende sosialisering. 
Utdanningens sentrale innhold er fagspesifikk kompetanse som består 
av «faktakunnskap, innsikt og problemløsning relatert til profesjonens 
domene. Den profesjonsspesifikke kompetansen omfatter omtrentlig 
det en profesjonsutøver vil anse som ‘selve faget, det kunnskapsfeltet 

og de metodene som er avgjørende for å uøve profesjonene» (Døving 
et al., 2016, s. 270). Men profesjon omhandler mer enn oppgavespesifikke 
ferdigheter. Utvikling av en profesjonsidentitet og faglig fellesskap hører 
med. I denne boken har jeg brukt profesjon som en samlebetegnelse for 
prest, diakon, kateket og kantor, men også pekt på forskjeller dem imel- 
lom. En velkjent utfordring er at utdanningene i hovedsak er monopro- 
fesjonelle, mens arbeidsplassene de utdannes til, er flerfaglige. Det kan 
tenkes at dette bildet er i endring, idet studenter på masterutdanninger 
i kateketikk og diakoni har sammensatte og til dels varierende fagbak- 
grunner. Det er mulig å bli prest uten teologisk embetseksamen, og man 
bringer da med seg andre typer utdannelser. De fleste menighetsstabene 
har gjerne bare en representant fra hver profesjon. Dette er ulikt mellom 
menighetene i Norge, og mange sokn mangler diakon. Andre steder vil 
opplevelsen av menighetsstab være mangelfull dersom det kun er prest 
som eneste heltidsansatte som betjener flere sokn. 

Kirkeloven har en oppgavefordeling mellom menighetsråd og kirkelig 
fellesråd, soknets to organer. Vel å merke gjelder ikke kirkeloven lenger, 
og trossamfunnsloven har ikke denne arbeidsfordelingen, men kirke- 
ordningen har. Fellesrådet har arbeidsgiveransvar, mens menighetsrådet 
har virksomhetsansvar for stillinger med oppgaver innenfor diakoni, 
kirkemusikk og kirkelig undervisning. Vedtak i menighetsrådet, innenfor 
dets virksomhetsansvar, er retningsgivende for stillingene på virksom- 
hetsområdet: diakoner, undervisere og kirkemusikere. Samtidig repre- 
senterer virksomhetsansvaret en begrensning i fellesrådets styringsrett 
og i profesjonenes selvråderett. Stillingsinstrukser fastsettes av fellesrådet 
som tilsettingsmyndighet og arbeidsgiver. 

Dette møtepunktet mellom de tre logikkene kan utkrystalliseres 
gjennom temaet makt, som omtalt i kapittel 8. Her ser vi at ulike auto- 
ritetstyper blir forhandlet i kirkelig organisering, ledelse og profesjoner. 
Eksempelvis er et menighetsråd både et nettverk i betydning løs kon- 
stellasjon av personer som representerer ulike segmenter og interesser, 
et kollegium av likeverdige hvor lederen er fremst blant likemenn, og et 
styringsorgan som gjør vedtak. Tilsvarende vil enhver kirkelig profesjon 
inngå i ulike nettverk med frivillige, lokalsamfunn og menighetsmedlem- 
mer. Dessuten har profesjonene del i et faglig kollegium - både innenfor 

eget fag og i en kirkestab — og i tillegg star de i en linjeorganisering med 
en arbeidsgiver. Jeg har i de foregående kapitlene vist at det er atskillig 
makt hos profesjoner. De har i høy grad kontroll over arbeidsoppgaver, og 
studiene bekrefter frihet og mulighet til å utforme eget arbeid. Profesjon 
er heller ikke en motsetning til ledelse. Derimot vil profesjonsutøverne 
bli oppfattet som ledere på sine felt, i tråd med tjenesteordningen. I nett- 
verket, i møte med frivillige, vil profesjonene også oppfattes som ledere. 
De representerer også linjen. En moderne frivillighetsledelse krever tyde- 
lig artikulasjon av verdier, relasjonsorientering, interaksjon i praksis og 
kommunikasjon (Løvaas et al., 2019). 

At kirken er både demokratisk og profesjonspreget, kan også innebære 
spenninger - også mellom profesjonsnøytrale og profesjonsbundne stil- 
linger. Utviklingen viser tydelige overlapp mellom kollegium og linje. 
Kapittel 7 om presters ledelsesidealer viser hvordan pastoral ledelse setter 
teologisk kunnskap i sentrum. I tillegg til å utøve fagledelse må pros- 
tene også administrere og forvalte et byråkrati som gir forrang til regler. 
Hvordan linjen er en blanding av byråkrati og management, er studert 
som et stadig mer formalisert arbeidsgiverforhold (Sahlin & Eriksson- 
Zetterquist, 2015; Sørhaug, 2006). Etter mitt syn er en forutsetning for 
å håndtere kompleksitet, å erkjenne og forstå den. Det fordrer at kirke- 
ledere har kirkefaglig innsikt og forståelse. Hvordan dette skal sikres, kan 
etter min vurdering ikke bare overlates til lokale forhold, men regule- 
res gjennom ordninger og kvalifikasjonskrav og følges opp av relevant 
utdanning som kvalitetssikrer kompetanse. 


3 Ledere er konstruktive i møte med 
utfordringer ved profesjonene 


Vel så viktig som bevissthet over profesjonenes særtrekk, er å være klar 
over utfordringer ved profesjoner. En innvendig er at profesjonene ikke 
har organisasjonen for øye, men snarere prioriterer sitt eget fagfelt. Dette 
synes ikke å være tilfellet i de empiriske studiene som er presentert i 
denne boken. Profesjonsutøvere har lojalitet til sine egne fagfeller, men 
også overfor menigheten (Sirris, 2021b; Timmann-Mjaaland, 2019). Like 
fullt er det en utfordring som ledere må være klar over. 

Kollegialitet er en viktig side ved profesjon som styringsform. Det 
er anklaget for a vere et konservativt begrep som handler om kamera- 
deri, lojalitet mot fagfeller, vennskap og beslutninger bak lukkede dorer 
(Sahlin & Eriksson-Zetterquist, 2016). Det sies ogsa a utfordre demokra- 
tisk innsyn og transparens (Waters, 1989). Videre kan det trenere vedtak 
og ledelse, assosieres med omkamper og hindre endringer. Slike nega- 
tive sider ved kollegialitet har boken i liten grad dokumentert. Men det 
betyr ikke at hersketeknikker ikke finnes. Denne boken har heller ikke 
tatt for seg profesjonsstrid. Som nevnt star profesjon som organiserings- 
form aldri helt pa egne ben, men bade stottes og utfordres av linjen og 
nettverket. En erkjent utfordring ved profesjonene er utvikling og reali- 
sering av felles strategier. Det kan gjøre det vanskeligere å få oppslutning 
om ledernes prioriteringer og gi langsommere beslutningsprosesser. Som 
vi har sett, er en innvending fra ledelseshold mot profesjonene at det er 
krevende å få oversikt og utøve kontroll over ressursbruk. 

Forskjeller mellom profesjoner og andre yrkesgrupper i kirken må 
ikke overdrives. I praksis har ulike yrkesgrupper, inkludert profesjo- 
nene, arbeidet side om side i mer eller mindre samhandling, i flere tiår. 
Realiteten på lokalplan er at menighetsstabene ofte består av kun en 
representant fra hver yrkeskategori. Allianser mellom fagfeller på samme 
arbeidssted er langt vanskeligere enn på eksempelvis et sykehus, hvor 
faggruppene er tallrike. Stabsfellesskapet vil veie tungt siden det utgjør 
en helt avgjørende del av arbeidsmiljøet. Gitt tradisjonell selvstyring, vil 
det være mer krevende for ledere å stille krav og sørge for nødvendig inn- 
syn i arbeidet. En særlig lederutfordring blir å gi oppmerksomhet og rom 
til profesjonenes særpreg, men samtidig håndtere uenigheter på en kon- 
struktiv og konfliktforebyggende måte. 


4 Ledere har kjennskap til profesjonene 


Boken har anlagt en skjelning mellom det performative profesjonsaspek- 
tet, forstått som profesjonsfag og -praksiser, og profesjonenes organisato- 
riske side i betydningen rammer, ledelse og fellestrekk. En analyse av en 
profesjon forutsetter en viss kunnskap om praksisen, selv om innsteget er 
organisatorisk. Et premiss i denne boken, er at ledelse er kontekstavhengig 

og ma tilpasses en rekke faktorer. Det betyr at min vurdering er at ledere 
av profesjonell virksomhet ma ha en grunnleggende kjennskap til profe- 
sjonsfagene som ledes. Hvilken kjennskap som ideelt og praktisk er hen- 
siktsmessig, er derfor et aktuelt sporsmal. Videre er sporsmalet hvordan 
ledere skal være forpliktet av oppdraget og formålet. 

I kirkelig diskurs er det vanlig å skjelne mellom kirkefag og admi- 
nistrasjon og forvaltning. I praksis kan hvert område styres av hver sin 
logikk, noe som kunne ha bidratt til å unngå konflikter og profesjons- 
strid. Arbeidsledelse i form av lokal daglig leder eller teamleder er utprøvd 
noen steder. Her dreier det seg om et koordinerende ansvar. Dette knyt- 
ter an til linjen: 


Hovedutvalget anerkjenner at organiseringen og ledelsen av arbeidsplassene i 
det enkelte sokn/kontorsted kan ha stor betydning for både lokalkirkens arbeid 
og den enkelte ansatte. Utvalget ser behov for mer kunnskap om dagens praksis 
og erfaringer før det kan stilles krav og gis anbefalinger. (Kirkerådet, 2021, s. 17) 


Sitatet påviser behovet for mer forskning som dokumenterer hvordan 
arbeidsledelse organiseres ulike steder. Et første behov ved en daglig arbeids- 
ledelse, vil være koordinering og å sikre felles møtesteder. Men dersom økt 
samhandling skal skje tverrfaglig, trenger lederen innsikt i fagområdene og 
kompetansene. Her vil det være hensiktsmessig med en profesjonsutøver. 
Et relevant spørsmål i ny kirkeordning, gjelder hvem som skal utøve 
arbeidsgiveransvaret. Profesjonsnøytral ledelse innføres i forslaget: 


Generelt legges kvalifikasjonsprinsippet til grunn for tilsettinger, det vil si at 
det er den kandidaten som samlet sett vurderes som best kvalifisert som skal 
tilsettes. Daglig leder vil ut fra alminnelig styringsrett kunne delegere oppgaver 
og myndighet videre til andre, med mindre denne adgangen er begrenset i f.eks. 
kirkeordningen. Daglig leder vil som øverste leder beholde full instruksjons- 
myndighet over de oppgaver som er delegert, og delegeringen kan helt eller 
delvis trekkes tilbake. (Kirkerådet, 2021, s. 53) 


Det er stor vekt på arbeidsgiveransvar i kirkelig diskurs om hva ledelse 
innebærer (Askeland & Hegstad, 2021). Det er viktig å understreke at 
ved å vektlegge ledelse som organisatorisk forankret funksjon frem- 
for individuelt lederskap, kommer fagledelse i bakgrunnen. Når man 
knytter ledelse så tett mot organisatoriske posisjoner med arbeidsgiver- 
ansvar, faller tradisjonell fagledelse utenfor horisonten. Det legges under 

arbeidsgiveransvaret: «Som lokalt arbeidsgiverorgan vil prostifellesradet 
likevel ha ansvar for å koordinere og utøve faglig ledelse i sitt prosti.» 
(Askeland & Hegstad, 2021, s. 37). 

Her er det betimelig å minne om spørsmålet: «Hva trenger vi ledere 
til?» Et tydelig funn i studier av kirkeansattes forventninger til nærmeste 
leder (Morvik, 2015; Sirris, 2018; Stokke, 2016; Øvstebø, 2018), er at arbeids- 
giveransvaret må utøves. Det er behov for linjen eller en styringslogikk. 
Denne er integrert i rådsstrukturen og gjennom delegasjon til daglig leder 
og kirkeverge. Det bestrides ikke i noen empirisk undersøkelse gjennom- 
ført i kirken. I en profesjonspreget virksomhet, vil noe fagledelse inngå 
for ledere. Det kreves god innsikt i fagområdene man leder, men det 
finnes ulike måter å arrangere dette på. Det kan derfor være fordelaktig 
med kvalifikasjonskrav til kirkefaglig kompetanse som kan bidra til å 
kvalitetssikre ledere. I kirken er det viktig at ledere ikke mister kjennskap 
til og erfaring med kirkefag. De bør også ha en grunnleggende innsikt i 
kirkens oppdrag, altså både kontekstuell og noe fagteologisk kompetanse. 
Det er etter min vurdering naturlig for å lede en religiøs virksomhet. 

Et hovedspørsmål er ikke bare hvor nær og fortrolig med kjernevirk- 
somhet en leder skal være, og hvor mye ledere skal engasjere seg i faglig 
arbeid. Når profesjonsnøytral ledelse får økt vekt, trengs flere kompe- 
tanser. Klarere lederroller og identitet kan oppstå om det blir enhetlig 
ledelse. Det blir mindre tid til faglig arbeid. Hybridledere har nærhet til 
arbeid gitt profesjonsbakgrunn og praksiserfaring. Et dilemma er hvor- 
dan ledere skal ivareta spesialiserte kjerneoppgaver og samtidig ivareta 
helhet. Til en viss grad ligger dette i prestearbeidets særegne karakter av 
å kombinere oppgaver og relasjoner, synlighet og representativitet. Videre 
er det en utfordring når kirkelige ansatte ikke lærer nok om det presten 
kan. God samhandling krever en viss innsikt i andre fagområder for at 
tverrfaglighet kan fungere. Kirkens kompleksitet kan nøstes opp og for- 
stås som ulike logikker som møtes og foreskriver ulike kombinasjoner. 
Dette gjør ledelse mer hybrid og sammensatt enn idealtypene genera- 
listledelse og fagledelse skulle tilsi. Mens profesjonslogikken bygger på 
et ideal om spesialisering og ekspertise, er styringslogikken annerledes 
gjennom idealet om generalistledelse. Her vil svært ulike typer kompe- 
tanser bli ansett som relevant og ha overføringsverdi. Flere som arbeider 

i kirken har verdifulle kompetanser fra andre typer utdanninger eller 
arbeidserfaringer. Disse har i varierende grad omskolert seg til kirkelig 
profesjon, eller de er i profesjonsnøytrale stillinger. 

Kapittel 8 viste hvordan autoritetsmønstre innebærer forhandlin- 
ger som aktiviteter styrt av interesser og til og med kamp og kjøpslå- 
ing. Ledere har hver sin tilnærming til fagledelse og generalistledelse. 
Blandingsforholdet er ikke femti-femti, og det skjer ingen fullstendig 
integrasjon mellom idealtypene. Noen organisasjoner krever flere logik- 
ker siden de skal fungere på ulike måter. Fag og ledelse oppfattes like- 
vel tydelig som to distinkte fenomener. De impliserer ulike oppgaver og 
ansvar, og noe forskjellige identiteter, prioriteringer, preferanser og leg- 
ning. Fra ledernes side, er det viktige å opprettholde begge dimensjonene. 
Likevel ser en styringslogikk ut til å seire. Dette kan henge sammen med 
at den er lovregulert og klart definert. Det gjør den enklere å måle og 
kontrollere. Mer abstrakte forventninger lar seg vanskelig måle, og kan 
dermed nedprioriteres (Sirris, 2019b, s. 86). Generalistledelse innebærer 
et klart definert ansvar. Lovregulerte oppgaver gjør at de må prioriteres, 
og det noen ganger fremfor faglig kvalitet. 

Demokratisk styring kan kombineres med involverende og menings- 
skapende ledelse. En mer helhetlig ledelsestenkning kan utvikles. 
Delegasjon og kompenserende tiltak vil være avgjørende. Kirken må 
ta stilling til hvorvidt arbeidsgiveransvar skal være profesjonsnøytralt 
eller bundet til en særskilt profesjon, eventuelt en kirkefagstilling. På 
bakgrunn av innsiktene i denne boken, har profesjonsnøytral ledelse 
grunnleggende svakheter og skiller seg fra profesjonenes identifikasjon, 
særtrekk og forpliktelse på kirkens oppdrag og lære. Kirkeledere bør ha 
kompetansekrav som rommer kirkefag. 


5 Ledere understøtter profesjoners kall 


Kallstanken er utbredt blant kirkeansatte. I 2012 rapporterte 57 prosent 
at de har et kall (Lau, 2012). I kapittel 6 viste jeg til flere studier som kart- 
legger utbredelsen av kallet, og jeg presenterte ulike forståelser av kallets 
innhold. Det er grunn til å tro at både det religiøse kallet og det moderne 
meningsskapende kallet har nedslag blant ansatte i Den norske kirke. 

I kapittel 2 har presentasjonen av vigsling tydeliggjort at handlingen 
bekrefter kirkens kall til tjeneste. Kall og vigsling har en sammenheng, 
uten at det kan fastslas at de som er vigslet har en sterkere opplevelse av 
kall enn andre. Like fullt utgjor kall og vigsling en substansiell felles- 
nevner for de fire yrkesgruppene. Pa bakgrunn av disse kapitlene, kan vi 
spørre hvordan kallsbevisste kunnskapsarbeidere kan ledes. Jeg støtter 
meg i det følgende på innsikter fra Helle Heins (2013) bok om kallsbevisste 
kunnskapsarbeidere og profesjonsutøvere. 

Som nevnt i innledningskapitlet, er det å lede profesjonsutøvere sam- 
menlignet med å gjete katter (Raelin, 1986). Utgangspunktet har gjerne 
vært utfordringene ved en slik ledelse. Dette finner vi også i noen av de 
sentrale kildene for denne boken. Hein (2013) påpeker hvordan kalls- 
bevisste kunnskapsarbeidere kan være ledelsesresistente. Deres lojalitet 
kan være mer knyttet til «saken» i betydning faget og kjerneoppgaver, 
enn til lederen. De utgjør like fullt en svært viktig ressurs som ledere 
er ansvarlige for å få det beste ut av. Kirkhaug (2015, s. 143) følger opp 
med omtalen av å lede profesjonsutøvere som kalles for det omvendte 
hierarkiet (kapittel 10). Det betyr at profesjonsutøverne oppfatter seg selv 
som de egentlige lederne, mens lederne blir sett på som personer som 
tilrettelegger og yter service. Likevel arbeider de i organisasjoner med 
ledere som arbeidsgivere og underlagt styringsrett. Kunnskapsarbeidere 
har gjerne høyere faglig ekspertise enn sin leder. Hva kan ledere gjøre 
og vektlegge? Et premiss er at god ledelse er avhengig av kontekst og hva 
og hvem man leder. Kallsbevisste har behov for respons og for å bli sett 
(Kirkhaug, 2015). Ledere kan forholde seg til fire faktorer: autonomi, 
skjermende lederskap, fyrtårnsprosjekter og tverrfaglighet. 

Et viktig anliggende for ledelse av kallsbevisste kunnskapsarbeidere, er 
å ivareta deres autonomi. Kirkelige medarbeidere som beskriver en opp- 
levelse av kall, er så langt beskrevet med høy grad av selvstendighet. De 
er frie i planlegging og oppgaveutførelse av eget arbeid, og jobber gjerne 
direkte med mennesker hvor lederen ikke er til stede. Videre er de sterkt 
motiverte og dedikerte profesjonsutøvere. Denne beskrivelsen passer godt 
med kunnskapsarbeidere generelt (Hein, 2013). Kunnskapsarbeidere kan 
være lite villige til å bli i virksomheten, og gjennomtrekk er ikke uvanlig. 
De arbeider selvstendig og til dels uavhengig av sin leder. Det er viktig med 

et godt læringsmiljø, og at organisasjonen legger til rette for utvikling og 
motivasjon. Busch (2012, s. 14) påpeker fire faktorer som motiverer kunn- 
skapsmedarbeidere: personlig utvikling og vekst, stort handlingsrom og 
autonomi med hensyn til hvordan arbeidsoppgaver skal utføres, virkelig- 
gjøring av visjoner og mål i organisasjonen som også er faglig forankret, 
og rettferdig lønn. Ledere av kallsbevisste kunnskapsarbeidere må skape 
arenaer hvor de får utfolde seg. Videre skaffer ledere ressurser der kunn- 
skapsarbeiderne kan utvikle faget og seg selv. Det er derfor viktig med 
et indirekte og skjermende lederskap. Det betyr å gi mye autonomi, noe 
som kunnskapsarbeidere langt på vei allerede har. Videre er det vesentlig å 
gi tilbakemelding, primært kvalifisert og substansiell. Gjennom samtaler 
kan man lytte og styrke deres motivasjon (Hein, 2013). 

Kallsbevisste kunnskapsarbeidere er ifølge Hein (2013) motivert av 
det som oppfattes som meningsfulle oppgaver, mens meningsløse opp- 
gaver kan utføres av andre. Tilsvarende ser profesjonene et skille mellom 
kjernevirksomhet og administrasjon (Kirkhaug, 2015). Kallsbevisste kan 
frakoble lederen dersom man må gå på akkord med sin standard. Det 
kan komme av effektivitetskrav eller økonomiske forhold. Da blir man 
målt på noe som oppfattes å være i motsetning til idealet om å gjøre en 
forskjell. Ledere kan invitere kallsbevisste inn i dialog om mål og ram- 
mer. En utfordring er å unndra seg arbeidsoppgaver som oppfattes som 
perifere, noe som i lederes øyne kan oppfattes som et misbruk av kallet. 

Siden kunnskapsarbeidere og profesjonsutøvere gjerne oppfatter sær- 
skilte oppgaver som perifere og derfor mindre attraktive, kan det lages 
bestemte fyrtårnsprosjekter. Det betyr at medarbeiderne får en viss pro- 
sentandel av sin stilling til fri disposisjon til noe de har en særlig interesse 
for. Prestene har dette gjennom arbeidstidsavtalen som ubundet tid, og 
kantorer har tilsvarende 20 prosent til egenøving og faglig arbeid. Det 
gis dermed rom til å forfølge egne interesser i en del av stillingen, men 
størsteparten er planlagt og følges tettere opp av lederen. Et fyrtårnsprosjekt 
kan også referere til en oppgave som samler hele menighetsstaben i en 
type tverrfaglig arbeid. Fyrtårnsprosjekter er svært viktige for å sikre og 
utvikle egen profesjonalitet. Det er gode grunner til å differensiere for- 
ventninger til individuelt arbeid og til samarbeidsprosjekter. I alt skal 
lederen legge til rette for gode arbeidsforhold, men også stille tydelige 

krav. Arbeidslivets spilleregler gjelder også overfor kallsbevisste kunn- 
skapsarbeidere. Det er lederens oppgave å sette rammer og gi retning. 

Utfordringen ved kunnskapsarbeidere, er faglige siloer som reduse- 
rer mulighetene for tverrfaglighet og organisatorisk forståelse. Det kan 
være vanskelig å kritisere mennesker med et sterkt kall og få dem med 
på tverrfaglig samarbeid som kan medføre kompromisser. En særskilt 
lederutfordring i kirken er å forankre kallsbevisste kunnskapsarbeidere 
i menighetens verdier, visjoner og strategi for å bygge og utvikle menig- 
heten (Sirris, 2014). Løsningen for større helhet i menigheten er ikke 
detaljerte planer og detaljert målstyring, men heller tydeligere verdifor- 
ankring: «Dersom det lages felles, helhetlige mål i menigheten, settes den 
enkelte medarbeider og dennes arbeid inn i en større sammenheng. Felles 
mål og verdier kan bidra til faglig utvikling og samarbeid på tvers av pro- 
fesjonsgrenser» (Sirris, 2014 8. 43). 

Å lede kallsbevisste medarbeidere, kan være å gripe inn på et for dem 
personlig område. Ledere kan ikke skape et kall, men de kan bidra til å 
slukne det. Det er derfor viktig å gi kallet en retning hvor det kan utfol- 
des. Når man leder kallsbevisste, får ledere kallet «deponert» hos seg 
(Hein, 2013, s. 174). Ideer, henvendelser og bekymringer er ofte uttrykk for 
deres forsøk på å hegne om kallet, og det er viktig for ledere å forstå hva 
som står på spill. 

Jeg har beskrevet faktorer som ledere av kallsbevisste medarbeidere 
bør forholde seg til. Krav til ledere av kallsbevisste medarbeidere, i og 
utenfor kirken, er ikke kontroll, ordrer og myndighet, men toleranseevne 
for usikkerhet. Ledere møter derfor store krav til samarbeid og kommu- 
nikasjonsferdigheter, inspirasjonsevner og respekt for individer. En leder 
av kallsbevisste medarbeidere må leve tett på de ansatte, tilrettelegge 
miljø og gi tydelige tilbakemeldinger. Kallsbevisste medarbeidere krever 
verdibevisste ledere, ikke minst i kirken. 


6 Ledere ivaretar profesjoners autonomi 


Autonomi er et kjennetegn ved kallsbevisste kunnskapsarbeidere og 
profesjonsutøvere. Det skjer altså mye ledelse utenfor arbeidsgiverlinjer 
i Den norske kirke. Profesjonene har tradisjon for selvledelse og liten 

detaljstyring. Dette kan forstas gjennom autonomi. Profesjonenes auto- 
nomi er begrunnet i fagkompetanse som er oppgaverettet og knyttet til 
et «knippe av bestemte oppgaver eller problem. Fagkompetanse omfatter 
alle kunnskaper og ferdigheter som er spesielle for en profesjon eller et 
knippe oppgaver, uavhengig om den er opparbeidet innenfor en skole eller 
gjennom erfaring i jobb» (Døving et al., s. 260). Profesjonenes autonomi 
handler om ekstern kontroll i form av monopol som gir dem eksklusiv 
rett til å utføre bestemte oppgaver. Den interne kontrollen handler om 
at profesjoner selv er best egnet til å definere standarder for virksomhe- 
ten, ingen andre vet best. Den enkelte utøver betros også autonomi gjen- 
nom skjønn. Begrunnelsen er at oppgavene er av en slik karakter at den 
vanskelig lar seg standardisere. Regelstyring er lite hensiktsmessig fordi 
oppgavene er av en slik art at det fordrer autonomi og skjønn. Monopol 
og autonomi fordrer at virksomheten utøves slik at den er forenelig med 
bredere samfunnsmessige verdier. 

Samfunnet har rett til å vurdere utøvelsen i tekniske og etiske stan- 
darder. Autonomi og monopol er privilegier gitt dem av samfunnet, 
ingen rettigheter. Formålet er å finne en balanse mellom å beskytte 
profesjonens autonomi og monopol, og samfunnets, allmennhetens og 
brukernes interesser. Profesjonsetikk dreier seg om omfang og grenser 
for autonomien. Det er viktig å poengtere at mye profesjonelt arbeid nød- 
vendigvis må innebære autonomi. Alternativet ville være utstrakt grad av 
kontroll som måtte utføres av ledere med mindre grunnlag for å vurdere 
oppgaveutførelse. En viss grad av autonomi er derfor nødvendig. 

Autonomi styrkes i arbeidslivet gjennom krav om medbestemmelse og 
selvstendighet. Det må derfor være en balanse av dobbeltheten i at profe- 
sjonene er mindre eksklusive og underlagt mer styring. Autonomi betyr 
ikke blankofullmakt, men må understøttes av en viss grad av rasjonalitet 
for at den skal anerkjennes. Dette betyr at profesjonene må begrunne og 
stå til rette for valg og prioriteringer, ikke bare i linjen, men også i nett- 
verket. Det kan skje ved at profesjonsutøverne kan appellere til den andre 
og gi konstruktive begrunnelser også gjennom realitetsorientering. 

Fullstendig autonomi er en illusjon, i det minste i kirken. Pro- 
fesjonene arbeider ikke på grunnlag av sin egen lov, men er politisk 
konstituert. De har derfor sin legitimitet i fellesskapets lov, enten det 

er lovgivningen eller reguleringer pa sektoren. Videre har profesjonene 
lojalitet i oppdraget. Ordinasjon og vigsling innebærer en forpliktelse 
på kirkens læregrunnlag og ordninger. Biskopens tilsyn innrammer 
autonomien. Det synes å være tettere kollegafellesskap mellom prester 
med fagsamlinger i prostiene, noen steder hver uke (Sirris, 2018a). 
Prestene har dermed et kollegafellesskap som er monoprofesjonelt, men 
også flerprofesjonelt i menighetsstaben (Timmann-Mjåland, 2019). De 
andre profesjonene har nettverk som synes å være mindre organisert. 
Kateketer har fått selskap av trosopplærere og menighetspedagoger, 
men kirkemusikere ser ut til å verdsette autonomi og uttrykker mindre 
behov for fagledelse. 

Helt sentrale begreper hva gjelder profesjon og ledelse, er forholdet 
mellom autoritet og autonomi. De fleste profesjonsutøvere arbeider i 
organisasjoner, og spenninger mellom organisasjon og profesjon er vel- 
kjent. Det gjelder særlig spørsmål om faglig selvstendighet, autonomi, og 
typer og grad av kontroll og tilsyn med profesjonene og deres arbeid. Det 
er slike organisatoriske sider ved profesjon som er hovedsaken i hervæ- 
rende bok. 

Studier som har undersøkt profesjonene, viser høy grad av auto- 
nomi (Lau, 2012). Det indikerer at profesjonene har selvstendighet. 
Profesjonene har hatt profesjonsnøytral ledelse lokalt gjennom kirke- 
vergene siden kirkeloven av 1996, mens prestene har hatt prosten som 
nærmeste leder. Begge løsninger ser ut til å ha ivaretatt autonomien. Det 
kan handle om at leder ikke har kapasitet til å følge profesjonene detal- 
jert opp i deres daglige arbeid. Ulempen kan være at ledelse ikke utøves, 
men at profesjonsutøverne får drive på med sitt. Dersom menighets- 
rådene skal styrkes som strategiske organ, kan det innebære tydeligere 
styring på et overordnet nivå (Sirris, 2021). Mye autonomi kan også være 
en indikasjon på at nærmeste leder vegrer seg for å være for inngripende 
i frykt av konflikter. Det kan også tenkes at det bak autonomien skjuler 
seg manglende oppfølging av frivillige. Autonomi trenges derfor å utfor- 
skes mer detaljert. 

Det er interessant at Samhandling (Kirkerådet, 2021) sammenhol- 
der en styrket linje, altså en styringslogikk, med fortsatt autonomi og 
profesjonslogikk: 


268 


KIRKELIGE PROFESJONERS SARTREKK OG IMPLIKASJONER FOR LEDELSE 


Hovedutvalget legger til grunn at en tillitsbasert ledelse som gir stor grad av 
autonomi i arbeidsutførelsen fortsatt bør være et viktig mål i det kirkelige 
arbeidsliv og at også kirkelige profesjonsgruppers fagkompetanse blir anerkjent 
og lagt til grunn som premiss for arbeidet med fremtidig organisering. Dette kan 
etter utvalgets mening godt ivaretas innenfor et demokratisk styringssystem der 
de folkevalgte gjør overordnede politiske veivalg og strategiske ressurspriorite- 
ringer, daglig leder sørger for at arbeidet er hensiktsmessig organisert og ledet, 
og de ulike ansattgrupper utfører arbeidet med stor grad av faglig selvstendig- 
het. (Kirkerådet, 2021, s. 54) 


Ytterligere likedanning mellom profesjonene ligger i timeplanlegging og 
rapportering som fellesrådsansatte har hatt i en årrekke og som prestene 
fikk gjennom arbeidstidsavtalen med virkning fra 2016. Uansett kan det 
synes som om lokalkirkelige ledere trekker opp rammer og vilkår for stil- 
lingene, og at det ligger stor frihet og fleksibilitet hos profesjonsutøverne 
hvordan de arbeider innenfor rammene. Dette er hensiktsmessig og bør 


videreføres i Den norske kirke. 


7 Ledere tilrettelegger for tverrfaglig samarbeid 


Autonomi utelukker ikke samarbeid eller ønsker om tverrfaglig sam- 
handling, som vi har sett i kapittel 5. Her viser også studien til Sandsmark 
og Holmqvist (2018) at konkret oppgaveløsing fungerer greit. Samtidig 
melder profesjonene om et savn i form av tydeligere fagledelse, noe som 
også rapporteres i studien til Morvik (2015) om kirkelige profesjons- 
utøveres forventninger til ledelse. Det synes som om flerfaglighet og 
en viss felles oppgaveløsning er håndterbart, mens et dypere tverrfag- 
lig samarbeid i mindre grad realiseres. Her har ledere noe å bidra med. 
Det krever kompetanse i prosjektledelse og endringsledelse. Jeg påpekte 
i kapittel 9 behovet for mer innovasjonsarbeid i Den norske kirke. Dette 
vil være et lederansvar som involverer profesjonene. Spørsmålet er om 
felles prosesser vil oppleves som tidstyver og legge beslag på ressurser. 
Profesjonene driver med sitt, og kan trenere eller bremse slike prosesser. 
En viktig oppgave er da å bidra til eierskap. 

Hovedutvalget for kirkelig organisering poengterer videre at det er en 
organisatorisk oppgave å bidra til fagutvikling i profesjonenes arbeids- 
hverdag: 

Utvalget mener det er en kjerneoppgave for kirkefagforvaltningen å legge til rette 
for læring og utvikling også på soknenivå. Det er viktig å bidra til å utvikle en kul- 
tur for å dele erfaringer og utvikle refleksjonsverktøy som kan brukes av ansatte, 
frivillige og råd. Kirkefagforvaltningen har en viktig rolle i å tilrettelegge slike res- 
surser for menighetene. Det er et ledelsesansvar å skape rom i en travel arbeids- 
hverdag til faglig refleksjon og samtale om utviklingsmuligheter. Slik utvikles en 
stabskultur der det å dele og reflektere over erfaringer skaper læring og utvikling 
av kirkens virksomhet. Dette krever at det settes av tid og at det etableres arenaer, 
for eksempel i stabsmøtene til felles erfaringsdeling og refleksjon, og til at med- 
arbeiderne har tid til faglig fordypning. Tverrfaglig samarbeid i kirkens stab, med 
frivillige medarbeidere i menigheten og i dialog med kompetanseinstitusjoner i 
lokalsamfunnet utgjør også viktige læringsarenaer. (Kirkerådet, 2020b, s. 33) 


Med andre ord må lederne engasjere seg. Fagutvikling, som er essensielt 
for profesjonene, må aktivt tilrettelegges av ledere. Det er forventninger 
til samarbeid og tverrfaglighet på arbeidsplassen. Det er usikkert om pro- 
fesjonene finner sammen av seg selv. Flere empiriske studier (se kapittel 5) 
viser at det er krevende å realisere større grad av tverrfaglighet i praksis. 
Tverrfaglighet kan sees som et kompromissområde hvor man gir og tar 
og ofte firer noe på egne profesjonelle kvalitetskriterier for et større gode. 
Det medfører ofte et godt resultat, men ikke alltid. Profesjonene jobber i 
hovedsak faglig og flerfaglig. Dette er noe som påpekes av profesjonsutø- 
verne selv. De uttrykker også behov for en administrativt velfungerende 
ledelse og en faglig fundert arbeidsledelse (kapittel 10). Det er gode grun- 
ner for å samle lederfunksjoner til en mer helhetlig ledelse. Men dette 
reiser spørsmålet om hvilke kompetanser ledere kan, må eller bør ha. 
Gjennom trossamfunnsloven har Den norske kirke organiseringskom- 
petanse, og må som andre organisasjoner i samfunnet finne en løsning 
på hvilken faglig bakgrunn og identitet ledere må ha. 

I tillegg til å være innvevd i en eller flere profesjonslogikker, inngår pro- 
fesjonene i en rekke relasjoner og er plassert mellom ulike logikker, noe 
som forklarer kompleksiteten i flere av studiene som er presentert i denne 
boken. Kompleksiteten er forsøkt forenklet gjennom begrepene nettverk, 
kollegium og linje, som har hver sin logikk. Hvordan disse tre logikkene 
samspiller, og hvilke implikasjoner det far for ledelse, er tematisert i kapit- 
lene. Vi ser at det er et dynamisk forhold mellom dem. Selv om mye ligger 
til rette for samspill, finnes det også spenninger. Ledelsesidealer finnes 
innenfor alle tre logikkene (se kapittel 7) og utspiller seg både i nettverk, 

kollegium og linje. Et svært viktig utviklingstrekk er at arbeidsgiver- 
ansvaret har økt gjennom de siste tiårene ved at arbeidslivet er blitt mer 
regulert og formalisert. Arbeidsmiljøloven er utvidet og supplert med 
forskrifter for internkontroll, direktiver og sertifiseringer. Arbeidsgiver 
har fått ansvar med krav til virksomhetens styring gjennom planlegging 
og rapportering. Uansett; enten ledelsen er arbeidsgiverrelatert eller ikke, 
må den forholde seg til, ha innsikt i og være i dialog med profesjonenes 
praksis og verdier (Sirris & Askeland, 2021b). 


8 Ledere utvikler samspill og samskaping 


Kompleksitet er ikke et nytt fenomen, men har blitt begrepsfestet på ulike 
måter tidligere (se kapittel 3). I Den norske kirke har det vært en utvikling 
fra samvirke, via samspill til samskaping. Samspill er et dekkende ord for 
relasjonen mellom profesjonslogikk, styringslogikk og nettverkslogikk. 
Det betegner også aktivt samarbeid og innovasjon. Mangel på samspill 
vil komme til uttrykk ved at en logikk blir for dominerende - som enten 
stabsstyrte, frivillighetsstyrte eller prestestyrte menigheter. 

Embete og råd utgjør to strukturer forankret i hver sine kulturer og 
med ulike ledere. En slik todeling er forståelig og nødvendig, men har 
ikke gjort løsningen av den fremtidige ledelsesstruktur lettere. Det kan 
være nødvendig å minne om at dette er en spenning Den norske kirke 
har levd med siden 1800-tallet. Kirken har brukt refleksjon for å håndtere 
temaet. Samvirke ble introdusert som et bærende prinsipp i «fordelingen 
av oppdragene mellom embete og råd» ved opprettelsen av Kirkemøtet i 
1984. Utredningen Embete og råd (Kirkemøtet, 1987, s. 80) forstår sam- 
virke i et myndighetsperspektiv. Det handler da om myndighet til å gjøre 
vedtak og beslutningsmyndighet som er til dels overlappende og derfor 
må fungere sammen. En tidlig ledelsesdefinisjon av Erik Johnsen som 
gjengis i Embete og råd (1987, s. 88), er at ledelse er «målrettet, problem- 
løsende samvirke som foregår på en aktiv og bevisst måte». Johnsen 
endret senere sin definisjon fra samvirke til samspill (Busch, 2012). Dette 
begrepet er klart det mest metaforiske av de tre. 

Samskaping er dermed av betydning både for ledere og for profe- 
sjonsutøvere. Videre har det et klart demokratisk anliggende og skjer 

hvor berørte parter utvikler løsninger i fellesskap. Det har mye til fel- 
les med innovasjon (se kapittel 9). Samskaping er utbredt i ulike sektorer 
(Willumsen & Ødegård, 2020). Det omfatter både innovasjon og grense- 
overskridende samarbeid. Det har fått innpass i offentlig sektor, ikke 
som en myk verdi, men som et styringsord. Det brukes også i lokalsam- 
funnsutvikling. Mens det offentlige understreker innbyggerperspektivet, 
vil kirken kunne trekke veksler på samskaping med medlemmer som fri- 
villige og deltakere. En slik praksis har et utforskende perspektiv med 
interesse for hvordan aktørene lever sitt liv, kontekstuell kunnskap, deres 
verdier og mening. Deretter vurderes tjenesten som gis dem eller formid- 
lingen. Begrepet er å finne både på individnivå mellom mennesker, enten 
det er profesjonsutøvere seg imellom, arbeidstaker og arbeidsgiver, eller 
tjenesteytere og de som gjør bruk av tjenesten. 

Videre er samskaping også et makro-begrep hvor det brukes på sam- 
funnsnivå mellom ulike organisasjoner eller enheter (Willumsen & 
Ødegård, 2020, s. 20). Det er relevant for kirken både som innovasjon mel- 
lom ulike aktører i menigheten og dens omgivelser, og kirken i møte med 
andre samfunnsaktører. Dermed er det antydet at samskaping er noe som 
springer ut av engasjement, involvering og deltakelse. Det er relasjonelt idet 
kompetanser får synergi og flere perspektiver trekkes inn. Det kan trigges 
av behov for nytenkning og å møte nye behov, eller nye utfordringer og 
nye situasjoner. Samskaping er noe kirken kan tilrettelegge for. Det forut- 
setter en ledelse som vektlegger dialogisk og horisontal ledelse og nett- 
verk. I andre sektorer har begrepet overtatt for samarbeid og samvirke. 
Fellesskapsdimensjonen finnes også i uttrykkene «sammen om å lede» og 
selvledelse. Både kommunekirken (1996) og statskirken (2017) er deregulert. 
Kirken bærer i seg ulike tradisjoner og trekk. Dette er ulike logikker vi må 
leve i. Samskaping forutsetter ledere som har kompetanse på å håndtere 
disse logikkene og har en orientering mot lokalsamfunnet. 


9 Ledere leder verdibevisst 


Hvilken ledelsesform egner seg overfor kirkelige profesjoner? Jeg har 
argumentert for at regelstyring eller målstyring ikke bør rendyrkes, men 
suppleres med verdibasert ledelse. Det er tidligere påpekt alternativer: 

selvledelse, veiledning og kollegialitet. Ledelse finnes bade i nettverk, kol- 
legium og linje. Uavhengig om ledelsen er arbeidsgiverrelatert eller ikke, 
må den være praksisorientert og verdibasert (Sirris & Askeland, 2021b). 

Jeg har argumentert for at verdibasert ledelse er hensiktsmessig i Den 
norske kirke. I denne tradisjonen vektlegges hvordan verdier bygger bro 
mellom ideologi og handling. Ledere kan bidra til å fortolke situasjon 
og formål for organisasjonens videre arbeid eller strategiske satsing. Et 
viktig funn er at kirkelige lederroller fylles med stadig mer arbeidsgiver- 
relatert og administrativt innhold (Sirris & Askeland, 2021d). Det orga- 
nisatoriske mandatet er blitt tydeligere. Det har bidratt til å likedanne 
presters, prosters og kirkevergers lederroller (Askeland, 2016a). Roller og 
identiteter kombineres og kan inneholde spenninger mellom faglige og 
ledelsesmessige orienteringer. 

Verdibasert ledelse kan forstås som en ledelsesform der en styrer og 
mobiliserer til handling gjennom fokus på grunnleggende verdier. Et 
annet tydelig sammenfall mellom kollegium og nettverk, er hvordan 
profesjonene inngår i innovasjonsarbeid. Innovasjonsledelse er også i 
prosess i nettverket — og krever ikke linje. Dette er et møtested mellom 
profesjoner, frivillige og ledere. Som beskrevet i kapittel 9, er det verdier 
i slike innovasjonsprosesser. Tillit oppstår når ansatte opplever autonomi 
i oppgavene. Inkludering innebærer et støttende miljø. Åpenhet tilsvarer 
strategisk fokus og eksterne relasjoner med hyppig kontakt. Verdiene er 
komplementære, noe som innebærer at effekten av den ene er større når 
den kobles til andre. 

I en presset ressurssituasjon må ledere begrunne sin eksistensberetti- 
gelse. Med autonome medarbeidere taler det for et mer indirekte leder- 
skap. Hva slags verdier har de kirkelige profesjonene? Dette er i mindre 
grad utforsket direkte i en verdiimpregnert organisasjon. Her gjenstår et 
forskningsarbeid. Ledelse av kirkelige profesjoner kan ta utgangspunkt i 
profesjonenes verdier. Det er også viktig å virkeliggjøre visjoner og mål i 
organisasjonen som også er faglig forankret. Det innebærer å respektere 
og ivareta deres autonomi med hensyn til hvordan arbeidsoppgaver skal 
utføres. Det kan gjøres gjennom et skjermende lederskap og ved å skape 
arenaer hvor de får utfolde seg. Videre skaffer ledere ressurser der kunn- 
skapsarbeiderne kan utvikle faget og seg selv. Det utgjør, sammen med 

mulighet for personlig utvikling og vekst, en motivasjonsfaktor (Busch, 
2012, s. 14). Ledere kan gi anledning til fyrtarnsprosjekter hvor profe- 
sjonsutøvere får forfølge og fordype seg i faglige interesser som en del av 
sin stilling. Det er også behov for en arbeidsledelse som initierer og leder 
tverrfaglig samhandling. En viktig innsikt er at flere aktører kan initiere 
og generere ideer som skaper handling og bidrar til utvikling. Her har 
nettverket, forstått som frivillige, menighetsrådet som linje og styrings- 
organ, samt profesjonene, en rolle å spille. 


Videre forskning 


Denne boken har tatt opp et mangfold av perspektiver som har belyst de 
komplekse fenomenene profesjon og ledelse i Den norske kirke. Det har 
gitt en oversikt over komplekset og drøftet flere sammenhenger. Hvert 
deltema kan utforskes videre hver for seg i dybden. Fortsatt gjenstår 
utforskning av det som denne boken har avgrenset seg mot for å kunne 
ha et tilstrekkelig klart sikte. Profesjonene og frivillighet er et relativt 
uutforsket tema som peker seg ut. Det samme gjelder profesjonens for- 
hold til rådsstrukturen, ikke minst menighetsrådene som styringsorgan. 
De identifiserte særtrekkene ved de kirkelige profesjonene kan behandles 
teologisk. Jeg tenker da særlig på kallsbegrepet, som vil være tjent med 
flere empiriske og systematisk-teologiske studier. Videre har Den norske 
kirke gjennom flere tiår produsert utredninger om vigsling og hva den 
innebærer. En samlet teologisk studie av dokumentene som finnes vil 
være på sin plass. Videre innbyr denne boken til videre sammenlignende 
studier med kirkelige profesjoner i andre nordiske land, eller med pro- 
fesjoner i andre sektorer enn den kirkelige. Endringene som Den norske 
kirke nå står i, gjør den til en fruktbar mark for forskere i profesjonsstudier 
og organisasjons- og ledelsesfagene også i årene som kommer. 


274 


Litteratur 


Abbott, A. (1988). The system of professionals. An essay on the division of expert 
labour. The University of Chicago Press. 

Aksoy, K. (2019). Kirkens undervisningstjeneste — tid for å tenke helhet. Prismet, (3), 
231-239. https://doi.org/10.5617/pri.7146 

Alvesson, M. (2004). Knowledge work and knowledge-intensive firms. Oxford 
University Press. 

Alvesson, M. & Willmott, H. (2002). Identity regulation as organizational control: 
Producing the appropriate individual. Journal of Management Studies, 39(5), 
619-644. https://doi.org/10.1111/1467-6486.00305 

Amundsen, A. B. (2000). Kollegialitet og interessekamp. Den norske kirkes 
presteforening 1900-2000. Verbum forlag. 

Angell, O. H. (2011). Diakoniforståing og identitet hos diakoner i Den norske kyrkja. 
I S. Dietrich, K. Nordstokke & K. K. Korslien (Red.), Diakonen — kall og profesjon 
(s. 187-204). Tapir akademisk forlag. 

Argyle, M. (1991). Cooperation. Routledge. 

Argyris, C. & Schön, D. (1978). Organizational learning: A theory of action approach. 
Addision Wesley. 

Arnulf, J. K. (2012). Hva er ledelse. Universitetsforlaget. 

Askeland, H. (2016a). Ledelse og lederes roller i Den norske kirke. 
Lederrolleundersøkelsen 2016 i et tyveårsperspektiv. Tidsskrift for praktisk teologi, 
33(2), 5-19. https://doi.org/10.48626/tpt.v33i2.5197 

Askeland, H. (2016b). Reforming the pastoral managerial structure in Church of 
Norway. Exploring whether and how the managerial role of the dean has been 
strengthened. I H. Askeland & U. Schmidt (Red.), Church reform and leadership 
of change (Bd. 12, s. 92-116). Pickwick Publications. 

Askeland, H. (2020). Values—reviewing the construct and drawing implications for 
values work in organisation and leadership. I H. Askeland, G. Espedal, B. J. Lovaas 
& S. Sirris (red.), Understanding Values Work (s. 15-34). Palgrave Macmillan. 

Askeland, H. (2021a). Forskningsperspektiver pa kirke og menighet som organisasjon. 
IS. Sirris & H. Askeland (Red.), Kirkelig organisering og ledelse. Et verdibasert og 
praksisorientert perspektiv (s. 83-105). Cappelen Damm Akademisk. 

Askeland, H. (2021b). Ledelse — generelle og kirkelige perspektiver. I S. Sirris 
& H. Askeland (Red.), Kirkelig organisering og ledelse. Et verdibasert og 
praksisorientert perspektiv (s. 157—177). Cappelen Damm Akademisk. 


275 


LITTERATUR 


Askeland, H., Espedal, G. & Sirris, S. (2019). Values as vessels of religion? The role 
of values in everyday work at faith-based organizations. Diaconia, 10(1), 27-49. 
https://doi.org/10.13109/diac.2019.10.1.27 

Askeland, H. & Hegstad, H. (2021). Tjenesten med 4 lede. Teologiske og 
ledelsesfaglige perspektiver på kirkens ledere. I J. A. Bjelland, Ø. Dahle & 

H. Askeland (Red.), Ledelse og organisering i kristne virksomheter (s. 50-61). KA 
Arbeidsgiverorganisasjon for kirkelige virksomheter. 

Askeland, H. & Kleiven, T. (2016). Makt til å tjene — 2: Det diakonale lederoppdrag i et 
maktkritisk perspektiv. Tidsskrift for praktisk teologi, 33(2), 80-89. https://doi.org/ 
10.48626/tpt.v33i2.5203 

Askeland, H. & Schmidt, U. (2016). Church reform and leadership of change (Bd. 12). 
Pickwick Publications. 

Aubert, V. (1976). Rettens sosiale funksjon. Universitetsforlaget. 

Austnaberg, H. (2017). «Alle støttar trusopplæringa.» Tverrfagleg samarbeid mellom 
prestar og undervisningstilsette i utvikling av trusopplæringa. Prismet, (3), 
211-229. https://doi.org/10.5617/pri.5550 

Austnaberg, H., Kessel, T. B. & Mestad, K. M. E. (2021). «Trosopplæringsreformen 
er den største forandringsagenten i presterollen»: Presten si intenderte og 
sjølvopplevde rolle i trusopplæringa. Tidsskrift for praktisk teologi, 38(1), 35-50. 
https://doi.org/10.48626/tpt.v38i1.5433 

Badcock, G. D. (1998). The way of life: A theology of Christian vocation. William B. 
Eerdmans Publishing. 

Barley, S. R. & Kunda, G. (1992). Design and devotion: Surges of rational and 
normative ideologies of control in managerial discourse. Administrative Science 
Quarterly, 37(3), 363-399. https://doi.org/10.2307/2393449 

Bason, C. (2018). Leading public sector innovation 2E: Co-creating for a better society. 
Policy Press. 

Bauman, Z. (1996). From pilgrim to tourist—or a short history of identity. I S. Hall 
& P. Du Gay (Red.), Questions of cultural identity (Bd. 1, s. 18-36). Sage. 

Billis, D. (2010). Hybrid organizations and the third sector: Challenges for practice, 
theory and policy. Palgrave Macmillan. 

Birkedal, E., Hegstad, H. & Lannem, T. S. (2012). Menighetsutvikling i folkekirken. 
Erfaringer og muligheter. IKO-forlaget. 

Birkedal, E. & Sirris, S. (2018). «Så lenge vi er med i utviklingsprosjekt skjer det 
noe!» Ti års erfaring med systematisk menighetsutvikling i Den norske kirke i en 
kontekst av ekklesiologisk og organisatorisk endring. Dansk tidsskrift for teologi 
og kirke, 3, 213-237. 

Birkinshaw, J. (2014). Bli en bedre sjef. Hvorfor god ledelse er så vanskelig. Cappelen 
Damm Akademisk. 

Bispemøtet. (1972). Normalinstruks for kateketer. Den norske kirke. 


276 


LITTERATUR 


Bispemøtet. (2010). Diakontjenesten i kirkens tjenestemonster (BM 03/10). Den 
norske kirke. 

Blizzard, S. W. (1956). The minister's dilemma. Christian Century, 73, 508-510. 

Bolman, L. G. & Deal, T. E. (2017). Reframing organizations: Artistry, choice, and 
leadership. John Wiley & Sons. 

Botvar, P. K., Brottveit, A., Hoel, N., Haakedal, E. & Schmidt, U. (2015). Avsluttet 
reform eller fortsatt læring og utvikling? Trosopplæring som arbeidsform i 
menighetene (KIFO Rapport 2015: 1). KIFO, Institutt for kirke-, religions- og 
livssynsforskning. https://www.kifo.no/wp-content/uploads/2018/03/KIFO- 
rapport-2015 1-til-web.pdf 

Brante, T. (2011). Professions as science-based occupations. Professions and 
Professionalism, 1(1), 4-20. 

Brante, T. (2013). The professional landscape: The historical development of 
professions in Sweden. Professions and Professionalism, 3(2), 1-18. https://doi. 
org/10.7577/pp.558 

Bromley, P. & Meyer, J. W. (2017). «They are all organizations»: The cultural roots of 
blurring between the nonprofit, business, and government sectors. Administration 
& Society, 49(7), 939-966. https://doi.org/10.1177/0095399714548268 

Brunsson, N. (2002). The organization of hypocrisy. Abstract. 

Brunsson, N. & Sahlin-Andersson, K. (2000). Constructing organizations: The example 
of public sector reform. Organization Studies, 21(4), 721-746. https://doi.org/10.1177/ 
0170840600214003 

Burns, T. & Stalker, G. (1994). Mechanistic and organic systems. I T. Burns & 

G. M. Stalker, The Management of Innovation (kap. 6). Oxford University Press. 
(Opprinnelig utgitt 1961) 

Busch, T. (2012). Verdibasert ledelse i offentlige profesjoner. Fagbokforlaget. 

Busch, T. (2014). Ledelse, kultur og verdier — et integrert perspektiv. Fagbokforlaget. 

Busch, T., Valstad, E., Vanebo, J. O. & Johnsen, E. (2007). Endringsledelse i et 
strategisk perspektiv. Universitetsforlaget. 

Byrkjeflot, H. (1997). Fra styring til ledelse. Fagbokforlaget. 

Byrkjeflot, H. (2002). Ledelse på norsk: Motstridende tradisjoner og idealer. I S. 
Einarsen & A. Skogstad (Red.), Ledelse på godt og vondt (s. 41-60). Fagbokforlaget. 

Byrkjeflot, H. & Halvorsen, T. (1996). The institutionalization of industrial 
administration in Norway 1950-90. Consequences for education in business 
administration of domination by engineering. I R. P. Amdam (Red.), 
Management, education and competitiveness: Europe, Japan and the United States 
(s. 171-193). Routledge. 

Byrkjeflot, H. & Jespersen, P. K. (2014). Three conceptualizations of hybrid 
management in hospitals. International Journal of Public Sector Management, 


27(5), 441-458. https://doi.org/10.1108/IJPSM-12-2012-0162 


277 


LITTERATUR 


Byrkjeflot, H. & Nygaard, P. (2018). How and why management has not become a 
profession. I A. Ortenblad (Red.), Professionalizing leadership (s. 47-68). Oxford 
University Press. 

Campell, D. (1983). The ordained ministry as a profession. Theologcial reflections on 
identity. Quarterly Review, 3(2), 21-30. 

Carr-Saunders, A. M. & Wilson, P. A. (1933). The professions. Oxford University Press. 

Carroll, J. W. (1991). As one with authority. Reflective leadership in ministry. John 
Know Press. 

Chaves, M. (1993). Intraorganizational power and internal secularization in Protestant 
denominations. American Journal of Sociology, 99(1), 1-48. https://doi.org/10.1086/ 
230228 

Christensen, S. (2013). Kirkemusiker - kall og profesjon. Om nyutdannede 
kirkemusikeres profesjonelle livsbetingelser [Doktorgradsavhandling, Norges 
musikkhøgskole]. http://hdl.handle.net/11250/172452 

Christoffersen, S. Å. (2018). Kallet og det moderne selv. Den lutherske kallstanken 
sekularisert. I S. Holte (Red.), Kallsvariasjoner: Postsekulære kall i skandinavisk 
litteratur (s. 31-48). Novus Forlag. 

Cohen, C. (1971). Democracy. University of Georgia Press. 

Cormode, D. S. (2013). Making spiritual sense: Christian leaders as spiritual 
interpreters. Wipf and Stock Publishers. 

Csikszentmihalyi, M. (1990). Flow. The psychology of optimal experience. Harper- 
Collins. 

Danbolt, L. J. & Lien, L. (2012). Kirken - et bra sted å jobbe: En kvalitativ studie av 
hva som oppleves positivt med å arbeide i Den norske kirke. Tidsskrift for praktisk 
teologi, 29(2), 4-17. https://doi.org/10.48626/tpt.v29i2.5121 

Davis, M. (1991). Thinking like an engineer: The place of a code of ethics in the 
practice of a profession. Philosophy & Public Affairs, 20(2), 150-167. 

Dawson, J. (2005). A history of vocation: Tracing a keyword of work, meaning, and 
moral purpose. Adult Education Quarterly, 55(3), 220-231. https://doi.org/10.1177/ 
0741713605274606 

Deci, E. L. & Ryan, R. (1985). Intrinsic motivation and self-determination in human 
behavior. Plenum. 

Den norske kirke. (2020). Statistikk — kirken i tall. https://kirken.no/nb-NO/om- 
kirken/bakgrunn/kirkestatistikk/ 

Diakonforbundet. (1965). De norske diakoners broderforbund 50 år. Diakonforbundet 
1915-1965. Aas og Wahls boktrykkeri. 

Dietrich, S. (2009). Diakonia in the Nordic Region—practice and actors. I 
K. Nordstokke & F. Schlagenhaft (Red.), Serving the whole person: The practice 
and understanding of diakonia within the Lutheran communion (Bd. 54, s. 63-73). 


Lutheran University Press. 


278 


LITTERATUR 


Dietrich, S. (2011). Systematisk-teologisk grunnlag for diakontjenesten. I S. Dietrich, 
K. K. Korslien & K. Nordstokke (Red.), Diakonen - kall og profesjon (s. 97-110). 
Tapir akademisk forlag. 

Dietrich, S., Korslien, K. K. & Nordstokke, K. (Red.). (2011). Diakonen - kall og 
profesjon. Tapir akademisk forlag. 

Dik, B. J. & Duffy, R. D. (2009). Calling and vocation at work: Definitions and 
prospects for research and practice. The Counseling Psychologist, 37(3), 424-450. 
https://doi.org/10.1177/0011000008316430 

DiMaggio, P. & Powell, W. W. (1983). The iron cage revisited: Collective rationality 
and institutional isomorphism in organizational fields. American Sociological 
Review, 48(2), 147-160. 

Dokka, T. S. (2000). Som i begynnelsen. Innføring i kristen tro og tanke. Gyldendal 
Akademisk. 

Drucker, P. (1959). Landmarks of tomorrow. Harper and Brothers. 

Duffy, R. D. & Dik, B. J. (2013). Research on calling: What have we learned and where 
are we going? Journal of Vocational Behavior, 83(3), 428-436. https://doi.org/10.1016/ 
j.jvb.2013.06.006 

Dunn, J. D. G. (1992). Jesus” call to discipleship. Cambridge University Press. 

Dworkin, G. (1988). The theory and practice of autonomy. Cambridge University Press. 

Døving, E. (2016). Fagfolk og generalister som ledere i profesjonelle organisasjoner. 
I E. Døving, B. Elstad & A. E. Storvik (Red.), Profesjon og ledelse (s. 255—276). 
Fagbokforlaget. 

Døving, E., Elstad, B. & Storvik, A. E. (Red.). (2016). Profesjon og ledelse. 
Fagbokforlaget. 

Edvardsen, R. (1981). Prestenes arbeidsforhold (NAVF-rapport 1981:4). Norges 
almenvitenskapelige forskningsråd. http://hdl.handle.net/11250/2488336 

Eggen, N. A. & Nyrønning, S. M. (2003). Godfoten: Samhandling, veien til suksess. 
Aschehoug. 

Eisenberg, E. M. (1984). Ambiguity as strategy in organizational communication. 
Communication Monographs, 51(3), 227-242. https://doi.org/10.1080/ 
03637758409390197 

Ekeland, T.-J. (2004). Konflikt og konfliktforståelse for helse- og sosialarbeidere. 
Gyldendal Akademisk. 

Ekre, E. L. (2019). Kateketutdanning - i går, i dag, i morgon. Prismet (3), 207-216. 
https://doi.org/10.5617/pri.7143 

Elstad, H. (2005). Nyere norsk kristendomshistorie. Fagbokforlaget. 

Engedal, L. G. (2008a). Arbeid og slit. Halvårsskrift for praktisk teologi, 25(1), 17—28. 

Engedal, L. G. (2008b). Meningsfull tjeneste — belastende arbeid. En undersøkelse av 
slitasjefaktorer i norske menighetspresters arbeid. Halvårskrift for praktisk teologi, 
25(1), 3-16. 


279 


LITTERATUR 


Eriksen, E. O. & Molander, A. (2008). Profesjon, rett og politikk. I A. Molander & 
L. I Terum (Red.), Profesjonsstudier (s. 161-178). Universitetsforlaget. 

Etzioni, A. (1975). Comparative analysis of complex organizations. Simon and 
Schuster. 

Evetts, J. (2010). Reconnecting professional occupations with professional 
organizations: Risk and opportunities. I L. Svensson & J. Evetts (Red.), Sociology 
of professions. Continental and Anglo-Saxon traditions (s. 123-144). Daidalos. 

Fanuelsen, O. (2011). Diakoner i den norske kirke — et historisk tilbakeblikk. 

I S. Dietrich, K. K. Korslien & K. Nordstokke (Red.), Diakonen - kall og profesjon 
(s. 87-96). Tapir akademisk forlag. 

Fanuelsen, O. (2015). Diakontjenesten i Den norske kirke. I L. S. Hope (Red.), Det 
norske Diakonforbund 100 år (s. 66-79). Det norske Diakonforbund. 

Fauske, H. (2008). Profesjonsforskningens faser og stridsspørsmål. I A. Molander & 
L. I. Terum (Red.), Profesjonsstudier (s. 29—53). Universitetsforlaget. 

Felter, K. D. (2010). Mellem kald og profession [Doktorgradsavhandling]. Det 
teologiske fakultet, Københavns universitet. 

Finholt-Pedersen, S. M. (2017). Hva er det å bli prest? Teologistudenter og 
subjektivitet. En kvalitativ analyse [Doktorgradsavhandling]. Roskilde universitet. 

Finnseth, A. (2005). Engasjert for mennesket: Innsteg i Diakonhjemmets historie 
1890-2000. Forlaget Snorre. 

Floyd, S. W. & Wooldridge, B. (1997). Middle management's strategic influence and 
organizational performance. Journal of Management Studies, 34(3), 465-485. 
https://doi.org/10.1111/1467-6486.00059 

Foucault, M. (1988). Technologies of the self: A seminar with Michel Foucault. 
University of Massachusetts Press. 

Foucault, M. (1999). Seksualitetens historie 1. Viljen til viten. Pax Forlag. 

Fougner, J. (2019). Norsk arbeidsrett. Styringsrett, samarbeid og arbeidstakervern. 
Universitetsforlaget. 

Frank, T. E. (2007). The discourse of leadership and the practice of administration. 
The Journal of Applied Christian Leadership, 2(1), 32-53. 

Freidson, E. (2001). Professionalism, the third logic: On the practice of knowledge. 
University of Chicago Press. 

Fuglsang, L. (2010). Bricolage and invisible innovation in public service innovation. 
Journal of Innovation Economics Management, (1), 67-87. 

Furseth, I. (2015). Religionens tilbakekomst i offentligheten? Religion, politikk, medier, 
stat og sivilsamfunn i Norge siden 1980-tallet. Universitetsforlaget. 

Gee, J. P., Hull, G. & Lankshear, C. (1996). The new work order. Behind the language 
of the new capitalism. Routledge. 

Giddens, A. (1991). Modernity and self-identity: Self and society in the late modern 
age. Polity Press. 


280 


LITTERATUR 


Gilje, N. (2014). Prestene. Fra kall til profesjon. I R. Slagstad & J. Messel (Red.), 
Profesjonshistorier (s. 412-449). Pax forlag. 

Gjelsvik, M. (2015). Offentlige lederes holdninger som potensial for innovasjon. 
IE. Willumsen & A. Ødegård (Red.), Sosial innovasjon - fra politikk til 
tjenesteutvikling (s. 193-212). Fagbokforlaget. 

Glasse, J. D. (1968). Profession: Minister. Abingdon. 

Goldman, H. (1988). Max Weber and Thomas Mann: Calling and the shaping of the 
self. University of California Press. 

Gouldner, A. W. (1957). Cosmopolitans and locals: Toward an analysis of 
latent social roles. Administrative Science Quarterly, 2, 281-306. https://doi. 
org/10.2307/2391000 

Grane, L. (1981). Confessio Augustana. GEC Gad. 

Gresaker, A. K. (2009). I gode og onde dager... Trivsel, belastninger og 
sluttevurderinger blant menighetsprester i Den norske kirke (KIFO-notat 6/2009). 
KIFO, Institutt for kirke-, religions og livssynsforskning. https://www.kifo.no/i- 
gode-og-onde-dager/ 

Gresaker, A. K., Rafoss, T. W. & Ronningen, N. M. (2019). Det er bare at jeg er 
mer interessert i noe annet. En studie av unges vurderinger av a velge kirkelig 
utdanning og profesjonsstillinger i Den norske kirke (KIFO-rapport 2019:2). KIFO, 
Institutt for kirke-, religions- og livssynsforskning. https://www.kifo.no/ny-kifo- 
rapport-det-er-bare-at-jeg-er-mer-interessert-i-noe-annet-en-studie-av-unges- 
vurderinger-av-a-velge-kirkelig-utdanning-og-profesjonsstillinger-i-den-norske- 
kirke/ 

Grimen, H. (2009). Hva er tillit. Universitetsforlaget. 

Grimstad, F. (2021a). Demokrati i kirke og menighet. I S. Sirris & H. Askeland 
(Red.), Kirkelig organisering og ledelse: Et verdibasert og praksisorientert perspektiv 
(s. 107-133). Cappelen Damm Akademisk. 

Grimstad, F. (2021b). Institusjonelle rammer for kirkelig ledelse. I S. Sirris & H. 
Askeland (Red.), Kirkelig organisering og ledelse. Et verdibasert og praksisorientert 

perspektiv (s. 135-153). Cappelen Damm Akademisk. 

Giimiisay, A. A., Smets, M. & Morris, T. (2019). «God at work»: Engaging central 
and incompatible institutional logics through elastic hybridity. Academy of 
Management Journal, 63(1). https://doi.org/10.5465/amj.2016.0481 

Halford, S. & Leonard, P. (1999). New identities? Professionalissm, managerialism 
and the construction of self. I M. Exworthy & S. Halford (Red.), Professionals and 
the new managerialism in the public sector (s. 103-120). Open University Press. 

Hansen, M. (2009). Collaboration. How leaders avoid the traps, build common 
ground, and reap big results. Harvard Business Press. 

Hardy, L. (1990). The fabric of this world: Inquiries into calling, career choice, and the 
design of human work. Wm. B. Eerdmans Publishing. 


281 


LITTERATUR 


Heggen, K. (2008). Profesjon og identitet. I A. Molander & L. I. Terum (Red.), 
Profesjonsstudier (s. 321-332). Universitetsforlaget. 

Hegstad, H. (1996). Folkekirke og trosfellesskap: Et kirkesosiologisk og ekklesiologisk 
grunnproblem belyst gjennom en undersokelse av tre norske lokalmenigheter. Tapir 
forlag. 

Hegstad, H. (2000). Presten og de andre. Ekklesiologiske perspektiver. I M. Huse 
(Red.), Prest og ledelse (s. 29-43). Verbum. 

Hegstad, H. (2009). Den virkelige kirke: Bidrag til ekklesiologien (Bd. 19). Tapir 
akademisk forlag. 

Heiges, D. R. (1958). The Christians calling. Muhlenberg Press. 

Hein, H. H. (2013). Primadonnaledelse. Når arbejdet er et kald. Gyldendal. 

Henriksen, J.-O. (2016). Everyday religion as orientation and transformation: 

A challenge to theology. Nordic Journal of Religion and Society, 29(1), 36-51. 
https://doi.org/10.18261/issn.1890-7008-2016-01-03 

Henriksø, T. (2018). Verdien av ledelse. Om hvordan verdier preger ledelse i Den norske 
kirke og hvordan dette henger sammen med kirkens offisielle verdier [Masteroppgave, 
VID vitenskapelige høgskole]. VID Open. http://hdl.handle.net/11250/2583193 

Hoholm, R. & Hoholm, R. V. (2014). Når staten takker for seg. Hva mener prester er 
viktige kvalifikasjoner for ledere i Den norske kirke? [Masteroppgave, UiT Norges 
arktiske universitet]. UiT Munin. https://hdl.-handle.net/10037/6497 

Hoholm, T. & Araujo, L. (2011). Studying innovation processes in real-time: The 
promises and challenges of ethnography. Industrial Marketing Management, 
40(6), 933-939. 

Hope, L. S. (2015). Det norske Diakonforbund gjennom 100 år. Det norske 
Diakonforbund. 

Horsfjord, H., Sørensen, H., Leganger-Krogstad, H. & Holmqvist, M. (2015). 
Kompetanse, utdanning og motivasjon: En kartlegging av undervisningstjenesten i 
Den norske kirke (MF-rapport 1:2015). Det teologiske menighetsfakultet. 

Hougsnæs, M. H., Askeland, H. & Grimstad, F. (Red.). (2003). Ledelse i kirken. KA 
Kirkens arbeidsgiverorganisasjon. 

Huizinga, J. (1949). Homo ludens. Routledge. 

Huse, M. (1999). Prosten: Ansvar, arbeidssituasjon og ledelse. Tapir. 

Huse, M. (2000). Myter og realiteter. Om prostens ledelsesoppgaver. I M. Huse 
(Red.), Prest og ledelse (s. 230—242). Verbum. 

Huxham, C. (1996). Collaborative advantage. Sage. 

Huxham, C. & Vangen, S. (2013). Managing to collaborate: The theory and practice of 
collaborative advantage. Routledge. 

Haanes, V. L. (1998). «Hvad skal da dette blive for prester?» Presteutdanningen 
i spenningsfeltet mellom universitet og kirke, med vekt på modernitetens 
gjennombrudd. Tapir. 


282 


LITTERATUR 


Ibarra, H. (1999). Provisional selves: Experimenting with image and identity in 
professional adaptation. Administrative Science Quarterly, 44(4), 764-791. 
https://doi.org/10.2307/2667055 

Iversen, H. P. & Johannessen, S. O. (2020). Et kompleksitetsteoretisk perspektiv på 
tverrprofesjonell organisajsonspraksis og innovasjonsprosesser. I E. Willumsen & 
A. Ødegård (Red.), Samskaping. Sosial innovasjon for helse og velferd (s. 247—260). 
Universitetsforlaget. 

Jacobsen, D. I. (2018). Organisasjonsendringer og endringsledelse (3. utg.). Fagbokforlaget. 

Jacobsen, D. I. & Thorsvik, J. (2019). Hvordan organisasjoner fungerer. Fagbokforlaget. 

Jeavons, T. H. (1992). When the management is the message: Relating values in 
management practice in nonprofit organizations. Nonprofit Management & 
Leadership, 2(4), 403-416. https://doi.org/10.1002/nml.4130020407 

Jeavons, T. H. (1994). When the bottom line is faithfulness: Management of Christian 
service organizations. Indiana University Press. 

Johannessen, J.-A., Olsen, B. & Stokvik, H. (2013). Innovative organisasjoner. Fra idé 
til faktura. Fagbokforlaget. 

Johannessen, S. O. & Kuhn, L. (2012). Complexity in organization studies: 
Implications and applications of complexity thinking in organization studies: 
Strategy, organizational dynamcis and innovation. Sage. 

Johnsen, E. (1984). Introduktion til ledelseslære. Nyt Nordisk Forlag. 

Johnsen, Å. (2010). Hard og myk styring i offentlig sektor. I G. Ladegård & S. I. Vabo 
(Red.), Ledelse og styring (s. 175-190). Fagbokforlaget. 

Johnsen, E. T. & Afdal, G. (2020). Practice theory in empirical practical theological 
research. The scientific contribution of LETRA. Tidsskrift for praktisk teologi, 
3702), 58-76. https://doi.org/10.48626/tpt.v37i2.5322 

Jordheim, K. (2011). Diakonstillinger i Den norske kirke - rammer og ordninger. 

I S. Dietrich, K. Nordstokke & K. K. Korslien (Red.), Diakonen — kall og profesjon 
(s. 153-185). Tapir akademisk. 

Jordheim, K. (2019). «Vis at det er kult både å være og å arbeide i kirken.» Hva 
motiverer ungdom til å velge kirkelige studier? Tidsskrift for praktisk teologi, 3601), 
17-28. https://doi.org/10.48626/tpt.v36i1.5361 

Josuttis, M. (1996). Die Einfiihrung in das Leben. Pastoraltheologie zwischen 
Phänomenologie und Spiritualität. Gütersloher Verlagshaus. 

Kahn, W. A. & Kram, K. E. (1994). Authority at work: Internal models and their 
organizational consequences. Academy of Management Review, 19(1), 17-50. 
https://doi.org/10.2307/258834 

Kanter, R. M. (2006). From cells to communities. Deconstructing the organization. 
IJ. V. Gallos (Red.), Organization development (s. 858-888). Jossey-Bass. 

Karle, I. (2000). Der Pfarrberuf als Profession. Eine Berufstheorie im Kontext der 
modernen Gesellschaft. Christian Kaiser/Gutersloher Verlagshaus. 


283 


LITTERATUR 


Kearsley, R. (2008). Church, community and power. Ashgate. 

Kessel, T. B. (2019). Rekruttering - prestens ansvar? Refleksjoner om samhandling 
med ungdom i prestetjenesten. Tidsskrift for praktisk teologi, 36(1), 29-39. https:// 
doi.org/10.48626/tpt.v36i1.5363 

Kessel, T. B., Austnaberg, H. & Mestad, K. M. E. (2021). Presterollen i trosopplæringen 
i Den norske kirke: Forventninger fra undervisningsmedarbeidere og 
menighetsradsledere. Tidsskrift for praktisk teologi, 38(1), 51-67. https://doi.org/ 
10.48626/tpt.v38i1.5436 

Khurana, R. (2002). Searching for a corporate savior. The irrational quest for 
charismatic CEOs. Princeton University Press. 

Khurana, R. (2010). From higher aims to hired hands: The social transformation 
of American business schools and the unfulfilled promise of management as a 
profession. Princeton University Press. 

Kirkemøtet. (2004). Den norske kirkes identitet og oppdrag. Den norske kirke. https:// 
kirken.no/nb-NO/om-kirken/slik-styres-kirken/plandokumenter/identitet-og- 
oppdrag/ 

Kirkerådet. (1976). Tjenester og stillinger i Den norske kirke. Den norske kirke. 

Kirkerådet. (1987). Embete og råd: Hvem skal bestemme hva — og hvorfor? Utredning 
fra en arbeidsgruppe oppnevnt av Kirkerådet. Den norske kirke. 

Kirkerådet. (2001). Embetet i Den norske kirke. Innstilling fra en arbeidsgruppe 
nedsatt av kirkerådet. Den norske kirke. 

Kirkerådet. (2002). Evaluering av kvalifikasjonskrav og tjenesteordning for kateketer. 
Den norske kirke. 

Kirkerådet. (2005). Kunsten å være kirke. Kulturmelding for Den norske kirke. Den 
norske kirke. 

Kirkerådet. (2008). En flerdimensjonal ordinert tjeneste. Den norske kirke. 

Kirkerådet. (2015). Høring om vigsling og liturgisk drakt for kantor. Den norske kirke. 

Kirkerådet. (2017). Bruk av kirkens landsfond til rekruttering av kirkelige 
medarbeidere. Den norske kirke. 

Kirkerådet. (2019). Håndbok for menighetsråd og kirkelig fellesråd 2019-2023. 
Kirkerådet og KA Arbeidsorganisasjon for kirkelige virksomheter. 

Kirkerådet. (2020a). Plan for diakoni i Den norske kirke. Den norske kirke. 

Kirkerådet. (2020b). Rapport fra Utvalget for gjennomgang av kirkefagforvaltningen 
nasjonalt og regionalt i Den norske kirke. Den norske kirke. 

Kirkerådet. (2021). Samhandling i en selvstendig folkekirke — ny kirkelig organisering. 
Den norske kirke. 

Kirkhaug, R. (2013). Verdibasert ledelse. Betingelser for utøvelse av moderne lederskap. 
Universitetsforlaget. 

Kirkhaug, R. (2015). Lederskap. Person og funksjon. Universitetsforlaget. 


284 


LITTERATUR 


Kleiven, T. (2019). Autoritetens anatomi. Om hvordan legitim og legitimert makt 
utøves i stab og råd i kirkelig kontekst. Scandinavian Journal for Leadership & 
Theology, 6, 1-20. https://doi.org/10.53311/sjlt.v6.39 

Klev, R. & Levin, M. (2009). Forandring som praksis. Endringsledelse gjennom læring 
og utvikling (2. utg.). Fagbokforlaget. 

Klevmoen, B. K. (2016). Jeg skinner når du skinner. En empirisk undersøkelse om 
tverrfaglig samarbeid i stab om gudstjenesten i trosopplæringen i Den norske kirke 
[Masteroppgave, VID vitenskapelige høgskole]. VID Open. http://hdl.handle. 
net/11250/2408297 

Koestner, R. & Losier, G. F. (1996). Distinguishing reactive versus reflective autonomy. 
Journal of Personality, 64(2), 465-494. https://doi.org/10.1111/j.1467-6494.1996. 
tbo0518.x 

Ladegård, G. & Vabo, S. I. (2010). Ledelse og styring — teoretisk rammeverk. I G. 
Ladegard & S. I. Vabo (Red.), Ledelse og styring (s. 15-38). Fagbokforlaget. 

Lai, L. (2013). Strategisk kompetanseledelse. Fagbokforlaget. 

Lalim, I. B. (2020). Mellom embetsteologi og tjenesteteologi - en drøfting av 
tjenestemonsteret i Den norske kirke. Teologisk tidsskrift, 9(3), 161-174. https:// 
doi.org/10.18261/issn.1893-0271-2020-03-03 

Lau, B. (2012). Arbeid, helse og engasjement blant ansatte i Den norske kirke 
(AFI-rapport 2012:17). Arbeidsforskningsinstituttet. https://hdl.handle. 
net/20.500.12199/6187 

Lauvås, K. & Lauvås, P. (2004). Tverrfaglig samarbeid — perspektiv og strategi. 
Universitetsforlaget. 

Lave, J. & Wenger, E. (1991). Situated learning: Legitimate peripheral participation. 
Cambridge University Press. 

Lawrence, T. & Suddaby, R. (2006). Institutions and institutional work. I S. R. Clegg, 
C. Hardy, T. Lawrence & W. R. Nord (Red.), The Sage handbook of organization 
studies (2. utg., s. 215—254). Sage. 

Lukes, S. (1974). Power: Å radical view. Macmillan. 

Lundquist, L. (1998). Demokratins våktare: Ämbetsmånnen och vårt offentliga etos. 
Studentlitteratur. 

Lægreid, P. & Christensen, T. (2011). The Ashgate research companion to new public 
management. Ashgate. 

Løvaas, B. J., Jungert, T., Van den Broeck, A. & Haug, H. (2020). Does managers’ 
motivation matter? Exploring the associations between motivation, 
transformational leadership, and innovation in a religious organization. Nonprofit 
Management and Leadership, 30(4), 569-589. https://doi.org/10.1002/nml.21405 

Løvaas, B. J., Sirris, S. & Kaasa, A. (2019). Har ledelse av frivillige noe å tilføre ledere 
i kunnskapsorganisasjoner? Beta, 33(1), 22-42. 

MacIntyre, A. (1984). After virtue. A study in moral theory. Duckworth. 


285 


LITTERATUR 


Maierhofer, N., Rafferty, A. & Kabanoff, B. (2003). When and why are values 
important in organizations. I S. W. Gilliland, D. D. Steiner & D. P. Skarlicki 
(Red.), Emerging perspectives on values in organizations (s. 3-32). IAP. 

March, J. G. (1988). The technology of foolishness. I J. G. March (Red.), Decisions 
and organizations. Basil Blackwell. 

March, J. G. (1991). Exploration and exploitation in organizational learning. 
Organization Science, 2(1), 71-87. 

Martinsen, Ø. L. (2008). Perspektiver på ledelse. Gyldendal. 

Mastekaasa, A. (2011). How important is autonomy to professional workers? 
Professions and Professionalism, 1(1), 36-51. 

Meld. St. 13 (2011-2012). Utdanning for velferd. Kunnskapsdepartementet. https:// 
www.regjeringen.no/no/dokumenter/meld-st-13-20112012/id672836/ 

Micelotta, E., Lounsbury, M. & Greenwood, R. (2017). Pathways of institutional 
change: An integrative review and research agenda. Journal of Management, 
43(6), 1885-1910. 

Mintzberg, H. (1979). The structuring of organization. A synthesis of the research. 
Prentice Hall. 

Mintzberg, H. (1989). The structuring of organizations. I D. Asch & C. Bowman 
(Red.), Readings in strategic management (s. 322-352). Springer. https://doi.org/ 
10.1007/978-1-349-20317-8_23 

Mintzberg, H., Ahlstrand, B. & Lampel, J. (2009). Strategy safari. The complete guide 
through the wilds of strategic management. FT/Prentice Hall. 

Molander, A. & Terum, L. I. (2008a). Profesjonsstudier — en introduksjon. I A. 
Molander & L. I. Terum (Red.), Profesjonsstudier (s. 13-27). Universitetsforlaget. 

Molander, A. & Terum, L. I. (Red.). (2008b). Profesjonsstudier. Universitetsforlaget. 

Morgeson, F. P. & Humphrey, S. E. (2006). The Work Design Questionnaire (WDQ). 
Developing and validating a comprehensive measure for assessing job design and 
the nature of work. Journal of Applied Psychology, 91(6), 1321-1339. https://doi. 
org/10.1037/0021-9010.91.6.1321 

Morvik, A. S. (2016). Hvordan vil menighetsstaben bli ledet? Om ledelsesbehov og 
ledelsesvegring blant kirkefaglig ansatte i lokalmenigheten. Tidsskrift for praktisk 
teologi, 33(2), 58-67. 

Murray, R., Caulier-Grice, J. & Mulgan, G. (2010). The open book of social innovation. 
National endowment for science, technology and the art. 

Maassen, P. & Olsen, J. P. (2007). University dynamics and European integration 
(Bd. 4). Springer. 

Nicolini, D. (2012). Practice theory, work, and organization: An introduction. Oxford 
University Press. 

Noordegraaf, M. (2007). From «pure» to «hybrid» professionalism present-day 
professionalism in ambiguous public domains. Administration & Society, 39(6), 
761-785. https://doi.org/10.1177/0095399707304434 


286 


LITTERATUR 


Noordegraaf, M. (2015). Hybrid professionalism and beyond: (New) Forms of public 
professionalism in changing organizational and societal contexts. Journal of 
Professions and Organization, 2(2), 187-206. https://doi.org/10.1093/jpo/jovoo2 

Nordeide, I. H., Skogstad, A. & Einarsen, S. (2008). Jeg er jo ikke Jesus heller! 
Arbeidsmiljo og utbrenthet blandt norske prester. Fagbokforlaget. 

Nordhaug, O. (2002). LMR. Ledelse av menneskelige ressurser. Målrettet personal- og 
kompetanseledelse. Universitetsforlaget. 

Nordstokke, K. (2011). Liberating diakonia. Tapir Akademisk Forlag. 

Norges forskningsråd. (2018). Innovasjon i offentlig sektor. Forskningsrådets strategi 
2018-2023. https://www.forskningsradet.no/siteassets/publikasjoner/1254032 
549913.pdf 

NOU 2000: 26. (2000). «... til et åpent liv i tro og tillit» - Dåpsopplæring i Den norske 
kirke. Kulturdepartementet. https://www.regjeringen.no/no/dokumenter/nou- 
2000-26/id143250/?ch=1 

Numerato, D., Salvatore, D., & Fattore, G. (2012). The impact of management on 
medical professionalism: a review. Sociology of health & illness, 34(4), 626-644. 
https://doi:10.1111/j.1467-9566.2011.01393.x 

Nygaard, M. R. (2015). Caring to know or knowing to care? Knowledge 
creation and care in deacons’ professional practice in the Church of Norway 
[Doktorgradsavhandling]. MF vitenskapelig hoyskole. 

Nylenna, H. (2021). Med hvilke ord beskriver vi kirkens organisasjon? Tidsskrift for 
praktisk teologi, 28(2), 90-107. https://doi.org/10.48626/tpt.v38i2.5451 

Nodland, S. I., Lindge, P. H., Holmen, A. K. T. & Blomberg, A. (2014). Samstyring 
i ubalanse. Evaluering av den lokale kirkens ordning (IRIS rapport). Kulturdeparte- 
mentet. https://www.regjeringen.no/no/dokumenter/Samstyring-i-ubalanse- 
Evaluering-av-den-lokale-kirkens-ordning/id757635/ 

O'Reilly, D. & Reed, M. (2011). The grit in the oyster: Professionalism, managerialism 
and leaderism as discourses of UK public services modernization. Organization 
Studies, 32(8), 1079-1101. https://doi.org/10.1177/0170840611416742 

Orvik, A. (2015). Organisatorisk kompetanse. Innforing i profesjonskunnskap og 
klinisk ledelse. Cappelen Damm Akademisk. 

Otterlei, J. B. (2018). What is a profession, and what are the prerequisites for being a 
profession? I A. Örtenblad (Red.), Professionalizing leadership (s. 31-43). Springer. 
https://doi.org/10.1007/978-3-319-71785-2. 2 

Pache, A.-C. & Santos, F. (2013). Inside the hybrid organization: Selective coupling 
as a response to competing institutional logics. Academy of Management Journal, 
56(4), 972-1001. https://doi.org/10.5465/amj.2011.0405 

Parsons, T. (1968). Professions. I International encyclopedia of the social sciences 
(Bd. 12, s. 536-547). MacMillan. 

Parsons, T. (1970). The social system. Routledge & Kegan Paul. 


287 


LITTERATUR 


Paulsen, A. M. (2012). Forståelse av kall med utgangspunkt i Det nye testamentet 
[Masteroppgave]. Misjonshøgskolen. 

Percy, M. (2006). Clergy: The origin of species. A&C Black. 

Presteforeningen. (2017). Profesjonsetikk for prester. Presteforeningen. 

PricewaterhouseCooper. (2020). Hvordan kan Den norske kirke bli en mer attraktiv 
arbeidsplass? Rekruttering til Den norske kirke (PwC-rapport). https://kirken.no/ 
globalassets/kirken.no/om-kirken/slik-styres-kirken/kirkeradet/2020/desemberm 
%C3%B8tet/kr 84 1 20 hvordan%2oskal%2o0dnk%2obli20en%2oattraktiv%20 
arbeidsplass.pdf 

Putnam, R. D. (2000). Bowling alone. The collapse and revival of American 
community. Simon and Schuster. 

Raelin, J. A. (1986). The clash of cultures. Managers and professionals. Harvard 
Business School Press. 

Rambøll. (2021). Den norske kirke. Medarbeiderundersøkelsen 2021. https://kirken. 
no/nn-NO/om-kirken/for-medarbeidere/medarbeiderunders%C3%B8kelse/ 

Rambøll Management Consulting. (2021). Den norske kirke. Arbeidsmiljø for 
kvinnelige prester. https://kirken.no/nb-NO/om-kirken/slik-styres-kirken/ 
kirkeradet/medarbeiderunders%C3%B8kelse%2okvinnelige%2oprester/ 

Repstad, P. (1996). Religiøst liv i det moderne Norge. Et sosiologisk kart. Høyskoleforlaget. 

Repstad, P. (2020). Religiøse trender i Norge. Universitetsforlaget. 

Russell, A. (1984). The clerical profession. SPCK. 

Røiseland, A. & Vabo, S. I. (2012). Styring og samstyring - governance på norsk. 
Fagbokforlaget. 

Røvik, K. A. (1998). Moderne organisasjoner. Trender i organisasjonstenkningen ved 
tusenårsskiftet. Fagbokforlaget. 

Røvik, K. A. (2007). Trender og translasjoner. Ideer som former det 21. århundrets 
organisasjon. Universitetsforlaget. 

Sahlin, K. & Eriksson-Zetterquist, U. (2015). Kollegialitet. En modern styrform. 
Studentlitteratur. 

Sahlin, K. & Eriksson-Zetterquist, U. (2016). Collegiality in modern universities— 
the composition of governance ideals and practices. Nordic Journal of Studies in 
Educational Policy, (2-3). https://doi.org/10.3402/nstep.v2.33640 

Sandsmark, A. (2019). «går litt for meg selv og rekrutterer ...» Kateketers 
rekrutterende yrkespraksis. Tidsskrift for praktisk teologi, 1, 40-50. 

Sandsmark, A. & Holmqvist, M. (2018). Vår trosopplæring? Stab, samarbeid og 
trosoppæring (MF-rapport 3:2018). Det teologiske menighetsfakultet. 

Sandvik, A. M. (2011). Ledelse av kunnskapsarbeid. Magma, (3), 56-63. 

Saxegaard, F. (2009). Presten som symboliserende, strategisk og samhandlende 
leder: En modell for sokneprestens lederskap i folkekirken. Halvårsskrift for 
praktisk teologi, 26(2), 17-28. 


288 


LITTERATUR 


Saxegaard, F. (2017). Realizing church. Parish pastors as contributors to leadership in 
congregations. [Doktorgradsavhandling]. MF vitenskapelig høyskole. 

Saxegaard, F. (2019). Den fantastiske jobben som ikke frister: Kirkeaktive 
ungdommers ambivalente forhold til kirkelige profesjoner. Tidsskrift for praktisk 
teologi, 36(1), 4-16. https://doi.org/10.48626/tpt.v36i1.5360 

Saxegaard, F. (2020). Pastoralteologi: Status og stifinning. Tidsskrift for praktisk 
teologi, 37(1), 90-102. https://doi.org/10.48626/tpt.v37i1.5308 

Schatzki, T. R., Knorr-Cetina, K. & von Savigny, E. (2001). The practice turn in 
contemporary theory. Psychology Press. 

Schein, E. H. (2010). Organizational culture and leadership (4. utg.). John Wiley & Sons. 

Schmidt, U. (2012). Stillinger, kompetanse, samarbeid: om samarbeid og tverrfaglighet 
mellom stillingstyper og fagområder i trosopplæringsreformen (KIFO-rapport 
2012:2). KIFO, Institutt for kirke-, religions- og livssynsforskning. https://www. 
kifo.no/hva-preger-trosopplaeringen-lokalt-i-den-norske-kirke/ 

Schmidt, U. (2016). Church reforms and public reforms. I H. Askeland & U. Schmidt 
(Red.), Church reform and leadership of change (s. 38-55). Pickwick Publications. 

Scott, W. R. (1987). Organizations. Rational, natural, and open systems. Prentice-Hall. 

Scott, W. R. (2014). Institutions and organizations. Ideas, interests, and identities 
(4. utg.). Sage. 

Sele, A. (2020). Den biskoplege tilsynspraksisen: Ein studie av kva verktøy biskopane 
i Den norske kyrkja brukar i tilsynet med kyrkjelydane og kva leiingsaktivitet 
denne praksisen medfører. Tidsskrift for praktisk teologi, 37(2), 91-106. https://doi. 
org/10.48626/tpt.v37i2.5332 

Sele, A. (2021). «Dei skal ha for at dei prover»: Korleis tilsette pa lokalplanet i kyrkja 
opplever biskopen sin tilsynspraksis. Tidsskrift for praktisk teologi, 38(2), 75-89. 
https://doi.org/10.48626/tpt.v38i2.5450 

Selznick, P. (1957). Leadership in administration: Å sociological interpretation. Row 
Peterson. 

Sennet, R. (1980). Authority. Knopf. 

Sirris, S. (2014). Hva særpreger sokneprestens ledelsesforståelse? Sokneprestens 
lederroller mellom styring og ledelse. Tidsskrift for praktisk teologi, 31(1), 52-66. 
https://doi.org/10.48626/tpt.v31i1.5151 

Sirris, S. (2015a). Fra selvbestemmelse til selvledelse. Menighetsutvikling som en 
målrettet og verdibevisst arbeid. Tidsskrift for praktisk teologi, 2(32), 34-47. 
https://doi.org/10.48626/tpt.v32i2.5179 

Sirris, S. (2015b). Hvordan lede frivillige i kirken? En verdibasert og praksisorientert 
modell for kirkelig frivillighetsledelse. Scandinavian Journal of Leadership and 
Theology, 2, 1-21. http://hdl.handle.net/11250/2367037 

Sirris, S. (2016). Arbeidsdager mellom profesjon, ledelse og organisasjon — 
soknepresters tidsbruk og aktivitetsmønstre. Teologisk tidsskrift, 5(1), 60-88. 
https://doi.org/10.18261/issn.1893-0271-2016-01-05 


289 


LITTERATUR 


Sirris, S. (2017). A arbeide med verdier i kirken. Etisk refleksjonsveiledning og 
verdibevissthet i religiose organisasjoner. Scandinavian Journal of Leadership and 
Theology, (4), 1-22. https://doi.org/10.53311/sjlt.v4.28 

Sirris, S. (2018a). Generalistledelse fremfor fagledelse i Den norske kirke? Teologisk 
tidsskrift, 7(1), 25—45. https://doi.org/10.18261/issn.1893-0271-2018-01-03 

Sirris, S. (2018b). Marionetter eller dirigenter? Strategiarbeid, utvikling og ledelse i 
og av religiøse organisasjoner. Scandinavian Journal of Leadership and Theology, 5, 
1-26. https://doi.org/10.53311/sjlt.v5.34 

Sirris, S. (2019a). Coherent identities and roles? Hybrid professional managers’ 
prioritizing of coexisting institutional logics in differing contexts. Scandinavian 
Journal of Management, 35(4). https://doi.org/10.1016/j.scaman.2019.101063 

Sirris, S. (2019b). Managers negotiating identities: Hybridizing professionalism and 
mangerialism in faith-based health organizations and in religious organizations 
[Doktorgradsavhandling, VID vitenskapelige høgskole]. VID Open. http://hdl. 
handle.net/11250/2632293 

Sirris, S. (2019c). «The pastors’ dilemma» revisited. Religious leaders connecting 
the spiritual and organizational realms through conceptual work. Journal of 
Management, Spirituality & Religion, 16(3), 290-313. 

Sirris, S. (2020a). Institutional complexity challenging values and identities in 
Scandinavian welfare organisations. I H. Askeland, G. Espedal, B. J. Løvaas & 

S. Sirris (Red.), Understanding values work (s. 57-77). Palgrave Macmillan. 

Sirris, S. (2020b). Values as fixed and fluid: Negotiating the elasticity of core values. 
I H. Askeland, G. Espedal, B. J. Lovaas & S. Sirris (Red.), Understanding values 
work (s. 201-221). Palgrave Macmillan. 

Sirris, S. (2021). «Stort ansvar, liten myndighet.» Menighetsrådet som styringsorgan. 
Tidsskrift for praktisk teologi, 2, 39-57. 

Sirris, S. & Askeland, H. (2021). Introduksjon til kirkelig organisering og ledelse. 
Et verdibasert og praksisorientert perspektiv. I S. Sirris & H. Askeland (Red.), 
Kirkelig organisering og ledelse. Et verdibasert og praksisorientert perspektiv 
(s. 9-32). Cappelen Damm Akademisk. 

Sirris, S. & Askeland, H. (Red.). (2021b). Kirkelig organisering og ledelse. Et 
verdibasert og praksisorientert perspektiv. Cappelen Damm Akademisk. 

Sirris, S. & Askeland, H. (2021c). Kirken som organisme og organisasjon. 
Ekklesiologiske og organisasjonsteoretiske perspektiver på kirken som fellesskap. 
I S. Sirris & H. Askeland (Red.), Kirkelig organisering og ledelse. Et verdibasert og 
praksisorientert perspektiv (s. 35-57). Cappelen Damm Akademisk. 

Sirris, S. & Askeland, H. (2021d). Roller, identitet og ledelse i praksis. I S. Sirris 
& H. Askeland (Red.), Kirkelig organisering og ledelse. Et verdibasert og 
praksisorientert perspektiv (s. 201-222). Cappelen Damm Akademisk. 


290 


LITTERATUR 


Sirris, S., Askeland, H. & Grimstad, F. (2021). Utviklingstrekk i organisering og 
ledelse i Den norske kirke. I S. Sirris & H. Askeland (Red.), Kirkelig organisering 
og ledelse. Et verdibasert og praksisorientert perspektiv (s. 59-82). Cappelen Damm 
Akademisk. 

Sirris, S. & Byrkjeflot, H. (2019). Realising calling through identity work. Comparing 
themes of calling in faith-based and religious organisations. Nordic Journal of 
Religion and Society, 32(2), 132-147. 

Sirris, S. & Grimstad, E (2021). Personalkonflikter i kirkens arbeidsmiljø som en 
ledelsesutfordring. I S. Sirris & H. Askeland (Red.), Kirkelig organisering og 
ledelse. Et verdibasert og praksisorientert perspektiv (s. 243-266). Cappelen Damm 
Akademisk. 

Skarsaune, H. (2019). Oppdrag, identitet og samarbeid. Kateket i praksis gjennom 
50 år. Prismet, (3), 199—206. https://doi.org/10.5617/pri.7142 

Skjevesland, O. (2000). Det pastorale lederskap. I M. Huse (Red.), Prest og ledelse 
(s. 205-219). Verbum. 

Slagstad, R. (2008). Profesjoner og kunnskapsregimer. I A. Molander & L. I. Terum 
(Red.), Profesjonsstudier (s. 54-68). Universitetsforlaget. 

Slagstad, R. (2014). Profesjonene i norsk samfunnsforskning. I R. Slagstad & 

J. Messel (Red.), Profesjonshistorier (s. 13-45). Universitetsforlaget. 

Slagstad, R. & Messel, J. (Red.). (2014). Profesjonshistorier. Pax forlag. 

Smeby, J.-C. (2008). Profesjon og utdanning. I A. Molander & L. I Terum (Red.), 
Profesjonsstudier (s. 87-102). Universitetsforlaget. 

Solhaug, A. (2002). Fra organist til kantor. Utviklingen av en ny kirkemusiker-idenitet. 
Verbum. 

Stacey, R. D. (2010). Complexity and organizational reality. Routledge. 

Standing, R. & Goodliff, P. (2020). Episkope: The theology and practice of translocal 
oversight. SCM. 

Statistisk sentralbyrå. (2021a, 20. september). Befolkningens utdanningsnivå. [Statistikk]. 
https://www.ssb.no/utdanning/utdanningsniva/statistikk/befolkningens- 
utdanningsniva 

Statistisk sentralbyrå. (2021b, 15. juni). Den norske kirke [Statistikk]. https://www.ssb. 
no/kultur-og-fritid/religion-og-livssyn/statistikk/den-norske-kirke 

Stave, G. (1998). Kyrkje — diakoni — velferdsstat. Norges forskningsråd. 

Stene, E. M. (2019). Fra dåp til dopapir. En motivasjonsstudie blant daglige ledere 
i Den norske kirke [Masteroppgave, VID vitenskapelige høgskole]. VID Open. 
http://hdl.handle.net/11250/2618990 

Stifoss-Hanssen, H., Angell, O. H., Askeland, H., Schmidt, U., Urstad, S. & 
Kinserdal, F. (2013). Ny organisering av prestetjenesten («Prostereformen») — 
evaluering (Diakonhjemmet høgskole rapport 2013/2). VID Open. http://hdl. 
handle.net/11250/98635 


291 


LITTERATUR 


Stokke, M. V. (2016). Hvordan motivere kirkelige ansatte «headhuntet» av Gud og 
hvordan onsker de a bli ledet? En kvantitativ oppgave om motivasjon, kall og ledelse 
hos kirkelige ansatte i Stavanger Bispedomme [Masteroppgave, VID vitenskapelige 
høgskole]. VID Open. http://hdl.-handle.net/11250/2409214 

Storeng, N. H., Beck, T. H. & Lund, A. D. (2009). Arbeidsrett. Cappelen akademisk 
forlag. 

Strand, T. (2007). Ledelse, organisasjon, kultur. Fagbokforlaget. 

Stryker, S. & Burke, P. J. (2000). The past, present, and future of an identity theory. 
Social Psychology Quarterly, 63(4), 284-297. https://doi.org/10.2307/2695840 

Sveningsson, S. & Alvesson, M. (2016). Managerial lives: Leadership and identity in 
an imperfect world. Cambridge University Press. 

Svennson, L. G. & Karlsson, A. (2008). Profesjoner, kontroll og ansvar. I A. Molander 
& L. I. Terum (Red.), Profesjonsstudier (s. 261-275). Universitetsforlaget. 

Sørhaug, T. (1996). Om ledelse. Makt og tillit i moderne organisering. Universitetsforlaget. 

Sørhaug, T. (2006). Mangementalitet og autoritetens forvandling. Ledelse i en 
kunnskapsøkonomi. Fagbokforlaget. 

Sørhaug, T. (2010). Lederskap. Mellom ledelse og styring. I G. Ladegård & S. I. Vabo 
(Red.), Ledelse og styring (s. 71-88). Fagbokforlaget. 

Tappel, E. A. (2021). «Soknepresten som influenser». En kvalitativ studie av 
soknepresten som leder av innovasjonsarbeid. [Masteroppgave, VID vitenskapelige 
høgskole]. VID Open. https://hdl.handle.net/11250/2779933 

Taylor, C. (1998). Autentisitetens etikk. Cappelen akademisk forlag. 

Taylor, C. (2007). A secular age. Belknap Press of Harvard University Press. 

Taylor, J. R. & Van Every, E. J. (2014). When organization fails: Why authority 
matters. Routledge. 

Thelen, K. A. & Mahoney, J. (2010). Explaining institutional change: Ambiguity, 
agency, and power. Cambridge University Press. 

Thelin, G. (2000). Leve den prestelige pragmatiske? Presteforeningens «kjøreregler» 
i et ledelsesperspektiv: Lempelighetens lovsang eller kollegialitetens styrke? 

I M. Huse (Red.), Prest og ledelse (s. 332-346). Verbum. 

Thornton, P. H., Ocasio, W. & Lounsbury, M. (2012). The institutional logics 
perspective. Å new approach to culture, structure, and process. Oxford University 
Press. 

Thornton, P. H. & Ocasio, W. (2008). Institutional logics. I R. Greenwood, 

C. Oliver, K. Sahlin & R. Suddaby (Red.), The Sage handbook of organizational 
institutionalism (s. 99-128). Sage. 

Thornton, P. H. & Ocasio, W. (1999). Institutional logics and the historical 
contingency of power in organizations: Executive succession in the higher 
education publishing industry, 1958-1990. American Journal of Sociology, 105(3), 
801-843. https://doi.org/10.1086/210361 


292 


LITTERATUR 


Thunborg, C. (1999). Lärande av yrkesidentiteter: en studie av läkare, sjuksköterskor 
och undersköterskor [Doktorgradsavhandling, Linköpings universitet]. Di VA. 
http://urn.kb.se/resolve?urn=urn:nbn:se:liu:diva-143154 

Thylefors, I. (2013). Babels torn. Om tvårprofessionellt teamsamarbete. Natur & kultur. 

Timmann-Mjaaland, A. (2019). Kall og autoritet: En studie av soknepresters 
autoritet i endringsprosesser. Tidsskrift for praktisk teologi, 36(1), 62-73. https:// 
doi.org/10.48626/tpt.v36i1.5366 

Torgersen, U. (1972). Profesjonssosiologi. Universitetsforlaget. 

Trygstad, S. C. & Hagen, I. M. (2007). Ledere i den norske modellen (Fafo-rapport 
2007:24). https://www.fafo.no/zoo-publikasjoner/fafo-rapporter/item/ledere-i- 
den-norske-modellen 

Tveit, B. (2008). Ny ungdom i gammelt yrke: en studie av sykepleierstudenters 
motivasjon og fagidentitet i møte med en tradisjonstung utdanning 
[Doktorgradsavhandling]. Høgskolen i Oslo. 

Ulstein, J. O. (2009). Den differensierte tenesta og den vigsla kateketen: Ei 
kontekstuell utfordring for den lutherske embetsteologien. Halvårsskrift for 
praktisk teolog, 26(2), 39-53. 

Ulstein, J. O. (2019). Kateketteneste og embetssyn - vigsling til kva? Prismet, (3), 
187-198. https://doi.org/10.5617/pri.7141 

Unio (2021, 16. Oktober). Presteforeningen. https://www.unio.no/forbund/ 
presteforeningen/ 

Van Gelder, C. (2000). The essence of the church: A community created by the Spirit. 
Baker Books. 

Wackerhausen, S. (2004). Professionsidentitet, sædvane og akademiske dyder. 

IN. B. Hansen & J. Gleerup (Red.), Videnteori, professionsuddannelse og 
professionsforskning (s. 13-29). Syddansk universitetsforlag. 

Waters, M. (1989). Collegiality, bureaucratization, and professionalization: A 
Weberian analysis. American Journal of Sociology, 94(5), 945-972. 

Weber, M. (1949). Methodology of the social sciences. Free Press. 

Weber, M. (1971). Makt og byråkrati. Gyldendal. 

Weber, M. (1978). Economy and society: An outline of interpretive sociology. University 
of California Press. 

Wenger, E. (1998). Communities of practice: learning, meaning, and identity. 
Cambridge University Press. 

Wilensky, H. L. (1964). The professionalization of everyone? American Journal of 
Sociology, 70(2), 137-158. https://doi.org/10.1086/223790 

Willumsen, E. & Ødegård, A. (2015). Sosial innovasjon - fra politikk til 
tjenesteutvikling. Fagbokforlaget. 

Willumsen, E. & Ødegård, A. (2016). Tverrprofesjonelt samarbeid. Et samfunnsoppdrag. 
Universitetsforlaget. 


293 


LITTERATUR 


Willumsen, E. & Odegard, A. (2020). Samskaping. Sosial innovasjon for helse og 
velferd. Universitetsforlaget. 

Wind, J. (1984). Ministry and profession. The paradoxical relationship. Currents in 
Theology and Mission, 11(3), 168-175. 

Wingren, G. (2004). Luther on vocation. Wipf and Stock Publishers. 

Wollebeek, D., Seetrang, S. & Fladmoe, A. (2015). Betingelser for frivillig innsats: 
Motivasjon og kontekst (Rapport fra Senter for forskning pa sivilsamfunn og 
frivillig sektor). http://hdl.handle.net/11250/2442819 

Wrzesniewski, A., McCauley, C., Rozin, P. & Schwartz, B. (1997). Jobs, careers, and 
callings: Peoples relations to their work. Journal of Research in Personality, 31(1), 
21-33. https://doi.org/10.1006/jrpe.1997.2162 

Yukl, G. A. (2013). Leadership in organizations (8. utg.). Pearson. 

Örtenblad, A. (2018). Background and Introduction: Leadership as a profession and 
as the main theme on bachelor programs. I A. Örtenblad (Red.), Professionalizing 
leadership (s. 3-30). Springer. 

Øvstebø, T. J. (2018). Forventningar til lokal leiing i Den norske kyrkja. Ei kvantitativ 
undersøking om forventningar til næraste overordna frå prestar, diakonar, kateketar 
og kyrkjemusikarar i Dnk [Masteroppgave, VID vitenskapelige høgskole]. VID 
Open. http://hdl.handle.net/11250/2583194 

Aadland, E. & Askeland, H. (2017). Verdibevisst ledelse. Cappelen Damm Akademisk. 

Aadland, E. (2020). Organisasjonsetikk. Cappelen Damm Akademisk. 

Aarflot, A. (1990). La kirken være kirke. Cappelen. 

Aarflot, A. (1994). Høringsuttalelse til Kirkens gudstjenesteråd om forslag til 
vigslingsliturgi for kantorer. Den norske kirke. 

Aasen, T. M. B. & Amundsen, O. (2011). Innovasjon som kollektiv prestasjon. 
Gyldendal Akademisk. 

Aasen, T. M. B. & Amundsen, O. (2015). Innovasjonsarbeid. Organisasjon, kultur og 
ledelse. Gyldendal akademisk. 


294 


